












































































Seria Cavalerilor- Cartea a Treia 



Catoalertt 


fiului meu 

Ion Gheorghe Dan 


Capitolul X 



ătrînii valahi ştiau cîndva un cîntec de slavă închinat drumului 
care duce de la Sighişoara către Alba-Iulia. Drum vechi cît 
veacurile, păstrat cu sfinţenie de băştinaşi. Harnicii soldaţi din 
Legiunea a Treisprezecea Gemina, ajutaţi de dacii localnici, i-au pus primele 
rosturi de-a lungul Tîrnavei Mari, acea doamnă graţioasă între apele Transil 
vaniei. Străjuite de dealuri atît pe dreapta, cît şi pe stingă, apa şi drumul se 
încolăcesc domoale prin luncile nu prea largi, iar satele multe se 
strîmtorează în jurul lor, sau se ridică semeţe pe coastele repezi. Casele 
spoite în alb sau albastru, cu baticuri de ţiglă roşie, cu nelipsita floare de 
muşcată la ferestre, cu pridvoarele frumos lipite şi largi, cu grădinile folosite 
pînă la amănunt, cu şanţuri curate, peste care podiştile de 
legătura spre uliţe, aduc o notă de căldură cochetă ace 
binecuvîntate. Troiţele, multe la cap de hotare, cioplite cu 

sînt frumoase ca femeile despuiate. Ele nu despart gliile una de alta, ci mai 
degrabă sînt locuri de închinăciune şi meditaţie, sau locuri de slujbe cînd 
întîrzie ploile. Obiceiuri vechi, rămase de la străbunii daci. Oraşele 
Sighişoara, Dumbrăveni, Mediaş şi Blaj, presărate de-a lungul vechiului 
drum, au păstrat în gospodăria migăloasă a grădinilor întregul parfum al 
satului, chiar dacă mîndrele case şi-au adunat caturi îndreptate spre 
mărire. Aici, aerul dulce nu are uscăciunea celui de cîmpie şi nici umezeala 
greoaie din locurile muntoase. Dealurile înalte şi-au retras pădurile spre 
creste, iar lanurile cu bucate sănătoase înaintează voiniceşte pînă în umbra 
copacilor. Viile nesfîrşite, cuprinse de semeţia înălţimilor, sau îmbătate de 
soare, se saltă într-un picior la vreme de vară, plesnind de sănătate trufaşă. 
Doar toamna, cînd rodul greu ca sînul doicilor le oboseşte, se lasă cuminţi 
peste strugurii galben-aurii, mari cît iepuroaicele fătate. Atunci, pe coastele 
dealurilor fiecare zi pare o sărbătoare, iar desfrîul roadelor nu mai cunoaşte 
margini. Pe timp de căldură, dimineţile semeţelor dealuri sînt limpezi ca 
dragostea de mamă. Dar seara, înălţimile picotesc ameţite de mirosna 
vegetaţiei, ca bătrînii pierduţi în amintirile multe. Ele domină liniştea 
locurilor şi tresar doar în toiul verii cînd ploile cad vesele, iar norii se înjură 
între ei şi se bat cap în cap ca berbecii. Clima blîndă, apele domoale, 
cumpătate la mers, parcă îndoite spre meditaţie, dealurile care curg fără 
întrerupere în două şiruri paralele, oamenii cu gesturi calme, cu vorbă 
molcomă, completează un tot liniştit, plin de farmec. 

în dimineaţa zilei de 29 martie a anului 1599, salvele de tun făcură să 
tresară dealurile pînă departe şi multă vreme ele nu mai avură linişte. Dieta 
din Mediaş primi cererea de abdicare a lui Sigismund Bâthory şi îl proclamă 
principe al Transilvaniei pe Andrei Bâthory. Schimbarea petrecută între cei 
doi veri nu părea să aibă însemnătate decît pe plan local, dar se dovedi 
curînd că lucrurile stăteau cu totul altfel. 

Cîteva ceasuri mai tîrziu, pe vechiul drum care duce de la Mediaş către 
cetatea Alba-Iulia, se legăna domol o trăsură cu însemne princiare. La 
spatele ei, un şir lung de călăreţi, oşteni şi nobili, forma alaiul. Sigismund, 
cu faţa mai palidă ca de obicei, părea trist şi îngîndurat, spre deosebire de 
noul principe care încerca nu fără eforturi să-şi ascundă bucuria. Ziua era 
frumoasă, iar din pămîntul proaspăt arat se ridicau aburi în fuioare lungi. 

Cei doi veri nu semănau între ei. Mai mare cu cîţiva ani, Sigismund era 
înalt şi subţire, cu faţa măslinie, parcă bronzată. Părul căzut în plete bătea 
uşor spre galben, aducînd feţei o strălucire aparte. Liniile moi din jurul 
gurii şi ochii melancolici nu arătau o fire voluntară, ci mai degrabă una 
aplecată către visare. Andrei se dovedea ceva mai scund, mai le^ 
bălai, uşor ondulat, îi încadra faţa rotundă, cu mici semne d( 
timpurie, cu osînză în jurul ochilor albaştri-verzui. Mîinile 

palmele ca nişte perniţe şi formele rotunde care se ghiceau sub 
îmbrăcămintea frumoasă te duceau cu gîndul spre pictura lui Rafael. Noul 
principe îşi păstrase haina lungă de cardinal, măiestrit ajurată pe la poale 
şi tivită cu fir de aur. O cruce mare, bătută în nestemate, legată cu lanţ 
gros, îi ajungea pînă spre brîu. 

— Pari îngîndurat, vere, spuse cardinalul dînd glasului o notă voit 
aplecată spre grijă. 

— Nu. Nu chiar îngîndurat, răspunse fostul principe. Simt mai degrabă o 
apăsare pe care nu mi-o pot explica. 

— Să fie oare unele păreri de rău pentru lepădarea domniei-voastre de 
tronul Transilvaniei? 

întrebarea cardinalului îl nemulţumi. 

— Păreri de rău? zise ascunzîndu-şi supărarea. Nu cred. Cînd vor 
apărea, nimic nu mă va opri să mă întorc aici, aşa cum ne-a fost 
înţelegerea. 

Auzind asemenea vorbe, Andrei nu-şi putu înfrîna o tresărire abia 
vizibilă, iar pe faţa lui apăru o nuanţă de mînie. Totul fu ca o părere. 
Suficient însă pentru ochiul ager a lui Sigismund. 

— Cred că nu te-ai sfii să-mi doreşti moartea, dacă s-ar întîmpla să mă 
întorc. 

— Doamne iartă-1! spuse cucernic Andrei. Oare se cuvine să-i vorbeşti 
astfel unui slujitor al bisericii? 

— O! zîmbi Sigismund cu dispreţ rău ascuns. Doar sîntem între noi, 
vere. De mine nu trebuie să te fereşti. Familia Bâthory îşi are şi ea 
„podoabele” ei, ca orice familie mare. Eu sînt nehotărît şi pripit, dar îmi plac 
armele şi oamenii viteji. E un merit al meu că-mi recunosc nişte cusururi. 
Domnia-ta eşti lacom şi făţarnic. Nu! Nu mă întrerupe! Doar nu ne aude 
nimeni. în zilele noastre un mare prelat lipsit de făţărnicie ar fi ca 
războinicul fără arme. Eşti viclean şi nu iubeşti oamenii. Eşti tînăr, zău, 
chiar prea tînăr pentru atîta făţărnicie. Noi doi nu ne-am iubit niciodată, 
dar am fi putut să ne respectăm. Te prefaci îndurerat ascultîndu-mă, cu 
toate că nu e cazul. Nobila noastră familie a reuşit de minune să mă 
convingă a-ţi preda scaunul principatului. Mîine plec. Peste trei zile voi fi 
dincolo de graniţă, iar peste o săptămînă, mult prea departe pentru a-ţi mai 
face griji în privinţa mea. Vei domni însă cu teama în suflet, gîndindu-te că 
aş putea să mă întorc şi n-ar fi de mirare, încheie Sigismund fără să-i 
treacă prin minte că din clipa aceea se afla sub ameninţarea morţii. 

— Ah, vere, sînt adînc mîhnit ascultîndu-ţi vorbele de ocară! zise 
cardinalul încercînd să dea glasului său cît mai multă tristeţe. 

— Ei, la naiba! se mînie Sigismund. Ţi-aş fi acordat respect 
dacă după asemenea vorbe de ocară m-ai fi poftit să încrucişăm 

— Dumnezeu opreşte vărsarea de sînge, răspunse tînărul principe. Ne 
vom ruga, vere, pentru păcatele voastre. 

— N-am nevoie, dar te înţeleg. Domnia-ta nu vei avea niciodată prieteni. 

— îl am pe Dumnezeu. 

— Pe Dumnezeu? se miră Sigismund. Atunci de ce ai rîvnit la titlul de 
principe? De ce mi-ai pus toată familia pe cap? De ce nu ai rămas un 
simplu cardinal? 

— Căile Domnului sînt mari şi minunate, iubitul nostru văr. 

— Aşa e! Domnia-ta vei ajunge departe folosind numele Domnului, sau 
te vei poticni curînd. Eu am condus poporul Transilvaniei cu sinceritate. 
Domnia-ta vii cu ipocrizie. Sînt curios pînă unde vei merge. Ipocrizia ajută 
uneori să-i păcăleşti pe cîţiva din jurul tău, însă un popor... Nu uita că eşti 
străin de principat. Că eşti cetăţean polon. Că numai prin bunătate şi 
dragoste îţi vei apropia poporul. 

— Sau prin forţă şi oprelişti, zîmbi pentru prima oară cardinalul. 

— Poate. Şi eu m-am gîndit uneori la forţă. De fapt, am şi avut-o. 
Domniei-tale îţi lipseşte. 

— Domnul ne-a dat în schimb alte haruri, de care nu aţi avut parte, 
dragă vere, spuse cardinalul mieros. 

— Care? 

— Fineţea şi inteligenţa. 

— Ah, ah! scăpără de mînie Sigismund. Iată că începi să-ţi dai arama pe 
faţă. Dacă nu ne batem azi, voi fi nevoit să te ciomăgesc în văzul oştenilor şi 
al nobililor din alaiul nostru. 

— Te-ai cam aprins vere, uitînd că-i vorbeşti prin cipelui Transilvaniei, 
rîse batjocoritor cardinalul. Doar sîngele nostru comun mă opreşte de la 
unele măsuri care s-ar impune. 

Sigismund îl privi uluit. Cu cîteva ceasuri înainte fu sese un stăpîn 
puternic. Nimeni nu-1 silise la abdicare, chiar dacă nu se urziseră în jurul 
său asemenea planuri. Acum, se afla neputincios în faţa unei lepădături. 

„Degeaba mă împăunez în fel şi chip, gîndi el. Acest popă a fost numai 
lapte şi miere pînă cînd mi-a luat întreaga putere din principat. Iată că 
ipocrizia lui m-a păcălit de minune. Să fie oare drumul acesta mai bun?” 

Vorbele cardinalului îl scuturară din gîndurile acelea. 

— Nu vom da curs mîniei, dragă vere, mai ales că îţi înţelegem tristeţea. 

— Tristeţe? rîse fostul conducător al principatului, încercînd să-şi 
ascundă supărarea. Nici vorbă! Ba chiar mă bucur că nu-ţi las o moştenire 
prea bună. împăratul Rudolf al doilea ar dori să anexeze Transilvania la 
imperiu. Să ştii că împăratul are mîinile lungi. Ai să le simţi cît dt 
Pe mine m-a însurat cu Maria-Cristina, ruda lor apropiată 
numărul unu a imperiului, fără a mă putea împotrivi. Abia acui 

de ea, prin cedarea tronului Transilvaniei. Polonia, cu nobila noastră familie 
care te-a recomandat atît de călduros, urmăreşte să-şi întindă stăpînirea 
peste noi, pînă la Dunăre. Turcii pregătesc oştire pentru ocuparea 
Transilvaniei înaintea polonilor. Tătarii sînt greu de oprit cînd pornesc 
flămînzi prin aceste părţi. Populaţia cea mare a principatului o formează 
valahii, pe care îi ţinem destul de greu spre răzvrătire. Saşii nu ne privesc 
binevoitori. Secuii au sărăcit cu totul. Nobilii sînt dezbinaţi. Mulţi dintre ei 

î j 

rîvnesc la tronul principatului. Chiar şi iubitul nostru unchi Bocskai. Un 
vasal primej dios. Lingă el te simţi mic şi neînsemnat. Acest Mihai-vodă e 
omul pe care îl urăsc şi-l invidiez din toată inima. în luptele cu turcii şi 
tătarii şi-a cîştigat atîta faimă încît strălucirea noastră a pălit cu totul. De 
multe ori m-am gîndit că numele nostru ar fi căpătat mai multă fală dacă 
am fi luptat personal sub steagurile lui. 

— Şi ce te-a oprit? întrebă ironic Andrei. 

Sigismund simţi ironia cardinalului, dar trecu peste ea, dornic să-şi 
lămurească nişte gînduri mai vechi. 

— Un singur lucru m-a oprit. Mihai-vodă e ca un copac uriaş. El prinde 
toată arşiţa soarelui. Sub coroana unui astfel de copac ar fi pătruns destul 
de rar cîte o rază de lumină pentru mine. 

— Ah, drace, Doamne iartă-mă! se înfurie cardinalul. Au ajuns cei din 
familia Bâthoiy să-l invidieze pe un biet nespălat? Cine e acest Mălai-mare? 
Un golan. O biată pramatie... 

— Poate, îl întrerupse gînditor Sigismund. Ai să te loveşti de acest Mălai- 
mare. Ai să-ţi rupi dinţii în coaja lui. 

— Mai vedem noi, răspunse cu dispreţ noul principe. Domnia noastră va 
începe cu alungarea acestui Mălai-mare, iar Ţara Românească va întregi 
stăpînirea Bâthoiylor. 

— Sau invers, rîse fostul principe. Cu toată viclenia domniei-tale, îţi vor 
lipsi nişte prieteni şi un cancelar ca regretatul Iojica. Poate n-ar strica să 
faci alianţă cu turcii. Acum sînt mai siguri decît împăratul Rudolf. Familia 
noastră te-a adus pentru asta? 

— Ne vom ruga Domnului să ne lumineze calea, zise Andrei cu prefăcută 
evlavie, evitînd să-şi dezvăluie gîndurile. 

— Te va îndemna oare Dumnezeu spre legături cu păgînii? iscodi 
Sigismund. 

— Ne vom ruga domnule, ne vom ruga, se închise şi mai mult în sine 
Andrei. 

— Roagă-te, vere! Eu nu sînt atît de evlavios, dar m-aş fi rugat dacă mi- 
ar fi dăruit nişte prieteni ca aceia de care se bucură Mihai-voc 
alături nu aş fi renunţat la tronul principatului. 

— Vorbă să fie! Am auzit despre aceşti lotri la curtea din Pc 

neisprăviţi fără avere, fără nume, care ştiu să ţină în mîini o sabie sau un 
pistol. Ei bine, din aceştia sînt cu nemiluita oriunde. 

— Ia seama, sfinţia-ta! rîse fostul principe. Acei neisprăviţi îţi vor ieşi în 
cale şi îţi vor zădărnici planurile cînd nu le vor fi pe plac. Chiar în clipa de 
faţă s-ar putea să fie prin apropiere, gata să-ţi ghicească cele mai tainice 
gînduri. Ei lovesc iute şi fără greşeală, apoi dispar de parcă îi înghite 
pămîntul. Prin ei, Mihai-vodă e cel mai informat conducător din această 
parte a Europei. Despre schimbarea din principatul Transilvaniei turcii vor 
afla peste două săptămîni. împăratul Rudolf, peste zece zile. Moldovenii 
peste trei. Braşovenii, care sînt atît de aproape, peste două. Dar domnul 
Ţării Româneşti va şti în noaptea aceasta, înainte de a se face ziuă. 

— Cine sînt acei prieteni ai lui Mihai-vodă? se interesă cardinalul 
îngîndurat. 

— Primul şi cel mai de seamă ar fi domnul Cae Indru. Un tînăr înalt şi 
frumos, cu ochii parcă adormiţi. Cu miş cările ca de pisică aflată la pîndă. 
Armele lui sînt şapte cuţite pe care le poartă la brîu într-o centură de piele. 
Cînd se află printre duşmani, aruncă atît de iute cuţitele şi atît de fără greş 
încît ai crede că are ceva haruri diavoleşti. Uneori, adaugă la armele sale o 
sabie sau spadă. în această parte a Europei nu cred să găseşti un spadasin 
mai bun. în pădure adulmecă urma duşmanului mai bine decît lupul 
flămînd. Iar şiretenia lui face cît toate celelalte haruri la un loc. Domnul 
Costache Caravană poate să aibă patruzeci sau cincizeci, sau numai treizeci 
de ani. La înfăţişare sea mănă cu un sac plin de grăunţe, aşezat pe două 
buturugi. în luptă e sprinten ca un fulger. Pistoalele lui rar bat alături de 
ţintă. Călăreşte o gloabă de armăsar cum n-am văzut altul mai slut. 
Căpitanul Kirâly povesteşte că în luptele de la Giurgiu, domnul Caravană 
căzuse din şa sub loviturile turcilor. Zambilica, armăsarul său, s-a ridicat 
în două picioare şi a scos nişte răgete ce nu erau de cal, speriind animalele 
duşma nilor. Apoi l-a prins pe stăpîn cu dinţii şi l-a tîrît într-un loc ferit de 
primejdie. Chirilă Zece Cuţite e un tînăr cu faţa veşnic aspră. Armele lui 
sînt zece cuţite. Le aruncă departe, iar cei care îl cunosc nu-şi amintesc să-l 
fi văzut greşind o ţintă. Ducu cel Iute seamănă mai degrabă cu o fată 
sfioasă. Cînd scoate sabia, roşeşte ca tînărul novice aflat la prima întîlnire 
de dragoste. Sub sabia lui au căzut răpuşi marii spadasini Bindâcz şi Roco 
Perisini. Lor li s-au alăturat Petrache cel Mic, un ochitor fără pereche în 
lupta cu pistolul, Niţă Praştie, un lungan tăcut, cu mîna ageră şi grea, Sile 
Adormitu, părintele Grasa, vechi şi cunoscut spadasin din Apus, Tufănel- 
fful, Toroipan, Găluşcă şi Ciripoi-fful. Adunaţi laolaltă, valorează cît o oştire, 
în luptele cu turcii şi tătarii, i-au adus domnului Ţării Româneşti multe 
foloase. Iar secretele curţii noastre au ajuns de multe ori la ei. Pe capetele 
lor au pus preţ în aur mulţi dintre duşmanii lui Mihai-vodă. 

folos. Aceşti cavaleri ştiu să se ascundă şi să apară cînd te aştepţi mai 
puţin. 

— Sînt cumva lotrii care te-au răpit din cetatea Alba-Iulia? 

— Chiar ei, se înveseli Sigismund. Iar dacă ar fi vrut să-i facă acelaşi 
neajuns marelui sultan al turcilor, nu văd cine i-ar fi oprit. 

— Ah, ah! rîse principele batjocoritor. De cînd am venit în principatul 
Transilvaniei am auzit mereu vor bindu-se despre Mihai-vodă şi despre cei 
care îl slujesc. Parcă toată lumea s-a prostit şi nu mai are ce discuta. Nu 
cred nimic din toată faima care s-a adunat în jurul lor. 

Frumoasa trăsură lăsă în urmă Blajul, trecu peste podul de lemn dincolo 
de Tîrnava Mică, apoi caii se opintiră pe drumul ce urcă în pantă mare pe 
sub dealul numit de localnici Hula Blajului. Un deal înalt, semeţ, asemenea 
unui munte. Pădurea bătrînă ce-i ascundea coama se continua pe dealurile 
în lanţ spre Crăciunelul-de-jos, Bucerdea grînoasă, Cisteiul românesc şi 
Căpud, făcîndu-se una pînă la malurile Mureşului. Sus către creastă, 
adăpostit sub coroanele copacilor mari, un călăreţ urmări multă vreme cu 
privirea drumul trăsurii princiare. Era un bărbat cu ochii molateci, uşor 
adormiţi, cu umerii largi şi braţele puternice, încheiate ca din greşeală cu 
palme şi degete delicate ca ale femeilor. îmbrăcămintea lui complet neagră, 
ca şi pelerina, căpăta oarecare căldură de la albul imaculat al cămăşii. „Hai, 
Vînt Sălbatec! se adresă armăsarului. Am văzut destul.” 

Cal şi călăreţ se mistuiră printre copacii mari, urmînd aceeaşi direcţie cu 
trăsura princiară. Omul era Cae Indru. 

Cu puţin înainte de asfinţitul soarelui trăsura ajunse în curtea 
faimosului palat princiar din Alba-Iulia. Cei doi se despărţiră fără păreri de 
rău. Sigismund îi aminti vărului că se va întoarce curînd. Cardinalul făcu 
un semn de binecuvîntare asupra lui, blestemîndu-1 în gînd, în timp ce 
frumoasa-i faţa exprima o mare blîndeţe. Noul principe se grăbi spre 
apartamentele îndelung pregătite de puzderia slujitorilor. Acolo îşi lepădă 
ţinuta de drum pentru una cu multe bijuterii. 

Cînd intră în sala tronului, mulţimea de curteni îl privi îngîndurată, 
încercînd să-i ghicească măcar o parte din intenţii. Dar tînărul principe ţinu 
o cuvîntare scurtă, amestecată cu multe citate din Biblie, astfel că floarea 
nobilimii transilvănene se risipi către casă mai îngîndurată ca oricînd. 

Rămas în cabinetul de lucru al noului cancelar Naprâgy şi consilierului 
Toma Ciomîrtan, principele dori să înceapă lucrările de politică ale 
principatului chiar din prima zi de domnie. 

— Tată, domnilor, spuse uşor afectat, a venit vremea să-i dăm 
Transilvaniei orientarea care i se cuvine. Timpul nu ne îngăduie 
amînări. Domnule Naprâgy, purtăm amîndoi haina bisericească, 
eşti episcop. Eu - cardinal. Nimic din ce nu-i place lui Dumnezc 

întîmpla sub această nouă domnie. Dar, tot aşa, nimic din gîndurile noastre 
nu trebuie să ajungă în afara acestui cabinet, fără voia mea. Aranjamentele 
politice se pregătesc în taină şi cu multă chibzuinţă. Domnule Ciomîrtan, se 
întoarse către voinicul consilier, eşti un supus bun şi înţelept. Ne-ai fost 
recomandat cu multă căldură. Sfaturile domniei-tale vor găsi preţuire în 
faţa noastră. Prin slaba cîrmuire a vărului Sigismund, pe care îl iubim din 
toată inima, această provincie nu are o situaţie prea bună. Pînă cînd se vor 
limpezi apele, vom duce tratative cu turcii. Iată scrisoarea de prietenie către 
Constanţi nopol. Semneaz-o, domnule cancelar! 

Naprâgy tresări violent. Faţa lui răvăşită de timp se încreţi brusc, 
asemenea unei pungi goale. 

— Dar nu eu trebuie să semnez această scrisoare, ci principele 
Transilvaniei. 

— Semnează, Naprâgy! Ne-am gîndit noi la toate. 

— Nu! în felul acesta nu cred să ne înţelegem. 

— O, dragul meu! zîmbi Andrei ascunzîndu-şi mînia. Sper să ajungi un 
mare diplomat sub îndrumarea noastră. Domnia-ta eşti inteligent, dar îţi 
lipseşte fineţea. Numai aşa se explică actul necugetat pe care l-ai făcut 
acum un an. E vorba despre răscoala iobagilor unguri, condusă din umbră 
de domnia-ta. Dovezile ne-ar îndreptăţi să te trimitem la spînzurătoare. Ne 
opresc însă cîteva lucruri. Cel mai impor tant dintre ele constă în 
convingerea noastră că nu ai urmărit eliberarea iobagilor ci, cum e şi firesc, 
doar tronul principatului. Apoi, Biblia ne învaţă să iertăm greşelile altora. 
Şi, în sfîrşit, eşti omul de care am nevoie să mă slujească. Pentru vechile 
greşeli ale domniei-tale, ne vom ruga, domnule Naprâgy. 

Ameninţarea din vorbele principelui îl năuci dintr-o dată pe cancelar. 
Dar Naprâgy nu era unul dintre cei mai slabi oameni. îşi reveni la fel de iute 
şi încercă să înlăture pericolul cu ajutorul iscusinţei. 

— Măria-ta, spuse umil, nu văd necesitatea semnăturii noastre pe un act 
atît de însemnat. Numai ilustrul vostru nume îi poate da strălucirea 
cuvenită. 

— Ei, aşa parcă ne mai înţelegem, răspunse principele plăcut 
impresionat de umilinţa cancelarului. Drumul pînă la Constantinopol e 
lung. Dacă această scrisoare ar ajunge din greşeală la Praga, adică în 
mîinile împăratului, aş fi învinovăţit de trădarea creştinilor. Semnătura 
domniei-tale îmi deschide o portiţă. 

— Iar mie, perspectiva de a rămîne fără căpăţînă, îl întrerupse furios 
Naprâgy. 

— O vor lua. O vor lua, să n-ai nici o grijă. Abia după ce voi primi firman 
de domnie de la ei, mă vor socoti principe la Transilvaniei. Iar faptul că nu 
am semnat acest act de legătură, îi va convinge de modestia noastră. Sem 
nează, dragă Naprâgy. 

— Dacă această scrisoare nu va ajunge la turci, îmi iese nume de 
trădător. 

— Oare cine a fost hulit mai mult decît Christ? zîmbi principele. 

Naprâgy semnă, în timp ce broboane mari îi apărură pe faţa lungă şi 

uscată. 

„Ce lepădătură! gîndi Toma Ciomîrtan. îi pune lanţul de gît nărodului de 
episcop. Cu mine nu-i va merge.” 

— Acum, a doua scrisoare, domnule cancelar, zise cu blîndeţe Andrei. E 
adresată împăratului Rudolf, căruia îi cerem să ne recunoască în postura 
de principe al Transil vaniei şi să ne asigure sprijin împotriva turcilor. 

Naprâgy îşi mîngîie părul cărunt şi semnă, cuprins de un tremur nervos. 

— A treia scrisoare va pleca la curtea din Polonia. Prin ea îl anunţăm pe 
rege că vom intra cît de curînd sub suzeranitatea sa. Hatmanul Zamoyski 
să pregătească oşti lingă Zim, unde să aştepte semnalul nostru pentru 
ocuparea Moldovei, Transilvaniei şi Ţării Româneşti. Sem nează, sfinţia-ta! 
Ieremia Movilă e vasalul nostru. Lui îi poruncim să pregătească oşti 
împotriva lui Mihai-vodă şi-l asigurăm că Simion Movilă, fratele său, va 
domni în Tara Românească. Semnează, domnule cancelar! în Tara 
Românească vom domni noi, dar e bine să se bată alţii pentru scopurile 
noastre. Asta se cheamă fineţe diplomatică, dragă Naprâgy. A cincea 
scrisoare e adresată lui Mihai-vodă. Pe el îl poftim să părăsească definitiv 
scaunul de domnie şi chiar ţara. Domnule Ciomîrtan, zîmbi principele 
satisfăcut, ai fost unul dintre secretarii faimosului cancelar Iojica. Te 
preţuim fiindcă ai un cuvînt greu printre valahii iobagi, care formează 
marea populaţie a principatului. Mîine în zori să înceapă a se pune hîrtii pe 
la răspîntii de drumuri, să se afle că renumiţii lotri Cae Indru, Costache 
Caravană, Ducu cel Iute şi Chirilă Zece Cuţite au fost puşi sub urmărirea 
noastră. Pentru prinderea lor oferim opt sute de ducaţi. Adică o mică avere. 
Te vei ocupa personal de această problemă dragul meu Ciomîrtan! Iar 
prinderea lor va însemna primul act de loialitate faţă de noi. 

„Acest popă e nebun de-a binelea, gîndi consilierul înclinîndu-se plin de 
respect. Iţele pe care le încurcă prin cele cinci scrisori vor aduce multe 
necazuri principatului. Acum l-aş fl preferat pe Sigismund, cu toate 
cusururile sale. El avea măcar un dram de sinceritate. Cardinalul e ca o 
viperă căreia te bucuri să-i zdrobeşti căpăţîna chiar dacă nu 
direct.” 

După plecarea celor doi, principele primi un vizitator neobişi 

sub vechea conducere. Era un călugăr voinic, a cărui faţă ascuţită aducea 
cu un plisc de şoim. Umerii lui mari se ghiceau rotunzi sub rasa bine 
strînsă pe corp. 

— Domnul cu tine, Zablije! spuse principele întinzîndu-i mina pentru 
sărutul protocolar. Cum stai cu sănătatea? 

— Măria-ta, răspunse călugărul sfios, la cei patruzeci de ani petrecuţi în 
harul Domnului, mă simt ca un flăcău. Iar lucrările ce le vom face în slujba 
măriei-tale nu vor fi mai slabe ca altădată. 

— Cîti oameni ai adus? 

— Patru. 


— Cam puţini. 

— Puţini, dar buni şi siguri. 

— Ascult, Zablije! zîmbi cardinalul. Ce-ai zice dacă ţi-aş dărui cinci sute 

de ducati? 

î 

— Numai ai mei? se sperie călugărul. 

— Numai. 

— Cu asemenea avere m-aş retrage undeva să trăiesc liniştit, în posturi 
şi rugăciuni, pînă la adînci bătrîneţe. Dar suma e prea mare ca să nu-mi 
ceri un lucru peste măsură de primejdios. 

— Mîntuitorul nostru a trecut prin multe primejdii, fără a i se promite 
cinci sute de ducaţi, dragul meu Zablije. 

— Adevărat, măria-ta! Dar el era un sfînt, iar eu un biet călugăr care se 
teme pentru viaţa lui. 

Apoi, văzînd un licăr de mînie în ochii cardinalului, continuă: 

— însă, oricum ar fi, pentru voi sînt gata oricînd să-mi dau viaţa. 

— Atunci, înseamnă că m-ai putea sluji chiar fără plată, observă 
cardinalul ironic. 

— Nu, măria-ta! se împotrivi călugărul. Fiecare trebuie să mănînce de 
acolo de unde aleargă. Dacă se nime reşte să mănînce bine, va alerga 
totdeauna, repede şi cu spor. 

— Mda! Aşa e! Mi-ai fost de mare folos în Polonia. îmi vei fi şi aici, unde 
ne aflăm printre străini. Dacă eu o duc bine, îţi va fi bine şi ţie. îl cunoşti la 
înfăţişare pe vărul nostru Sigismund? 

— Fără greşeală. 

Cardinalul îşi încrucişă braţele şi păru trist. Zablije îşi înfrînă o tresărire 
de groază, cunoscîndu-i gesturile dina intea unei hotărîri necurate. 

— Vărul nostru ne va părăsi pentru totdeauna, spre marea noastră 
părere de rău, zise Andrei abia auzit. Va ieşi mîine pe la ceasurile zece prin 
poarta de nord şi va apuca drumul care duce în Munţii Apuseni, 

Cîmpeni îl vor însoţi şapte slujitori. Acolo îl aşteaptă peste o sută 
cu aur şi cu bagaje multe. Ei bine, pentru izbăvirea sufletului sî 

vărul nostru nu trebuie să ajungă viu la Cîmpeni. 

— Vărul vostru? se albi la faţă călugărul. 

— E voia lui Dumnezeu, spuse atît de blînd cardinalul încît Zablije se 
strînse ca sub ameninţarea călăului. 

Observîndu-i groaza, principele continuă la fel de blînd: 

— E ultima ta încercare, dragă Zablije. După această lucrare eşti liber să 
pleci şi să trăieşti după cum ţi-ai dorit. 

— Nu, nu, măria-ta! se apără călugărul cu înverşunare stîrnită de frică. 
Familia voastră e numeroasă şi puternică. Mă va dibăci şi voi ajunge sub 
toporul călăului. 

— Zablije! strigă principele cu asprime. Crezi că te-am chemat să stăm la 
tocmeală? 

— Chiar aşa, Doamne! se hotărî brusc ciudatul călugăr. Cînd voi primi 

ducatii care mi se cuvin? 

» 

— Ca de obicei, după ce se va petrece lucrarea, zîmbi cardinalul uşurat. 

— Va fi greu. Cinci bieţi călugări împotriva a opt bărbaţi obişnuiţi cu 
armele nu răzbesc totdeauna. 

— Ştiu părinte Zablije. Dar unde nu ajunge puterea, folosim alte haruri. 
Am fost de cîteva ori împreună pe Valea Ampoiului. Pe drumul care duce în 
inima munţilor. îţi aminteşti locul nostru de popas lîngă Stînca Dia voiului? 

— Cu ochii închişi, măria-ta. 

— Asta e bine! în locul acela apele Ampoiului se strîng sugrumate de 
puterea stîncilor. în dreapta, pereţii sînt înalţi cît muntele. în stînga, ei nu 
trec de şapte-opt stînjeni. Pe sub peretele din stînga se strîmtorează o căra 
re între apă şi stînci. Pe cărarea aceea vor trece drumeţii noştri. Tu şi 
oamenii tăi veţi sta culcaţi pe stîncile din stînga. Pricepi? 

— Da, se lumină Zablije. Vom avea fiecare cîte două pistoale. Cinci 
oameni cu zece focuri ar trebui să fie orbi, dacă n-ar nimeri o tintă atît de 
apropiată. 

— întocmai, cuvioşia-ta! Peretele se continuă înalt înainte şi în spate pe 
cel puţin două mii de paşi. Iată deci că veţi avea destul timp să vă mistuiţi 
prin păduri departe de locul acela, iar slujitorii, neputincioşi în faţa stîncilor 
drepte, vor crede că au fost atacaţi de banda faimosului Kunzli, sau de acei 
aventurieri care cutreieră ţara aurului cu gînduri de jaf. Sau vom răspîndi 
vestea că vărul nostru a fost atacat de oamenii lui Mihai-vodă. Cu ani în 
urmă, tot la Stînca Diavolului, oamenii acestuia l-au păgubit de nişte aur 
pe Sigismund. 

— Aşa vom face. în zori, pornim călări pentru a avea asupra lor un avans 
de cîteva ceasuri. 

— Domnul cu tine! încheie discuţia cardinalul. Şi încă 
oamenii tăi vor încerca o trădare, avem destulă putere să-i găsii 

de şarpe. 

Zablije se închină adine, ştiind că ameninţarea nu era adresată 
oamenilor, ci lui. 


* 


Cînd se lumină de ziuă, ieşiră prin poarta de sud a cetăţii Alba-Iulia cinci 
călugări cu bagaje multe, înghesuite în desagii mari aşezaţi pe cai dinaintea 
lor. Nişte bieţi călugări cu hainele ponosite, cu încălţările vechi, rupte ici- 
colo, aşa cum se cuvenea unor umile fiinţe bisericeşti care nu puneau preţ 
pe lucrurile bune mai mult din sărăcie decît dintr-o pornire firească. După 
feţele spăşite, după desagii peticiţi şi, mai ales, după rasele lor grosolane, 
deco lorate de atîta purtat, cinstiţii călugări arătau cam pricăjiţi. Doar un 
ochi atent, ager, ar fi remarcat, poate, caii celor cinci. Nişte cai frumoşi, 
hrăniţi bine, mult prea de preţ pentru cinstitele feţe. Ochiul acela se nimeri 
să fie al domnului Costache Caravană, aflat ascuns după nişte tufe mari, 
nu departe de drumul care duce către Mureş. Posesorul ochilor ageri şi 
curioşi seamănă uimitor cu un dovleac aşezat în cumpănă pe cal. Arătarea 
de sub el se dovedea o sluţenie rar întîlnită prin acele părţi. Călăreţul nu se 
putea mîndri cu o statură înaltă, dar pîntecul său cît o paporniţă plină îi 
dădea o oarecare notă de greutate. Nasul cîrn, obrajii plini şi fragezi ca un 
fund de copil, iar ochii niţel bolboşaţi îi dădeau parcă un aer mirat. Spre 
deosebire de stăpîn, armăsarul se bucura de toate harurile unui animal 
evlavios, aplecat spre posturi lungi, sau spre ajunări din cele mai severe. 
Trupul arăta ca o covată pusă pe pirostrii. Botul prea îngust pentru un 
animal obişnuit, urechile prea mari chiar la un măgar de rasă, mustăţile 
lungi şi rare ca la patriarhi, smocurile de păr care îi atîrnau sub guşă ca 
rufe le pe frînghie îi completau partea dinainte, împlinind un tot măreţ în 
nemaipomenita lui sluţenie. Iar dacă stă pinul îl botezase pe armăsar cam 
şugubăţ, Zambilica, faţă de atîtea haruri numele nu mai avea nici o 
importanţă. 

Asemenea pereche, aflată în zori la cel mult un sfert de ceas călare de 
Alba-Iulia, nu ar fi mirat pe nimeni dacă cei doi s-ar fi dovedit localnici. Dar 
aşa cum şedeau ascunşi după tufe, ori se fereau de eventualii trecători, ori 
pîndeau pe cineva. Sau poate că amîndouă presupunerile îşi aveau rostul 
lor. 

Cînd cei cinci călugări se depărtară o bună bucată de drum, Costache 
Caravană alunecă din şaua Zambilicăi, se apropie de nişte mărăcini uscaţi, 
gata pentru a fi aprinşi, scoase amnarul şi dădu foc celor cîtc 
pregătite din timp. Focul se înteţi curînd, iar fumul era tocmai 
văzut de la o anumită distanţă. Numără apoi zece paşi de la 

băţ scurt pe pămînt şi unul mai lung, în cruce peste primul. După aceea se 
săltă sprinten în şaua calului. Mult prea sprinten pentru conformaţia 
corpului său. 

— Află, Zambilico, îi zise armăsarului, că în asemenea vremuri dacă n-ai 
ochiul ager, o duci greu. I-ai văzut pe prea cinstiţii călugări de adineauri? 
Ce să-i vezi? Tu dormi d-a-n picioarelea. Eu trebuie să am grijă de toate. Mă 
mir că nu ţi-a venit cheful să te port eu în spinare. Dar să nu ne certăm de 
dimineaţă că ne merge prost toată ziua. Cu asemenea cai nu umblă nişte 
umili slujitori ai bisericii. Ca să nu mai vorbim despre chipurile lor care te 
îndeamnă mai degrabă să-ţi asiguri pistoalele decît să te închini. Drace! Ia 
uite că s-au abătut din drum. O iau peste cîmp. Măi să fie! După noua 
direcţie ai zice că dau ocol pe dreapta şi se duc spre Măgura Vulpii. Adică 
pe drumul care duce la Valea Ampoiului. Dar în cazul acesta nu înţeleg 
ocolul. Ar fi putut ieşi din Alba-Iulia prin poarta de nord. Tu ce părere ai, 
Zambilico? Taci? Află că te faci de rîs. Pînă şi o găină ar pricepe. Călugării 
nu au folosit poarta de nord fiindcă doresc să nu le ştie nimeni drumul 
către Munţii Apuseni. Pe şalvarii lui Mahomed, dacă nu o fi aşa! E ceva 
necurat la mijloc. Sau duc o solie şi atunci sînt oamenii pe care nu trebuie 
să-i scăpăm din ochi, sau fac o trebuşoară nu tocmai curată, în slujba unor 
mărimi. Cum noi amîndoi sîntem nişte firi tare curioase, nu văd nici un 
motiv bun să ne oprească a le ghici gîndurile. Prietenii Cae Indru, Ducu şi 
Chirilă păzesc celelalte porţi ale cetăţii. Trebuie să aflăm orice mişcare a 
noului principe. Numai aşa Ţara Româneas că va fi ferită de primejdii. Ai 
priceput? Ei, uite că am ajuns la locul unde au părăsit drumul. Ia să le mai 
las eu un semn prietenilor noştri. 

Zicînd acestea, Caravană alunecă de pe Zambilica şi se apropie de un 
copac tînăr. îl rupse în două şi-l lăsă atîrnat cu crengile spre pămînt. 
Numără apoi zece paşi de la copac, puse un băţ scurt pe iarba măruntă, iar 
peste el unul mai lung, orientat spre urmele călăreţilor. Calul întoarse botul 
într-o parte, foarte atent la preparativele stăpînului. 

Dar nu numai Zambilica era atent. Aflat la pîndă în dreptul porţii 
dinspre Teiuş, Cae Indru văzu fumul focului aprins de Costache. Vînt 
Sălbatec, frumosul său armăsar, se înfrupta lacom din iarba umedă, plină 
de sănătate, aflată din belşug pe fundul unui pîrîu secat şi nu prea adine. 
Pe muchea pîrîului se aprinse curînd un foc vesel. Cînd fumul începu să se 
înalţe frumos, Cae numără zece paşi de la foc şi puse două beţe în cruce. 
Apoi încălecă şi porni vijelios spre focul domnului Caravană. Dar nu se opri 
acolo decît pentru a căuta semnul lăsat de prietenul său. Băţul cel lung îi 
arăta direcţia în care pornise Caravană. După ce trecu de copacul 
din şa, atent la urmele cailor. „Acestea sînt potcoavele Zambilicl 
Călcătura lui aruncată uşor în lături se deosebeşte de a 

înaintea lui Costache sînt cinci cai. Nişte cai puternici, bine hrăniţi, după 
cum arată călcăturile picioa relor din spate. Caii buni se lasă din vreme în 
vreme pe picioarele dindărăt, gata să le ridice pe cele din faţă. Pe cei slabi şi 
fără putere îi ghiceşti după urmele mai slabe din spate şi mai adînci înainte. 
Dar nu sînt cai de oşteni. Caii oştenilor au călcăturile mai egale.” 

Ciudaţii călugări părăsiră cîmpul. Caii lor sprinteni intrară într-o pădure 
cu copacii rari. Călăreţul din frunte, adică sfinţia-sa părintele Zablije, făcu 
un ocol printre copaci, iar ceilalţi îl urmară miraţi de asemenea schimbare. 
Zablije porunci să se strîngă bagajele laolaltă. Voluminoşii desagi erau plini 
cu şomoioage de cîlţi. Mirarea celor patru călugări crescu şi mai mult cînd îl 
văzură pe conducătorul lor umblînd cu amnarul şi cremenea sub desagi. 
Focul mistui repede acele bagaje fără noimă la prima vedere. 

— Aşa! spuse Zablije satisfăcut. Am plecat din Alba-Iulia cu bagaje 
multe, cum se cuvine unor bieţi călu gări care trăiesc departe de păcatele 
cetăţilor. Bagajele au fost pentru ochii lumii. Fără ele vom călători mai uşor. 
E voia Domnului să facem chiar azi o lucrare din cele mai frumoase. După 
asta veţi primi fiecare cincizeci de ducaţi. 

Cuvioşii călugări ciuliră urechile auzind despre atîta bănet. La o sumă 
atît de mare nu se gîndiseră nici chiar în visările lor cele mai năstruşnice. 
Zablije îi privi cu multă bunătate, cugetînd fără patimă: 

„După ce îl vom răpune pe Sigismund Bâthoiy, am să-i omor pe rînd. N- 
am eu nevoie de asemenea martori.” 

Spre amiază, călăreţii părăsiră Ampoiul şi se avîntară pe o coastă cu 
pădurea destul de rară, iar după o jumătate de ceas opriră caii printre 
brazii înalţi. Se aflau lingă Stînca Diavolului. Strîns între pereţii de piatră ai 
munţilor, Ampoiul şi-a transformat albia intr-un uluc şlefuit pînă la 
amănunt. în lungul ulucului apa cîntă copilăros de subţire, dar la bulboane 
îşi dovedeşte puterea printr-un ţipăt fără sfîrşit. 

Părintele Zablije se dovedi un om precaut, obişnuit cu treburi de soiul 
acela. îşi lăsă ortacii să se odihnească şi porni să cerceteze împrejurimile. în 
spatele lor, la cel mult cincisprezece paşi, începea un mărăciniş printre care 
se ames tecau vrejii de smeură abia muguriţi. Dincolo de mărăciniş locul 
cobora în pantă moale, apoi începea să urce fără întrerupere. Abătîndu-se 
puţin înspre dreapta, găsi un loc potrivit pentru priponirea cailor. 

— Iată, sfinţiile-voastre, grăi Zablije satisfăcut, aici vom face din voia 
Domnului acea lucrare frumoasă despre care v-am pomenit. Peste cîteva 
ceasuri va trece pe cărarea de sub noi un boier mare dimpreună cu şapte 
slujitori. Aveţi fiecare cîte două pistoale. 

— Cam prea mulţi, observă unul dintre ei. 

Zablije zîmbi cu bunătate, dar vocea îi era aspră cînd îi răspui 

— Acesta e marele tău păcat, frate Clement. Vorbeşti cînd 

Cred că numai unele ajunări şi rugăciuni te vor vindeca de un atît de grav 
neajuns. 

— O, sfinţia-ta! răspunse cu năduf cel mustrat. Ştiu că limbuţia nu se 
află printre harurile cereşti. Am încercat în fel şi chip să merg pe calea cea 
bună. De zece ani port în sîn o labă a sfîntului Antonio cel tăcut. I-am 
cîştigat-o la rişcă unui cuvios călugăr care slujea în mănăstirea Strahov din 
Praga. Dar de multă vreme mă gîndesc şi mă socot că s-ar putea să fie o 
imitaţie. Adică, să fi aparţinut unui păcătos oarecare. Dacă mai trec pe la 
Praga, am să-i răsucesc bunătatea de gît cinstitului călugăr. 

— S-ar putea să fie falsă, zise Zablije gînditor. Cînd vom prinde răgaz de 
odihnă, o vom cerceta împreună. Poate facem schimb. Eu port la mine o 
broască uscată. Broasca e adusă de la Lacul Minunilor. îţi dau broasca şi o 
jumătate din spinarea sfîntului Samuel cel Slăbănog. 

— O broască? 

— Ei, da! Ce te miri? Ţi-am zis că e din Lacul Minu nilor. Cînd apuc să 
mă cherchelesc, păcătuind cu darul necurat al băuturii, broasca începe să 
cînte. La chestii d-astea e dată dracului, Doamne iartă-mă! 

— Ah, ah! se lumină Clement. Atunci, facem schimbul, sfinţia-ta. 

— Mai vorbim noi. Acum e bine să tăinuim despre ce ne interesează. Cu 
slujitorii boierului nu avem nimic. Iar despre o urmărire din partea lor nici 
nu poate fi vorba. Ar trebui să alerge mult înainte sau îndărăt pînă să 
găsească un loc bun de urcat aici. Deci, pistoalele noastre vor fi îndreptate 
numai asupra boierului. După cum vedeţi, pe cărare nu pot merge doi călăreţi 
alături. Aşa că va fi timp destul să vi-1 arăt pe omul nostru. Sper să fiu 
mulţumit de voi. 

j 

Călugării aprobară smeriţi. Zările erau limpezi ca ochii pruncului abia 
înţărcat. Mirosna de brazi, uşor amăruie, înviora aerul. Pădurile de 
răşinoase din dreapta şi din stînga Ampoiului se ridicau semeţe şi tăcute 
pînă pe crestele mari. Tăcerea din lumea aurului se dovedea nefiresc de 
adîncă. Dar călugării se aflau abia pe graniţa locurilor bogate în metalul atît 
de preţios. 


* 



în timp ce sfinţiile-lor pîndeau trecerea lui Sigismund Bâthoiy, Costache 
Caravană se ţinea de pîrtia de urme. Zambilica, ofensat de tăcerea 
călăreţului, călca fără tragere de inimă. Ghicindu-i supărarea, Costache 
începu să sporovăiască uşor la urechile slutului armăsar, iar Zambilica se 
învioră dintr-o dată. Din vreme în vreme, singuratecul călător al 
pe cal şi lăsa unele semne tainice pentru prieteni. Cînd poposi 
Vulpii, tolănit în iarba grasă de atîta sănătate, auzi zgo 

spatele său. Apucă pistolul cu un gest fulgerător şi se rostogoli într-o 
parte, dar dintre copaci îşi făcu apariţia Cae Indru. 

— Era chiar timpul să mă ajungeţi, zise Caravană cotrobăind prin 
buzunarele fără fund ale hainei. Mi se urîse de atîta singurătate. 

Indru îl privi amuzat. Rotofeiul său prieten scoase din adîncurile hainei o 
bucată de brînză şi muşcă lacom. 

— Vrei? întrebă Caravană arătîndu-i brînza a cărei culoare albă părea 
destul de îndoielnică. 

— Nu, mulţumesc! zîmbi Cae. 

— Păcat! răspunse grăsunul. Brînza adevărată şi bună o dibăceşti întîi 
după culoare. Cînd bate uşor în verde înseamnă că şi-a lepădat umezeala 
din ea. E drept că miroase niţel, însă fără asemenea calităţi poate să nu fie 
brînză, ci o lipie oarecare. Cunosc oameni care şi-au vindecat bojocii 
mirosind brînză veche. Am un prieten în Cîmpia Zărandului. Brînză ca asta 
n-am pomenit să mai facă cineva. El îmi zicea că brînza cu cît miroase mai 
a dracului, cu atît devine mai gustoasă. Prietenul meu şi-a ridicat o căsuţă 
la margine de codru. într-o toamnă, avînd unele treburi prin acele părţi, mi- 
am zis că n-ar strica să gust nişte brînză bună. Dar mă aflam în plină 
pădure şi se lăsase o ceaţă aşa din senin. Era o ceaţă deasă printre copaci 
de puteai să-ţi bagi degetele în ochi. M-am rătăcit. Chiar un vulpoi ca mine 
pe asemenea ceaţă se dovedeşte neputincios. M-am gîndit că o să tremur 
toată noaptea. însă, pe neaşteptate, simt un curent de aer proaspăt. 
Crengile de sus ale pădurii încep să geamă. Bătea vîntul. Şi cum şedeam 
aşa cam trist, rezemat de şaua Zambilicăi, bag de seamă că în curentul de 
aer se simţea un miros greu. încalec pe Zambilica, ne luăm pe direcţia 
curentului şi după trei ceasuri de galop ajungem la casa gospodarului. Un 
ageamiu ar fi tremurat toată noaptea în pădure, gîndindu-se că mirosul 
vine de la un stîrv, sau de la un dihor. Altădată m-am dus acolo cu un 
prieten căruia am avut neprevederea să-i laud brînza din Cîmpia 
Zărandului. Era un ins cam subţire, aplecat spre fineţuri şi lucruri de preţ. 
Cînd ne apropiem la vreo două ceasuri călare de căşărie, numai ce îl văd pe 
om că începe să se clatine. Zic: 

„Ţi-e rău?” 



Zice: 

„Simt în aer un miros ca de la o haită de dihori.” 

După un ceas, văd cum se ridică părul de pe calul prietenului meu. 
Zambilica e rezistent la mirosul de brînză, dar calul acestuia se bălăbănea 
cînd într-o parte, cînd în alta, ca beţivii. însoţitorul meu era un om brav. A 
rezistat voiniceşte pînă cînd am ajuns la vreo cinci sute de 
căşăriei. Acolo căzură ca trăsniţi şi om şi animal. Am 
Amîndoi se arătau fără vlagă. L-am strigat pe brînzar. Acesta s 

la ei şi mi-a zis: 

„Mirosul de dihor omoară destul de rar un bărbat voinic. Dar cel de 
brînză veche are putere chiar şi asupra dobitoacelor. Scoate-i de aici înainte 
de a-i apuca damblaua!” 

Apoi ne-am depărtat de căşărie. După o goană de un ceas, prietenul şi-a 
recăpătat vederea. Peste un alt ceas a mişcat o mină, iar la jumătate de zi i- 
a revenit graiul. Odată s-au abătut nişte lotri prin Cîmpia Zărandului cu 
gîndul să prade căşăria. Pe cel mai slab dintre ei l-a doborît mirosul cam la 
o poştă. Conducătorul lor, un zdrahon mare cît o uşă, a ajuns pînă în faţa 
căşăriei unde a mai avut puterea să strige: 

„Dau o baniţă cu galbeni celui care mă cară pînă după dealul de colo.” 

Apoi, a căzut lat. Acum opt ani găsesc în pădure o gloabă de catîr pe care 
atîrna pielea ca poalele cămăşii ieşite din pantaloni. De slab şi de pricăjit ce 
era, călca parcă în străchini. Mi-am zis să-l duc pînă la căşărie, iar dacă 
moare, să-i tăbăcesc pielea. Cînd ajungem cam în bătaia mirosului, o dată îl 
văd pe schilod că se îndreaptă de spinare şi porneşte la drum cu toată 
nădejdea. Pe măsură ce ne apropiam, nărodul de catîr călca mai apăsat şi 
mai sprinten. Iar cînd mai aveam doar un sfert de ceas pînă acolo, se pune 
slăbănogul pe o goană că abia mă ţineam după el cu Zambilica. Ajungem în 
căşărie şi mă uit mirat la arătare. Se învîrtea de colo pînă colo, fudul ca un 
rege al catîrilor. Trăgea aer în piept pînă se umfla ca un cimpoi şi-l slobozea 
parcă a părere de rău. După două săptămîni se rotunjise binişor. Am vrut 
să-l iau cu mine, dar n-a fost chip. Se lăsa pe picioarele din spate şi-şi 
bălăbănea căpă ţîna a nesupunere. N-am mai fost de mult pe la căşărie. Am 
mai îmbătrînit niţel şi nu mai rabd atît de bine mirosul. Ultima dată am 
plecat cu dureri de cap. Chiar şi Zambilica începe să tremure cînd simte 
mirosul căşăriei. 

— Mai taie lumea piroane, dar nu ca tine, rîse Ducu cel Iute făcîndu-şi 
apariţia de după copaci. 

— Să crezi tu că sînt piroane! bombăni Caravană. Am să te duc o dată în 
Cîmpia Zărandului. 

Ducu făcu o ocheadă spre Indru, observînd brînza din mîinile 
grăsunului. Apoi lăsă armăsarul să pască şi se întinse lîngă prietenii săi, 
dornic de puţină odihnă. Marele spadasin care îi găurise pe contele Bindăcz 
şi pe vestitul Perisini, arăta mai degrabă a copilandru ce se apropie de 
vîrsta bărbăţiei aşteptînd să-i dea primele tuleie pe faţa curată. Avea genele 
lungi, întoarse, nasul uşor coroiat, buzele puţin săltate la colţurile gurii, iar 
părul creţ căzut pe frunte sporea aerul său de tinereţe. Doar umerii, ceva 
mai largi decît obişnuiţii umeri ai băieţilor sub vîrsta maturităţii, îi dădeau 
un oarecare semn de voinicie. 

— Chirilă Zece Cuţite trebuia să ajungă înaintea ta, Ducule,_ 

neliniştit Caravană. jBgmfcr&sSig 

— Aşa e. Mă miră lipsa lui. 

— Poate că şi pe poarta păzită de el au ieşit călători, zise Cae. 

— Poate, făcu Ducu gînditor, dar nu i-am văzut semnalul de fum. 

— Plecăm fără el! hotărî Cae. Dacă mai întîrziem, s-ar putea să nu-i mai 
ajungem pe călugării despre care mi-a vorbit Costache. 

— Călugări? se miră Ducu. Dar ce avem noi cu nişte bieţi călugări? 

— Dacă le-ai fi văzut caii, n-ai mai fi vorbit astfel, zise Costache. Ba cred 
că ar fi fost destul numai faptul că şi-au ars bagajele în pădure. 

— Am găsit urma de foc, răspunse Ducu. Pămîntul din vatră era cald. 
După căldura pămîntului am socotit că focul s-a stins abia de un ceas. 

— N-ai greşit, zîmbi Indru. Sîntem cu un ceas în urma călugărilor. Deci, 
pe cai, prieteni! 


* 


Soarele trecuse puţin de cumpăna amiezii. Călugării picoteau pe Stînca 
Diavolului. Cîntecul subţire al Ampoiului făcea parcă şi mai adîncă liniştea 
locurilor. Dar ea se sparse curînd. Un zgomot de glasuri îi făcu pe călugări 
să tresară. Primul dintre slujitorii lui Sigismund Bâthoiy apăru după un cot 
al cărării. Calul şi călăreţul trecură domol fără să bănuiască primejdia. Caii 
se strecurau în şir indian, la pas, poticnindu-se în bolovănişul cărării. 
Curînd ieşi la vedere Sigismund. Părintele Zablije făcu un semn scurt şi 
ridică pistoalele dimpreună cu ortacii săi. Dar în aceeaşi secundă se auzi în 
spatele lor vocea lui Caravană: 

— Hei sfinţilor, aruncaţi pistoalele! 

Călugării nu erau dintre aceia care se pierd cu firea. Săriră ca muşcaţi 
de şarpe şi traseră în acelaşi timp asupra grăsanului. Un ageamiu în locul 
lui Costache şi-ar fî aflat moartea. Dar focurile călugărilor nu mai întîlniră o 
ţintă vie, ci numai stîncile. De după trunchiul unui copac bîzîi prin aer ceva 
albicios. Părintele Zablije se îndoi de mijloc nedumerit, apoi căzu cu faţa 
înainte. Unul dintre vestitele cuţite ale lui Cae Indru se abătuse asupra sa. 
Buimac de cele întîmplate, părintele Clement apucă să tragă în direcţia lui 
Cae. Pistolul grăsanului Costache fulgeră prin tre stînci, iar călugărul se 
rostogoli pe povîrnişul dinspre Ampoi, pînă la picioarele lui Sigismund. în 
faţa unui asemenea dezastru, cei trei călugări o zbughiră către pădure, 
cătîndu-şi singuri pierzania. De două ori fulgerară cuţitele lui Cae. Doi 
dintre fugari se poticniră parcă trăsniţi. Ultimul ajunse dincolo de tufişuri şi 
se pomeni nas în nas cu Ducu. Văzîndu-1 nu prea voinic la trup, călugărul 
smulse toporişca de la brîu. Armă grozavă pentru un om dibaci. Marele 
spadasin sări într-o parte evitînd năprasnica lovitură. Apoi fandă scurt, 
încheind astfel măcelul. 

Costache ieşi la vedere şi-l salută pe Sigismund cam în doi peri, n^ştiicLd 
cum să i se adreseze acum cînd nu mai era principe. /&&&&£& D : 

— Ei, ce se petrece acolo sus, domnule Caravană? întrebă acesta. • 

— Pe Zambilica mea, nimic! rîse grăsunul. Ce a fost nu mai e 

— Dar ce a fost? 

în locul lui Costache vorbi Indru, care apăru alături, spre totala uimirea 
a prinţului. 

— Eşti sănătos, domnule Bâthoiy? 

— Da, domnule Indru, chiar foarte sănătos. Iar dacă poţi să-mi spui cine 
e acest călugăr picat din cer la picioarele calului meu, ţi-aş rămîne 
îndatorat. 

— La asta mă gîndeam, zîmbi Cae. Domnul Costache are o frînghie 
destul de trainică. Ar fi o nimica toată să te caţeri pînă la noi. 

Sigismund se codi în prima clipă gîndindu-se la o cursă. Lepădă însă 
iute acea bănuială. Indru şi Costache erau vrednici de toată preţuirea. Fu 
coborîtă frînghia. Fostul principe o prinse cu îndemînare. 

— Mă bucură întîlnirea cu domniile-voastre, spuse cînd se văzu sus. 

— Merită să te bucure chiar din toată inima, prinţe, rîse Caravană. 
Pramatiile astea îţi pregăteau prohodul. 

— Mie? păli Sigismund. 

— Aşa se pare, observă Cae. Dar iată că cel de colo se mişcă de-a 
binelea. 

Prinţul privi în jur. 

— Ah, ah! observă el. Aici a fost o adevărată bătălie. 

— Chiar aşa, interveni Costache. O mică bătălie pentru viaţa voastră 
care a stat în cumpănă. 

Porniră cu toţii spre călugăr. Acesta, prefăcîndu-se mai slăbit decît era, 
murmură abia auzit: 

— Domnul cu voi, păcătoşilor! Sînt părintele Zablije, umil slujitor al 
bisericii. Oare se cuvine să lovească cineva într-un slujitor al celor sfinte? 
Domnul să vă ierte păcatele mari! 

— Ia mai du-te dracului! rîse Costache. Degeaba încerci să ne duci cu 
vorba. Prin ţinuturile acestea au murit demult toţi ageamii. Iar cei care au 
scăpat cu viaţă din boala prostiei, s-au tras la cîmpie. Acolo se simt la 
largul lor. Adică, pot să bată cîmpii cît vor. Dar aici unde viaţa stă în 
cumpăna armelor şi a chibzuielii, e greu să-l prosteşti pe careva. De unde 
veneai, sfîntule? 

— De la Zlatna, minţi Zablije. Am fost acolo să cum părăm nişte cai, atît 
de folositori celor care stau departe de cetăţi şi oraşe. 

Cae şi Ducu nu intervenim în discuţie, cunoscînd şiretenia fără seamăn 
a grăsunului lor prieten. Costache nu întrebuinţa niciodată violenţa, la 
modă în acea vreme, pentru a scoate de la un om toate informaţiile dorite. 
Interogatoriul său se baza pe logică. O logică simplă, a unui om sii 
cu inteligenţă scăpărătoare. Cînd adversarul se arăta la fel d^ 
întrebuinţa alte haruri. în urmă cu vreo cîteva luni, oamenii lui 

prinseseră un dregător turc venit cu gînduri ascunse în cetatea 
Bucureştilor. Casnele n-au putut scoate o vorbă de la el. Costache 
Caravană a cerut să fie închis alături de turc o zi şi o noapte. Cînd s-a 
împlinit sorocul, avea toate informaţiile dorite. 

— Frumoşi cai! observă Costache prefăcîndu-se a-1 crede pe Zablije. Ar fi 
totuşi nişte nelămuriri. Eu dacă veneam de la Zlatna către Alba-Iulia, mi-aş 
fi continuat drumul pe sub stînci, nu prin locurile acestea neprielnice la 
mers. 

Călugărul avea răspunsul pregătit, dovedindu-se peste măsură de şiret. 

— Aşa am făcut şi noi, domnule pînă la intrarea pe vale. Acolo, animalul 
fratelui nostru Clement se scutură de povară şi se răsleţi către înălţimi. 
Abia aici am apucat să-l prindem. 

— Apoi, zîmbi Costache, obosit de atîta alergătură, v-aţi odihnit pe stînca 
de deasupra Ampoiului. 

— Chiar aşa, aprobă călugărul. 

— Da, nu e rău! Vă odihneaţi cu pistoalele în mîini. 

— Ah, domnule! spuse Zablije spăşit. Vremurile sînt grele prin aceste 
părţi. Atît de grele încît chiar nişte umile feţe bisericeşti au nevoie de arme. 
Ţara aurului e plină de oameni buni, dar şi de lotri. 

— Deci aţi venit aici să vă odihniţi, lăsînd caii ascunşi la o distanţă de 
trei sute de paşi? Eu totdeauna mă odihnesc alături de cal. 

— Nu, domnule! Ne-am odihnit acolo. Aici am venit să căutăm un loc 
bun de coborît în potecă. Auzind zarvă de glasuri în lungul Ampoiului, ne¬ 
am pregătit de apărare. Apoi, v-aţi năpustit domniile-voastre peste noi. 

— Eşti mare mincinos, jupîne călugăr. Te-am urmărit azi dimineaţă cînd 
ai ieşit din Alba-Iulia. 

— Nu-i adevărat! răspunse Zablije fără a-şi arăta surprinderea. 

— Ai ieşit prin poarta de sud, continuă Costache rîzînd. 

— Nu! 



— Te-am auzit dintre mărăcinii de acolo cum puneai la cale uciderea 
prinţului Sigismund. 

— Nu-i adevărat! 

— Ascultă, Zablije! continuă să rîdă Caravană. Am întîlnit la viaţa mea 
vulpoi mai mari decît tine. Cu ăia mi-a fost mai greu. Tu eşti şiret, dar n-ai 
trăit destul în pădure sau în locuri de mare primejdie, pentru a dibăci unele 
haruri folositoare. Zici că vii de la Zlatna? 

— Chiar aşa, domnule! răspunse hotărît călugărul. 

— Mda! Nu eşti nătărău, cumetre Zablije, ci numai 
Potcoavele cailor voştri sînt la fel. Ei bine, aceste potcoave pot fi 
tot drumul de aici pînă la Alba-Iulia. Acum ce mai spui? 

Zablije nu era prost să nu recunoască nişte adevăruri 

zilei. 

— E adevărat că venim de la Alba-Iulia, răspunse el. Dar asta nu 
dovedeşte că am hotărît uciderea măriei-sale Sigismund Bâthory. 

— Bine! chicoti grăsunul. Am să-ţi arăt şi alte dovezi. 

— Dar îl cunosc pe omul acesta, interveni mirat Sigismund. E omul de 
încredere al vărului nostru Andrei Bâthory. 

— Deci e limpede, zise Cae. 

— Chiar prea limpede, se îngălbeni Sigismund. Pramatia! O biată 
pramatie în haină de cardinal. Ticălosul! îi era teamă că mă voi întoarce în 
scaunul principatului. Ei bine, mă întorc şi-l strivesc. 

— Nu! Nu e bine, îl întrerupse Cae. Acum vărul vostru e principe. Acum 
el are întreaga putere. 

— Să-l las nepedepsit? 

— N-am spus asta. Am spus doar să nu te întorci acum. 

— Dar sînt un Bâthory, domnilor. 

— Şi el e un Bâthory. Urmează-ţi drumul, prinţe! Răzbunarea cere timp 
şi chibzuială. 

— Ai dreptate, îşi reveni Sigismund. Întorcîndu-mă azi, mi-aş pierde 
viaţa. Dacă a încercat o dată, nimic nu-1 va opri să încerce şi a doua oară. 
Ar mai fi totuşi o cale, continuă preocupat. Vă ofer două mii de ducaţi 
pentru viaţa lui. 

— Dar noi nu sîntem asasini, îl întrerupse Cae cu răceală. 

— Ah, iertaţi-mă, domnilor! Mînia mă împiedică să judec. Da, da, mă voi 
îndepărta de aceste locuri. 

— E cea mai bună măsură, observă Cae. 

— Aşa cred şi eu. Dar voi striga pe toate drumurile că a încercat să-mi ia 
viaţa. Vor afla toţi nobilii principatului. 

— Să nu afle! Pe nobilii principatului îi doare în cot de soarta voastră. 
Cîţi dintre ei s-au grăbit să vă arate simpatia acum la plecare? Apoi, puţini 
ar crede asemenea vorbe. Păstrează taina pînă se va ivi prilejul nimerit! De 
fapt, e taina grea a unei familii mari. 

— Poate că e mai bine aşa, oftă el. Iar acum a venit vremea să vă 
mulţumesc. Noi n-am fost niciodată prieteni, domnilor. 

— Nu-i vina noastră, zîmbi Ducu. 

— Ştiu. E a mea. Fericit e domnul Ţării Româneşti că are asemenea 
slujitori. 

— Nu slujitori, prinţe, rîse Indru. Noi nu putem fi slujitorii unui om, ci 
numai ai neamului nostru. 

— Da, da, zise Sigismund, cu cît vă cunosc mai mult cu atît mă 
mirarea. Alţii în locul vostru m-ar fi lăsat să pier. V-aţi prime 
pentru mine. Or, pri mej duirea vieţii nu se poate plăti în aur. Tc 

prilejul să vă fac măcar un serviciu. Domnul Chirilă Zece Cuţite a căzut în 
mîinile cardinalului. Căpitanul Jager l-a arestat în zori, chiar lingă poarta 
cetăţii Alba-Iulia. Nu-i va fi uşor prietenului vostru, mai ales că a doborît 
patru dintre oştenii lui Jager. 

— Prins? tresări Caravană. Dar nu există nici un ordin de urmărire 
împotriva noastră. 

— Există acum. Pentru capetele voastre, cardinalul oferă opt sute de 

ducati. 

î 

— O! exclamă Ducu admirativ, am ajuns la preţ mare. 

— E timpul să ne despărţim, hotărî Cae. Va trebui să luăm unele măsuri 
pentru salvarea lui Chirilă . 

— Va fî greu, observă Sigismund. Adică, nu. Cu domniile-voastre mă 
aştept la orice. 

Prinţul scoase o pungă ce se dovedea nu tocmai uşoară. Cotrobăi prin ea 
şi alese trei inele în a căror montură strălu ceau pietre de mare preţ. 

— Iată, murmură cu glasul înecat de emoţie, vă las nişte amintiri. M-aş 
simţi umilit în fata unui refuz. 

9 9 

— Nimeni nu poate respinge nişte amintiri, zise Caravană la fel de 
emoţionat. 

9 

îşi strînseră mîinile tăcuţi. Fostul principe nu mai avea nimic din vechiul 
său aer arogant. Ar fi vrut să le spună acelor tineri cuvinte mult mai 
frumoase, dar mintea lui se arăta neputincioasă după o astfel de încercare, 
întreaga lui fiinţă simţi nevoia unei mîngîieri. Dacă Indru şi-ar fî desfăcut 
braţele, s-ar fi aruncat la pieptul lui şi nu s-ar fi ruşinat să plîngă. Pînă ieri, 
fusese cel mai strălucitor om al principelui. Azi simţi pentru prima oară că e 
singur. „Doamne, Dumnezeule! gîndi el. Toată simpatia şi strălucirea din 
jurul fostei mele puteri se dovedeşte numai minciună. Cine şi-ar fi închipuit 
că în clipele mele cele mai grele să-i am alături tocmai pe oamenii pe care i- 
am prigonit cîndva. Fericit e conducătorul ce ştie să-şi aleagă prietenii! 
Fericit e conducătorul care deosebeşte linguşeala şi făţărnicia de sinceritate 
şi dragoste! Eu n-am văzut nimic atîta vreme cît am fost principe. Iar azi 
culeg roadele.” 

Se scutură din gîndurile lui şi apucă frînghia cu un gest disperat, apoi 
coborî printre slujitori şi se mistui în lungul Ampoiului. 

— Eu plec la Alba-Iulia, spuse Cae, privind trist în urma lui Sigismund. 

— Poate împreună cu noi, observă Ducu. 

— Nu, prietene! Merg singur. Nu are rost să ne băgăm cu toţii în gura 
lupului. Am un plan care cred că e bun. Pentru reuşita lui, ar fi bine să mă 
aşteptaţi aici pînă la miezul nopţii. Să nu-i îngropaţi pe călugării mc 
putea să avem nevoie de ei chiar azi. Dacă nu mă întorc pini 
nopţii, înseamnă că planul meu nu a reuşit. Atunci veţi hotărî 

mea şi a lui Chirilă. 

O pală de vînt îndoi vîrfurile brazilor făcîndu-i să cînte şi trecu prin 
inima pădurii ca un fior. 

Capitolul 2 


C înd gărzile porţii de nord îl aduseră pe Cae Indru în faţa 
căpitanului Jager, acesta scăpă o exclamaţie de uimire: 

— Pe piciorul de lemn al sfîntului Konrad cel milos, de mult n- 
am mai avut o vizită atît de plăcută! Dar două arestări mari într-o singură zi 
aduc mai multă bucurie decît poate suporta inima unui biet oştean. Dacă 
eşti aici, înseamnă că şi prietenii domniei-tale sînt pe aproape. Deci bun 
prilej să punem mîna pe ei. O să-i facă mare plăcere principelui, ştiindu-te 
în lanţuri. Mi-aţi scăpat de atîtea ori încît numele meu s-a umplut de ocară. 
Zău că meritam această satisfacţie! Luaţi-1! se întoarse către oşteni. 

— O clipă, căpitane! zîmbi Cae. Doar nu-ţi închipui că am venit aici de 
dragul vostru? Vreau să-i vorbesc principelui. 

— Iar eu lui Mohamed, rîse Jager. Dar să nu mă înţelegi greşit, domnule 
Indru. Cu toată ura pe care v-o port, nu vă pot refuza asemenea cerere. 
Mi-e teamă însă că noul principe nu va dori să vă primească. O sută de 
paşi ne despart de palat. Voi merge personal să-l vestesc pe Andrei Bâthory. 

Principele se afla într-o prelungită discuţie cu episco pul Naprâgy, cu 
domnul Kornis, comandantul oştilor Transilvaniei, cu Toma Ciomîrtan şi 
contele Teleki. Intra rea căpitanului îl nemulţumi vizibil, chiar dacă acesta 
era unul dintre puţinii oameni ce puteau să vină în faţa principelui la orice 
oră. 

— Ce doreşti, domnule Jager? întrebă cu răceală cardinalul. 

— Doresc sănătatea măriei-tale, răspunse oşteanul, la fel de rece. 

— Bine, mulţumesc! Altceva? 

— O cerere de primire la măria-ta. 

— Pentru cine? 

— Pentru domnul Cae Indru. 

Cardinalul sări entuziasmat de pe scaun. în jurul său se auziră unele 

exclamaţii de mirare. 

î 

— Unde l-ai prins pe lotrul acela? 

— Prins? Nu mă pot lăuda cu asemenea ispravă. Domnul Indru a venit 
singur. 

— Singur... murmură principele. Omul acesta ori e nebun de-a binelea, 
ori curajul său întrece orice închipuire. E nebun. Altfel nu se poate. Ce zici, 
Jager? 

— Cred că a venit să-l scape pe domnul Chirilă. Dar arestare 
aduce şi pe ceilalţi. Aceşti oameni îşi pun viaţa în pericol unii pe} 




Seria Cavalerilor- Cartea a Treia 


— Asta e şi dorinţa noastră. Pune-1 în lanţuri! 

— Să cred, oare, că îi refuzaţi audienţa? 

— Doar nu-ţi închipui că voi sta de vorbă cu un lotru? 

— Cuvîntul de ocară nu i se potriveşte, interveni contele Teleki zîmbind. 

— Vai, dragă conte! răspunse cardinalul cu prefăcută obidă. I s-ar potrivi 
oare un nume mai bun? 

— Aşa se pare. Domnul Indru e consilierul lui Mihai-vodă, vasalul vostru 
prin moştenire. Obîrşia lui nu se află cu nimic mai prejos decît a voastră. 

— Decît a noastră? rămase perplex cardinalul. 

— Absolut, răspunse Teleki, mirîndu-se că-i ţine parte unui om pe care 
ar trebui să-l urască din toată inima. Cae Indru e fiul prinţului valah Petre 
Cercel, fostul domn al Ţării Româneşti. 

— Vai, vai! rîse cardinalul. Şi de ce nu e domn în locul lui Mihai-vodă? 

— îi lipsesc asemenea gînduri de mărire. 

— Se pare că eşti bine informat, dragă conte. 

— Nu mai mult decît alţii. 

— Să fie oare şi domnul Chirilă fiu de prinţ? 

— Nimeni nu ştie, măria-ta. în privinţa lui Chirilă s-au zvonit multe şi 
poate fără temei. Valahii îi pomenesc numele în rugăciunile lor. Se zice că 
multe dintre frumoasele fete ale Transilvaniei se culcă seara purtîndu-1 în 
gînd. S-au scornit legende în jurul său, dar s-au aflat şi lucruri adevărate, 
care, chibzuite adînc, duc spre sminteală sau spre vitejie fără seamăn. în 
urmă cu cinci ani, Chirilă era pus sub urmărirea legilor, ca şi azi. Ei bine, 

omul acesta nu s-a sfiit să se strecoare în Alba-Iulia, unde cuţitele lui au 

' •> 

adus moartea unei solii turceşti. 

— E un criminal, nu un viteaz, observă cardinalul. 

— Numai la prima vedere. Solia turcească arsese în drumul ei un sat de 
munteni din Ţara Românească. Atît el cît şi Ducu cel Iute au apărut acum 
cîţiva ani la curtea din Bucureşti, alături de Costache Caravană. Poate că 
nici Mihai-vodă nu cunoaşte amănunte asupra lor. Ultima dată l-am văzut 
pe Chirilă la un bal dat chiar aici de fostul principe Sigismund. Cînd a 
intrat în sală, s-a auzit un murmur de admiraţie. Poate nu pentru 
frumuseţe, ci pentru măreţia lui. Atunci s-a petrecut un fapt cu totul ieşit 
din comun. Măria-ta ştii că domnul conte Francisc Teke, cel mai bogat nobil 
din Transilvania, are două fete: Marta şi Alberta. Le-a mers vestea pînă 
departe pentru frumuseţea lor. Ei bine, contesa Alberta s-a smuls de lîngă 
părinţi parcă vrăjită şi s-a apropiat de domnul Chirilă. Curtenii o priveau 
înmărmuriţi. Chiar principele a cătat spre ea cu mirare. Alberta şi-a scos de 
la gît o frumoasă cruce de aur bătută cu nestemate şi i-a dăruit-o lui 
Chirilă. De atunci au trecut mai bine de patru ani. Marta s-a măritat cu un 

acestui bărbat e dăruită în întregime neamului valahilor. 

— Crezi că ar trebui să-l primim pe Indru? întrebă cardinalul 
impresionat. 

— Nu cred nimic. Aici ar trebui să răspundă cancelarul vostru, domnul 
Naprâgy. 

— Aşa, aşa! aprobă Andrei. Aşteptăm părerea domniei-tale, dragă 
Naprâgy. 

— Nu! Nu el trebuie să vorbească! sări veninos rotofeiul Kornis. 
Arestatului i se potriveşte mai bine nume le de lotru. Acum cîţiva ani nu s-a 
sfiit să-l facă prizonier pe fostul principe al Transilvaniei, chiar aici în palat. 
Cînd am încercat să mă împotrivesc, m-a lovit ca pe un om de rînd. Ani 
întregi a iscodit prin împrejurimile cetăţii, dibăcindu-ne toate secretele 
mari. Unde a fost prins Chirilă, măria-ta? Oare nu lîngă poarta cetăţii? Ar 
mai trebui şi alte dovezi care să ateste că mai iscodesc şi azi la secretele 
curţii noastre? Iată că noul arestat se afla tot prin apropiere şi vă asigur că 
ceilalţi ortaci ai lor nu sînt prea departe. Pe aceşti oameni ar trebui să-i 
spînzurăm fără nici o judecată. Sîntem la vreme de cumpănă, cînd secretele 
noastre nu trebuie să încapă în mîinile altora. Dacă vom fî îndurători cu ei, 
nu vom avea milă de noi. 

Argumentele lui Kornis erau puternice şi făcură mare impresie asupra 
lui Andrei Bâthoiy. 

— Se pare că ai mare dreptate, dragă Kornis, aprobă el. Noua politică a 
Transilvaniei va suferi mult cu asemenea iscoditori aflaţi în prejma noastră. 
Ne-am gîndit bine cînd am pus preţ în aur pe capetele lor de lotri. îi refuz 
audienţa, domnule Jager. Pune-1 în lanţuri! La noapte îi vom trece prin 
casne. 

Căpitanul se înclină şi părăsi încăperea, dar se întoarse după un sfert de 
ceas. 

— Ei, ce mai e? întrebă principele mirat. 

— Arestatul vă trimite prin mine o solie. Zice că ar fi ceva atît de grabnic 
încît nu suferă nici cea mai mică întîrziere. 

— Să auzim, să auzim, dragă Jager! Cum sună aceas tă solie? 

— Doar un singur cuvînt, măria-ta. 

— Un singur cuvînt? Dar un singur cuvînt n-a constituit niciodată o 
solie. Rosteşte-1, domnule! 

— Zablije, spuse Jager nepăsător. 

Zîmbetul se şterse brusc de pe faţa cardinalului. Dacă trăsnetul ar fi 
căzut lîngă el, n-ar fi rămas mai descum pănit. încercă să se reculeagă fără 

răsună răguşită ca un hîrîit. 

— Domnilor, doresc să rămîn singur. Adu-mi aresta tul, căpitane! 

La apariţia lui Indru, privirea cardinalului era aspră, ameninţătoare. Dar 
tînărul se apropie zîmbind, salută scurt, ca în faţa unui egal, şi aşteptă să i 
se vorbească. 

— Iată, zise principele, că nu ne-a fost greu să-i prindem pe doi dintre 
lotrii lui Mihai-vodă. Acei lotri după care vărul nostru, Christ să-l ţină în 
sănătate, a alergat atîta vre me! Văd că eşti bine priponit în lanţuri. Adică 
aşa cum se cuvine. Lasă-ne singuri, Jager! Sînt un principe blînd, continuă 
el după ce se închise uşa în urma căpitanului. Atît de blînd încît am hotărît 
să stau de vorbă cu un lotru chiar dacă nu i-am înţeles cererea de audientă. 
Vorbeşte, omule! 

Auzind asemenea insulte, ochii prizonierului de subţiară ca la pisici în 
vreme de lumină mare. Dar pe faţa lui, principele nu putu citi altceva. Prin 
pomenirea lui Zablije, Cae cîştigase prima bătălie cu cardinalul, însă 
izbînda pînă la capăt cerea stăpînire de sine şi abilitate. 

— Măria-ta, zise continuînd să zîmbească, sub vechea domnie am fost 
prigoniţi. Apoi s-a dovedit că învinuirile ce ni se puneau în seamă erau fără 
temei, iar Sigismund Bâthory ne-a primit cu toate onorurile ce ni se 
cuveneau. Sub noua domnie s-a pus preţ în aur pe capetele noastre. Eu şi 
Chirilă ne aflăm în lanţuri. Pe ce se întemeiază această prigoană, măria-ta? 

— Pe învinuirea că iscodiţi secretele principatului. 

— Da, e o învinuire grea. Dar există măcar o singură dovadă în această 
privinţă? 

— Există, zise tăios principele. Ea stă chiar în prezenţa voastră aici. 

— Asta nu e dovadă, ci o presupunere. 

— Poate. în fond, ce vrei? Ai venit să discuţi măsurile noastre? 

— Nu, trecu la atac Indru. Am venit să vă spun că vărul vostru, prinţul 
Sigismund Bâthory, e mort. 

Deşi o dorea din tot sufletul, vestea venită din partea prizonierului îl 
năuci cu totul. Dacă acest om cunoştea numele lui Zablije, dacă aflase 
despre moartea vărului, cu siguranţă că ştia mai multe. „Ah, şi-a dat singur 
osînda! gîndi cardinalul. Tînărul acesta va trebui să moară chiar azi, dar nu 
înainte de a scoate de la el întreaga taină. Şi s-a nimerit cum nu se poate 
mai bine. Vom pune pe seama lui uciderea vărului nostru.” 

— Iubitul nostru văr? întrebă cu prefăcută durere. Nu cred. Nu cred o 
vorbă. 

— Şi totuşi e mort, măria-ta. Am fost de faţă la acel asasinat. 

— A... sa... si... nat? murmură cardinalul. Dacă ai fost de fată, îi 
că eşti părtaş la crimă. Sau, poate chiar ucigaşul. Vei fî pus la 
mult un ceas. 

— Dar pot răspunde şi fără casne, rîse Cae privindu-1 ţintă. Nu eu sînt 
părtaş la crimă, ci Andrei Bâthory, prin cipele Transilvaniei. 

Cardinalul se strînse parcă lovit de săgeată. Făcu totuşi un efort lăudabil 
şi se ridică ameninţător. 

— Cum îndrăzneşti? 

Cae simţi că a venit momentul hotărîtor al disputei. Acum trebuia să 
folosească întreaga lui dibăcie. 

— Măria-ta, spuse rîzînd, am venit cu o propunere de pe urma căreia 
principele Transilvaniei va ieşi în cîştig. Dar nişte tratative nu pot continua 
cu insulte. Avem asemenea dovezi încît familia Bâthory, împăratul Rudolf şi 
întreaga populaţie a principatului vor cunoaşte numele adevăratului asasin. 
Ei bine, am venit să vă propun distrugerea dovezilor. 

Cardinalul îşi trecu limba peste buzele uscate, parcă umbrite de arşiţă. 

— Vorbeşte, domnule! S-ar putea să te răsplătesc sau să te trimit la 
spînzurătoare. 

— Ultima ar fî o mare greşeală. Totdeauna tratativele au adus mai multe 
foloase decît înfruntările. Dacă nu voi fî liber peste un ceas, prietenii mei 
vor crede că trebuie să acţioneze aşa cum ne-am învoit înainte de a veni 
aici. Am totuşi convingerea că ne vom înţelege, spre binele celor două părţi. 
Vă propun, deci, predarea în mîinile voastre a celor cinci călugări, în 
schimbul eliberării prietenului Chirilă. 

— Dar cine-ţi spune că eu îi cunosc pe călugării despre care vorbeşti? 
întrebă cardinalul batjocoritor. 

— Ei spun. Avem mărturii scrise. 

— Poate nişte mărturii luate sub ameninţarea armelor, spre discreditarea 
noastră. 

— Măria-ta, răspunse Cae atît de liniştit încît îl potoli cu totul. Să zicem 
că ar fi aşa. Că am smuls acele mărturii sub ameninţare. Ei bine, fie! Putem 
întrerupe tratativele. Prietenii mei îi vor preda pe călugări familiei Bâthory, 
iar familia va şti să afle adevărul. 

în faţa unor asemenea argumente, cardinalul capitulă definitiv, convins 
că nu există altă ieşire. 

— Te ascult, domnule. Te ascult. Nu cred să fi pome nit despre 
întreruperea discuţiei. Atît doar că tîrgul propus mi se pare plin de 
cusururi. Nu-mi recunosc vreo vină în asasinarea vărului nostru, dar vreau 
să evit un scandal acum la început de domnie. Ceea ce-mi propui nu mă sa 
tisface. îi voi primi pe călugări dimpreună cu dovezile. Pînă aici e limpede. 
Rămîn însă cei şapte slujitori ai vărului nostru. 

— în privinţa lor să nu vă faceţi griji. Ei nu i-au văzut pe as$ 
spaima lor a fost atît de cumplită încît au ridicat cadavrul lui SÎ£ 
şi-au continuat drumul în goana cailor. 


f. 

— Fie! aprobă cardinalul. Mai rămîi domnia-ta dimpreună cu prietenii. 

— Aşa e! rîse din nou Cae. Dar ce putem spune fără dovezi? Cine ar 
îndrăzni să-l acuze pe principele Transil vaniei? Noi? Oare cînd au mai fost 
crezute vorbele duşma nilor? Din contră, noi avem temeri, continuă Indru 
cu dibăcie, aruncîndu-i o nadă. 

— Voi? Nu înţeleg. 

— Ar fi bine. Ar fi bine să nu arunci asupra noastră acel asasinat. 

Cardinalul îşi reţinu un zîmbet, dar ochii îl trădară, astfel tînărul ghici că 

muşcase din nadă. 

„Ideea nu e rea, gîndi Andrei Bâthory. Nărodul acesta mi-o aduce pe 
tavă. Zablije şi cei patru călugări vor depune mărturie împotriva lui Indru şi 
a lotrilor care îl însoţesc. îl vom acuza de amestec pe Mihai-vodă, iar 
dovezile vino văţiei lor vor ajunge la puternica noastră familie. Celor doi le 
dau libertate azi, ca să-i prind mîine.” 

— Cum procedăm? întrebă cardinalul. 

— Simplu, măria-ta. Trimite-1 pe Jager la miezul nopţii lîngă Stînca 
Diavolului! Noi vom fi sus, iar el pe vale. Cu ajutorul unei frînghii vom 
coborî întîi trei dintre călugări. Căpitanul îl va slobozi pe Chirilă. Cînd 
prietenul nostru va ajunge sus, vor urma ceilalţi doi călugări, dimpreună cu 
dovezile. 

— Aşa să fie! 

— Dar nu e totul, continuă Cae. Măria-ta ai auzit despre noi că nu ne 
lăsăm păcăliţi. La cel mai mic semn de trădare din partea oamenilor voştri, 
lucrurile vor lua o întorsătură urîtă. Ne-am asigurat asemenea măsuri încît 
e bine ca totul să se desfăşoare cu bună rînduială. Şi mai e ceva. Eu trebuie 
să plec acum, altfel mi-e teamă să nu ajung prea tîrziu. 

— Bine! hotărî Andrei. Deci, la miezul nopţii. 

— La miezul nopţii, măria-ta. 

Principele se apropie de uşă şi-l strigă pe Jager. Căpitanul intră în odaie, 
gata să-şi ia prizonierul, dar rămase înmărmurit auzind noile porunci. 

— Din clipa aceasta e liber. Desfă-i lanţurile! 

— Prea bine, măria-ta. Deci e... 

— Să-i dai armele, calul şi o scrisoare de trecere! Iar domnia-ta să te 
întorci peste o jumătate de ceas! Am să-ţi încredinţez unele sarcini. 

Cînd se despărţi de căpitan, Cae rosti jumătate în glumă, jumătate în 
serios: 

— Te dezamăgesc, domnul meu. 

— Văd, răspunse acesta îmbufnat. Pe lîngă dezamăgire pierd şi ducaţii 
promişi pentru arestarea domniei-tale. 

— Ei, ei, n-ai muncit pentru ducaţii promişi. Eu am venit la Al 
bunăvoie. 

— Şi pleci la fel, încheie căpitanul dezgustat. 

După acele vorbe, fostul prizonier încălecă pe Vînt Sălbatec şi se depărtă 
fără grabă către poarta de nord a cetă ţii. Nu departe de poartă se afla 
vestitul han, Pivniţa Şardului, iar peste drum, la mare concurenţă, hanul 
nu mai puţin cunoscut prin împrejurimi, Pîlnia Luminoasă. Călătorul 
nehotărît putea să moară de foame sau de sete, dacă lua seama la 
îndemnurile hangiilor. Proprietarul „Pivniţei Şardului”, jupînul Ieremia 
Cipcigan, zis Goliat, un bărbat mărunt, stafidit, uşor adus de spate ca o 
coajă de nucă, şedea trei sferturi din zi pe un scăunel aşezat în faţa 
hanului. De cealaltă parte, jupînul Romuluţ Tănase, bărbat cît un cal de 
povară, cu fundul mare ca o covată, cu degetele mîinilor asemenea unor 
cîrnaţi proaspeţi, avea scăunelul său, iar disputa verbală aruncată peste 
drum de cinstiţii jupîni făcea parcă punte între cele două firme rivale. Dar 
nici Cipcigan, zis Goliat, nici Tănase nu aveau porniri veninoase unul 
împotriva altuia. Totul pornea de la neveste, care îi asmuţeau şi-i dăscăleau 
cîte o jumătate de noapte. Nu s-au bătut împreună decît o singură dată. O 
făcuseră în mijlocul drumului, pe graniţa dintre cele două hanuri, iar cele 
două neveste îi asmuţeau pe de lături. Goliat, mărunt, pipernicit şi ager, îl 
pocnise de cîteva ori pe Tănase, dar numai în partea de jos a trupului, după 
cum îl ajuta înălţimea. Tănase, înalt cît o grindă, se învîrtea domol în jurul 
lui Goliat, aplecat de parcă ar fî căutat ceva pe jos, însă nu reuşi să-şi 
nimerească rivalul. Nemulţumit de imprecizia loviturilor sale, lui Tănase îi 
veni în minte să se prăvale peste Goliat, iar lupta luă sfîrşit. După cinci zile, 
în care frecţiile cu oţet şi lipitorile făcură adevărate minuni, Goliat îşi veni în 
fire, dar la vreme de ploaie simţea unele dureri în oase. 

Cînd apărea un client în mijlocul drumului, Goliat îi striga prietenos: 

— Nu, domnule! Nu intraţi în hanul nostru! Mai bine poftiţi alături! La 
noi, vinurile tari sînt în stare să doboare un om sănătos la trup. Dar peste 
drum puteţi bea o săptămînă fără să simţiţi asemenea nenorocire. 

— Ah, ah! striga Tănase de cealaltă parte. Intraţi, domnule, fără teamă la 
vecinul nostru! Acolo găsiţi cele mai minunate poşirci şi spălături de vase 
din tot tinutul. Tămîiosul nostru de Cistei a doborît mulţi bărbaţi cu faimă. 
Nu vă încumetaţi, domnule, spre năbădăiosul nostru tămîios! Dacă aveţi 
însă ceva vătămătură, sau slăbiciuni ale bărbăţiei, ori gută, ori ţîfnă, sau 
reumă, sau dureri de suflet, atunci nu s-ar afla leac mai potrivit decît vinul 
nostru. 

— Aşa e, domnilor! răspundea Goliat. Cu ani în urmă, bărbaţii smintiţi la 
trup şi la minte foloseau tămîiosul, dar azi trăim alte timpuri. Gusturile s- 
au făcut mai alese. Bărbaţii subţiri ştiu să preţuiască un vin roşu, adus de 
pe dealurile Şardului. La prima vedere pare apos. După două căni simţi 
cum se aprinde focul în vinele hodorogite, iar sîngele se învîrtoşează aspru, 

dornic de viaţă. Puţini ştiu că vinurile de Şard vindecă femeile sterpe şi-i 
întineresc pe patriarhi. Am văzut o femeie stearpă care a făcut cinci gemeni 
după ce a gustat din vinul nostru roşu. Am văzut un unchiaş trăgînd la noi 
cu gîndul să moară în tihnă. După o săptămînă, ne-a făcut întrebarea dacă 
ştim o muiere trupeşă, bună de măritat cu un zurbagiu fără pereche. 

— Nu minte, domnule! răspundea Tănase blajin. Intraţi acolo! Vecinul 
ştie să prepare nişte miei arşi în spuză. La noi, sînt abia rumeniţi. Intraţi 
domnule, acolo, unde cănile au fost spălate cu grijă acum treizeci de ani! 
Noi le spălăm în fiecare zi, dintr-o aplecare prostească. La mine greu puteţi 
vedea, pe gratis, mai mult de opt încă ierări pe zi. Dincolo, oamenii se 
închină roşi de acreala păcatelor, cu gîndurile îndreptate spre posturi şi 
rugă ciuni. La mine, şuncile afumate, mari cît un dos de vădană, cîrnaţi 
lungi cît funiile, pîinea de casă cît un pîntec de iarbă, ţuica de Cricău cu 
care otrăveşti sufletul întărind trupul, vinurile prea grele pentru nevolnici te 
îndeamnă spre desfrînare. 

Cei doi jupîni plecau o dată pe lună după cumpărături departe de Alba- 
Iulia şi lipseau cîteva zile. Atunci, simpaticele hangiţe ieşeau în uliţă, gata 
de păruială, spre marea satisfacţie a clienţilor. în acele zile, scăunelele 
bărbaţilor nu mai foloseau pentru fund, ci mîngîiau reciproc zdra venele 
căpăţîni ale ambiţioaselor proprietărese. Doamna Tănase era înaltă, 
uscăţivă şi ciolănoasă, deosebindu-se de doamna Cipcigan, care se mîndrea 
cu nişte fălci puternice cît două verze una lîngă alta, cu picioarele scurte, 
cărora le atîrna la spate un butoiaş ce se sălta vesel după fiecare căi cătură. 
Războiul se pornea psihologic din uşile celor două hanuri, cu vorbe 
mieroase, ori cu vorbe cu tîlc, apoi începeau mişcările strategice de 
intimidare. Poalele largi se ridicau în cap, arătîndu-şi una alteia respectul 
cuvenit. Clienţii dădeau adevărată năvală spre hanuri, dornici de distracţii 
picante, iar vînzarea băuturilor întrecea toate aşteptările. 

Cînd apăru Cae Indru, Tănase şi Goliat îl îndemnară unul spre altul, dar 
tînărul, bun cunoscător al locurilor şi obiceiurilor, intră dintr-o doară la 
Pivniţa Şardului, gîndindu-se cu părere de rău că-i lipseşte vremea 
necesară pentru a-i asculta pe hangii. Slujitorii îl înconjurară degrabă, 
aşteptîndu-se la un bacşiş gras din partea unui tînăr atît de strălucitor, al 
cărui armăsar ar fi stîrnit invidia celor mai de seamă dregători. 

în timp ce mînca îngîndurat, privirile lui Cae se opriră întîmplător 
asupra a patru oşteni, cam gălăgioşi după cîteva căni de vin bun. Astfel, 
observă cu mirare că oştenii discutau aprins, arătînd cu mîinile către el. 
După cîteva clipe se ridicară băţoşi, zăngănindu-şi armele şi se opriră la 
cîţiva paşi. 

— Domnule, zise cel mai voinic dintre ei, acum un ceas erai în lanţuri 
Te-am văzut cum te văd şi mă vezi. 

— Da, zîmbi Cae. Asta era acum un ceas. 

Răspunsul atît de liniştit îl zăpăci un moment pe uriaşul oştean. îşi 
reveni însă degrabă şi spuse ameninţător: 

— Se pare că ai fugit, altfel am fi ştiut şi noi. Nimic nu se întîmplă aici 
fără ştirea noastră. 

— Am o scrisoare de trecere. 

— Sînt multe scrisori mincinoase. Fă bine şi pofteşte cu noi! Sau te luăm 
pe sus. 

— Aş merge cu dragă inimă. Din păcate, sînt grăbit. Mai bine vă plătesc 
o găleată cu vin... 

— Auzi, auzi! rîse voinicul. Haide, scoală fără nazuri, înainte de a te 
mirui cum se cuvine. 

— Dacă nu vă potoliţi, vă rup urechile! răspunse Cae aspru. 

— Pe trăsnetele şi fulgerele sfîntului Ilie! rîse uriaşul. Aţi auzit, fraţilor? 
Nimic nu ne mai opreşte să-l cotonogim. Puneţi mîna... 

Uriaşul nu mai apucă să-şi încheie porunca. Masa grea de stejar parcă 
se prăvăli singură peste ei. Cae făcu un salt pînă lîngă perete. Unul dintre 
oşteni se ridică mai sprin ten, cu pistolul în mînă. Cuţitul lui Cae zbură pe 
distanţa scurtă de cîţiva paşi, înfîgîndu-se în braţul oşteanului. Cineva 
strigă din toate puterile: 

— Fugiţi! Ăsta e Cae Indru. 

Pe feţele oştenilor se întipări brusc o spaimă de moarte. Rămaseră 
descumpăniţi acolo unde erau, neîndrăznind să facă vreo mişcare. 

— Puneţi armele la locul lor! porunci Cae. 

Oştenii îl ascultară aiuriţi, încurcîndu-se între ei. 

— Cine e şeful vostru? 

— Eu, îngînă uriaşul. 

— Apropie-te! 

— Să nu daţi, domnule! îl rugă oşteanul. Am auzit că lucraţi cu unele 
haruri diavoliceşti şi nimeni nu vă stă împotrivă. Dacă ştiam de la început... 

— Bine, bine! rîse Cae. Ştii să citeşti? 

— Slab, domnule, dar mă descurc. 

— Atunci, uită-te pe hîrtia de trecere! 

Oşteanul privi hîrtia, chiar dacă literele îi jucau dinaintea ochilor. 

— E în regulă? 

— în cea mai bună regulă. 

— Bine! E timpul să vă retrageţi! Pe tine puteam să te ucid, se întoarse 
către cel cu pistolul, scoţîndu-i cuţitul din rană. 

Oştenii o zbughiră afară. Cae îşi văzu mai departe de mîncare. După 
cîteva minute simţi din nou că e privit. Un cerşetor îşi întinse mîinile 
aproape de el. Poate unul dintre miile de cerşetori care cutreie 



Seria Cavalerilor- Cartea a Treia 


principatului. 

— înălţimea-ta, grăi omul, chiar dacă am fost alungat de la alte mese, 
mă pricep ca nimeni altul să ghicesc trecutul şi viitorul unui bărbat lipsit 
de zgîrcenie. 

Apoi şopti: 

— Sînt Ion Chioreanu, fostul secretar al lui Iojica. 

— Te-am recunoscut, murmură Cae, fără să-şi arate surpriza. 

— Iată, înălţimea-ta, aceste mătănii sfinţite... am un mesaj pentru 
domnia-ta. îl găseşti sub şaua calului. Cu aceste mătănii i-am slujit pe 
mulţi... mesajul e de la Toma Ciomîrtan, în care poţi să ai toată 

încrederea... dar dacă nu doriţi... 

î 

Cae scotoci prin buzunare, îi dărui o monedă măruntă şi-i făcu semn să 
se retragă. Cerşetorul mulţumi cu plecăciuni adînci, trecu pe la alte mese 
înşirînd verzi şi uscate, apoi se mistui prin uşa de la ieşire. 

Cae părăsi Alba-Iulia. Vînt Sălbatec, lăsat în voia lui, se întinse 
voiniceşte la drum. Cînd ajunseră dincolo de Măgura Vulpii, lumina zilei se 
îngîna cu amurgul. Abia acolo îşi îngăduiră un moment de odihnă. în vreme 
ce calul muşca lacom din iarba fragedă, călăreţul scoase mesajul adus de 
falsul cerşetor şi citi: 


„Domnule Cae Indru, 

Cunosc vechea prietenie dintre voi şi regretatul Iojica. Fostul cancelar al 
Transilvaniei se putea numi fără gre şeală un mare romăn. Attt de mare încît 
nu ne-am putut asemăna cu el. înainte de a fi pus în lanţuri, Iojica mi-a 
încredinţat patruzeci de mii de ducaţi, cu rugămintea să-i ţin la dispoziţia 
voastră ca parte din averea ce vi se cuvine. De suma aceasta puteţi să 
dispuneţi la prima cerere făcută domnului Izu Klein, starostele negustorilor 
din Sibiu. Parola de recunoaştere este: «Prin moartea lui Iojica românii de 
pretutindeni au pierdut un om de seamă». 

Am devenit consilierul noului principe nu în scopuri de mărire, ci pentru a 
continua lucrarea începută de Iojica şi Mihai-vodă, în vederea unirii tuturor 
românilor. 

Andrei Băthory e o pramatie fără nici un dumnezeu. în treburile 
principatului nu se ridică la valoarea lui Sigismund. E atît de slab încît prevăd 
înfruntări de oşti pe pămîntul Transilvaniei. Turcilor le-a făcut o scrisoare prin 
care le cere firman de domnie. Pe poloni îi înşală cu altă scrisoare, 
făgăduindu-le principatul dimpreună cu Moldova şi Ţara Românească, pînă la 
Dunăre. I-a făcut scrisoare împăratului Rudolf căruia îi cere sprijin împo triva 
turcilor şi recunoaşterea lui ca principe. îi porun ceşte lui Ieremia Movilă prin 
altă scrisoare să strîngă oştile Moldovei, păcălindu-l că-i va da fratelui său 
scaunul de domnie a lui Mihai-vodă. în ultima scrisoare îi cere lui Mihai-vodă 
să părăsească Ţara Românească. Scrisorile nu sînt semnate de principe^ 
cum s-ar fi cuvenit, ci de episcopul Naprăgy, altă pramatie car 
primejdios decît cardinalul tocmai prin prostia şi aroganţa lui fără 

Sînt de părere să nu urmăriţi soliile. Lăsaţi scrisorile să ajungi 
în felul acesta veţi trage mai multe foloase, ştiindu-le conţinutul. 

Prin schimbarea din Transilvania, primejdia e mare pentru Ţara 
Românească. Turcii se mişcă şi ei ameninţători acum la vreme bună de lupte. 
Ţara Moldovei va strînge oşti. Hatmanul Poloniei, domnul Zamoyski, a pus 
tabără Ungă Zim, hotărît să coboare spre Dunăre la cel mai mic semn a lui 
Andrei Bâthory. Din îndemnul prin cipelui, Kornis va strînge oşti Ungă Aiud. 
împăratul Rudolf e departe de a fi un bun om politic. S-ar putea ca viitoarele 
sale hotărîri să fie chiar mai primejdioase decît tot ce v-am spus. în asemenea 
situaţie, nu armele hotărăsc destinul Ţării Româneşti, ci viclenia. 

Domnule Indru, Iojica avea o casă în Sebeş. Acolo v-aţi întîlnit cu el de 
multe ori. Acum, casa e locuită de Ion Chioreanu, care lucrează pentru noi. Ar 
fi bine să-i tri miteţi lui Chioreanu un om de legătură. Toate mesajele noastre 
vor trece prin casa din Sebeş. 

Al vostru, Toma Ciomîrtan.” 

Cae aprinse hîrtia şi răspîndi cenuşa rămasă. La poalele munţilor se 
aşeză înserarea. Crestele străluceau în lumină. 

* 


Costache Caravană nu era omul care să se mire din orice, dar în fata 
părintelui Clement, socotit mort, scoase un şuierat mai grăitor decît 
cuvintele. După ce-şi reveni din uimirea firească, se apucă să-l repare 
folosind unele oblojeli şi ierburi ştiute numai de el. Cînd isprăvi lucrarea 
aşa cum se cuvine, porni un mic discurs ce produse asupra călugărului un 
efect asemănător cu paralizia. 

— Sfîntule, zise cu vocea lui piţigăiată, minuni se mai întîmplă... fiindcă 
nu ca alţii... fără să mă laud... carele ar fi unul la zece mii... dar vă jucarăm 
în foi de viţă... că dacă n-ai ochiul ager... numai laba aia de ziceam eu să 
auzim de bine... şi poate chiar mai mult... pe Zambilica mea dacă mint! Alţii 
numai cu farmece sau cu ceva moşmoande... 

Costache se opri brusc văzîndu-1 pe călugăr cu gura căscată de uimire. 

— Ai priceput, sfîntule? 

Clement se scărpină după ureche, năuc. 

— Nu prea. 

— Se poate, recunoscu grăsanul. Totdeauna cînd vreau să vorbesc în 
pilde şi fineţuri o cam încurc... noi de la Adam şi Eva... fiindcă e bine să fii 
copt... carele pre el şi pre alţii... fără a mai pune la socoteală haleala şi 
mărunţişul... că bafta tot baftă rămîne... 

— Nu, nu! îl întrerupse rugător Clement. Dacă vrei să-i zici ceva, ia-o pe 
bucăţele! 

— Aşa, aşa, sfîntule! aprobă Costache privindu-1 cam nătîng. Taman asta 
zisei şi eu. Cînd nu e prea lung, o descurc binişor... că şi alde ăia... carele 
pre alţii... dar tocmai de sus de pe stîncă... unde altul rămînea lat., 
laba aia... 

— Ho, domnule, opreşte! se luă cu mîinile de păr Clement. 



avca 

vrei domnia-ta? 

Costache zîmbi cu gura pînă la urechi. 

— Păi, ziceam cum ai căzutără... 

— E, bată-te norocul! se lumină acesta. Lasă că îţi spun eu cum a fost. 
Glonţul domniei-tale s-a oprit în laba sfîntului Antonio cel tăcut, căreia i- 
am pus cîndva înveliş de zale. Eu am picat de pe stînca aia mai mult de 
spaimă. E drept că m-am zdrobit niţel, însă oblojelile făcute de domnia-ta 
m-au uşurat. Of, of, greu a mai fost să scoţi o vorbă ca lumea! Nu prea 
înţelegeam unde vrei să baţi. 

— Să fie la mine ceva lipsă de judecată? întrebă Costache păstrîndu-şi 
aerul nătîng. 

— De! zise precaut călugărul. N-aş putea spune cu toată hotărîrea, dar 
măcar cu harul vorbirii nu prea eşti dăruit. Cît despre mine, sigur că a fost 
o minune din cele mari... 

— Păi asta ziceam şi eu, sări Costache. Despre minuni, sfinţia-ta... că 
strămoşii voştri, domnii Cain şi Isac, s-au bătutără ca chiorii... Isac l-a 
omorît pe Cain, iar Noe şi domnul Avram... 

— Ah, pe Sfintele Daruri! se tîngui Clement, impresionat de atîta prostie 
şi ignoranţă. Poate vrei să zici Abel... 

— Chiar aşa! se corectă Caravană. Abel şi Isac... 

— Vai, vai, domnule! strigă Clement deznădăjduit. Ce-1 amesteci pe Isac 
în treaba aceea? Cain l-a omorît pe Abel. 

— Zău? poate că unele cercetări făcute mai tîrziu l-au scos din cauză pe 
domnul Isac... 

— Ascultă, omule! zbieră Clement, cuprins de un tremur nervos. Cu 
neştiinţa domniei-tale şi cu lipsa de har a gîndirii, eşti în stare să omori un 
om sănătos. Iar pe un bolnav ca mine îl pui la casne. 

Costache nu luă în seamă vorbele călugărului şi continuă băţos discuţia 
pe teme religioase: 

— Pe urmă inchiziţia, sfinţia-ta... carele mult bine au făcutără pe 
Pămînt... a zis să fie post joia... că vinerile nu mai aveau căutare... 

— Joia? se înfiora Clement. Taci, păcătosule! Cine ţi-a băgat în cap 
asemenea trăsnaie? 

— Păi... voi popii... carele... 

— Noi? strigă Clement. Noi nu sîntem popi, ci călugări iezuiţi. Iar cei care 
propovăduiesc despre post sînt chivernisiţi cu harurile dracului şi cu 
spurcăciuni. 

— Asta o spuneţi voi, iezuiţii... carele nu aveţi nici bise rică, nici măcar 
schituri. 

— Aiurea! spuse fălos călugărul. Ai fost vreodată în Polonia? 

— N-am fost, minţi Caravană. 

— Atunci, n-ai de unde să ştii. Noi avem la Zim cea mai frumoasă 
biserică. Dacă ai vedea chiliile şi pivniţele noastre... 

— O fi fost, rîse grăsunul. O fost pe timpuri. Dar acum nici măcar în Zim 
nu mai poate fi o biserică de iezuiţi. 

— Să fii domnia-ta sănătos! răspunse cam de sus călugărul. Acum două 
săptămîni cînd ne-a luat de acolo părintele Zablije, biserica noastră era mai 
frumoasă ca oricînd. 

Vocea călugărului devenise atît de puternică încît Zablije, aflat ceva mai 
încolo sub supravegherea lui Ducu, strigă supărat: 

— Clement, Clement, potoleşte-ţi gura! Ţi-am spus că ăsta e marele tău 
păcat. Nu vezi că domnul de lingă tine te trage de limbă? 

Clement închise gura nemulţumit şi-l privi cu superioritate pe Caravană 
fără să bănuiască nici pe departe că se afla în faţa unuia dintre cei mai 
şireţi oameni din citi întîlnise el. Nici Costache nu mai insistă. Obţinuse 

o»? î 

destule informaţii. 

î 

în timp ce Cae Indru ieşi din Alba-Iulia prin poarta de nord, trăsura 
contelui Teleki făcu acelaşi lucru la poarta de sud. Lăsînd la o parte 
mijloacele de călătorie, singura deosebire se afla doar în direcţiile opuse 
luate de cei doi călători. Trăsura contelui trecu Mureşul şi îşi continuă 
drumul pe sub piepturile dealurilor Zăreş, Căpud şi jumătate din Hoanca, 
abătîndu-se apoi la dreapta către faimosul castel din Obreja. în satul 
Cisteiul românesc, oamenii se pregăteau de cină. Copii şi femeile săriră de 
la îndeletnicirile lor, bulucindu-se pe la porţi, aşa cum le era obiceiul cînd 
treceau mărimile ţinutului, dar nu văzură mare lucru. Perdelele trăsurii îl 
fereau pe călător de ochii curioşi. 

Lajos Teleki era proprietarul unor întinse domenii din nordul 
principatului. Dispunea de cîteva castele răspîndite la Cluj, la Satu-Lung 
lingă Baia-Mare, la Dej, la Haţeg şi chiar în Alba-Iulia. îmbrăcat totdeauna 
cu haine scumpe, după ultima modă de la Viena sau Praga, contele era 
socotit pe bună dreptate arbitrul eleganţei ardelene. Om de gust şi fin 
politician, priceput în afaceri şi lacom, tatăl său, bătrînul conte Teleki 
strînsese o avere uriaşă pentru acele timpuri. Lajos nu avea asemenea 
porniri. Afemeiat şi curajos, tînărul fusese amestecat în unele scandaluri 
prin capitalele Europei, dar cutezanţa lui dublată de isteţime şi risipa de 
aur îl scăpaseră cu obrazul curat. Mai mult chiar, datorită firii sale deschise 
şi vesele reuşea adesea să-şi facă prieteni din cei mai înverşunaţi duşmani. 
Trecut de treizeci şi patru de ani, pe faţa lui frumoasă apăruseră 
adinei, care în loc să-i dea un aer de maturitate îi sporea fari 
peste limita mijlocie, mersul şi ţinuta lui mai păstrau ceva 

adolescenţilor. 

Teleki se afundase gînditor între pernele din fundul trăsurii. „Iată, îşi 
zise el, au trecut patru ani de cînd bat aceste drumuri. Dragostea mea 
pentru frumoasa castelană din Obreja, în loc să se stingă, se aprinde mai 
puternic. Timpul nu se arată un bun alinător. Inima contesei Stela 
Beckembauer e dăruită de mult lui Cae Indru. Pentru mine i-a rămas 
doar o părticică de prietenie. Ei bine, nu credeam că Lajos Teleki, în faţa 
căruia s-au aplecat cu nădejde multe din frumuseţile Apusului, va 
ajunge vreodată să se mulţumească doar cu fărîmituri. Adică nu! zîmbi 
el. Prietenia ei nu e pentru mine o simplă fărîmitură, ci tot ce am eu mai 
sfînt. Doamne, cînd s-a mai văzut pe lume un tînăr care să-şi 
îndrăgească rivalul? Ţin la acest Cae Indru împotriva voinţei mele. Sau 
poate nu ţin. Poate îl admir. Dar pasul dintre admiraţie şi prietenie e tare 
mic. Indru e ceea ce aş fi vrut eu să fiu, dacă nu mi-ar fi lipsit voinţa. El 
îşi pune viaţa în primejdie pentru neamul valahilor. Eu, pentru un iatac. 
El doarme prin păduri, pe coclauri, aleargă prin ploaie, prin frig, se 
avîntă în luptă fără să se gîndească la viaţa lui, îşi foloseşte inteligenţa şi 
iscusinţa armelor pentru a-i răpune pe duşmanii neamului său. Din 
această pricină îşi neglijează chiar dragostea. Azi şi-a pus viaţa în 
primejdie pentru un prieten. Cîţi se pot lăuda cu asemenea lucruri? Eu 
ce fac? Am moştenit o avere uriaşă, dimpreună cu un titlu mare. în 
aceşti aproape treizeci şi cinci de ani m-am dovedit priceput să cer, să 
poruncesc, să primesc. Se trezi din gîndurile lui. Frumoasa trăsură 
intrase în vadul Tîrnavei Mari. Dincolo de apă drumul se continua în 
pantă dulce. Sus pe meterezele castelului se aprindeau torţe pentru 
veghea de noapte. Parcul imens de arini, de fagi, de salcîmi băştinaşi, de 
arţari, de brazi aduşi cine ştie de pe unde, se întindea pe luncă şi pe deal 
pînă departe către satul Mihalţ. Vechiul castel construit cîndva pe 
cheltuiala marelui latifundiar Ioan de Szentivâni, se ridica semeţ 
deasupra Tîrnavei ocupînd un loc frumos şi folositor din punct de vedere 
strategic. Aşezarea lui gîndită cu temei domina locurile dintre 
Crăciunelul-de-Jos şi Mureş. Pe la 1593, baronul Albert de Szentivâni, 
urmaşul de drept al acelui Ioan care dispăruse fără urmă la un asediu 
turcesc, reclădi o aripă a castelului părăginită în urma unei răscoale a 
iobagilor. Din vechea latifundie se pierdură unele sate, dar cele mai de 
seamă, adică Cisteiul românesc, Obreja, Mihalţul, Crăciunelul, Bucerdea 
şi Peţălca, întinse pe douăzeci şi cinci de mii de iugăre, fură vîndute un 
an mai tîrziu, contelui Hans Beckembauer. Cei peste două mii de iobagi 
români se închinară după legile timpului noului proprietar. Prel 
tranzacţii fusese atît de mare încît nobilimea principatului 
vreme subiect de discuţie. 

Baronul Albert nu fusese un mare iubitor de frumos, astfel că parcul imens 
de odinioară căzuse într-o stare jalnică. Noul proprietar, mai bogat chiar decît 
se crezuse, tocmi oameni pe plată bună, iar parcul reveni la veche strălucire. 
Aleile îngrijite cu o piatră de rîu, băncile presărate ici-colo, poienile cu ronduri 
de trandafiri, chioşcurile încîntătoare, mirosna aspră a atîtor esenţe de lemn şi 
clipocitul molcom al apelor Tîmavei, îmbiau la odihnă. 

Pe dealurile nesfîrşite din spatele castelului, contele Beckembauer 
înjghebase o mare crescătorie de cai, dovedindu-se mai priceput decît fostul 
proprietar. La vremuri cu atîtea mişcări de oşti, caii se căutau pretutindeni, 
iar preţurile nu erau de lepădat. în pivniţele castelului, folosite altădată 
drept închisori pentru lotri, pentru iobagii prea îndrăzneţi sau pentru 
oştenii ce se dovedeau căzuţi în vreo ispită, noul proprietar depozita vinurile 
ce se înmul ţeau de la un an la altul. Castelanul nu se grăbea să le vîndă, 
îndoindu-le preţul prin învechire. Pe dealurile dinspre Crăciunel, sarea 
aflată prin adîncimi ieşea singură la suprafaţă în zecile de izvoare. Căruţele 
castelului făceau transporturi de sare chiar pînă la pusta Ungariei. 

Cu toate veniturile bune, cu toată frumuseţea şi bogăţia din jur, tînărul 
castelan trăia retras, arătîndu-se rar la curtea din Alba-Iulia sau la 
petrecerile nobililor învecinaţi. Sora lui, contesa Stela Beckembauer, despre 
care se zvonise că ar fî cea mai frumoasă fată a Transilvaniei, urma pilda 
fratelui, preferind plimbările călare pe un minu nat cal dăruit de contele 
Teleki. Puţini ştiau că cei doi fraţi se numeau în realitate Ion şi Stela Cristu. 
Dar şi mai puţini erau cei ce aflaseră că falsul conte lucra acolo de cîţiva 
ani pentru Mihai-vodă, domnul Ţării Româneşti. 

Poarta cea mare a castelului, se deschise cu zgomot lăsînd loc de trecere 
trăsurii lui Teleki. Majordomul tri mise vorbă stăpînilor şi se repezi să-l 
primească pe musa firul picat la vreme de seară. 

— Nu ştiu dacă surpriza e la fel de mare ca bucuria, strigă contele 
Beckembauer de sus de pe scări. 

Faţa lui simpatică, lungă de un cot, strălucea de plăcere, iar părul căzut 
în neorînduială dovedea graba cu care ieşea înaintea musafirului. Picioarele 
puternice şi lungi, pline de tinereţe, străbătură iute distanţa ce-i separa. 
Braţele ca două morişti se desfăcură în lături, astfel că pieptul voinic primi 
îmbrăţişarea musafirului. 

Auzind exclamaţia de bucurie, pe care de fapt o aştepta, inima lui Teleki 
tresări înviorată. 

— Aş fi ingrat, răspunse musafirul, dacă nu ţi-aş mărturisi chiar de la 
început că va trebui să împărţi bucuria cu tînăra contesă, dar nu în părţi 
egale ca de obicei. 

— Să înţeleg prin aceasta că îi aduci veşti? zîmbi castelanul îj 
ochii lui inteligenţi sclipiră spre ironie. 


f. 

— Ce altceva aş putea să fac acolo unde nu am alte speranţe? 

— Eşti nedrept, domnule Teleki! Oare prietenia nu poate sta în cumpănă 
egală cu dragostea? 

— Niciodată. Sînt sentimente diferite, socotindu-le laolaltă ar fi ca şi cum 
ai număra oile şi caii împreună. Dar iat-o pe sora voastră. 

Tînăra contesă coborî scările în goană, sinchisindu-se prea puţin de 
etichetă. Purta o rochie simplă de culoarea cerului, iar o şuviţă din părul ei 
bogat, roşu ca focul, îi căzuse pe faţa îmbujorată. Mersul firesc, fără 
artificii, îi scotea în evidenţă frumuseţea corpului, aplecată mai puţin spre 
rotunjimi decît spre liniile lungi, delicate, care împli neau un tot plin de 
farmec. Ochii ei cenuşii, strălucitori, îl cuprinseră pe musafir dintr-o 
căutătură scurtă, parcă întîmplătoare, dar suficientă pentru a înregistra 
cele mai mici amănunte. 

— Sper să staţi mai mult la noi, domnule conte, spuse cu bucurie 
nereţinută. Fratele meu nu va fî mai puţin încîntat decît mine. 

— E o invitaţie care mă onorează, evită musafirul un răspuns direct. 

Stela simţi delicatul refugiu şi fiindcă nu-i erau dragi prefăcătoriile, îl 

ameninţă cu degetul. 

— Of, domnule Teleki! Sînt puţini prietenii noştri, iar cei mai buni ajung 
pe la noi doar în trecere. Sper să ne fii oaspete măcar o săptămînă. 

— Mă predau, rîse musafirul fericit de bucuria ce strălucea în ochii ei. 
Cît despre veşti, vor fl la plecare. Pînă atunci le voi ţine închise în mintea 
mea fără să-mi pese de povara lor. 

— Domnule Teleki, strigă fata roşind, cu toate rugă ciu nile ce le fac 
pentru domnia-ta, vei ajunge cu siguranţă în purgatoriu păcătuind astfel. 
Care fată, care femeie din lume ar putea rezista o săptămînă în faţa unor 
veşti ce le-ar putea căpăta pe loc? Ar fl oare casne mai mari decît aceasta? 

— Te rogi pentru mine? îngînă contele buimac. 

— Uneori, zîmbi ea cuprinsă de sfială. 

Intuind momentul greu ce picase peste cei doi, tînărul castelan interveni 
la timp. 

— Cred că pentru nişte oameni atît de retraşi ca noi, veştile bune ca şi 
cele mai puţin bune sînt o adevărată înviorare. 

— Aşa e! aprobă musafirul. Veştile sînt de mai multe feluri. Prima e 
scurtă şi sper să vă facă multă plăcere. L-am invitat aici pe contele 
Szatmări, viitorul moştenitor al bătrînei contese. E un tînăr fermecător, dar 
nu se poate asemui nici pe departe cu mătuşa lui, doamna contesă de 
Szatmări. 

— Minunat, minunat, domnule Teleki! se entuziasmă castelani 
ziduri vechi vor prinde puţină viaţă. 

— Aşteptaţi, că nu e totul! se înveseli musafirul. Am invi 

bătrîna contesă. Tinerii nu prea fac tovărăşie bună cu bătrînii, dar această 
doamnă, cam aiurită la prima vedere, merită să fie cunoscută de voi. E 
vorba despre acea admirabilă doamnă care nu-şi lasă nepotul să poarte o 
biată perucă, susţinînd că numai naturalul are preţ în viaţă. Acea doamnă 
care a tras cu pistolul după dregătorii principelui. Acea doamnă care la 
peste optzeci de ani, după spusele altora, şi la aproape şaizeci, după 
spusele ei, se ţine atît de bine încît mai iese dimineaţa călare, să se plimbe 
pe frumoasele ei domenii. Acea doamnă care a binevoit să-mi arunce în cap 
o salatieră de argint, numai pentru faptul că am avut neprevederea să-i 
spun: „Doamnă, arătaţi minu nat.” „Mincinosule! mi-a strigat ea. Crezi că 
nu ştiu cum arăt? Chiar dacă mai jumulesc ceva din vîrsta adevărată, pe 
care nu ţi-o spun pentru că eşti obraznic, ştiu cum pot arăta la anii mei. 
Haide mai bine să mîncăm nişte langoşe călduţe şi să golim amîndoi o oală 
de pălincă. Pramatia de nepot, nu ştie să bea. Mă mir cum îl mai rabdă 
pămîntul.” Acum să trecem la celelalte veşti. în urmă cu patru ani, 
Sigismund Bâthory a dat acel bal de pomină, despre care aveţi ştire fiindcă 
am fost împreună. După cum vă amintiţi, printre invitaţi se aflau şi trimişii 
curţii din Bucureşti, adică tinerii Cae Indru, Chirilă Zece Cuţite, Costache 
Caravană, Ducu cel Iute, Petrache cel Mic, Niţă Praştie, Tufănel, Toroipan, 
Găluşcă şi Sile Adormitu. Domnii Tufănel, Toroipan, şi Găluşcă ne-au făcut 
atunci o frumoasă demonstraţie de luptă cu bîta. Ei bine, ieri dimineaţă am 
fost în Mediaş, unde am asistat la înscăunarea noului principe. Privind prin 
mulţimea de gură-cască, văd un tînăr oacheş, înalt şi subţirel, cu mersul ca 
de lăcustă. O figură atît de şuie ca a domnului Tufănel e greu să nu se facă 
remarcată. Intuind pricina prezenţei sale acolo am plecat spre drumul care 
duce către Dumbrăveni şi Sighişoara. La vreo cinci minute după ce salvele 
au anunţat înscăunarea lui Andrei, îl văd iar pe Tufănel călare, gonind 
parcă mînat din urmă de toate furiile iadului. Azi pe la prînz îl întîlnesc în 
Alba-Iulia pe domnul Baltazar, comandantul garnizoanei din Sighişoara. îl 
ştiţi şi voi. Un lungan bărbos, cu o cicatrice mare pe faţă. Din vorbă în 
vorbă, aflu că domnia-sa a făcut un chef straşnic la hanul Butoiul 
Tămăduirii, situat în pădurea de dincolo de Sighişoara. Chefuise cu 
grăsunul Găluşcă. în toiul chefului apare Tufănel, schimbă unele şoapte cu 
Găluşcă, iar grăsunul se scuză în faţa lui Baltazar: „Domnule, continuaţi 
cheful cu prietenul nostru. Eu sînt nevoit să dau o fugă la Braşov, unde 
iubita noastră soacră e gata să-şi dea duhul. La noapte sînt îndărăt, dacă 
nu vor crăpa caii de schimb sub mine.” Ei, ce ziceţi despre asta? rîse Teleki 
privindu-şi gazdele amuzat. 

— Ştiu eu? răspunse Beckembauer. Cred că domnul Găluşcă îs 
soacra. 

— Soacra? Nici vorbă. Tufănel şi Găluşcă îi duceau veşti lui 

Veşti privitoare la schimbarea din Transilvania. Tot din anumite izvoare ştiu 
că domnul Toroipan locuieşte la hanul Berbecul Gras din Braşov. Cred că el 
e soacra lui Găluşcă. Am mare admiraţie pentru Mihai-vodă. Cu asemenea 
ştafete iuţi ştie tot ce se întîmplă în ţările vecine. Nici curtea de la Praga, 
nici Constan tinopolul nu au o atît de bună organizare a ştirilor. Dar n-am 
isprăvit veştile. Azi în zori a fost arestat Chirilă Zece Cuţite, chiar lingă 
Alba-Iulia. Cîteva ceasuri mai tîrziu mă aflam la palatul princiar într-o 
discuţie cu Andrei Bâthoiy, cu Naprâgy, Ciomîrtan şi Kornis. în toiul 
discuţiei apare căpitanul Jager şi-l anunţă pe cardinal că domnul Cae Indru 
cere audienţă. Din zori se pusese preţ în aur pe vieţile acestor oameni ai lui 
Mihai-vodă. 

Auzind asemenea veste, contele Beckembauer nu păli aşa cum se 
aştepta musafirul. Doar mîinile delicate ale frumoasei contese tresăriră 
lung, ca o bătaie de aripi. 

— Interesant, murmură castelanul. Să auzim în conţi nuare. Bănuiesc 
să fie o continuare. 

— Da, o continuare grozavă. Cardinalul i-a poruncit lui Jager să-l pună 
în lanţuri pe Indru, refuzîndu-i audienţa. La un sfert de ceas îl văd pe 
căpitan că se întoarce. „Ei, ce mai e?” l-a întrebat principele. „Măria-ta, un 
cuvînt din partea prizonierului.” „Ah, ah, rosteşte-1, domnule!” i-a poruncit 
cardinalul-principe. „Zablije”, a răspuns căpiţa nul. Auzind asemenea 
cuvînt, cardinalul fu apucat de un tremur care ne-a uluit. Se albise la faţă, 
iar în ochi i se citea groaza. Apoi ne-a poftit afară şi a cerut să-i fie adus 
prizonierul. L-am văzut în lanţuri pe Cae Indru. Călca atît de calm şi de 
zîmbitor încît m-am simţit dintr-o dată mic lîngă el. Din cauza surprizei 
abia i-am răspuns la salut. Nu ştiu ce s-a petrecut între el şi principe. După 
o jumătate de ceas era fără lanţuri. Nimic din înfăţişarea lui calmă, uşor 
adormită, nu se schimbase. Dacă a scăpat dintr-o astfel de primejdie, cu 
siguranţă că e un mare vrăjitor. Din păcate, domnul Chirilă e încă în 

lanţuri. 

* 

— Ei, zise castelanul, acum cînd s-au isprăvit veştile, propun să intrăm 
amîndoi în pivniţe. Vinul adus la masă îşi pierde strălucirea. Trebuie să 
mergem la el în Sfînta-Sfintelor. 

Gazda şi musafirul coborîră nesfîrşitele trepte. Slujitorii aprinseră făclii. 
Nisipul greblat frumos îi îndemna parcă să calce în vîrfurile picioarelor. în 
timp ce vechii prieteni se cinsteau din toată inima, Stela Cristu, falsa 
contesă Beckembauer, urcă scările spre odaia ei. Abia acolo lacrimile 
stăpînite atîta vreme alunecară domol pe faţa strălucitoare de tinereţe. Cînd 
se simţi mai uşurată îşi închipui că se află într-o discuţie cu Indru. 

„Te-am cunoscut sub numele de Cociuban, începu ea. Mai tîrziu am afla 
că te numeşti Cae Indru. După lupta de la Călugăreni, fostul ca 

mi-a spus că adevăra tul nume al domniei tale e Marcu. Iată că de la tine 
nu am aflat nimic, ci numai de la alţii. De acel ce se ascundea sub numele 
de Cociuban m-am îndrăgostit cînd aveam şai sprezece ani. Ar trebui să-ţi 
spun Cociuban, fiindcă de acest nume mi-am legat primele visuri, dar nu 
pot. Ai apărut într-o dimineaţă la castelul nostru din Munţii Semenicului. 
Veneai din pădure şi eu nu bănuiam că erai hăituit de duşmanii lui Iojica. 
Erai înalt şi slăbuţ. încă neformat. Mişcările tale erau moi, parcă leneşe, iar 
ochii mereu subţiaţi ca atunci cînd te fereşti de lumină puternică. Arătai 
molcom la fire şi cam încet. Zîmbeai rar, mai ales la supărare. Pentru 
zîmbetul acela aspru, mi-ar fi plăcut să te văd mereu supărat. Purtai la brîu 
şapte cuţite de care nu te despărţeai nici noaptea. Mă tot întrebam de rostul 
lor. Odată mă despărţeam de castel prin pădure. într-o poiană am întîlnit 
doi lotri care s-au năpustit asupra mea. Am ţipat îngrozită fără să-mi dau 
seama că te strig pentru prima oară pe nume. Nu-1 strigasem nici pe tata, 
nici pe fratele meu. Voi bărbaţii trăiţi momentele cu toată puterea aşa cum 
le trăim şi noi, dar noi femeile mai avem harul de a ne gîndi mai tîrziu la 
acel moment, desfăcîndu-1 în mii de bucăţi, dînd interpretare fiecărui gest. 
Acesta e unul din marile haruri femeieşti. în timp ce fugeam de lotri, ţi-am 
auzit tropotul calului. Ai sărit din şa asemeni unui fulger. Am vrut să mă 
adăpostesc în spatele domniei-tale, dar mi-ai dat un brînci care m-a 
aruncat peste nişte tufe de boze. Cînd ai aruncat cuţitele spre cei doi, au 
fost ca două lovituri de trăsnet. Abia ţi-am putut urmări mişcările iuţi. Dar 
nu rănirea lotrilor m-a speriat, ci zîmbetul dom niei-tale, în care am 
descoperit ceva înfricoşător. Fusesem o biată copilă proastă care dorisem 
uneori să te văd supărat. în ziua aceea am descoperit că te iubesc. Dar am 
mai descoperit ceva. Mi-am dat seama că mi-e un pic teamă de domnia-ta. 
Totuşi nu te pot numi Cociuban. Nici Marcu nu te pot numi, chiar dacă e 
nume de prinţ al neamului nostru. Dragostea mea s-a legat de Cae Indru. 
Cînd ai dispărut de la castel, hăituit de duşmanii mulţi, m-am descoperit 
dintr-o dată bătrînă la gînduri şi fără vlagă. Apoi am aflat că ai murit 
acoperit de ocară, iar pentru mine zilele deveniseră ca şi nopţile, fără 
strălucire. Cînd ai apărut la balul principelui Sigismund, după mai bine de 
doi ani, mă aflam acolo alături de contele Teleki, care mă ceruse în 
căsătorie. L-am refuzat. Care fată l-ar fi refuzat pe Teleki? Cred că ştiai ceva 
în această privinţă. Cînd ţi-am auzit numele rostit, cînd ai intrat pe uşă, 
întreaga mea viaţă mi se adunase în priviri. Ţi-ai rotit ochii prin sală fără 
grabă. Asupra mea au zăbovit ca din întîmplare şi am simţit atunci cum mi 
se sfîşie inima. îmi făcusem atîtea planuri, atîtea visuri. Credeam că vom 
dansa împreună. Că mă vei scoate din sala balului. Că mă vei săr 
fost împlinirea după anii aceia grei cînd te ştiusem trecut din 
din visările mele nu s-a împlinit. Adică nu. S-a împlinit ceva. Te 

Umerii ţi se mai lărgiseră. Aveai un semn nou şi mic deasupra ochiului. 
Principele v-a invitat să vă arătaţi măiestria la sabie în faţa părintelui 
Grasa. L-ai învins, dar asta nu are însemnătate. însemnat a fost doar faptul 
că am trăit acea luptă alături de domni-ta. Cînd te apărai de loviturile iuţi şi 
frumoase ale marelui spadasin, ochii ţi se îngustau ca o lamă de cuţit, iar 
miş cările erau atît de leneşe încît credeam din clipă în clipă că vei pierde 
lupta. Apoi, ochii s-au mărit brusc. Mişcările domoale s-au transformat în 
fulgere, pînă cînd părintele Grasa şi-a cules arma de pe jos. Ce s-a petrecut 
mai pe urmă a fost ca un vis rău. Principele a încercat să vă ares teze, dar 
domnia-ta şi prietenii care te însoţeau l-aţi înconjurat pe Sigismund şi sub 
ameninţarea cuţitului aţi ieşit din palat. în lupta de la Călugăreni te-ai 
aruncat în faţa lui Mihai-vodă, ferindu-1 de moarte. Focul din pistolul 
turcului te-a lovit în piept. Ai mai avut putere să arunci cuţitul omorîndu-1 
pe duşman. Apoi ai căzut în braţele lui Mihai-vodă. Printre ultimele cuvinte 
ale domniei-tale s-a aflat numele meu. Iar eu crezusem atîtia ani că 
niciodată nu te-ai gîndit la mine. Prietenii domniei-tale te-au adus în 
Transilvania pe jumătate trecut din lumea aceasta. Domnul Ducu cel Iute a 
venit în Obreja să-mi dea de ştire. Calul său a căzut sub dealul de lîngă 
Tîrnava. Ducu s-a prăbuşit la picioarele mele. Atunci am înţeles că nu 
numai eu te iubesc. Am ales cel mai bun cal şi am gonit într-un suflet. 
Dincolo de Blaj am întîlnit trăsura cancelarului, care îmi ieşise înainte. 
Iojica mi-a făcut loc lîngă el şi mi-a spus că de va fi putinţă de salvare a 
domniei-tale, doi oameni ar fi în stare să înfăptuiască minunea. Eu şi 
Zimmermann, felcerul principelui. Niciodată nu mi-am putut închipui să 
aud tremurînd vocea aspră a lui Iojica. Apoi, cînd am văzut trupul vostru 
fără cunoştinţă, am simţit cum fuge viaţa din mine. Dacă nu am căzut, a 
fost o întîmplare. Luni în şir le-am petrecut la căpătîiul vostru şi flecare 
strop de viaţă care apărea în trupul vlăguit mă întărea şi pe mine. într-o 
dimineaţă te-ai sculat să te razi, dar slăbiciunea te-a făcut să te sprijini. 
Peste un ceas a venit Sile Adormitu şi ţi-a dat vestea că se urzeşte un 
complot împotriva lui Mihai-vodă. Te-ai îmbrăcat ca unul sănătos, m-ai 
sărutat pe faţă din fugă şi ai plecat. Era primul nostru sărut. Adică nu. 
Odată dormeai agitat. M-am aplecat şi te-am sărutat pe frunte şi am şoptit 
fără să-mi dau seama: „Soţul meu.” Ai deschis ochii doar pe jumătate, iar 
eu am crezut că pier în clipa aceea. Nici azi nu ştiu dacă m-ai auzit. Sînt 
patru ani de cînd ai plecat. Ştiu că mă ocoleşti. Te-ai gîndit poate că viaţa 
domniei-tale mereu în cumpănă, mereu pe drumuri, nu o poţi lega de a 
mea. Ah, dragul meu Cae Indru, dar iată că ai ieşit mereu din toate 
primejdiile. într-o lume atît de agitată şi nesigură ca cea în care tr£ 
mai poate fi sigur pe viaţa lui? Totuşi, un om ca tine nu e drept 
să moară, iar eu nu mai am puterea să aştept. Te rog, îndură- 

Sînt şase ani de cînd sper. Curînd voi ajunge o fată bătrînă şi amintirile 
mele au prea puţină strălucire.” 

Stela Cristu oftă resemnată. Apoi, îi auzi ca prin vis pe Ion şi pe Teleki 
trecînd prin coridor cam afumaţi. Afară se înteţise vîntul. Ploaia iute 
lovea neputincioasă în zidurile castelului. Doar sus pe metereze oştenii 
de pază îi simţeau puterea. 


Aşa cum i se poruncise, căpitanul Jager se prezentă peste un ceas în 
cabinetul de lucru al principelui. 

— Ah, iată-te, domnule! zise cardinalul împingînd hîrtiile de pe masă 
într-o parte. Ia loc! 

— Nu se cuvine, măria-ta. 

— Lasă, lasă eticheta! Avem de vorbit. Din cîte am aflat, ai fost o 
vreme comandant al garnizoanei din Sighişoara, cu o soldă de patru 
ducaţi pe lună. Ce soldă ai acum? 

— Cinci ducaţi, răspunse Jager întrebîndu-se unde vrea să ajungă 
principele, dacă se interesa de veniturile sale. 

— E mult sau puţin? 

— Şi mult şi puţin, măria-ta. Adică mult pentru un vechi oştean ce se 
mulţumeşte cu întreţinerea de la garnizoană şi cu o cană de vin bun. Puţin, 
pentru unul hotărît să-şi întemeieze o familie, aşa cum e cazul meu. 

— Mda! zîmbi principele, învăluindu-1 cu o privire protectoare. Ne-am 
gîndit să-ţi ridicăm solda la şapte ducaţi. Ce zici? 

— E mai mult decît speram, răspunse căpitanul mirat. 

— Ei, ei, s-ar putea să-i meriţi. Am nevoie de oameni de încredere. De 
oameni în stare să intre în foc pentru mine. azi eşti căpitan. Mîine s-ar 
putea să-i iei locul lui Kornis. 

„Ce naiba o fi vrînd ăsta de la mine, de mă ia aşa pe departe? se întrebă 
Jager. Doar asta-i datoria mea. Să-l slujesc.” 

— Ai putea să fii un asemenea om? întrebă cardinalul sfredelindu-1 cu 
privirea. 

— Aş putea, măria-ta. 

— îmi placi, Jager. Eşti modest şi sîrguincios, tăcut şi inteligent. Iată 
nişte haruri care te-ar putea duce mai sus decît speri. Poftim hîrtia prin 
care îti mărim solda! Partea ce ti se cuvine din arestarea lui Chirilă Zece 
Cuţite se ridică la o sută de ducaţi. Ia şi această hîrtie! Pentru zelul dove dit 

azi în cazul domnului Indru, îti mai dăruiesc cinci ducaţi. Acum ce mai 

* » •> 

spui? 



— Spun că sînteţi generos. Pînă azi n-am fost băgat în seamă 
din Alba-Iulia. Eram o umbră necesară la uşa palatului. Un 
Oare să cred, măria-ta, că a sosit ceasul meu? 



jSV VŞJjty VW-' 


W4* 


Seria Cavalerilor- Cartea a Treia 


— Să crezi, Jager! spuse cu toată sinceritatea cardinalul. Cunoşti locul 
de la Stînca Diavolului? 

— Ca buzunarele mele. 

— La miezul nopţii va trebui să fii acolo dimpreună cu Chirilă, 
prizonierul nostru. Sus pe stîncă se vor afla Cae Indru, Costache Caravană 
şi Ducu cel Iute. Cu ajutorul unei frînghii îţi vor coborî trei călugări. 
Domnia-ta îl vei urca pe Chirilă. Cînd va ajunge el sus, vor urma nişte hîrtii 
mincinoase şi încă doi călugări. îi iei pe călugări sub pază personală. 
Nimeni nu are voie să discute cu ei. Te voi aştepta aici înainte de apariţia 
zorilor. 

— Cîti oameni să iau, măria-ta? 

— Cinci sute. 

— Dar nu mă duc la război. De zece ori mai puţini tot ar fî prea mulţi. 

— Nu, Jager! îl întrerupse aspru cardinalul. Cinci sute nu sînt mulţi. 
Oştenii să înconjoare toată zona, cu poruncă să nu ia prizonieri, ci să ucidă 
tot ce întîlnesc viu. 

— Nu-i drept fără judecată. 

— Ah, ah, lasă prostiile, Jager! se încruntă principele. Crezi că acei 
domni se vor da prinşi fără luptă? Din izbînda pe care o vreau, s-ar putea 
să ieşi bogat. Cae, Chirilă, Ducu şi Costache preţuiesc, vii, opt sute de 
ducaţi. Dacă îi aduci în lanţuri, primeşti această sumă. Dar dacă îi aduci 
morţi, vei primi de trei ori atîta. Norocul nu se abate prea des asupra 
omului. Nu lăsa să-ţi scape asemenea prilej, căpitane! 

— Nu-1 voi lăsa, zîmbi Jager. 

Cînd înnoptă de-a binelea, ieşiră prin poarta de nord a cetăţii Alba-Iulia 
cinci sute de călăreţi. Adică prin aceeaşi poartă părăsită de Indru cu două 
ceasuri mai devreme. în timp ce trupa se mişca spre Măgura Vulpii, tînărul 
ajunse aproape de Stînca Diavolului. Chibzuit, Cae îşi lăsă armăsarul într- 
un loc ferit şi se strecură ca o umbră spre locul unde se despărţise de 
prieteni şi prizonieri. 

„Iată că nu ştiu ce s-a întîmplat în lipsa mea, gîndi el, iar prevederea e 
mama înţelepciunii.” 

Pădurea dormea adînc. Susurul liniştit al Ampoiului parcă întărea 
liniştea locurilor. Aerul era greu ca dinaintea ploii. întunericul se dovedea 
negru ca smoala. Din apropiere ţîşni o pasăre de noapte, fîlfîindu-şi aripile 
domol. După zgomotul rar al aripilor, Cae pricepu că pasărea nu a fost 
scornită din culcuşul ei. La vreme de primejdie, bătăile aripilor sînt scurte, 
iar zborul se face la rasul pămîntului, nu în văzduh. Se opri după un sfert 
de ceas, gîndindu-se: „Dacă nu s-a întîmplat nimic rău, acum sînt 
aproape ca să fîu auzit de către prietenii mei.” 

Duse palmele în jurul gurii şi scoase un ţipăt uşor, de bl 

mult douăzeci de paşi, răzbi un ţipăt asemănător. Indru răsuflă uşurat. 
Peste cîteva clipe Ducu îi ieşi în întîmpinare. 

— Totul e bine pe aici? 

— Totul. 

— în cazul ăsta, avem mult de lucru. La miezul nopţii, Jager îl va aduce 
pe Chirilă sub Stînca Divolului. 

— Ai reuşit să-l îndupleci pe cardinal? 

— Nu să-l înduplec, ci să-l sperii. Totuşi, din partea lui ne aşteaptă 
multe primejdii. în noaptea aceasta vom face schimb de prizonieri, cu 
ajutorul frînghiei lui Costache. Aici voi rămîne singur. Voi doi luaţi caii 
noştri şi ai călugărilor. Dincolo de muntele acesta începe un pîrîu. După un 
ceas de mers ajungeţi la Poiana Zorilor. Să mă aşteptaţi acolo! La Stînca 
Diavolului s-ar putea să fie horă mare. 

— Nu plecăm nicăieri, zise Costache apropiindu-se. Am auzit că va fi 
schimb de prizonieri. Crezi că principele ca scăpa asemenea prilej de a pune 
mîna pe noi? 

— Sigur că nu, răspunse Indru. Acesta e şi motivul pentru care vreau să 
puneţi caii la adăpost. Jager va înconjura aceste locuri cu mulţi oşteni. Nici 
eu nu aş scăpa un astfel de prilej. 

— Tocmai asta ne face să rămînem alături de tine şi Chirilă. 

— Hotărîm la urmă, fu de părere Ducu. Întîi să ascultăm planul 
prietenului Cae. Fiindcă sînt convins că are un plan. 

— Am. 


— O clipă, interveni Caravană. în afară de Zablije a mai scăpat cu viaţă 
un călugăr. 

— Asta nu schimbă cu nimic planul meu. Dacă sînt bine legaţi amîndoi, 
nu-mi vor da nici o bătaie de cap. 

— în privinţa legăturilor, ştii că sînt meşter, chicoti grăsunul. Sînt 
burduf amîndoi şi cu nişte căluşuri frumoase în gură. Zău că e o cinste 
pentru ei să poarte nişte căluşuri meşterite de Caravană. I-am ascuns în 
tufişuri, cam la cincisprezece paşi de Stînca Diavolului. 

— Bine lucrat! aprobă Indru. Ei nu trebuie să cunoască pregătirile 
noastre. Auzi, Costache? Oare dacă am despleti funia şi am împleti două 
subţiri, ar avea destulă rezistentă? 

— Te cred. Sînt făcute din cînepă nouă. 

— Atunci, la treabă! Eu despletesc. Tu şi Ducu împle tiţi. Trebuie să fim 
gata înainte de miezul nopţii. 

— Vom fi, dar nu prea le văd rostul. 

— Tocmai pentru că nu ţi-am spus planul pînă la capăt. în tii 
am cercetat peretele muntelui din dreapta. La înălţimea de 
stînjeni se află o vatră. Cine ajunge pe vatra aceea îşi poaţ 

drumul spre creastă. Va trebui să atîrnăm acolo o frînghie de la vatră în jos. 
Oricît de mulţi oşteni ar ajunge aici, vor fi neputincioşi în faţa pereţilor 
drepţi de piatră. Adică vom ieşi din încercuire de parcă am zbura peste 
crestele munţilor. La aşa ceva nu se va aştepta Jager. 

— Propun să plece numai Costache cu caii, interveni Ducu. Pentru atîta 
treabă nu-i nevoie de doi oameni. Eu voi rămîne aici. în timp ce tu vei sta 
pe Stînca Diavolului la schimb, mă furişez prin împrejurimi, pentru a 
urmări mişcările oştenilor. 

— Adausul la plan nu e rău! observă Cae. 

Lucrară iute. Mîinile lor meştere la asemenea treburi isprăviră frînghiile 
într-un ceas. Cu puţin înainte de miezul nopţii, Costache porni cu caii spre 
Poiana Zorilor. Cae făcu un ocol mare, pînă găsi un loc bun de urcuş. 
Ajunse pe vatră, nu fără greutate, fixă frînghia de rădăcinile ieşite ale unui 
brad şi se lăsă apoi să alunece de-a lungul frînghiei. Ducu îl aştepta 
neliniştit de întîrziere. Răsuflă uşurat cînd îl simţi lîngă el. După douăzeci 
de paşi, ajunseră din nou pe Stînca Diavolului. Apoi, abia avură timp să-i 
care pe călugări la locul de schimb, cînd se auzi glasul lui Jager: 

— Eşti aici, domnule Indru? 

— Aici, căpitane. Bună seara! 

— Tot respectul nostru! răspunse Jager politicos. Putem începe 
schimbul? 

— îndată. Numai să fixez frînghia. L-aţi adus pe domnul Chirilă? 

— Da, prietene, răspunse acesta. Sînt aici sub stîncă. Domnul Jager m-a 
îndatorat cu această plăcere. Calul meu e sub mine. Din păcate nu-1 putem 
căra sus. I-am promis unui oştean o răsplată bună, dacă se va îngriji de el. 
Căpitanul e de părere să cobori pentru a-1 lua în primire şi a schimba unele 
amabilităţi. Dar domnia-sa e însoţit de vreo cinci sute de oşteni, aşa că 
propun să amînăm această plăcere pînă la o împrejurare mai nimerită. 

— Regretul e de partea mea, rîse căpitanul. Întîlnirile cu domniile- 
voastre au început să devină o sursă de cîştig bun. îmi aduc ducaţi. Păcat 
că noaptea e atît de întunecoasă. V-aţi fi bucurat de salutul nostru. 

în timp ce se schimbau asemenea amabilităţi, Ducu făcu un ocol mare 
prin împrejurimi. Se tîra uşor, ca o adiere. Nimic nu se clintea în urma lui. 

— Gata, domnule Jager, putem începe, strigă Cae. 

Zicînd acestea, începu să-l coboare pe Clement. Curînd îi veni rîndul lui 
Zablije. Apoi, primul mort. 

— Ah, ah! exclamă Jager. Călugărul acesta e ţeapăn de-a binelea. Nu 
ştiu dacă schimbul se desfăşoară în regulă. 

— Ştie principele, bravă Cae. 

„Pe toţi dracii! gîndi căpitanul. Cardinalul nu mi-a pomenit 
asta. Sper să nu am necazuri.” 

După asemenea cugetare se întoarse către Chirilă. 

— Urcă, domnule! A fost o plăcere pentru noi şi trag nădejde să ne mai 
întîlnim. 

— Ne-am întîlnit de multe ori, spuse acesta şi de fiecare dată plăcerea a 
fost de partea mea. 

Căpitanul înţelese ironia, astfel că răspunse acru: 

— Aşa e, domnule! 

Cînd ajunse Chirilă sus, Cae îi şopti repede: 

— Mergi douăzeci de paşi spre dreapta, pînă ai să dai de peretele 
muntelui! Pipăie cu mina de-a lungul peretelui şi vei simţi o frînghie! Urcă 
pe frînghie pînă te loveşti de nişte rădăcini de brad! Agaţă-te de ele şi ai să 
ajungi pe o vatră! Să mă aştepţi în locul acela! 

— Ei, ei ce se întîmplă acolo? îşi pierdu răbdarea căpitanul, bănuind 
şoaptele celor de sus. 

— îndată, îndată, rîse Indru. Pari grăbit, domnule Jager, dar nouă nu ne 
displace întîlnirea cu voi, mai ales în situaţia de faţă, cînd ne desparte 
asemenea obstacol. 

— O, o! gustă gluma căpitanul, am ştiut totdeauna că sînteţi un om de 
duh. Dar să mă ia naiba! Şi acest călugăr e mort. 

— Ca şi ultimul, domnule Jager. Doar nu-ţi închipui că întîlnirea dintre 
noi a fost amicală? 

— Nu-mi închipui nimic. în schimb mi-e teamă că schimbul dintre noi 
are unele cusururi. 

Cae nu-i răspunse. De undeva din apropiere se auzi un ţipăt de bufniţă. 
Era semnalul lui Ducu, iar tînărul pricepu că întreaga zonă e înconjurată 
de oşteni. Apoi, auzi lingă el o şoaptă: 

— Lasă-1 naibii! Peste cîteva clipe, drumul nostru spre frînghie nu va mai 
fi liber. Zgomotele din jur se înteţiră brusc. Indru nu-1 mai legă pe ultimul 
călugăr mort, ci îi dădu brînci de sus de pe stîncă. La spatele lui se 
precipitară sumedenie de paşi. Dar el nu făcu greşeala să alerge. Ridică un 
bolovan greu cît un copil şi-l aruncă spre stingă. Atraşi de zgomot, oştenii 
dădură năvală în direcţia bolovanului. Tînărul alunecă spre frînghia 
salvatoare ca o nălucă. Apoi îl auzi pe Jager: 

— Domnule Indru, de data aceasta nu mai scăpaţi, iar plăcerea va fi de 
partea noastră. 

De undeva, parcă din cer, îi răspunse un hohot de rîs. Jager înjură 
groaznic. Indru trase frînghia şi-şi continuă urcuşul alături de Chirilă şi 
Ducu. Spre creastă, pădurea fremăta uşor. La Stînca Diavolului, oştenii se 
loveau între ei pe întunericul de nepătruns. 

n prima duminică de iunie a anului 1599 intrară prin poarta de nord 
Ai a Bucureştilor doi călăreţi cu hainele colbuite de drum lung. Cel din 
s<J faţă părea un dovleac aşezat în cumpănă pe cal. Arătarea de sub el 
se dovedea o sluţenie rar întîlnită în Cîmpia Bărăganului. Al doilea călăreţ 
era un lungan cît o grindă, cu faţa roşcată adusă înainte ca un bot de 
vulpe, cu părul roşu săltat pe creştet asemenea unei creste de cocoş. 

— Nu crezi, dragă domnule Sile Adormitu, întrebă primul călăreţ, că s-ar 
cuveni să ne udăm gîtlejurile după atîta oboseală? 

— Pe porţile iadului, domnule Costache! răspunse al doilea călăreţ 
înviorat dintr-o dată. Aveţi unele idei adinei, izvorîte dintr-o meditaţie 
îndelungată. Nu-mi trecuse prin minte asemenea desfătare a corpului, 
datorită firii mele lipsite de haruri înalte. Ultimul chef l-am făcut cu 
părintele Grasa şi nu mă ruşinez a vă mărturisi că sfinţia-sa m-a băgat sub 
masă după primele două găleţi cu vin. Atunci, sau poate ceva mai tîrziu, 
mi-am dat seama de toată păcătoşenia mea trupească. Dacă mi se va 
întîmpla asemenea lucru şi cu domnia-voastră, să nu-mi interpretaţi slăbi 
ciunea ca o lipsă de respect. Va fi suficient să mă stropiţi cu apa unei găleţi 
pentru a mă readuce în simţirea spiritului. Apoi voi avea cinstea să vă fac o 
cîntare la ureche. Am o voce care te bagă în răcori. 

Ajunşi printre primele case, călăreţii îşi domoliră caii obosiţi, iar privirile 
lor cătară lacome împrejur, aşa cum se întîmplă celor ce lipsesc de acasă 
multă vreme. în timpul nopţii plouase peste oraş. O ploaie scurtă, bogată, 
care dărui zorilor o atmosferă calmă, răcoroasă. Mirosna florilor de salcîm 
stăruia în aer dulce-amăruie, ca un parfum înviorător. Soarele de dimineaţă 
ştergea urmele ploii, dar întreaga atmosferă a oraşului părea că întinerise 
peste noapte. Prin curţile gospodarilor, pietrişoara se umflase brusc de atîta 
sănătate. Stînjeneii, cam plini de ei, sfidau căldura cu săbiile întinse 
bătăios în jurul minunatelor flori albastre, iar tufele de regina-nopţii, înalte 
cît omul, îşi strîngeau petalele ofensate, gata să le redeschidă la cel mai mic 
semn de slăbiciune a soarelui. Casele boiereşti, multe la număr în partea de 
nord, cu intrările mari şi cerdacurile în stare să adăpostească fiecare o 
nuntă, răsăreau ici-colo din măreţia boschetelor sau a copacilor bătrîni. 
Cireşii se desfătau ademenind privirile trecătorilor cu fructele lor roşii- 
gălbui, în care soarele Bărăganului pusese ceva din sufletul său. - 

înainte de a intra în Uliţa Mare, cei doi călăreţi îşi abătură caii pe la 
piaţa Zece Mese, unde domnii Tufănel-tatăl şi Ciripoi-tatăl începuseră o 

dispută verbală care ameninţa să nu se mai sfîrşească. Tarabele lor cu 
blaturi, cu sucitoare şi cu linguri de lemn erau învecinate, chiar dacă le 
despărţea o distanţă de zece-doisprezece paşi. Distanţă stabilită de ei, după 
ultima păruială, ca între două firme rivale respectate în acea zonă a 
Bucureştilor. Cei doi concurenţi căpătaseră o bunăstare vizibilă, datorită 
unor însemnate investiţii făcute în fiecare sezon călduros. Dacă în urmă cu 
cîţiva ani se mulţumiseră să-şi expună mărfurile pe nişte simple rogojini, 
acum tarabele confecţionate din scînduri le dădeau un aspect mai sobru, 
mai elegant. E drept că în iernile geroase cei doi negustori îşi băgau 
prăvăliile pe foc fie din cauza frigului, fie datorită unor proiecte ambiţioase. 
Dar, cînd începea anotimpul cald, cîţiva gospodari din zona bogată a 
oraşului se pomeneau într-o dimineaţă că le-au dispărut gardurile şi nimeni 
nu le-ar fi putut recu noaşte în cele două tarabe din scîndură geluită 
frumos. 

Cu toată căldura statornicită în Cîmpia Bărăganului, din motive total 
necunoscute, domnul Tufănel-tatăl purta o splendidă căciulă de miel alb şi 
negru. Culorile se păstrau la ea în părţi egale, ceea ce arăta că a fost 
confecţionată din două căciuli mai vechi. Sumanul aproape nou, cu 
mînecile mult prea lungi, avusese cu siguranţă un stăpîn voinic, iar domnul 
Tufănel-tatăl putea fi bucuros că nu se întîlnise pînă în ziua aceea cu fostul 
proprietar. Faţa lui mică, niţel şuie, semăna cu a unei veveriţe, iar ochii 
mari, cu priviri alunecoase, arătau o notă de inteligenţă. 

Ciripoi-tatăl părea un adevărat gentlemen. Pălăria lui de catifea, cam 
roasă de timpul necruţător, fusese croită cîndva pentru o căpăţînă de uriaş. 
Acesta era motivul pentru care frumosul acoperiş se supunea atracţiei 
gravitaţionale şi aluneca plin de respect pe faţa negustorului, acoperind-o 
cu totul. Obişnuit cu năzdrăvăniile ei, domnul Ciripoi o trimitea pe creştet 
cu o scurtă lovitură de palmă, iar de sub ea se arătau nişte urechi mari, 
clăpăuge, un nas în formă de conopidă, o gură cît o jumătate de sapă, cu 
buzele vinete, supte înăuntru, datorită unor lipsuri interioare de stalactite 
şi stalagmite. Spre deosebire de rivalul său, nu purta suman din două 
motive destul de serioase. Întîi, timpul călduros nu pretindea asemenea 
îmbră căminte, iar mai apoi, distinsul cetăţean al Bucureştilor nu poseda 
nici un obiect care să semene cît de cît a suman. Pantalonii cu fundul mare, 
bun de adăpostit o clopotniţă, îi împrumutase definitiv de la un bulgar 
neprevăzător, dornic de o baie straşnică în rîul Dîmboviţa. 

La apariţia celor doi călăreţi, negustorii se aflau în toiul disputei verbale, 
mai ales că onorata clientelă obiş nuită la piaţa Zece Mese nu se îmbulzea 
pe lîngă tarabe. Domnul Tufănel-tatăl, mai ager în priviri decît coi 
său, se opri la jumătatea frazei, ochii îi crescură brusc, iar exc 
surpriză îl făcu pe Ciripoi să tresară. 




v.w.s 

— Vere, zise Tufănel, ia seama colo în spatele tău! Nu crezi că boierii 
care s-au oprit ne caută pe noi? 

Ca orice om cu sufletul curat, Ciripoi nu-şi pierdu vremea să cerceteze. 
Primul său gest fu îndreptat spre marfă, cu gîndul de a prinde în braţe 
întregul inventar al prăvăliei, cu care să se fofileze prin mulţime. Dar tot atît 
de repede negustorul trase concluzia că în vorbele celuilalt nu se afla nici o 
nuanţă de alarmă, aşa că îşi întoarse privirile printr-o fulgerătoare şi 
elegantă răsucire a capului. Astfel, pălăria îi veni peste faţă, o săltă pe 
creştet cu un dupac îndemînatec, iar ochii lui licăriră a bucurie. 

— Hei, Ciripoi, Tufănele, ia veniţi mai aproape! strigă Sile Adormitu. 

Cei doi nu o luară la goană spre o atît de dulce che mare, ci zburară în 
întîmpinarea oaspeţilor. Pantalonii bulgarului şi sumanul de provenienţă 
anonimă fîlfîiră scurt printre tarabe. Sile şi Costache Caravană zîmbiră 
mulţumiţi, observînd agilitatea bătrînilor negustori. 

— Cîţi ani ai, Ciripoi? întrebă Sile, învîrtind în palme două pungi 
burduşite cu aspri. 

Ciripoi-tatăl, om cu scaun la cap şi trecut prin multe, socoti să mai 
adauge la vîrsta reală încă vreo două zeci-treizeci de ani, ştiind că 
bătrîneţea putea zgîndări generozitatea călăreţilor. Dar nebunul de Tufănel 
i-o luă înainte şi răspunse cu voce mare, asemenea unui oştean: 

— Cincizeci şi doi are, înălţimea-ta. E născut într-un an cu mine. 

— Minte! sări Ciripoi-tatăl ca ars. Eu abia mă ţin pe picioare de bătrîn ce 
sînt. în toată piaţa asta nu e unul mai bătrîn şi mai oropsit ca mine. 

Sile Adormitu îşi înfrînă un început de zîmbet, încruntîndu-se. 

— Atunci, de tine nu avem nevoie. O să ne mulţumim numai cu Tufănel. 
„Să mă ia naiba de nătărău! gîndi Ciripoi. în toată Mahalaua Opincarilor nu 
se află unul mai nătărău ca mine. Domnul acesta ţine în palme două pungi. 
Asta se cheamă că nu le-a scos întîmplător. Una din ele ar încăpea fără 
urmă în pantalonii bulgarului. Dacă nu pun mîna pe una din pungile alea, 
pot să mă arunc din clopotniţa bisericii Sfîntul Spiridon, că nu e nici o 
pagubă.” 

Făcu o nouă plecăciune în faţa lui Sile, apoi o luă mai pe departe: 

— înălţimea-ta, oamenii cuminţi sînt rari. Abia dibă ceşti unul într-o 
piaţă. Mie mi-a mers vestea că aş avea mai mult scaun la cap chiar decît un 
boier. Asta, fără să mă laud. Vărul Tufănel, arde-l-ar pe..., ştie că la mine 
vin după sfaturi toţi înţelepţii din mahala. De pomană dau sfaturi. Să mor 
dacă mint! Şi oamenii zic: Să mergem la bătrînul Ciripoi dacă vrem un sfat 
bun. Eu nu-i pot opri să-mi zică bătrîn. Altfel, sînt dintr-un an cu Tufănel. 
Ba, cred chiar ceva mai tînăr şi mai sprinten. 

— Dă-te mă-n cîştig de-aicea! i-o întoarse Tufănel-tatăl. 

Dar un gest a lui Sile îi domoli pe amîndoi. 

— îl cunoaşteţi pe negustorul Isaia? 

— Ca pe o brezaie, rîse Ciripoi. în tinereţe îi aduceam nişte cai, mamă, 
mamă. Numai cai turceşti. Noaptea îi luam, noaptea îi vindeam şi tot 
noaptea dispăreau din curtea jupînului Isaia de parcă intrau în pămînt. 

— Da, da, înţeleg, zîmbi Sile. Acum, adunaţi-vă marfa! Mai către seară 
mergeţi la Isaia să vă dea cîte un cal pe alese şi straie pe măsura voastră! 
De fapt, ştie el ce vă trebuie. Mîine dimineaţă veniţi la hanul Privighetoarea 
de Aur! Iată şi nişte bani pentru femeile voastre. 

Cei doi prinseră cu îndemînare pungile grase, pipăindu-le lacomi, în timp 
ce Sile şi Costache Caravană îşi îndreptară caii pe Uliţa Mare, către 
faimosul han Privi ghetoarea de Aur. 

Cînd sosiră noii oaspeţi, hangiul Cristache Mutu îşi purtă cu mare 
iuţeală pîntecul cît un poloboc printre mesele multe. Avea o slăbiciune 
pentru Caravană, care se dovedea un mîncău fără pereche. De multă vreme 
nu-1 mai preocupau afacerile băneşti chiar dacă hanul aducea venituri 
grase, ci mai degrabă se simţea atras către clienţii pricepuţi în aprecierea 
unor bucate gustoase. 

— Cristache, băiatule, strigă Caravană, în fiecare an pîntecul tău mai 
creşte cam cît un harbuz. 

— Rîde hîrb de oală spartă! zîmbi şăgalnic hangiul. Nici cu domnia-ta nu 
mă plîng. Dacă n-ai umbla atît pe drumuri, cred că ai putea să mă ajungi. 
Dar nu-i asta pricină de supărare. Oamenii cu pîntecul rotund sînt făcuţi 
anume să guste toate plăcerile lumii. Iar plăcerea cea dintîi e mîncarea şi 
băutura. Eu îmi cunosc musafirii după înfăţişare. Cei smochiniţi la faţă şi 
la trup sînt o adevărată pagubă pentru un hangiu cumsecade. Ăştia fug de 
sosuri, de carne grasă, ori de un purceluş la tavă, cum fuge dracu de 
tămîie. Bagă în ei numai uscături şi ciorbe lungi, apoase. Iar la băutură mai 
mare jalea. Se ameţesc din te miri ce. Borţoşii ciulesc urechile şi aud 
zgomote de străchini cale de o poştă. Nasul îi conduce fără chip de greşeală 
către locurile cu mîncare aleasă. Uscăţivii sînt grăbiţi la mîncare şi se 
gîndesc aiurea. Borţoşii au un anumit dichis, ca la o slujbă. Nu se reped 
asupra bucatelor. Întîi le adulmecă. Apoi le gustă. Pe urmă, le cinstesc 
mestecîndu-le domol. Dacă te repezi ca un apucat, mîncarea se strînge în 
ea şi nu-şi mai sloboade aromele. Dar în faţa unui plescăit molcom se alintă 
şi te cuprinde cu tot ce are ea mai bun. O singură dată m-am păcălit cu un 
slăbănog. Cînd l-am văzut, mi-am zis că vine de la Muntele Sfînt, unde o fi 
trăit numai în posturi şi rugăciuni. O arătare lungă, cu coastele ca cercurile 
pe butoaiele nepăpurite. După ce l-am privit cu milă, i-am propus: 

„Domnule, să vă dau ceva de post şi niscaiva uscături?” 

Zice: 

„Nu, jupîne dragă! Eu sînt obişnuit cu lucruri alese. Dacă ai) 

vreo zece ocale, copt în spuză şi stropit cu vin, eşti omul meu.” 

„Am, domnule, i-am spus mirat. Poate că n-ar strica şi o oală cu vin.” 

„Nu, vin să nu-mi dai acum! Eu n-am timp să mă opresc din mîncat, iar 
setea mă apucă abia la urmă. După prînz intrăm în pivniţă. Fac cinste cu 
vin, dat te poftesc şi la miel. Mie îmi plac borţoşii chiar dacă nu ţin pînă la 
capăt lingă nişte bucate alese. însă ca privelişte, merită să te uiţi la ei, 
fiindcă ei reprezintă belşugul.” 

Zic: 

„Domnule, ai vorba aleasă ca omul umblat prin lume. Nouă ne plac 
oamenii subţiri la gusturi şi la purtare, d-aia ne-am gîndit să nu vă punem 
la casnele iadului într-o întrecere de băutură şi mîncare cu un borţos. Să vă 
dau mai degrabă ceva uşor pentru desfătarea trupului. Poate n-ar strica o 
bucată de slănină cît o jumătate de cărămidă, uşor gălbuie de la fumul rece 
din timpul iernii, cu nişte pîine proaspătă de casă, a cărei coajă coaptă pe 
vatră e plesnită şi aspră cum e coaja gorunului bătrîn. Lingă asta ar merge 
o ceapă cît un genunche de cal. O ceapă roşie şi iute, spartă în pumni şi 
umplută cu sare... ” 

Zice: 

„Nu!” 

„Atunci, un răţoi pe varză călită. Un răţoi rumenit cum se cade, care 
şade cu picioarele în sus pe o movilă de varză călită, aşa, de al naibii ce e. 
Astea sînt bucate uşoare şi nu fac rău într-un stomac prăpădit ca al 
domniei-tale.” 

„Ah, ah! zice el. Mă bucur cînd întîlnesc un hangiu de treabă. Păcat că 
eşti borţos. Zău, n-ai merita asemenea osîndă! Să am eu bine cîţi borţoşi 
am băgat sub masă la băutură şi mîncare!” 

„Bine!” îi răspund fără asprime. Apoi m-am aşezat alături de slăbănog, 
hotărît să-i dau o lecţie fără să ştiu pe ce mîini am căzut. După vreo cinci 
ocale de carne fragedă, grăsuţă, împărţită frăţeşte, am simţit o moleşeală 
dulce. Cînd apare moleşeala, mă opresc totdeauna din mîncat. Acum nu era 
chip. Slăbănogul îi trăgea înainte la fel de pofticios. Pînă şi oasele trosneau 
între dinţii lui mari. După alte două ocale mi s-a părut că am vedenii. Am 
continuat să înghit alături de el, căsnindu-mă în apărarea sfintelor drepturi 
de mîncăi ale borţoşilor pînă am căzut prostit. La fiecare îmbucătură 
simţeam o sfîrşeală în toate mădularele, iar trosnetul fălcilor lui se arăta 
depărtat ca o părere. M-am trezit în pivniţă printre butoaie. La primul butoi 
am băut cîte o oală de vin şi ne-am închinat împreună. La al doilea butoi 
ne-am sărutat creştineşte. La al treilea am plîns. La al patrulea am cîntat 
popeşte. La al cincilea mi-a perit vederea. La al şaselea am rămas 
La al şaptelea mi-am căutat un loc unde să mor creştineşte. A"s 
un vin de Drăgăşani curat ca lacrima de prunc. Apoi m-am trei 

pe iarba din curte. însă nu în ziua aceea, ci într-a doua. După trei 
săptămîni l-am alungat. Parcă mai slăbise cît a stat la mine. Şi mirosea în 
urma lui a pagubă şi a uscăciune. Asta e, domnule Caravană. Totuşi, 
oamenii din soiul acesta sînt rari pe lume. Am auzit că vrei să te însori. 
Cred că n-ar strica ceva chibzuială. Femeia slăbănoagă e bună la dragoste, 
în bucătărie nu face cît o ceapă degerată. Acolo, numai grăsanele au 
căutare. Cum vezi una căreia îi atîrnă şuncile şi are fundul cît un butoi, să 
ştii că e cea mai potrivită pentru o căsnicie lungă. Dragostea ţine de obicei 
puţin. Dar de mîncare bună ai nevoie toată viaţa. Să te fereşti de femeia 
care ajunează împotriva îngrăşatului, fiindcă trebuie să posteşti împreună 
cu ea! Să te fereşti de femeia care vorbeşte puţin! Asemenea soi de femeie 
adună în guşă toată otrava gîndului şi e mai acră decît măcrişul. Acolo 
unde ciripitul ei se aude toată ziua, se umple casa de lumină. Să mă ia 
naiba! Te-am oprit în uşă cu vorbele mele: Pofteşte sus! Domnii Cae Indru, 
Ducu cel Iute, Chirilă Zece Cuţite şi părintele Grasa abia aşteptă un ospăţ 
cu voi. 


Noaptea se lăsa domol peste Bucureşti. O noapte calmă, limpede, ce nu 
prevestea nimic din marile ameninţări picate din toate părţile peste Ţara 
Românească. în odaia de lucru a lui Mihai-vodă era lumină. O încăpere mai 
mult lungă decît lată. Pe mijlocul ei se afla o masă de stejar lucrată în 
frumoase crestături de mînă. Pereţii încărcaţi cu panoplii bogate în arme, 
ferestrele mici, cu zăbrele groase cît funiile, tavanul simplu spoit în alb, 
mobila puţină, dădeau interiorului o atmosferă de răceală. Doar imensul 
covor de Keşan, lucrat în tonuri calme, aducea o notă de căldură. 

Domnul Ţării Româneşti se plimba îngîndurat de-a lungul odăii. Purta o 
îmbrăcăminte simplă de catifea bine strînsă pe corp. Umerii lui mari 
contrastau plăcut cu şoldurile înguste. Liniile dulci ale corpului nu-şi 
pierduseră farmecul deşi Mihai-vodă intrase în pragul de toamnă al vieţii. 
Părul uşor cărunt pe la tîmple se răzvrătea aspru a neorînduială, dezvelind 
fruntea înaltă, brăzdată de cute adînci. La vreme de gînduri multe, cutele se 
adunau între ele ca la sfat de taină. Cînd gîndurile se depărtau, dînd răgaz 
de linişte, fruntea se limpezea ca cerul după ploaie, iar privirile arzătoare 
căpătau dulceaţa soarelui potolit, de toamnă. 

„Au trecut patru ani de cînd am scos Ţara Românească de sub turci, 
gîndi vodă. în aceşti ani am purtat atîtea războaie cu turcii şi cu tătarii cît 
n-au purtat alte neamuri în toată istoria lor. Am biruit în toate luptele, dar 
nimic nu a fost hotărîtor. Parcă ieri am tăiat pînă la ultimul om 
turcilor din Bucureşti. Parcă ieri am luat la rînd cetăţile turceşti 
Dunării şi din Balcani. Oştenii au făcut mari lucrări peni 



Seria Cavalerilor- Cartea a Treia 


românesc. Atît de mari cum nu s-au mai pomenit. Adică nu. Uite că 
greşesc. Au fost lucrări chiar mai mari ca ale noastre. Mircea cel Bătrîn şi 
Ştefan cel Mare ne-au întrecut cu mult aşa că nu ni se cuvine cine ştie ce 
fală. Ne-am bătut aşa cum au făcut totdeauna părinţii noştri. Să se fi 
născut oare neamul nostru lipsit de noroc? Fiecare bucată de pămînt 
românesc are în el sîngele unui apărător. Toţi înaintaşii noştri s-au bătut să 
apere pămîntul ţării. Dar iată că ne aşteaptă alte războaie. Pînă cînd ne vom 
bate oare? Turcii au ridicat la Călugăreni atîta oaste încît ar fi ajuns pentru 
un război cu toată Europa. O sută optzeci de mii de turci au stat împotriva 
noastră la Călugăreni. Mi-a fost grozav de frică atunci că vom pierde. Dar 
m-a încercat şi un moment de mîndrie. Prin uriaşa oştire adusă împotriva 
noastră, turcii ne arătau, fără să ştie, respectul şi preţuirea lor. Eram de 
zece ori mai puţini. Dar turcii ne cunoşteau virtuţile de pe cîmpul de luptă. 
Doamne, Dumnezeule, cînd a început lupta din vadul Călugărenilor şi am 
văzut puhoiul turcesc, m-a apucat o fală şi o mîndrie fără seamăn pentru 
neamul românesc! Turcii nu aveau curajul să se bată de la egal. Oare 
Ştefan cel Mare a simţit asemenea fală? Fiindcă şi el a fost cinstit de turci 
cu astfel de puhoaie. Dar asta nu are importanţă. Această mîndrie va 
rămîne urmaşilor noştri. Am învins la Călugăreni. O mînă de oameni am 
bătut un imperiu. Poate şi noutatea pe care am adus-o noi în războaie să-i 
fi descumpănit pe turci. Românii au priceput înaintea altor neamuri că 
armatele greoaie, încărcate în zale şi fierărie şi-au trăit traiul. Oştirea 
Bucegilor a fost trăsnetul nostru pentru turci. Ea a hotărît bătălia de la 
Călugăreni. O oştire uşoară, ca fulgul. Va mai trece multă vreme pînă cînd 
generalii vor înţelege că oştilor greoaie le-a trecut vremea. Apariţia armelor 
de foc a isprăvit vremea armurilor şi apărătorilor greoaie. Totuşi n-am 
folosit destul toate planurile noastre de tactică. Chirilă Zece Cuţite se 
dovedeşte un oştean mai bun decît mine. El s-a zbătut să înfiinţăm un corp 
de oşteni care să atace spatele duşmanului cu mult înainte de a se apropia 
de graniţele noastre. Care să-i macine aprovizionarea şi muniţiile. Timpul şi 
sărăcia nu ne-au îngăduit să facem prea multe. Sfaturile lui Cae Indru au 
ajutat să cîştigăm bătălii fără pierderi de oameni. Vom folosi viclenia mai 
mult decît înainte. Dar nu e totul. Avem nevoie de soli buni, care să ştie a 
purta tratative cu duşmanii şi prietenii. De multe ori tratativele purtate cu 
chibzuială aduc mai multe foloase decît victoriile de pe cîmpul de luptă.” 

Mihai-vodă îşi întrerupse plimbarea. Clucerul Ieremia Băicoianu, un 
tînăr înalt, spătos cît un urs, cu faţa veselă ca de prunc, aştepta lîngă uşă. 

— Ce-i, Băicoiene? întrebă domnul trecîndu-şi dege tele prin păr, într-un 
gest de înviorare. 

— Au sosit, măria-ta. 

— Să intre! 

Clucerul feri draperia într-o parte. Cinci bărbaţi se aliniară frumos în 
faţa lui vodă şi salutară cu pălăriile. 

— Măi, să fie! rîse domnul. Parcă aţi fi la curtea lui Henric al patrulea, 
rege al Franţei. 

— Sau la curtea Spaniei, chicoti Caravană. 

— Sau la Londra, îngînă Ducu cel Iute. 

— Ori la Genova, Florenţa sau Roma, zîmbi părintele Grasa, un lungan 
slăbănog, adus de spate ca o păstaie, cu nasul coroiat ca o chiflă, cu faţa 
colţuroasă şi încreţită, parcă trasă la darac. 

— Sau la Bucureşti, spuse aspru Chirilă Zece Cuţite. 

— Să înţeleg prin aceasta că Bucureştii a devenit o capitală însemnată? 
întrebă vodă cu ochii licărind a veselie. 

— Aşa se pare, măria-ta, zise Cae Indru, cel mai înalt dintre oaspeţi. 
După victoria de la Călugăreni am devenit cunoscuţi în toate oraşele 
Europei. Auzind vestea, regele Franţei a strigat entuziasmat în faţa 
curtenilor: „Lucrează bine Valahul.” Or, se ştie că regele Henric e cam 
zgîrcit în laude. Unele ţări ar trebui să ne fie chiar foarte recunoscătoare. 
Zecile de bătălii pe care le-am cîştigat împotriva turcilor i-au oprit pe aceştia 
din drumul lor către ţările din Apus. Popoarele Balcanilor visează la 
libertate avînd privirile îndreptate spre noi. Locuitorii din Viena şi din Praga 
se roagă pentru sufletele noastre. Dacă am fi pierdut la Călugăreni, Sinan- 
paşa ar fi făcut o simplă plimbare peste aceste oraşe. Rudolf e un împărat 
mărginit dacă nu pricepe cît a cîştigat prin slăbirea Imperiului Otoman. 
Polonii şi cnezii ruşi ne-au trimis daruri, fiindcă nici ei nu ar fi fost feriţi de 
necazuri şi lupte. în Grecia, faptele noastre de arme sînt cîntate mai mult 
ca la Bucureşti. Genova, Florenţa şi Roma au scăpat pentru un timp de 
primejdia turcească. Deci, iată, măria-ta, că ne cunoaşte şi pe noi ceva 
lume. 

— Bine spus, prieteni! zîmbi vodă. Şi cu toate acestea, niciodată nu am 
avut mai mulţi duşmani ca acum. Rugăciunile unora, admiraţia altora, 
vestea că sîntem un popor de viteji nu ne ajută cu nimic. Neamurile 
Europei, ameninţate şi ele, nu au mişcat un deget să ne sprijine, iar cu 
slujbe şi ceva gînduri bune nu-i poţi opri nici pe turci, nici pe tătari. Dar să 
lăsăm asta. Mai aşteptăm oaspeţi. Ia spune, Costache, ce-ţi mai face 
Zambilica? 

— E tată, măria-ta, se lumină de plăcere Caravană. 

— Tată? rîse vodă. Dar care iapă a putut să se încurce cu asemenea 
slutenie de armăsar? 

— Se găsesc, doamne, se găsesc, răspunse cam înţepat Caravai 
doi ani, doamna baroană Maria-Florenta de Szentivâni a avut bi 
ne găzduiască în castelul ei din Aiud. într-o dimineaţă, umblînc 

prin împrejurimile din lunca Mureşului, numai ce văd că iese din păpuriş o 
arătare grasă, cu botul pătrat, cu urechile nu mai mari de un deget. M-am 
gîndit eu, să fie cal? Nu prea aducea cu asemenea animal atît de cunoscut 
nouă. Corpul era mai degrabă de vacă, iar coada groasă cît un butuc nu 
putea fi mai lungă decît o palmă. Pielea ei tărcată cu alb, cu galben şi cu 
vînăt mă încurca şi mai rău. Picioarele îi erau scurte, ca la porcii de Bazna. 
Cînd ne-a văzut, a scos un răget care m-a lămurit că nu e cal. Dar nebunul 
de Zambilica rămîne locului ca prostit. Cobor de pe el şi încerc să-l 
îmbărbătez. Măria-ta ştii că Zambilica e un animal simţitor. Totuşi, de data 
asta nu mă lua în seamă. Se uita năuc la arătare. M-am gîndit că s-ar 
putea să fie vacă. însă nu avea coarne. Poate să le fi pierdut într-o 
împrejurare nefericită. Sau mă aflam în faţa unei scroafe uriaşe, chiar dacă 
botul ei nu semăna cu un rît. Zambilica e cam slut la înfăţişare, însă lîngă 
dihania aceea părea un făt-frumos. Zic: „Zambilico, nu te apropia, nebunul 
dracului, pînă cînd aflăm ce soi de animal ar putea să fie!” Eu vorbeam, eu 
auzeam. Zambilica se rupe de lîngă mine fudul ca împăraţii învîrtindu-se pe 
picioarele lui ca nişte pirostrii. Cînd ajunge cam la doi paşi de arătare, îşi 
saltă botul ca episcopii la cîntecul prea subţire. Ochii i se făcuseră ca 
jeratecul şi scoase un răget cum n-am mai auzit. Am pus mîinile pe 
pistoale, simţind că ar fi ceva primejdie. Vaca, scroafa sau iapa se fandosea 
olecuţă de fund, ca muierile cînd le apucă strechea, îşi întoarse buzele mari 
ca două foi de varză şi se puse pe un grohăit care mă băgă în răcori. Strig: 
„Opreşte-te, Zambilico! Las-o dracului, că e scroafă! Asta în loc de mînz îţi 
face vreo zece purcei.” Zambilica nici gînd să mă audă. Ajung unul lîngă 
altul, se muşcă în glumă de ceafă, aruncă din picioare cît colo, se privesc 
lung, aiuriţi, ca îndrăgostiţii, înalţă boturile către cer şi mai trag un răget 
împreună. Apoi dispar în tufărişurile din marginea Mureşului. Zbier eu: 
„Zambilico, vino-ncoa, fir-ai al dracului de zurbagiu! Nu vezi că arătarea ţi-a 
făcut farmece? Asta umblă cu moşmoande, ascultă-mă pe mine! S-au mai 
văzut cazuri de răpiri chiar la dobitoace. Crezi că eu nu înţeleg un tînăr 
îndrăgostit? Mă rog... să fie dragoste la prima vedere... că au mai fost cazuri 
la mine şi la doamna baroană... însă baroana se vedea că e femeie... dar 
asta... Să ştii că eu îmi iau mîinile de pe tine dacă iese prost. Pe urmă fac 
prinsoare că nu e iapă. Cred că e o corcitură de vacă şi porc, aşa că nu se 
cade...” 



Obrajii lui vodă se făcură stacojii din cauza rîsului, dar Costache 
continuă să înflorească păţania, cu toată seriozitatea. 

— Mă iau, doamne, după ei prin păpuriş, însă fără folos. Parcă îi 
înghiţise pămîntul. Către seară, cînd îmi pierdusem nădejdea să 
urma lor, numai ce îl văd pe Zambilica apropiindu-se de castel 
alături. Doamna baroană Maria-Florenta nu e o femeie 

apariţia ăleia, s-a albit la faţă şi a strigat: „Jesus-Maria!” Apoi s-a lăsat 
moale în braţele mele. Acum are un fiu. 

— Cine, baroana? întrebă vodă insinuant. 

— Nu, măria-ta, Zambilica. 

La apariţia boierilor Vintilă Băicoianu, Leca, Radu şi Preda Buzescu, 
Calomfirescu, Stroe şi Udrea, Costache Caravană se opri din vorbăria lui. 
Sfatul era complet, chiar dacă lipseau mulţi boieri de seamă. Hotărîrile ce 
urmau a se lua aveau mare importanţă pentru viitorul ţării. Slaba păstrare 
a secretului celor discutate ar fi dus la multe nenorociri. Ferindu-se a 
supăra pe cineva, Mihai îşi trimisese boierii din timp în diferite misiuni, 
astfel că lucrurile se aranjară cu bună rînduială. 

— Iată, spuse vodă, a trecut multă vreme de la ultimul nostru Sfat de 
taină. Ce vom hotărî în această noapte va fi viitorul Ţării Româneşti. 
Săptămîna care urmează vom ţine Sfatul Divanului. Multe din cele 
discutate aici nu se vor şti în Divan. La 29 martie, în scaunul principatului 
Transilvaniei s-a aşezat Andrei Bâthoiy. Prin plecarea lui Sigismund am 
pierdut un aliat nu prea devotat însă mai sigur decît Andrei. Noul principe 
mi-a poruncit să pără sesc domnia Ţării Româneşti. Ne-am gîndit mult la 
această poruncă. 

— Doamne, cred că nu am auzit bine, sări de pe scaun Preda Buzescu. 

Vodă zîmbi şi-i făcu un semn potolit cu palma. 

— Aşteaptă, Preda! Aşteaptă să auzi totul! Dacă nu vom fi destul de 
înţelepţi, ţara se va oropsi cu totul pînă la toamnă. Vom lăsa totuşi mai la 
urmă asemenea discuţie. Cred că întîi trebuie să lămurim care sînt 

dorinţele noastre şi abia la urmă vom discuta altele. 

— Dorinţele noastre? se miră Aga Leca. Ce rost mai au dorinţele noastre 
cînd primejdiile pentru ţară se arată mai rele ca oricînd? 

— Leca, Leca! îl dojeni domnul. Eşti viteaz, dar îţi lipsesc alte haruri. 

— E drept, măria-ta! zîmbi Aga Leca. îmi place mult să lupt decît să 
potrivesc planurile. Aici pot greşi uşor. 

— Nu numai tu. Şi eu greşesc. Dacă aş fi fost mai mult decît om, nu ne¬ 
am fi adunat cu totii la Sfatul de taină. Iată deci dorinţele noastre: la 

toamnă vom ocupa Transilvania şi Moldova prin puterea armelor. 

Dacă s-ar fi prăbuşit tavanul peste ei, boierii nu s-ar fi arătat mai miraţi. 
Mihai-vodă se prefăcu a nu observa şi continuă cu toată hotărîrea: 

— în felul acesta îi vom strînge pe români laolaltă. E visul nostru vechi 
dinaintea înscăunării. O ţară a tuturor românilor va fî destul de puternică 
împotriva duşmanilor. 

Cae Indru nu mai urmări vorbele lui vodă, gîn dindu-se: 

Europă e fărîmiţată. Franţa e plină de ducate şi comitate. Popor 
la fel de fărîmiţat. Spania şi celelalte ţări mari sînt în aceeaşi si 



Seria Cavalerilor- Cartea a Treia 


Mihai-vodă a înţeles necesitatea unirii neamurilor înseamnă că e un mare 

vizionar. Nicăieri în Europa nu se ridică astfel de probleme, urmărindu-se 
doar avantajele mărunte şi locale. De va reuşi asemenea lucrare, despre 
Mihai-vodă se va vorbi chiar peste o mie de ani. Poate niciodată Ţara 
Românească nu a avut un domn atît de mare ca el.” 

Vocea lui Mihai îl scoase din gîndurile sale. 

— Aşa cum familiile nu pot trăi despărţite, fiindcă se răzleţesc şi se 
destramă cu vremea, nici un popor nu poate trăi despărţit. Că am fost viteji, 
că ne-am bătut duşmanii unde i-am întîlnit, nu-i mare lucru. Au făcut-o şi 
strămoşii noştri poate chiar mai bine decît noi. Lor nu le-a stat în putere să 
făurească unirea românilor, neavînd prilejul. Nouă ne stă azi. Tocmai azi 
cînd sîntem ameninţaţi cu robia şi destrămarea neamului mai rău ca 
înainte. Dacă nu o vom face, urmaşii noştri nu ne vor ierta nici în mormînt. 
Asta vrem noi. Nu, Leca, nu mă întrerupe! Vom discuta totul la urmă. Acum 
să vedem care sînt primejdiile. Turcii ridică împotriva noastră patruzeci de 
mii de oşteni. Tătarii, cu peste cincizeci de mii, sînt aproape de Nistru şi 
aşteaptă doar un semn al turcilor pentru a se năpusti peste noi. Hatmanul 
Zamoyski visează de mult o graniţă polonă la Dunăre. El a pus tabără mare 
lingă Zim, cu optsprezece mii de călăreţi şi e gata să coboare asupra 
noastră îndată ce primeşte porunca lui Andrei Bâthoiy. Kornis, comandatul 
oştilor Transilvaniei, şade pregătit în tabăra de la Aiud cu douăzeci şi şapte 
de mii de oameni, gata la porunca principelui. Ieremia Movilă, domnul 
Moldovei, a strîns şaisprezece mii de călăreţi lingă Focşani, hotărît să vină 
peste noi la porunca lui Bâthoiy. împăratul Rudolf şade la Praga în marele 
lui castel şi se ocupă de citirea stelelor. Slab împărat! El l-a trimis la graniţa 
Transilvaniei pe gene ralul Basta cu zece mii de oameni în zale şi nimeni nu 
ştie ce gînduri poartă acest general. Curţile din Praga şi Constantinopol duc 
tratative secrete. De cînd e lumea, înţelegerile ţărilor mari s-au făcut pe 
spinările ţărilor mici. Deci, acestea ar fi primejdiile. Acum să vedem pe ce ne 
sprijinim noi. Avem douăzeci şi trei de mii de oşteni pe plată, însă nu le-am 
plătit lefîle de cinci luni. Ne-ar trebui cincizeci de mii de ducaţi pe care nu 
am de unde să-i iau. Vistieria e goală. Din vechea şi falnica noastră armată 
a Bucegilor au mai rămas în munţi o mie de oameni. Ceilalţi au pierit în 
războaie. Aşa că, la ceasul acesta, ne putem bizui pe douăzeci şi patru de 
mii de oameni, împotriva a o sută cincizeci de duşmani, care sînt cu atît 
mai periculoşi, cu cît vin din toate părţile. Dacă împărţim oştirea pentru a 
face faţă celor cinci armate duşmane, vom pierde cinci bătălii. Acum poţi să 
mă întrerupi, dragă Leca. Aştept părerea ta. 

— Doamne, se întunecă acesta, foindu-se neliniştit, propun să vorbească 
în locul nostru, al tuturor, omul care ne-a scos din multe necazuri cu 
agerimea gîndului său. 

Toate privirile se întoarseră către Cae Indru. 

— Aş vrea să cer unele lămuriri, interveni Calomfirescu. 

— Cere! îl pofti Mihai-vodă. Numai cînd judecăm cu ştiinţă bună luăm 
hotărîri bune. 

— Măria-ta, zise tînărul puţin ruşinat, dacă zvonurile despre aceste oştiri 
se dovedesc mincinoase? 

— Of, Zamfîrescule! rîse domnul. Crezi că noi ne bizuim pe zvonuri? în 
aceste vremuri grele o ţară mică nu are dreptul să nu cunoască mişcările 
duşmanului şi să nu-i prevadă gîndurile. Ar fi pierirea ei. Am priceput acest 
adevăr abia după înscăunare. Mircea cel Bătrîn avea pîndari dincolo de 
hotarele ţării, dovedindu-se printre cei mai chibzuiţi oameni ai timpului. El 
nu aştepta să fie luat ca din oală. Cînd apărea duşmanul, marele voievod îl 
aştepta pregătit otrăvind apele, pustiind satele, hărţuindu-i margi nile 
oştirii, iar locul de bătaie nu-1 alegea niciodată duşmanul. Azi avem iscoade 
bune. Dar nu ne-am mulţumit numai cu atît, ci am prevăzut din timp unele 
lucruri, aşa că oameni de-ai noştri stau de mulţi ani în Moldova, în 
Transilvania, la Constantinopol sau la Praga, în Polonia şi pretutindeni în 
jurul nostru. Avem ştafete iuţi pentru flecare din aceşti oameni. Ei culeg 
ştiri, ei văd, ei caută şi trimit la Bucureşti tot ce ne-ar fi de folos. 
Conducătorul tuturor iscoadelor şi al tuturor oamenilor noştri e boierul 
Vintilă Băicoianu. La el vin ştafetele ziua şi noaptea. Mai e ceva, 
Zamfirescule? 

— Nu, măria-ta. 

— Atunci să vorbească nepotul nostru Marcu sau, cum îşi spune el, Cae 
Indru! 

— Doamne, se ridică tînărul privind cu dragoste în ochii lui vodă. Măria- 
ta ne-ai înfăţişat dorinţele neamului şi ameninţările duşmanilor. Cum ele 
nu pot fi judecate sepa rat, fiindcă sînt legate de puterea noastră viitoare, le 
vom cumpăni laolaltă. 

— Aşa mă gîndeam şi eu, aprobă vodă rîzînd, pentru a crea o bună 
dispoziţie printre tinerii lui oaspeţi. 

— Andrei Bâthoiy, care nu e stăpînul vostru, a porun cit să părăseşti 
Ţara Românească. Cred că e bine să ne arătăm supuşi. 

— Doamne, Dumnezeule, dar ce vorbeşte omul acesta? se încruntă Preda 
Buze seu. 

— Aşteaptă, aşteaptă, Predo! îi porunci vodă cu vorbă domoală, în timp 
ce ochii lui aveau sclipiri de aprobare la părerile lui Indru. 

— Deci, măria-ta, îi facem scrisoare cardinalului, ară tîndu-ne hotărîţi 
să-i fim vasali, aşa cum de fapt îi sîntem prin moşt 
Sigismund, şi îi cerem timp de pregă tire pentru părăsirea ţării, 
avem trebuinţă de timp. Cu cît cîştigăm mai mult timp, cu 

primejdia şi ne punem pe picioare în scopul împlinirii dorinţelor. 

Vodă zîmbi satisfăcut, chiar dacă pe fruntea lui înaltă cutele se 
adînciseră, parcă adunînd gîndurile între ele. Boierii, începînd să priceapă, 
se aplecară mult peste masă fără a-şi ascunde admiraţia pentru isteţimea 
tînărului. Cae îi privi o clipă lipsit de orgoliu, apoi continuă: 

— Toma Ciomîrtan, consilierul principelui, ne-a înştiin ţat că Andrei s-a 
legat de turci prin scrisori mincinoase, că l-a minţit pe Ieremia Movilă, 
domnul Moldovei, promiţînd scaunul Ţării Româneşti lui Simion Movilă, că 
închină principatul curţii din Polonia şi cere sprijin împo triva turcilor 
împăratului Rudolf. Pentru astfel de vicleşuguri prosteşti la prima vedere, 
Ciomîrtan îl crede pe cardinal cam mărginit la minte. Dar Ciomîrtan, care e 
un bun român, greşeşte. Iojica ar fî înţeles jocul principelui. Ah, cît am 
pierdut prin moartea lui Iojica! Ciomîrtan nu are asemenea fineţe. El nu 
pricepe iscusinţa tînărului cardinal. De fapt, ce vrea acest principe? Vrea să 
cîştige timp. Ştie că timpul va lucra pentru el. îi trebuie timp să se impună 
în faţa duşmanilor din principat. îi trebuie timp să-i înşele pe turci, ştiind 
că aceştia vor Transilvania şi Ţara Românească. îi trebuie timp să-i 
păcălească pe poloni pînă ce va prinde el puteri să nu le închine 
principatul. Are nevoie să-l mintă pe împăratul de la Praga cîtă vreme nu a 
pus destulă osînză în jurul tronului princiar. în sfirşit, are nevoie de timp în 
vederea unei bune pregătiri pentru ocuparea Ţării Româneşti şi Ţării 
Moldovei, luîndu-i prin surprindere pe împărat, pe turci şi pe poloni. Stăpîn 
pe o astfel de ţară, puterea lui s-ar schimba înzecit. Iată dar că iţele 
încurcate de el chiar la începutul domniei îşi au rostul lor, iar cardinalul se 
dovedeşte un om peste măsură de viclean. Ei bine, vom juca şi noi cu 
armele lui Andrei Bâthory. începem cu slobozirea oştirii. 

— Asta nu, asta nu! strigă furios banul Udrea. 

— Nu te pripi, Udreo! îl potoli domol. Tînărul acesta grăieşte aşa cum am 
plănuit şi noi. La urmă ai dreptul de a sta împotrivă. Vorbeşte, nepoate! 

— Slobozim oştirea, făcînd să se ştie la duşmani că nu mai avem putinţă 
de plată a lefilor. Va fi primul nostru semn de slăbiciune. 

— Rău! interveni Preda Buzescu. Nu poţi slobozi oşte nii fără să le 
plăteşti lefile din urmă. S-ar face răzme riţă. 

Vodă oftă îngîndurat ştiind că vistieria se golise de mult. 

— Vom plăti pînă la ultimul aspru, zîmbi Cae. De plata lefilor mă 
ostenesc eu pînă într-o lună. 

Fu un moment de mare surpriză. Chiar vodă îl privi mirat. 

— Ai asemenea avere, nepoate? 

— Nu, dar voi avea înainte de împlinirea sorocului. 

— Bine! răspunse Mihai. Grăieşte mai departe! 

— Turcii vor Ţara Românească pentru ei. Se feresc însă de ui 

polonii fiindcă au unele greutăţi de război în Asia. Polonii doresc graniţă pe 
Dunăre, dacă i-ar putea păcăli pe turci. Andrei Bâthoiy nu se mişcă asupra 
noastră atîta vreme cît nu va primi firman de recunoaştere ca principe al 
Transilvaniei. Ieremia Movilă nu îndrăzneşte nimic fără porunca principelui, 
împăratul Rudolf ar vrea să se întoarcă la Viena şi nu doreşte război, dar la 
trimis pe Basta cu zece mii de oameni la graniţa de nord a Transilvaniei. 
Dacă am face mişcări de oşti şi ne-am arăta puternici, ar sări cu toţii asupra 
noastră. Înfăţişîndu-ne slabi, duş manii se vor pîndi unii pe alţii, ca lupii în 
faţa prăzii. Fiecare va aştepta momentul prielnic. Iar timpul va lucra pentru 
noi. Tinerii valahi care părăsesc oştirea cea mare vor fî călăuziţi în Munţii 
Bucegi, unde vom întări în secret vechea noastră Armată a Bucegilor. Va fî 
aceeaşi oaste uşoară, sprintenă, pe care am avut-o acum patru ani. în ea va 
fî puterea noastră. Pentru unii, acum ar fî momentul să atacăm şi să 
supunem Transilvania. 

— Dar ar fî momentul cel mai rău, îl întrerupse vodă, entuziasmat de 
limpezimea gîndurilor lui Indru. 

— Aşa e, doamne! continuă el. Duşmanii s-ar repezi cu toţii peste noi. 
Să-i lăsăm să se pîndească între ei. Cînd se vor sătura de pîndă, vor 
observa că e toamnă şi îşi vor risipi oştile în vederea iernatului. Atunci 
atacăm noi. 

— Da, atunci atacăm noi! aprobă vodă, gînditor. Azi primejdia cea mare 
vine de la Andrei Bâthoiy. El e singurul care vede lucrurile clar. După cum 
se mişcă el ne vom mişca şi noi. îi trebuie firman de recunoaştere în 
scaunul princiar. înseamnă că va duce tratative cu turcii. Noi vom strica 
lucrările lui la Constantinopol. Dar nu pe faţă. Pe faţă îi vom arăta 
supunere de vasali. îi trebuie o recunoaştere din partea împăratului Rudolf. 
Imperiul austriac nu ar pierde mare lucru acordîndu-i-o. îi vom strica însă 
lucrările de la Praga sau Viena. Oamenii noştri vor face zîzanie în 
Transilvania, şubrezindu-i puterea dintre graniţele principatului. Cu cît va 
fî recunoscut mai tîrziu ca principe, cu atît vom avea mai multe foloase de 
timp. Viitoarele săptămîni şi luni vor dovedi că acesta e singurul nostru 
drum. Oştirea noastră din Bucegi are acum o mie de oameni. Peste două 
săptămîni mai adăugăm cinci sute. 

— Puţin, măria-ta! observă Chirilă Zece Cuţite. Dacă se întîmplă unele 
neajunsuri, pe cine ne sprijinim? Pînă într-o lună trebuie să avem cinci mii 
de oşteni şi încă nu e destul. 

— Ştiu, Chirilă, oftă domnul. Din păcate nu mai avem aur. Cheltuielile 
de îmbrăcăminte, arme, hrană, cai şi altele cer aur mult. Cu zestrea de 
arme proaste din oastea mare nu facem nimic, iar eu nu mai am 
multă vreme. 

— Doamne, zîmbi aspru Chirilă, să nu o luăm chiar aşa! Av« 

ridică la opt sute de galbeni. O dăru iese Armatei Bucegilor. Mîine o duc la 
vistierie. 

— Eu am cinci sute de galbeni, roşi Ducu uşor. Am să merg la vistierie 
împreună cu Chirilă. 

— Eu nu am decît şaizeci, se ruşină părintele Grasa. Dacă vă hotărîţi să 
mergeţi cu mine, vom fi trei. 

— A, nu! sări Caravană. Pe Zambilica mea că vom fi patru! Am trei sute 
de galbeni, iar dacă dau o fugă pînă la Aiud, s-ar putea să mai adaug ceva. 

— E întreaga voastră avuţie, se întunecă vodă. 

— Nu, domnule! răspunse Chirilă. Avuţia noastră e ţara. 

— Eu aduc o mie, se entuziasmă Radu Calomfîrescu. Am găsit un grec ce 
s-ar încumeta să-mi ofere atîta pentru ce mi-a mai rămas din vechea moşie. 

— Eu aduc din Siberia trei tunuri şi o mie de pistoale, rîse Preda 
Buzescu nu mai puţin entuziasmat. 

— N-am decît treizeci de galbeni, zise mîhnit AgaLeca. 

— Dar am eu două mii, se înveseli Radu Buzescu. 

— La care mai adăugăm încă o sută, spuse domol Vintilă Băicoianu. 
Cheltuielile pentru ştiri de multă vreme nu le mai plăteşte vistieria. Averea 
mea s-a dus încetul cu încetul, dar cu folos. Din păcate, nu mai am ce să-i 
las moştenire clucerului Ieremia. 

— Doamne, sînt cel mai calic dintre toţi, rîse Udrea. Nu am decît 
douăzeci de galbeni. Asta pînă mîine, dar mai pot aduce vreo treizeci în 
cîteva zile. 

— Şi încă vreo cincizeci, zise Stroe, ştiind că va trebui să-i împrumute de 
la un cămătar. 

— Ei bine, zîmbi domnul, o sută de galbeni voi obţine şi eu, în schimbul 
acestor panoplii. Tu ce aduci, nepoate? 

— Nimic, rîse Cae. Eu plătesc oastea mare, aşa cum am făgăduit. Totuşi, 
dacă stau să mă gîndesc bine, aş putea să dau pînă mîine cinci sute de 
galbeni. Jupînul Isaia, un vechi prieten, s-ar încumeta să-mi dea această 
sumă chiar azi. 

— Iată, rîse vodă înviorat. Mîine vom dispune de cinci mii cinci sute de 
galbeni. E prima zestre a Oştirii Bucegilor, la care se mai adaugă o mie de 
pistoale şi trei tunuri. Aşa putem spera la mai mult decît ne-am propus. 
Dar oştirile înghit aur mult. Va trebui să facem rost de aur. 

Vodă îşi trecu degetele prin păr. Cearcănele mari din jurul ochilor arătau 
nopţile lui de veghe. 

— Doamne sfinte! murmură Preda. Am început să mă dumiresc. S-au 
desfăcut şi s-au încurcat aici atîtea iţe îneît biata mea căpăţînă o fi crescut 
măcar cît o baniţă. Acum înţeleg bine că nu avem altă cale de ale'^^^^^p 
toamnă cînd voi auzi graiul tunurilor, am să mă îmbăt de plăo 

un vin bun. Cred că nu se află nimeni printre noi cu altă părere pentru ce 
s-a hotărît aici. 

Tinerii pufniră în rîs. Mihai-vodă le ţinu isonul, apoi zise: 

— Sfatul nostru de taină s-a petrecut. Acum putem să ne ospătăm în 
toată legea. îngrijeşte-te, ducere Ieremia! se întoarse către fiul lui 
Băicoianu. Pocale de argint nu mai avem, dar sînt bune şi cănile de lut ars. 

— Ştiu, doamne, se înveseli tînărul clucer. Nici nu le simţim lipsa. 
Numai ulcele de pămînt ars au harul de a păstra aroma vinului. Bine că nu 
ne lipseşte băutura şi mîncarea. La alţii se găsesc destule pocale de aur şi 
de argint, însă nu au ce pune în ele. Pămîntul nostru e cel mai darnic 
prieten. 

Văzînd că soseşte numai vinul, Costache observă, spre hazul celorlalţi: 

— Vinul fără mîncare e ca nunta fără lăutari! 

Curînd apărură slujitorii cu tăvile mari, încărcate, spre desfătarea 
grăsunului Caravană. Iar cît ţinu ospăţul, nimeni nu se mai gîndi la cele 
discutate în Sfatul de taină. 


* 


După plecarea oaspeţilor, Mihai-vodă mai rămase în odaia lui de lucru, 
îşi sprijini fruntea mare în palme, simţind oboseala cuibărindu-se leneşă 
peste el. Noaptea se îngîna cu zorile. Un slujitor păşi în vîrfurile picioarelor 
şi stinse luminările multe. Apoi aduse o pătură subţire miţoasă, convins că 
domnul aţipise după noaptea de veghe. 

— Lasă, Mitrule! spuse vodă. încă n-am adormit. Mai stau puţin aici. 
Deschide fereastra! Nimic nu are dulceaţa aerului din zori. 

Lumina plumburie se furişă în odaie. De undeva, din partea de sud a 
oraşului, răzbi un zgomot de căruţe. Vodă intui că sînt lăptarii şi zarzavagii 
din jurul Bucureştilor, grăbiţi să-şi ducă mărfurile către pieţele oraşului. 
Zgomotul îl înfioră de plăcere. El arăta pacea care domnea în ţară. Marele 
oştean, marele strateg al neamului se bucura pentru clipele acelea de 
linişte. 

„Sînt puţine lucruri drepte pe Pămînt, gîndi el. I-am pomenit în noaptea 
asta pe Mircea cel Bătrîn, marele voievod al românilor de la Dunăre şi pe 
Ştefan cel Mare, gloriosul domn al Moldovei. Peste mormintele lor s-au 
aşternu ani mulţi, dar neamul nostru nu i-a uitat şi-i cinsteşte aşa cum o 
fac şi eu. însă poporul român din acele vremuri nu a trăit şi izbîndit numai 
prin ei. Ce ştiu eu despre marii luptători din jurul celor doi domni care s-au 
stins pentru neamul lor, nepomeniţi de nimeni? Mircea şi Ştefan au fost doi 
sori ai românilor. Dar avem dreptul să ne gîndim cu mîndrie saip 
numai la sori, cînd ei n-ar fi putut nimic fără stele? Se vor 
urmaşii urma şilor noştri la stele? Sau vor cinsti numai memt 

Nu se poate să nu fl fost şi atunci un Cae Indru, un Chirilă Zece Cuţite, un 
Costache Caravană, un Ducu cel Iute, chiar dacă i-a chemat altfel. Acolo 
unde apar sori, se nasc şi stele. Din păcate, sorii acoperă strălucirea 
stelelor. Oame nii mari ai neamului, gata să-şi pună viaţa în cumpănă, sînt 
modeşti, lipsiţi de gîndul măririi. Cae Indru a apărut cîndva în jurul nostru 
purtînd cu el întreaga avere, adică armele şi calul. Nu ştiam de unde vine. 
S-a lipit de noi simplu, fără aerele unui nume mare. Ne-a sprijinit cu 
agerimea minţii lui să dobîndim unele victorii de seamă asupra turcilor şi 
tătarilor, fără pierderi de oşti. La Călugăreni s-a aruncat dinaintea mea 
scăpîndu-mă de moarte cu viaţa lui. Abia în ceasul acela cînd viaţa îi atîrna 
de un fir subţire, cînd căzuse fără vlagă în braţele mele, mi-a spus: 
„Unchiule, se pare că am cîştigat bătălia.” Deci era nepotul meu, cu 
drepturi egale la scaunul domnesc. Altul ar fî urzit să-mi ia locul, dornic de 
mărire. El a ştiut că nu sînt vremuri de dezbinare. Iar dacă mă gîndesc 
bine, cred că ar fi fost un domn chiar mai bun decît sînt eu. Chirilă Zece 
Cuţite avea atîta avere, cîtă dragoste am eu la turci. L-am întîlnit cîndva în 
munţi. Atunci mi-a vorbit despre unirea românilor într-o singură ţară, dar 
nu mi-a spus nimic despre el. După vorba aleasă, după purtările pline de 
nobleţe, nu e ce pare a fî. Nici măcar numele nu-i cel adevărat. Cu cinci ani 
în urmă a stăruit să facem o oaste uşoară, sprintenă, în care fiecare oştean 
să fie un bun cunoscător al meşteşugului armelor. O oştire secretă, 
ascunsă în munţi, gata să lovească asemenea trăsnetului. I-am dat poruncă 
să pună pe picioare oştirea visată de el, iar acolo unde altora le-ar fi trebuit 
ani, Chirilă a făcut mi nuni din primăvară pînă în toamnă. Aşa s-a născut 
Oştirea Bucegilor care ne-a adus victoriile de la Şerpăteşti, Putinei şi 
Călugăreni. Cînd am dorit a-1 numi comandant peste această oştire, mi-a 
spus: „Doamne, sînt mulţi boieri înaintea mea. La vreme de cumpănă ca 
acum, nu dorim răzvră tirea boierilor.” Cine e oare acest om scump la 
vorbă? Cine e acest Chirilă Zece Cuţite? Cine e Ducu cel Iute şi de unde 
vine el? Acea sabie aprigă. Acel băieţandru cu figură de fată, care roşeşte 
din te miri ce. Adică ştiu. Ei sînt stele neamului nostru. 

Afară se statornicise lumina. Oştenii din schimbul de noapte se trăgeau 
la odihnă. 


* 



Aşezaţi pe o buturugă sus în dealul din centrul Bucureştilor, Costache, 
Ducu, Indru, Chirilă şi părintele Grasa urmăreau cu interes căruţele zorite 
spre piaţă. Uliţa Sudului scînteia sub copitele cailor harnici. 

— Frumoasă dimineaţă! observă Grasa. 

— Poate, zîmbi Chirilă. Totuşi, parcă nu mai sînt dimineţile 
copilăriei. Nici căldura, nici ploile nu mai sînt aceleaşi. Nici 

— Nu, nu, dragul meu! rosti părintele Grasa, scuturîndu-se de somnul 
care se lipea de el parcă a răutate. De cînd e lumea, oamenii s-au plîns că 
ploaia, căldura, soarele, nu mai sînt aceleaşi ca în copilărie. Şi urmaşii 
noştri se vor plînge la fel. Adevărul e că într-un fel privim vremea cu ochii 
copilăriei şi în alt fel cu ochii omului adult. 

Dar Chirilă continuă ca şi cînd nu l-ar fi auzit: 

— Vara trecută am întîlnit o ploaie care mi-a amintit de timpul copilăriei. 
Mă aflam în Cîmpia Zărandului şi era noapte. Cerul s-a cătrănit greoi 
dinspre margini. Fulgerele multe luminau pămîntul ca ziua. Unde se 
întîlneau norii, parcă se crăpa cerul de strigăte. Tot cerul era numai o 
înjurătură. S-a pornit ploaia. Întîi, picături mari şi rare, ce răsunau pe 
pămînt ca nişte palme. După ele parcă s-au deschis toate zăgazurile 
cerului. Mă udase pînă la piele, dar îmi venea să cînt şi să chiui. Apoi, cerul 
s-a limpezit grabnic şi au apărut stelele. Milioane de stele, cu puţină ceaţă, 
în jurul lor, ca nişte voaluri de mireasă. Era pace şi linişte adîncă. Era 
sărbătoare pe cer. 

— E criţă, îi şopti Costache lui Indru. Să mă ia dracu’ dacă nu e criţă! Al 
naibii, vinul lui vodă! Mutul de Chirilă, căruia îi scoţi vorba din gură cu 
cleştele şi-a dat drumul la morişcă. 

— Taci, nărodule! îl domoli Indru. 

— Păi bate cîmpii... 

— Lasă-1 să bată! Niciodată nu am auzit un om să vorbească atît de 
frumos. 

Caravană se trase îmbufnat către Ducu. Vinul bun îl cherchelise şi pe el. 

— Auzi, Ducule, la obîrşie te tragi cumva de prin părţile Oltului? 

— Cine mai ştie? răspunse acesta. 

— E-te-te, măă! sări Costache. Pînă şi Zambilica îşi recunoaşte obîrşia. 
Dar dacă nu vrei să spui... 

— Ce naiba să spun? Sîntem români amîndoi. Dacă unul e oltean, 
muntean, ardelean, moldovean sau bănăţean, ce importanţă are? 

— Mda! Păcat că nu eşti oltean! făcu grăsunul izme nindu-se cu viclenia 
vizibilă a omului cherchelit. Ştiu multe lucruri frumoase despre olteni. în 
vremurile vechi, ăştia erau cei mai paşnici oameni. Atît de paşnici şi de 
blînzi încît vecinii se rugau pentru sufletele lor. îi lăuda lumea pentru 
asemenea bunătate. 

Ducu se aplecă înainte la fel de buimac, străduindu-se a prinde ironia 
din vorbele grăsunului, dar cuvintele acestuia păreau rotunde ca nişte 
bile şi se loveau între ele fără noimă. 

— Oltenii, continuă Costache, se ocupau cu creşterea vitelor şi cu lucrul 
pămîntului. Ce mai?! Paşnici pînă în măduva oaselor. Ştii care erau cele 
mai de seamă unelte ale oltenilor? 

— Nu. 

— Auoleo! Nici atîta lucru nu ştii? Erau bîta, cosorul şi căluşul. 

— Căluşul e un dans, nu o unealtă, răspunse Ducu privindu-1 chiorîş. 

— Parcă eu zic altfel? chicoti Caravană. Poate să le încurc niţel, dar în 
rest e taman cum ţi-am grăit. Cu tîrgurile e clar. 

— Care tîrguri? 

— Tîrgurile, bre. Tîrgurile cele mari de la Craiova atrăgeau multă lume. 
Veneau aici negustori saşi, greci, evrei, armeni, genovezi, încărcaţi cu 
mărfurile lor şi se întorceau de la Craiova olteni. 

— O fi, rîse tînărul acrişor. Dar tu ştii de ce poartă oltenii cămaşa mai 
scurtă la spate? 

— Ştiu, ştiu, rîse Costache. Nu mă păcăleşti tu pe mine. 

„Deci e oltean, gîndi grăsunul. Altfel nu mi-ar fi răspuns atît de veninos. 
L-am prins intr-un moment slab, cînd vinul mai are putere asupra lui.” 

După asemenea cugetare se prăvăli de pe buturugă. Braţele puternice 
ale tînărului îl aşezară la loc. 

Capitolul 4 


zu Klein, starostele negustorilor din Sibiu, şi bătrînul său unchi, 
^1 domnul Moriţ Avram, cătară încremeniţi spre călugărul ivit în uşa 
prăvăliei. înalt, cu umerii prea largi pentru o faţă bisericească, 
îmbrăcat într-o rasă ponosită a cărei glugă îi acoperea fruntea, lăsînd la 
vedere doar barba stufoasă, neîngrijită. 

— A, ia, iai! se tîngui Moriţ Avram. Scuipă-ţi în sîn, Izule! Dacă un rabin 
sau un popă, sau un călugăr îţi taie calea în zori, poţi să te duci la culcare, 
fiindcă toată ziua îţi va merge pe dos. Dar cînd se întîmplă să-ţi intre chiar 
în prăvălie, nimeni nu mai poate şti ce se va petrece. 

— Asta se potriveşte poate la creştini, zîmbi tînărul staroste al 
negustorilor. 

— Pe dracu! Necazurile creştinilor se potrivesc şi la evrei. Ascultă-mă pe 
mine şi scuipă-ţi în sîn... 

— Taci, unchiule! rîse de-a binelea Izu Klein. Cuvioşia-sa are unele 
temeiuri încumetîndu-se la începutul zilei într-o casă evreiască. 

— Bine spus! grăi călugărul închizînd uşa. Eşti un tînăr cu multă 
judecată, iar tatăl domniei-tale poate fi mulţumit cu un astfel de ucenic. 

— Dar nu sînt ucenic, ci starostele negustorilor din Sibiu, se înclină Izu. 

— Un staroste atît de tînăr? se miră călugărul. 

— în afaceri, vîrsta nu are importanţă. De fapt, nu sînt atît de tînăr pe 
cît credeţi. Am împlinit douăzeci şi trei de ani. Dar poftiţi mai aproape! Cu 
ce vă putem fi de folos? 

— Iată, un cuvînt frumos, care face cinste. Altul m-ar fi întrebat ce 
doresc. însă acela ar fi fost un negustor mare. 

Sporovăind uşor, călugărul înaintă pînă în mijlocul încăperii. Privirile lui 
agere iscodiră mobilierul sărăcăcios al prăvăliei, apoi stărui o clipă asupra 
tînărului negustor. Acesta nu se arăta prea voinic la trup. Natura fusese 
chiar zgîrcită cu Izu, lăsîndu-1 prea mărunt de statură. îi dăruise în schimb 
ochii, cu tot ce avusese ea mai bun. Nişte ochi mari, frumoşi, strălucitori 
sub genele lungi. Mulţumit de constatările făcute, călugărul îşi aruncă 
gluga şi îşi lepădă barba stufoasă, uimindu-i cu totul pe cei doi negustori. 

— Numele meu e Cae Indru, spuse zîmbind. 

— Vai nouă! se tîngui Moriţ Avram. 

— Mi se pare că e un nume cunoscut şi urmărit de 
Transilvaniei, se înclină Izu, fără să ia în seamă observaţiile unt 

păcate, noi, cei din breasla negustorilor, ştim totdeauna prea puţin despre 
oamenii mari ai timpului. 

— Sau prea mult, rîse musafirul. 

— Nu-mi recunosc asemenea merite, zîmbi Izu cu modestie. Iar în 
privinţa voastră, numele nu ne arată sco pul vizitei. 

— Mă mir. Am la domnia-ta patruzeci de mii de ducaţi. 

Auzind asemenea vorbe, Izu privi cu răceală, iar domnul Moriţ Avram 
sări de un cot, văicărindu-se: 

— Neam de neamul nostru nu a văzut asemenea sumă. 

— Taci, unchiule dragă! Interveni pentru a doua oară tină rul negustor. 
Aşa se vorbea doar în afacerile de pe timpuri. Azi, fără sinceritate faţă de 
clienţi nu înaintezi prea mult. 

Apoi se întoarse către Cae. 

— Domnule, nişte oameni mi-au vorbit cîndva despre marele luptător 
Cae Indru. în afară de multe laude spuse din toată inima, acei oameni 
pretindeau că domnia-sa poartă nişte cuţite care nu-şi greşesc niciodată 
ţinta. Dacă aţi Ii avut la voi acele cuţite, mi-ar II plăcut să văd unul 
înfigîndu-se în colţul de sus al uşii de colo. Ar fi fost un semn de 
recunoaştere. Sau poate că locul de ţintă e prea depărtat. Pînă acolo sînt 
douăzeci şi ceva de paşi. 

Cu un gest fulgerător Cae Indru îşi săltă poalele rasei descoperind o 
centură de piele. Cuţitul apăru o clipă în mîna lui, apoi tăie aerul ca un 
fulger şi se înfipse în colţul uşii. 

— Pe cele şapte sute de crăiese ale înţeleptului Solomon! chiţcăi domnul 
Avram ca un şoarece prins. 

Izu Klein, mai calm, se mulţumi cu un murmur de admiraţie. 

— Dragă unchiule, e timpul să-ţi bei ceaiul de mentă, spuse tînărul, 
invitîndu-1 cu delicateţe să-i lase singuri. 

Cînd se închise uşa în urma bătrînului, Izu Klein îşi pofti musafirul să se 
aşeze. 

— Ar mai fi parola, zise deschizînd un registru. 

— Aşa e! aşteptam să mă întrebi de ea. „Prin moartea lui Iojica românii 
de pretutindeni au pierdut un om de seamă.” 

Negustorul închise registrul satisfăcut. 

— Cei patruzeci de mii de ducaţi vă stau la dispoziţie chiar din această 
clipă. 

— Ar mai fi unele amănunte, domnule Klein. 

— Amănunte? în afaceri totdeauna sînt amănunte. Vă ascult, domnule. 

autorităţile principatului. Fără această urmărire ar fi fost o bagatelă pentru 
domnia-voastră să însoţiţi transportul şi să-l faceţi să ajungă acolo unde 
doriţi. Avem totuşi putinţă să vă aducem ducaţii pînă la graniţă. Să zicem, 
pînă la Predeal, iar comisionul nostru va fi de douăzeci la sută. 

— Mult, domnule Klein. Foarte mult. 

— Numai la prima vedere. Drumurile sînt nesigure. Dacă pierd aurul pe 
drum, paguba o suportă casa mea. 

— înţeleg, rosti Cae dezamăgit. Din păcate nu mă pot despărţi de opt mii 
de ducaţi. Mi-e teamă că nu ne vom înţelege. 

— Ah, ah, se vede că nu sînteţi negustor! în afaceri totdeauna există o 
cale de înţelegere. Noi, evreii, scăpăm foarte rar un client bun. Vreţi să vă 
plătesc suma la Braşov? 

— Se poate? 

— Altfel nu v-aş fi propus. Comisionul ar fi de numai două sute de 
ducaţi. Am un om al meu la Braşov. El vă poate plăti în aur curat, în 
galbeni, în aspri, sau în altă mo nedă la alegere. 

— Şi de ce nu mi-ai propus de la început? 

Negustorul zîmbi. 

— Cine renunţă uşor la un cîştig de opt mii de ducaţi? 

— Dar ai renunţat, oferindu-mi plata la Braşov. 

— Un negustor nu priveşte cîştigul de moment, ci întrezăreşte afacerile 
viitoare. Domnia-voastră v-aţi fi asumat riscul de a transporta singur 
ducaţii, iar casa nu s-ar fi ales nici măcar cu cei două sute. Am spus bine? 

— Da, recunoscu Indru. La asta mă gîndeam adineauri. 

— Apoi, înlesnirea pe care v-o fac are un scop. Acela de a păstra cu voi 
legături avantajoase atît vouă cît şi casei mele. Vă vorbesc deschis, 
domnule, fiindcă doresc din toată inima să mă bucur de protecţia voastră. 

— Protecţia unui urmărit? La ce ti-ar folosi? 

9 9 

— E o urmărire trecătoare. Harurile de care vă bucuraţi s-ar putea 
coborî şi asupra unui negustor. Poate nu v-aţi gîndit niciodată la asta, însă 
m-am gîndit eu şi de va fi aşa, cîştigurile nu vor fi slabe. Deci, vă convine 
plata la Braşov? 

— îmi convine. 

Izu Klein luă de pe masă o coală de hîrtie şi scrise: „Valorează treizeci şi 
nouă de mii opt sute de ducaţi.” 

Apoi semnă. 

— E atît de puternică iscălitura domniei-tale? se miră Indru. 

— Mult mai puternică, domnule, rîse cu modestie Izu Klein. îl căutaţi la 
Braşov pe domnul Aba Rozen. îl cunosc toţi negustorii de mărunţiş^ 
va scoate suma din cetate în schimbul unui comision de o sută de 

— E chiar mai bine decît mă aşteptam, observă Cae. Dar nu 









Seria Cavalerilor- Cartea a Treia 


trei inele pe care aş vrea să le vînd. 

Zicînd acestea puse pe masă inelele primite în dar de la Sigismund 
Bâthory. Izu aruncă asupra lor o privire de admiraţie. Nu le atinse, 
mulţumindu-se a le privi de la distanţă. Apoi se hotărî brusc. 

— Vă ofer cinci sute de ducaţi. E preţ bun. Aceste inele au aparţinut 
fostului principe al Transilvaniei. Le cunosc. 

— Mă uimeşti, rîse Cae. 

— Nici vorbă, domnule! La vîrsta de nouă ani stabileam valoarea 
bijuteriilor negociate de tatăl meu. Vă convine preţul? 

— Da. 


— Atunci, iată încă o hîrtie pentru omul meu din Braşov. 

— Dar nu e destul, zise Indru. 

— Ah, ah, mai e ceva? 

— Aşa se pare. Am nevoie de un credit. Poate o să te mire... 

— Nu mă miră, îl întrerupse Izu. Un om care îşi vinde bijuteriile, cînd 
dispune de o avere uriaşă cum sînt cei patruzeci de mii de ducaţi, înseamnă 
că suma nu-i ajunge şi se află la mare strîmtoare. 

— Eşti inteligent, observă Indru. 

— Sînt silit să fiu. Fără inteligenţă, afacerile se împotmolesc adesea. 
Pentru ce sumă doriţi creditul? 

î 

— Pentru o mie de ducaţi, dacă nu ţi se pare prea mult. 

— Ce garanţii oferiţi? 

— Nimic, în afară de cuvîntul meu. Nu mai am nici un fel de avere. 

Tînărul negustor căzu pe gînduri, spre dezolarea lui Cae. 

— Domnule, spuse cu voce joasă Izu, sînt un evreu chibzuit. 

— Nu mă îndoiesc. Altfel nu ţi-aş fi făcut propunerea. 

— Grea problemă mi-aţi pus. 

— Atunci, să nu mai vorbim despre asta. 

— Ba vorbim, domnule. Aş fi cel mai păcătos evreu din lume dacă m-aş 
dovedi fricos în afaceri. Cuvîntul vostru valorează mult mai mult de o mie 
de ducaţi. Sînteţi nepotul lui Mihai-vodă. Unchiul vostru a fost cîndva foarte 
bogat. Averea lui trecea dincolo de un milion de galbeni. Azi nu mai are 
nimic în afară de virtuţile unui mare conducător. întreaga lui avere s-a dus 
pentru nevoile ţării. Iată unul dintre puţinii domni care, în loc să mai 
adauge la avere, sărăceşte. Ţara Românească e ameninţată de turci, de 
tătari, de poloni şi de principele Transilvaniei, cu sprijinul Moldovei. în vara 
asta va fi război. O sută cincizeci de mii de duşmani înconjoară Ţara 
Românească. Mihai-vodă are douăzeci şi trei de mii de oşteni, pe aceştia nu 
i-a plătit de cîteva luni. 

— Pe toţi dracii! îl întrerupse Indru cu admiraţie, eşti bine infoj 

— Ar fi loc de mai mult, răspunse cu seriozitate Izu 

negustorii, sîntem obligaţi să cunoaştem tot ce se întîmplă în jurul nostru. 
Informaţiile ne costă mult aur, dar ne ajută să vedem limpede în afaceri. 
Mihai-vodă s-ar putea să piară în luptele viitoare. Vă vorbesc deschis, 
domnule, zise observînd încruntarea musafirului. în afacerile băneşti ale 
principatului nu sînt unul din cei mărunţi. Iar dacă mi-am cîştigat putere, 
aceasta se datorează faptului că am venit cu ceva nou. Cu sinceritate 
absolută. Prefer să pierd decît să-mi amăgesc un client. Aşa se face că am 
ajuns la o clientelă nevisat de numeroasă. Dacă i se întîmplă o nenorocire 
lui Mihai-vodă, aţi putea ajunge domn al Ţării Româneşti. Dar s-ar putea şi 
altfel. Să muriţi în luptele ce vă aşteaptă. Dacă nu aţi fi atît de viteaz, am 
discuta cu totul altfel despre credit. Deci, iată că nu pun la îndoială 
cuvîntul vostru, ci numai viaţa voastră. 

— Bine! hotărî Cae dezamăgit. Voi căuta credit în altă parte. 

— De ce? se miră negustorul. Am spus eu că vă refuz? V-am arătat doar 

riscurile noastre. Ati cerut o mie de ducati. Vă ofer trei. E destul să-mi 

» î 

semnaţi o hîrtie pentru patru mii de ducaţi. O mie va fi riscul şi cîştigul 
nostru. 


— Dă-mi hîrtia! 

— Mă iertaţi o clipă! zise negustorul ieşind prin uşa din spate. 

„Am patruzeci şi trei de mii două sute de ducaţi, gîndi tînărul. Dar nu 
văd de unde voi face rost de încă şase mii opt sute. M-am legat în faţa lui 
vodă să plătesc lefîle oşte nilor. Ei bine, vom găsi şi restul pînă la cincizeci 
de mii.” 

Izu Klein se întoarse curînd însotit de domnul Morit Avram. 

— Acum poftiţi cu mine! se înclină tînăra gazdă în faţa musafirului. 

Trecură printr-o curte cu flori frumoase. Din stradă nimeni nu ar fi 

bănuit o curte atît de minunată. Dalele de marmură bine îngrijite făceau 
punte de legătură între gră dină şi o casă mare cu cerdac larg. Intrară într-o 
încăpere mobilată cu gust. Un slujitor îşi făcu apariţia purtînd o tavă cu 
gustări rare şi băuturi răcoroase. 

— Am şi eu nişte amănunte, spuse tînărul negustor privindu-1 cu 
admiraţie rău ascunsă. 

9 

— Să cred prin aceasta că s-au inversat rolurile noastre? rîse Indru. 

— Să credeţi. Acum e rîndul meu să cer. Am nevoie de creditul vostru. 

9 

— Glumeşti. 

— Nu m-aş încumeta. Ne e vorba de un credit bănesc. Ştiu că domnia- 
voastră sînteţi primul sfătuitor al domnului Ţării Româneşti. Mai ştiu că 
Mihai-vodă e cel mai infor mat conducător din această parte a Europei. 
Adunarea ştirilor se află în mîinile bătrînului boier Vintilă Băicc 
baza acelor ştiri vă făuriţi politica ţării şi strategia. Ei bine, domi 
vrem să cumpărăm ştiri de la curtea din Bucureşti. Ah, ah, nu vi 

înainte de a sfîrşi ce am de spus! în felul lor şi negustorii făuresc o strategie 
de afaceri pe bază de ştiri. Cu cît ştii mai multe, cu atît faci afaceri mai 
bune şi mai sigure. Nu ne interesează ştirile care ar ştirbi interesele Ţării 
Româneşti, ci numai acelea nefolositoare pentru politica voastră. Totdeauna 
se adună şi astfel de ştiri. 

— Am înţeles, zîmbi Cae. De obicei se adună ştiri multe şi nu toate de 
folos. Dacă putem să le vindem, ne scoatem cheltuielile de la ştirile 
importante. Vă voi da cîteva rînduri pentru Vintilă Băicoianu. E un om 
dezgheţat la minte. El vă va trimite ştiri chiar prin soliile noastre. 

— Minunat! exclamă Izu Klein. Un om de-al meu îl va vizita pe domnul 
Băicoianu, iar scrisoarea domniei-voastre ne va fi de mare sprijin. Dar nu e 
totul. Ar mai fi o cerere. 

— Să auzim, domnule Klein. 

— Casa noastră e interesată într-un transport de aur. V-aş propune să 
faceţi paza transportului. 

— Ei, ei, te credeam un negustor priceput. 

— Se pare că sînt, mustăci negustorul. 

— Atunci, glumeşti. 

— Nu mi-aş îngădui. 

— Dar ştii că sînt urmărit în Transilvania. Că nu pot să-mi asigur paza 
propriei averi. 

— N-am uitat nici o clipă, domnule Indru. Depozitul de aur nu se află 
aici. E la Braşov. Eu aş dori să ajungă la Sulina. Pentru asigurarea pazei 
transportului vă ofer două mii de ducaţi. 

— E mult sau puţin? 

— Rămîne să stabiliţi voi, domnule Indru. Suma ofe rită reprezintă doi la 
sută din valoarea aurului. 

— înseamnă că e o mare cantitate de aur. 

— Foarte mare. Valoarea lui ajunge la o sută de mii de ducaţi. 

— Atunci, oferta dumitale nu pare prea avantajoasă pentru noi. 

— Doar la prima vedere. Lingourile de aur le-am adus la Braşov de la 
Rîul Femeilor sau, cum îi mai spune azi, Baia Mare. Comisionul casei 
noastre va fi de treizeci la sută. Cheltuielile de transport între Baia Mare şi 
Braşov, plus paza, au costat trei la sută. Viitoarele cheltuieli şi paza pînă la 
Sulina vor însemna încă trei la sută, astfel că totalul cheltuielilor se ridică 
la şase la sută. Cu unu la sută mai mult decît ne-am propus. 

— Dar domnia-ta, care nu te oboseşti prea mult, vei rămîne cu un cîştig 
de douăzeci şi patru la sută. Adică aur în valoare de douăzeci şi patru de 
mii de ducaţi. Mult prea mult, domnule Izu Klein. 

— Aţi uitat un lucru, zîmbi negustorul. Dacă se pierde 
noastră suportă întreaga pagubă. Drumul va fi lung şi plin 

Sînt atît de mari primejdiile, încît alţi negustori nu s-ar încumeta la o astfel 
de afacere. 

— în caz de pierdere, veţi suporta chiar şi paza transportului? 

— Absolut. Pentru munca lor, oamenii trebuie plătiţi. 

— Să zicem că nu din vina noastră se va pierde transportul. Cine va 
onora cei două mii de ducaţi? Omul care mă aşteaptă la Sulina, sau 
domnia-ta? 

— Veţi primi ducaţii la Sulina. Dar nu e totul. Dacă aurul ajunge acolo 
cu bună rînduială, oferim pe deasupra încă cinci sute de ducaţi. 

— Şi ai curajul să-mi încredinţezi paza transportului? 

— Fără nici o rezervă, domnule Indru. Despre cinstea voastră şi a 
domnilor care vă însoţesc nu e cazul să discutăm. Vă cunosc mai bine decît 
credeţi. Iar o pază a celor mai iscusiţi oameni din această parte a Europei 
va duce cu siguranţă aurul la locul stabilit. Primiţi oferta? 

— O primesc. Mă sileşte lipsa de aur. 

— Dar sînteţi bogat, domnule. 

— Numai la prima vedere, zîmbi Cae, folosind expresia negustorului. 
Ducaţii de care dispun vor folosi la plata oştilor Ţării Româneşti. Dorim să 
slobozim oşteni pe la casele lor. Ţi-o spun fiindcă nu e secret. 

— Sloboziţi oştirea acum, la ceas de cumpănă pentru voi? se miră 
negustorul. 

— Avem strategia noastră, rîse Cae. 

— înţeleg, murmură Izu. Nişte oameni ca dom niile-voastre nu fac nimic 
nechibzuit. Cu cine veţi asigura paza transportului? 

— Vor fî doisprezece oameni. Iată numele lor: Cae Indru, Chirilă Zece 
Cuţite, Costache Caravană, Ducu cel Iute, părintele Grasa, Ciripoi-tatăl, 
Ciripoi-fîul, Tufănel-tatăl, Tufănel-fful, Sile Adormitu, Găluşcă şi Toroipan. 
Crezi că sîntem puţini? 

— Nu. Cu astfel de oameni aş putea duce aurul pînă la capătul lumii. 
Dar asta nu înseamnă că nu vor fi primejdii. Acum zece luni am pierdut un 
transport de aur între Brăila şi Sulina. Pierderea a fost foarte grea pentru 
casa noastră. 

— Care a fost cauza pierderii? 

— Atacul unor lotri. 

— Unde s-a petrecut acel atac? 

— Dincolo de Galaţi, la locul numit Cotul Pisicii. 

— Bănuiţi cine s-a aflat în spatele lotrilor? 

— Nu. Voi românii aveţi un proverb frumos: „Hoţul neprins e negustor 
cinstit.” Dacă nu am dovezi, nu pot bănui pe nimeni. 

— Cîţi oameni au asigurat paza transportului? 

— Optzeci. 

— Mulţi, domnule Klein. 

— Aşa m-am gîndit şi eu, dar numai conducătorul ştia că în butoaiele 
pline de sare se afla aur. 

— Să fie conducătorul cel care v-a păgubit? 

— Nu. Conducătorul a murit acolo, luptîndu-se. El a mai lucrat pentru 
noi. Era un om de mare cinste. 

— Cui predăm aurul în Sulina? 

— Aşteaptă acolo o corabie grecească. Numele ei e Penelopa, iar 
căpitanul e kir Iani Xifandos. 

— Ei, la naiba! rîse Indru. Penelopa s-a scufundat acum patru-cinci ani 
în port la Varna. Am fost de faţă la scufundarea ei. 

— Ştiu, dar e altă Penelopă. 

Cae Indru îşi aminti întîmplarea cu vechea corabie. Cu puţin înaintea 
luptelor de la Călugăreni, Penelopa transporta muniţii şi tunuri pentru 
turci. Le ducea de la Varna spre Rusciuk. Păcălindu-1 atunci pe kir Iani 
Xifandos, el şi Ciripoi-fiul aprinseră muniţia din pîntecele Penelopei. 

„Oare mă va recunoaşte grecul? se întrebă tînărul. Cred că mă va 
recunoaşte. Asemenea întîmplare nu se uită atît de uşor.” 

— Cînd puteţi pleca la Braşov? întrebă negustorul. 

— Azi e joi. Mîine am unele treburi prin apropiere. Sîmbătă dimineaţa voi 
fi la hanul Berbecul Gras din Braşov. 

— E bine aşa. Eu voi pleca acolo chiar azi. Pînă la Dunăre ar fi bine să 
duceţi aurul pe samare. Vor fi două zeci de cai cu cinci slujitori. Lăsaţi toate 
hîrtiile la mine! Mă voi îngriji şi de ducaţii voştri. Unde să vă predau aurul 
şi averea voastră? 

— Mi-ar conveni la Predeal, în locul numit Crucea Mare. 

— Cunosc locul acela, domnule. 

— Atunci, te aştept acolo sîmbătă dimineaţa, înainte de ivirea zorilor. 

— Voi fi. 

Cei doi tineri îşi strînseră mîinile. Cae Indru îşi potrivi deghizarea, apoi 
părăsi casa lui Izu Klein. 

* 



Pentru a călători de la Sibiu la Blaj, localnicii foloseau potecile peste deal 
şi prin păduri. Cei străini de acele locuri prefereau să ocolească pe drumul 
nu tocmai bun dar sigur, ce se ondula printre dealurile toate la fel pînă la 
Copşa. Cine cuteza pe vechile poteci regreta adesea, orbecăind prin pădurile 
mari, şi nu rareori se întîmpla să nimerească în locul de unde plecase. 

Cae Indru părăsi pe jos cetatea Sibiului, aşa cum îi şedea 
slujitor al bisericii. După ce se depărtă destul alese potecile 
călcate de oştenii prin cipelui Transilvaniei. într-o rarişte 

unui deal, îi ieşiră înainte unsprezece călăreţi. 

— Bine ai venit, cuvioşia-ta! strigă Costache Cara vană, aplecat pe gîtul 
Zambilicăi. Cu rasa pe care o porţi destul de elegant, ca să zic aşa, ai 
măturat fără îndoială jumătate din uliţele Sibiului. Pentru asemenea 
lucrarea făcută cu sîrg, autorităţile Sibiului ar fi putut să te răsplătească 
dîndu-ţi măcar o gloabă de cal. De mult nu mai există recunoştinţă pe 
lumea asta. 

— Se vedea treaba că ţi-ai uns morişca de dimineaţă, dacă turui atît de 
bine, observă Cae. 

— Ca de obicei, rîse grăsunul. Chiar şi Zambilica s-a înviorat văzîndu-te, 
iar cînd se bucură Zambilica, timpul trage a ploaie. Ce veşti aduci? 

— Bune. Am patruzeci şi trei de mii două sute de ducaţi. îi primesc 
sîmbătă în zori, la Crucea Mare. 

— Dar ceilalţi şase mii opt sute? întrebă Chirilă. 

— Cu aceştia va fi mai greu, oftă Cae. S-ar putea să-i capăt în Obreja, 
dar nu sînt prea sigur. Cristu, chiar dacă e proprietarul unui castel 
minunat, nu cred să dispună de o astfel de sumă. Eu şi Costache vom porni 
spre Obreja. Voi mă aşteptaţi sîmbătă în zori la Crucea Mare. 

— Se pare că am intrat în greu impas, observă Ducu. 

— Aşa cred şi eu, răspunse Cae. Totuşi mai avem o şansă ce valorează 
două mii cinci sute de ducaţi. Dar despre asta vom vorbi sîmbătă. 

Zicînd acestea, îşi lepădă straiele de călugăr în braţele lui Sile Adormitu. 
Lunganul se apucă să le împăturească temeinic, socotind că vor mai folosi 
cîndva. Mai vorbiră o vreme, apoi se despărţiră urîndu-şi unii altora noroc. 
Vînt Sălbatec, frumosul armăsar al tînărului, sătul de odihnit, se întinse la 
drum voiniceşte. Zambilica păşea în urma lui cu picioarele subţiri ca de 
lăcustă. Puţini ar fi crezut că acest cal, atît de slut şi slab, se dovedea foarte 
harnic la mers. Grăsunul Costache încercă să înfîripe o discuţie, dar Cae se 
pierduse în gîndurile multe şi-i răspundea anapoda. Rotofeiul călăreţ tăcu 
pînă la urmă, ştiind că fiecare călcătură de cal îl apropia mai mult pe 
prietenul său de Stela Cristu. 

„L-a prins dorul, gîndi Costache. Numai el îl mînă către Obreja. Dacă n- 
ar fi fost aşa, m-ar fi lăsat numai pe mine să merg acolo. De cînd nu s-au 
văzut au trecut patru ani şi jumătate. O fi avut fata răbdare să-l aştepte 
atîta? Greu de spus. Cea mai frumoasă şi cea mai peţită fată a Transilvaniei 
să aştepte, ce? Un cuvînt al lui Cae? Un semn al lui? Greu, foarte greu. S-a 
zvonit la Bucureşti despre o apropiată logodnă între Stela şi contele Teleki. 
Sărmanul meu prieten! Cînd a auzit vestea, a zîmbit parcă nepăsător. Dar 
zîmbetul lui era ca de om în pragul morţii. De fapt, el strică, 
meargă la ea şi să-i spună: „Fată dragă, eu stau mereu ci 
cumpănă. Dar, în vremurile acestea grele, cine e ferit oare de j 

vrei aşa cum sînt? Poate că ea n-ar fi vrut, însă ajungea măcar să 
limpezească situaţia dintre ei. De la mutul ăsta nici nu poţi scoate o vorbă 
mai clară. O fi el deştept, mai deştept decît noi toţi laolaltă, dar nu în 
dragoste. Acolo toţi nevolnicii se pricep mai bine decît el. Se chinuie aiurea. 
Nici nu cere sfatul cuiva. Tare sînt curios ce va face peste două ceasuri cînd 
se va pomeni în faţa ei?” 

Cînd ajunseră la porţile din Obreja, soarele cădea către asfinţit. Străjile îl 
vestiră pe domnul Kraus, majordomul castelului. Acesta alergă trudindu-şi 
picioarele scurte şi-i întîmpină pe oaspeţi. Apoi făcu plecăciuni adinei în 
faţa lui Cae, impresionat de frumosul armăsar şi de ţinuta elegantă a 
tînărului. Pe Costache îl învrednici cu o scurtă privire severă, aşa cum i se 
cuvenea unui slujitor al distinsului oaspete. Fiindcă majordomului nu i-ar fi 
trecut niciodată prin minte să-l socotească pe grăsun altceva decît slujitor 
sau chiar argat. Lunga carieră de majordom a domnului Kraus îi formase 
ochiul suficient pentru a face cuve niţele deosebiri ale rangului. în cazul de 
faţă, hainele ponosite ale lui Costache, cît şi sluţenia armăsarului, ce nu 
putea să întreacă preţul a două găini crescute fără boabe, excludea orice 
dubiu. 

După ce îşi şterse fruntea brobonită, cu o batistă nu mai mare ca o faţă 
de masă, domnul Kraus îşi potrivi un zîmbet jumătate bucuros, jumătate 
umil şi grăi nici prea tare, nici prea încet: 

— Bine aţi venit în Obreja, strălucitorule musafir! Aştept numele vostru 
pentru a bucura urechile stăpînilor mei. Pînă cînd mă întorc, vă rog să 
poftiţi pe această minunată terasă, unde florile multe vă vor ţine companie. 
Slujitorul vostru... sau rîndaşul, zise văzîndu-1 pe Indru că se încruntă, sau 
păcătosul argat... care nu a descălecat pînă acum să vă prindă calul... 
dovedindu-se un nemernic, va fi îndreptat în curtea din dos, unde îi voi 
aplica vreo cîteva palme în numele vostru... fiindcă nu trebuie să vă 
spurcaţi mîinile... 

— Pe picioarele din spate ale Zambilicăi! tună Costache. Ce tot îndrugă 
nătărăul ăsta? 

Auzind asemenea ocară, majordomul tresări ca sub o lovitură de bici. 
Cătă profund lezat şi plin de nădejde către protecţia marelui senior, dar 
acesta mustăcea reţinîndu-şi rîsul. Dezamăgit, îşi întoarse privirile din nou 
către Caravană, trase aer mult în piept, îl slobozi puternic, îşi tamponă 
buzele cu batista, se ridică a intimidare pe vîrfuri, apoi grăi: 

— Descalecă, nemernicule, şi ia calul înălţimii-sale! 

Costache sări din şa uimitor de iute, iar palma lui grea îl trimise cît colo 
pe bietul majordom. în faţa unui asemenea dezastru, domnul Krs 
pentru ultima oară spre musafirul ce rîdea cu lacrimi, se convins 
găsi sprijin acolo, astfel că o rupse la fugă şi intră ca o 

sufragerie. 

Tinerii castelani şedeau la masă împreună cu bătrîna contesă Szatmâri 
şi frumosul conte Lajos Teleki. Apariţia atît de neobişnuită a majordomului 
stîrni mirare. 

— Ei, ce s-a întîmplat, Kraus? întrebă contele Beckembauer, văzîndu-i 
spaima din priviri. 

— Am fost bătut, înăltimea-voastră. 

* •> 

— Bătut? Cine a îndrăznit asemenea lucru? 

— Musafirii. Se află în curte doi călăreţi. Cel înalt pare un mare senior. 
Slujitorul său, sau argatul, sau rîndaşul, e o pramatie cum n-am mai văzut 
la Obreja. I-am poruncit să descalece şi să prindă calul stăpînului. în loc de 
asemenea ascultare firească, m-a lovit cu palma atît de tare, încît nu cred 
să se afle copită de cal care să pălească mai greu. Apoi mi-a strigat: 
„Aleargă, guştere! Aleargă degrabă la stăpînii tăi şi-i vesteşte că au sosit 
domnii Costache Caravană şi Cae Indru!” 

Dacă s-ar fi despicat castelul în felii, încremenirea nu ar fi fost mai mare. 
Beckembauer încercă să se ridice, dar se poticni în scaun. Tacîmul din 
mîna Stelei tremură atît de vizibil, încît fata îl aşeză pe masă, ţinîndu-1 cu 
palma. Teleki rămase cu gura căscată. Contesa de Szatmâri îşi scutură 
braţele slăbănoage, răstindu-se: 

— Fir-ar să fie! Doar nu dau turcii. 

Ieşiră cu toţii pe terasă. Cae şedea rezemat cu spatele de Vînt Sălbatec. 
Grăsunul Costache se învîrtea în jurul Zambilicăi, bombănind. Stela Cristu 
coborî în goană scă rile terasei. La picioarele lor se opri nehotărîtă, iar 
mîinile îi căzură neputincioase pe lîngă corp. Cae îşi ţintui privirile asupra 
ei. Pe ceilalţi nu mai reuşi să-i vadă. Se desprinse de lîngă Vînt Sălbatec şi 
porni spre terasă uimitor de încet. Ochii lui subţiaţi ca în faţa soarelui mult 
nu coborîră o clipă. Călca încet, nesigur pe picioarele lui puternice, temător 
să nu o sperie şi să dispară în clipa următoare. O privea pe Stela atent, 
parcă cercetînd-o cu de-amănuntul. Nimic din întreaga ei făptură nu scăpă 
ochilor săi ageri. Nici măcar încordarea ce o stăpînea. Degetele tinerei fete 
arătau căzute spre încremenire. Pe buze îi apăruse un zîmbet şters, ca o 
petală ofilită. Ochii aveau în ei o lumină ciudată, asemenea apelor 
tulburate. Stătea încremenită, puţin aplecată înainte, ca şi cînd ar fi 
ascultat un strigăt îndepărtat. Palidul ei surîs tremura împreună cu buzele, 
aşa cum se ridează apa limpede la slaba adiere a vîntului. Cînd ajunse 
foarte aproape, o simţi că îşi oprise respiraţia. Gîtul ei delicat părea un arc 
încordat peste măsură. Erau atît de aproape încît hainele lor se atingeau. 
Stela îi observă ochii subţiaţi ca două lame de brici. Apoi, ochii 
brusc, iar timpul încremeni pentru ei. Nimic nu mai exista în jur 
lor, care se cercetau adînc. Tînărul se aplecă spre ea, rupînd vr£ 

Buzele ei, la pîndă pînă atunci, zburară să-l întîmpine. Cînd îi cuprinse 
gîtul cu braţele, Stela puse în gest atîta lăcomie încît scăpă un geamăt. 
Barba lui aspră, nerasă de cîteva zile, îi zgîrie obrazul. Mîinile lui nu-şi mai 
găseau astîmpăr, mutîndu-se cînd pe faţa lui, cînd pe umeri, cînd în părul 
aspru căzut pe frunte în neorînduială. îl îndepărtă o clipă să-i privească 
ochii şi scînci de bucurie văzîndu-i mari, luminoşi, triumfători. Se ghemui 
la pieptul lui cu toată dispe rarea adunată în atîţia ani. 

Costache Caravană fu gata să plîngă şi se răsti la Zambilica: 

— întoarce botul, nătărăule! Gingăşiile care se petrec acolo n-au nevoie 
de martori. 

— M-am prostit ca o vacă bătrînă, suspină contesa de Szatmâri, 

emoţionată. Doamne, ce bărbat! Parcă e Făt-Frumos. 

■> ' 

Contele Teleki se gîndi zîmbind: „Acum s-a isprăvit. Niciodată nu vor şti 
ei că eu i-am adus unul în faţa celuilalt. Zvonul meu despre o pretinsă 
logodnă cu Stela i-a dat aripi acestui tînăr. Nu ştiu dacă am făcut-o din 
milă, din prietenie, sau din dragoste.” 

Vraja timpului încremeni se rupse. Fata se desprinse din îmbrăţişare, 
privind mirată în jur. întreaga ei făptură parcă înflorise dintr-o dată. Dar 
oricît se căsni, nu reuşi să-şi înfrîneze sclipirea de triumf a ochilor. Contele 
Beckembauer se dezmetici primul şi îşi salută noii musafiri cu tact, ca şi 
cînd nu s-ar fi întîmplat nimic. Iar cînd Costache Caravană păşi în 
sufragerie la braţ cu contesa de Szatmâri, majordomul murmură aiurit de-a 
binelea: 

— Îmbătrînesc. Asta e. Dau în mintea copiilor. 

După ce se isprăvi cina, Cae, Caravană şi tînărul castelan mai zăboviră 
în sufragerie. Ceilalţi ieşiră în parcul imens, dornici să respire aerul curat al 
unei nopţi ce se arăta deosebit de frumoasă. 

— Cu toată urmărirea cardinalului, sper să rămîneţi la noi cîteva zile, 
spuse gazda privindu-şi musafirii bucuros peste măsură. Nimeni nu va 
părăsi castelul pînă la plecarea domniilor-voastre, astfel că nici o ştire nu va 
ajunge la Alba-Iulia. 

— Plăcerea ar fi de partea noastră, mulţumi Indru. Din păcate, v-am face 
un mare neajuns. Şi aşa vizita noastră s-ar putea să vă scadă în ochii 
cardinalului. Unele treburi grabnice ne-au adus aici, iar altele ne aşteaptă 
fără chip de amînare. 

— Deci, există şi alte motive care v-au mînat în Obreja, spuse castelanul 
mai mult pentru sine. 

Cae roşi înţelegînd bine gîndurile acestuia. 

— Există, domnule Ion Cristu. Avem nevoie de nişte ducati. 

— Mulţi? 

î 

— Destul de mulţi. Mihai-vodă, domnul nostru şi al vostru! 

oastea cea mare. Pentru plata lefilor căzute în amînare de cinci luni, am 
strîns patruzeci şi trei de mii de ducaţi. Dar ne vor trebui cincizeci de mii. 
Eşti singurul om care ne-ar putea ajuta să completăm asemenea sumă, iar 
despre înapoierea ei nici nu poate fi vorba. Nu am avea de unde să o 
scoatem. 

— Şapte mii de ducaţi? se miră castelanul. Dar nu am şapte mii de 
ducaţi. 

— Cîti ai? 

» 

— O mie trei sute. 


— Sînt buni şi aceştia. Sperasem la mai mult, însă ştii proverbul: „De 
unde nu-i, nici Dumnezeu nu cere!” 

— Daţi-mi un răgaz. 

— Nu ne îngăduie timpul. 

Castelanul rămase pe gînduri. îi venise ceva în minte, astfel că se 
înveseli dintr-o dată. 

— Domnilor, s-ar putea să mai adaug ceva. încă nu ştiu cît. Păcat că 
timpul e atît de scurt. După cum ştiţi, contele Teleki locuieşte de multă 
vreme în Alba-Iulia. El ar putea să ne ajute. I-aş înapoia suma la toamnă. 
Are un cal bun. I-ar trebui două-trei ceasuri să gonească pînă acasă şi 
îndărăt. Aveţi ceva împotrivă? 

— Nu mare lucru, răspunse Caravană. în două-trei cea suri toată 
garnizoana din Alba-Iulia ar năvăli aici şi ne-ar culege ca din oală. 

— Aşa ceva nu cred. îl cunosc bine pe Teleki. Răs pund pentru el. 

— Nu avem de ales, interveni Cae. Faceţi cum e mai bine, domnule 
Cristu. 

— Atunci, aşteptaţi! Stela şi cei doi musafiri sînt în parc. Mă întorc 
îndată. 

Cristu porni spre ieşire. Aproape de uşă se lovi nas în nas cu buclucaşul 
majordom. 

— Vai, omule! zise rîzînd. Azi nu-ţi merge tocmai bine. E a doua oară 
cînd năvăleşti aici ca un apucat. 

— Vă rog de iertare, înălţimea-voastră! grăi cam spăşit domnul Kraus. 
De multă vreme nu s-au mai pomenit atîtea încurcături în Obreja. Măria-sa 
domnul Teleki ne-a părăsit adineauri. 

— Pesemne că aiurezi. 

— Nu prea. L-am văzut galopînd spre Tîrnava parcă alungat de urgie. 

— Poate se plimbă. 

— Nici gînd. Mi-a lăsat o scrisoare pentru înăl ţimea-voastră. 

Ion Cristu apucă scrisoarea cu un gest precipitat. O sprinceană i se 
ridicase mult în sus de mirare. Majordomul se îndepărtă convins că ziua se 
încheia cum nu se poate mai prost. Cristu despături hîrtia şi citi cu glas 
tare: 




Dragă Beckembauer, 

Unele treburi grabnice reclamă prezenţa mea la Alba-Iulia. 

pentru neputinţa de a-mi lua rămas bun. Timpul nu mi-a îngăduit să o fac. 

Al vostru, Lajos Teleki. 


— O luăm din loc, sări Caravană. Ăsta s-a dus după Jager. 

— Mă îndoiesc, răspunse Indru, aşezîndu-se mai bine în scaunul lui. 
Teleki nu arată să fie un om de nimic. 

Tăcu privindu-i pe ceilalţi. Toţi trei înţelegeau motivul plecării 
precipitate. 

— Iată că s-a spulberat speranţa unui împrumut, observă castelanul. 

— Ne mulţumim cu ce avem, zîmbi Cae. Mă miră totuşi că găsesc atît de 
puţin în Obreja. 

— Cred că te-ai mira şi mai mult, aflînd că sînt dator aproape zece mii de 
ducaţi, zise gazda privindu-1 cu simpa tie rău ascunsă. în iarnă mi-au murit 
peste trei sute de cai. Niciodată nu mi s-a mai întîmplat un astfel de necaz, 
în primăvară, un transport de vinuri către curtea imperială din Praga ne-a 
fost prădat dincolo de Bratislava. Am pierdut vinul, butoaiele, caii, căruţele 
şi jumătate din oamenii care însoţeau transportul. Am mai făcut unele 
cheltuieli de reno va re la aripa de sud a castelului şi am întărit toate 
drumurile noastre cu piatră de rîu. Abia la toamnă vom ajunge să ne plătim 
datoriile şi să ne rămînă un cîştig. E drept că la marea noastră avere, şapte 
mii de ducaţi nu ar însemna prea mult. Din păcate, aţi nimerit cum nu se 
poate mai prost. 

— Am fost lipsiţi de noroc şi în privinţa cailor, obser vă Costache. Oştirea 
Bucegilor se pune din nou pe picioare. Dar se pune anevoios din lipsă de cai 
şi arme. 

— O! se lumină gazda. Lucrurile nu stau chiar aşa de rău în privinţa 
cailor. E adevărat că am pierdut mulţi, totuşi sîntem departe de a fi rămas 
fără unele rezerve. Două sute vă dau în cîteva zile. Sînt cai de rasă bună. 
Slujitorii mei îi pot mîna spre Ţara Românească în pilcuri mici, astfel nu se 
va şti drumul lor. Mai rămîne doar să stabiliţi locul de predare. 

— Nu e deloc rău, se entuziasmă Cae. Iată drumul nostru la Obreja se 
arată rodnic. 

îi vorbi apoi lui Cristu despre marile ameninţări ce se abat asupra Ţării 
Româneşti. Despre nădejdea că vor scăpa fără lupte pînă în toamnă şi 
despre toate hotărîrile luate la Sfatul de taină din Bucureşti. 

— Riscaţi mult, se miră Cristu. între slobozirea oştirii mari şi înjghebarea 
Oştirii Bucegilor, veţi avea un timp în care veţi fi lipsiţi de puterea armelor. 
Dacă se potriveşte ca în acest timp să fiţi atacaţi, va fi greu pentru neamul 
de la Dunăre. 

— Cine nu riscă nu cîştigă! zîmbi Indru. Timpul nu ne îngădui 
amînări. Cu cît vom slobozi oştirea mai iute, cu atît cred eu 

bine. 

— Cu cît întăriţi mai iute şi mai neştiut Oştirea Buce gilor, cu atît veţi 
avea nădejde să scăpaţi de pericole, răspunse gazda. Ceea ce s-a întîmplat 
la Bucureşti după Sfatul de taină m-a copleşit de-a binelea. Voi aţi dat acolo 
tot ce aţi avut, pentru a pune pe picioare oastea din munţi. Eu nu pot să 
dau atîta fiindcă trebuie să fiu aici un conte bogat, iar saşii, care mă 
socotesc de-ai lor, sînt gata să mă recunoască cel mai de frunte dintre ei. La 
vreme de război în Transilvania, saşii conduşi de mine se vor alia cu Mihai- 
vodă. Iată de ce n-am dreptul să fiu sărac. Dar voi înzestra şi eu Oştirea 
Bucegilor. Pe lîngă cei două sute de cai, am să vă trimit cît de curînd săbii, 
pistoale şi postav pentru îmbrăcăminte. Toate le voi cumpăra din Sibiu. Iar 
pentru atîta lucru, voi face rost de aur chiar dacă-1 scot cu forţa de la 
cămătari. 

Cînd isprăviră discuţiile, noaptea se arăta dincolo de mijlocul ei. 

— Ar fi bine să mergem la odihnă, propuse Cristu. Oboseala se citeşte pe 
fetele voastre. 

— Da, e o propunere straşnică, aprobă Costache. Trei ceasuri de somn 
bun ne vor pune pe picioare. 

— Cam puţin, remarcă tînărul castelan. 

— Aşa cred şi eu, dar timpul nostru e măsurat. Vom pleca odată cu 
ivirea zorilor. 

Porniră spre încăperile pregătite din vreme şi destul de curînd în Obreja 
se stinseră luminile. Doar torţele mari de pe ziduri se vedeau pînă departe, 
amintind privitorilor ocazionali că străjile ascunse în umbra meterezelor ve 
ghează la buna rînduială. 

Costache dormi îmbrăcat, aşa cum îi era obiceiul. Văzîndu-1 astfel mulţi 
şi-ar fi închipuit despre el că ar avea ceva aplecare spre necurăţenie şi slabă 
chibzuială. Puţini erau cei ce cunoşteau adevărul. Costache se dovedea 
prevăzător, socotind că la vreme de noapte e mai bine să Iii pregătit atunci 
cînd primejdiile se anunţă multe împrejur. Apoi, trecuseră atîţia ani 
petrecuţi prin păduri, sau printre stîncile munţilor, sau în cîmpie, departe 
de căldura unui cămin. Dormitul pe căpătîi moale îi devenise străin, 
trăgîndu-1 spre neodihnă. încălţările lui grosolane se aşe zară ca o pată pe 
aşternutul alb. Aruncă perna cît colo şi puse în locul ei o haină lungă ce 
semăna cu o rasă preoţească, avînd grijă să o strîngă asemenea unui sul. 
Numai busuiocul aflat sub pernă nu-1 lepădă, îmbătîndu-se de mirosna lui. 
Umbrele nopţii îşi subţiară straiul, în vreme ce spre răsărit cerul căpăta o 
roşeaţă aparte. Pe marea terasă a castelului, Ion Cristu şi Costache 
Caravană discutau despre timp. în sufrageria răcoroasă spre zori, Cae şi 
Stela schimbară ultima îmbrăţişare. Părul ei despletit cădea 
umerii înguşti. Tînărul îşi culcă obrazul în el şi-i simţi parfum 

cîmp. Stela se ghemuise la pieptul lui caldă, proaspătă, aşa cum ieşise din 
aşternuturi. îi cuprinse cu braţele gîtul puternic, ars de soare şi întărit de 
vînturi, dar mîinile ei nu aveau odihnă. îi prinse faţa în palmele delicate, se 
ridică pe vîrfuri şi îi sărută ochii pe care îi visase atîta vreme, uimindu-se de 
îndrăzneala ei. încercă să-l privească, dar ochii nu o ascultară destul, 
umbriţi de lacrimi. Cae avu un moment de slăbiciune. O clipă îi trecu prin 
minte să se lepede de toate lucrările viitoare şi să-şi îngăduie o viaţă de 
fericire. întreaga lui fiinţă se răzvrăti împotriva a tot ce făcuse pînă atunci, 
socotind că are dreptul să trăiască altfel. Apoi zîmbi, iar Stela nu-i observă 
zîmbetul. O ridică în braţele mari puter nice ca oţelul. îşi culcă fruntea 
peste sînul ei şi-i simţi inima zbătîndu-se sub învelişul hainelor subţiri. 
Cuprinsă de o dulce ameţeală, Stela uită de timpul necruţător, numă rat 
pentru ei în minute. închise ochii, iar obrajii ei în flăcări erau singurul 
semn de nelinişte, cînd faţa lui Cae se lăsă peste sîn. 

— Soţul meu. Dragul meu soţ, murmură lăsînd lacrimile să curgă în 
voie. 

Costache Caravană, ivit în prag, nerăbdător, rămase locului gîndindu-se: 
„Pe cele trei potcoave pierdute de Zambilica! Am să mai stau aici chiar dacă 
vine Jager cu toată oştirea Transilvaniei.” 

Apoi se retrase emoţionat şi-i zise gazdei: 

— Cred că ne-am sculat prea devreme. Zambilica mestecă ovăzul taman 
la ceasul ăsta. Dacă îl tulbur acum, toată ziua o să galopeze îmbufnat. 

Dar urechea fină a lui Cae simţi pasul uşor făcut de Caravană. Braţele 
lui o purtară pe Stela către un scaun şi o aşeză cu grijă, ca pe un lucru 
fragil. 

— E timpul să plec, zise, iar vocea lui, hotărîtă în alte prilejuri, tremură 
uşor ca o părere. 

Stela prinse tremurul glasului său şi culese din el mai mult decît i-ar fi 
putut spune vorbele. Slujitorii aduseră caii. La puţină vreme tropotul lor se 
auzi coborînd către apele Tîrnavei. Soarele îşi aduna strălucirea pe o 
creastă de deal. Zările uşor fardate cu ceaţă se limpezeau domol. începea o 
zi nouă. 


* 



Puţini cunoşteau cărarea pieptişă ce ducea pe scurtătura munţilor către 
locul numit Crucea Mare. Dar şi mai puţini erau acei care se încumetau să 
facă asemenea urcuş la vreme de noapte, cînd primejdiile prăpăstiilor 
pîndeau la fiecare pas. Totuşi, în noaptea de vineri spre sîmbătă, se 
cîţiva temerari ce folosiră, de fapt cu multă pricepere, 
anevoios. în creasta de la Crucea Mare, doisprezece 
convoiul. 



J 

Cu mult înainte de ivirea zorilor, caii legaţi între ei cu funii lungi apărură 
drept, iar spinările lor umede arătau greutatea urcuşului. Erau douăzeci de 
cai voinici, cu picioarele mari, puternice, ale căror haruri se dovedeau mai 
degrabă îndreptate spre povară decît spre iuţeala animalelor de călărie, 
însoţitorii lor, cinci bărbaţi tineri, purtau obişnuita îmbrăcăminte grosolană 
a muntenilor. Aveau vorba aspră şi o foloseau rar, numai la cazuri de mare 
trebuinţă. Cel de-al şaselea călător, un bărbat mărunt, subţirel, se 
desprinse din grup şi se apropie de Cae Indru. 

— Ai ajuns la timp, domnule Izu Klein, observă Cae. 

— în afaceri totdeauna trebuie să ajungi la timp, rîse acesta. Aurul şi 
averea domniei-voastre se află aici. Acum voi hotărîţi cum e mai bine. Aceşti 
slujitori sînt oameni de nădejde. Ei ştiu ce cuprind samarele. Vi-i las, 
domnule, în seamă. Cu cît veţi ajunge mai iute la Sulina, cu atît va fi mai 
bine pentru toţi. La revedere, domnilor! 

— O clipă, o clipă! îl opri Cae. 

— Vă ascult, se întoarse negustorul mirat. Oare să fi scăpat ceva din 
vedere? 

— Nu, nu asta, rîse Indru. Mi-ar face plăcere să vă însoţesc o bucată de 
drum. 

— Poftiţi, poftiţi! zise Izu bănuind că tînărul ar vrea să-i vorbească tainic. 

Porniră alături. Caii lor aproape se atingeau. Cînd se depărtară destul 

pentru a nu fi auziţi, negustorul îşi domoli calul şi spuse: 

— Domnule, aştept. Cred că doriţi unele amănunte. 

— într-adevăr, sînt nişte întrebări. Mi-ai adus ducaţii cu bună rînduială. 
Acum nimic nu-i mai poate scoate din mîinile mele. Dar nu putem vorbi 
acelaşi lucru despre aurul vostru. Pînă la Giurgiu el va Ii în mare siguranţă. 
Mai rămîne însă drumul pînă la Sulina. Dacă nu se va face cu chibzuială, 
se pot ivi multe primejdii. 

— Nu vă înţeleg, zise Izu. 

— Aşteaptă! Aş vrea să aflu cine sînt oamenii care au ştire despre 
transportul aurului. 

— Da, e o întrebare firească. La astfel de prilejuri, cu cît ştiu mai puţini, 
cu atît mai bine. Deci, ştiu eu, ştie domnul Aba Rozen, cel ce a depozitat 
vremelnic aurul în Braşov, slujitorii care se află aici şi, fireşte viitorul 
proprietar, negustorul turc Iusuf. S-ar mai adăuga cei trei fii ai domnului 
Rozen, dar sînt nişte tineri cu care am mai lucrat de multe ori. 

— Iată că nu-s tocmai puţini, remarcă Indru. 

— E şi normal, domnule. Transportăm o avere destul de mare. La 
asemenea cantitate de aur nu ai cum să lucrezi de unul singur. 

— Adevărat! Aş vrea totuşi să ştim mai multe despre cei cinci 
vor merge cu noi o bună bucată de drum. 

— Nici o grijă, îl asigură Izu Klein. Au lucrat şi pentru tatăl meu. De fapt, 
au fost patru. Cel de al cincilea se numeşte Achim. Dar pentru el 
garantează ortacii lui. Sînt cu toţii dintr-un sat. 

— Achim lucrează pentru prima oară? 

— Nu. A mai fost angajat la transportul pe care l-am pierdut acum zece 


luni. 

— Mda! Ce ştiţi despre Iusuf, omul căruia îi predaţi aurul? 

— Am mai făcut afaceri cu el. E drept, mărunte, însă nu am avut a mă 
plînge de neajunsuri. Din contră, noi i-am făcut supărare fiindcă l-am lipsit 
de aurul pierdut acum zece luni. 

— Dar el nu a păgubit nimic. Cel puţin aşa am înţeles din discuţia 
noastră la Sibiu. 

— Aşa este. I-am plătit întreaga pagubă. 

— El va cunoaşte data plecării aurului din Braşov? 

— E şi firesc să o cunoască. 

— Cu domnul Aba Rozen lucraţi de mult? 

? 

— A fost bun prieten al tatălui meu. De fapt, sîntem asociaţi în multe 
afaceri chiar mai mari decît asta. 

— Slujitorii casei lui ştiu ceva despre aur? 

— Nimic. Am avut noi grijă. Mai sînt întrebări? 

— Da. Cum îl voi recunoaşte pe Iusuf? 

— Nu vă faceţi griji! în clipa în care veţi păşi pe puntea Penelopei, se vor 
lămuri toate. 

— Atunci, la revedere, domnule Izu Klein! 

— La revedere! 

Cae se întoarse lîngă ai săi destul de îngîndurat. Prea mulţi oameni ştiau 
despre aur. Dădu semnalul de pornire. Şase dintre călăreţi trecură în 
fruntea convoiului. Alţi şase îi urmau de aproape. 

Luni către seară vistieria din Bucureşti primi în păstrare vremelnica 
uriaşă sumă de patruzeci şi patru de mii cinci sute de ducaţi. Marţi la 
prînz, Mihai-vodă ieşi însoţit de curteni pînă la biserica Sfinţii Petru şi 
Pavel, unde începură marea slobozire a oştenilor. Şiruri lungi de oşteni 
treceau domol prin faţa plătitorilor. Chipurile lor întunecate pînă nu de 
mult se luminară, astfel că risipirea se făcea în cea mai bună rînduială. Mai 
lipseau cinci mii cinci sute de ducaţi, care stăteau ca o povară pe sufletul 
lui vodă. Va reuşi oare Cae Indru să-i aducă la timp? 

Trecură cîteva ceasuri. Curtenii obosiră, iar căldura aprigului soare de 
cîmpie îi chinuia cumplit. Dar Mihai-vodă nu descălecase, priveghind buna 
rînduială a plăţilor. Destul de aproape, umbra castanilor groşi 
îmbia la odihnă răcoroasă. Alături de curteni, trimişii 
Transilvaniei, căpitanul Mihai Szekely, Gabriel Haller, Gheorghf 

Nicolae Vitez, şpanul de Turda, urmăreau cu ochi de iscoade risipirea 
oştilor. Pe faţa lui vodă nu se putea citi nimic. Nu era nici încruntare, nici 
zîmbet, nici nelinişte. Căpitanul Szekely, bun cunos cător al treburilor de 
oşti şi mare admirator al lui Mihai-vodă, privi cu melancolie în jur. 

„Iată, gîndi el, aici e sfîrşitul celui mai mare conducător de oşti din 
această parte a Europei. împăratul Rudolf şi cardinalul sînt orbi. Ei nu văd 
oare că sfîrşitul puterii lui Mihai-vodă va da prilejul turcilor să urce spre 
nord? Omul acesta ar fî fost singurul stăvilar împotriva puhoiului turcesc. 
Prin căderea lui, creştinii vor avea multe necazuri. La Praga e un împărat de 
paie. La Alba-Iulia, un principe nevolnic. De cînd e lumea, lucrurile au fost 
totdeauna strîmbe. Să fî fost el împărat, i-ar fi trebuit cîteva luni să pună 
ordine în această parte a Europei. Uneori mi-e silă de haina pe care o port. 
Sînt căpitanul şi iscoada unui principe dornic să adune fală în jurul 
numelui său. Mihai-vodă a fost cîndva bogat. Acum, Dumnezeu ştie de 
unde a strîns aur pentru slobozirea oştilor. Cine ar mai fi făcut oare 
asemenea risipă? Acum cinci ani am băut la Bucureşti vin servit în pocale 
de aur. Azi, domnul Ţării Româneşti ne-a oferit vin în ulcele de pămînt ars. 
Ce se petrece oare în sufletul acestui mare conducător? îl ştiam cîndva 
înţelept şi viclean. Ceea ce se întîmplă aici să fie oare un act de viclenie şi 
înţelepciune? Acum cinci ani, cînd garnizoana turcească din Bucureşti îl 
înjura şi-l ameninţa sub zidurile palatului, cînd puterea turcilor în Ţara 
Românească se arăta de neclintit, el zîmbea umil, ploconindu-se în faţa lui 
Mehmed-paşa, comandantul ienicerilor. Apoi, s-a petrecut măcelul. într-o 
singură zi Mihai-vodă a măcelărit garnizoana turcească din Bucureşti, fără 
să piardă un om. Cîteva zile mai tîrziu, cădea sub mîna lui puternica întări 
tură otomană de la Giurgiu. Abia atunci şi-a arătat el adevărata faţă. Să fie 
şi azi un vicleşug? Turcii, polonii, tătarii, cardinalul şi Ieremia Movilă, 
domnul Moldovei, sînt gata să se arunce peste Ţara Românească. Dacă 
vodă ar încerca război, nu ar avea sorţi de izbîndă. Arătîndu-se slab, 
duşmanii se vor pîndi între ei, iar el va cîştiga timp. Nu, nici vorbă! 
Gîndurile mele au luat-o razna. Dacă sloboade oştirea, înseamnă că nu mai 
poate nimic. Peste cîteva zile va semna actul de vasal al principelui 
Transilvaniei. Acest act va fi ultimul pas de sfîrşit al puterii lui. Va deveni 
un simplu consilier al nevolnicului cardinal. Iar plecarea sa din Ţara 
Românească încheie jalnic o epocă glorioasă a acestui popor.” 

Departe, în cîmpie, clucerul Ieremia Băicoianu şi bunul său prieten 
Zamfirescu urmăreau cu ochii micile grupuri de oşteni ce se îndreptau spre 
satele lor. Din vreme în vreme opreau cîte un tînăr voinic la trup, discutau 
cu el tainic, apoi tînărul intra pe mîna unor slujitori credincioşi şi nimeni 
nu bănuia drumul acestuia către platoul Bucegilor, unde creştea noua 
putere a Ţării Româneşti. 

în seara de miercuri, la locul de pe Dunăre numit Cîrna Mică, aflat în 
apropiere de Giurgiu, patru bărci mari preluară întreaga încărcătură de aur 
a cailor lui Izu Klein. Costache Caravană angajase pe plată bună patru 
barcagii. îi cunoştea de multă vreme şi ştia că se poate bizui pe ei într-o 
călătorie plină de primejdii. Cae Indru nu se arătase zgîrcit cu banii de 
cheltuială primiţi de la negustorul si bian, astfel că femeile barcagiilor 
primiră cîte cincizeci de ducaţi. Sumă uriaşă, pe care bărbaţii lor nu ar fi 
putut să o cîştige în cîţiva ani de muncă pe Dunăre. 

Cei cinci munteni legară caii între ei, tăcuţi, aşa cum le era firea. După 
ce mai priviră o dată spre bărci, ridicară pălăriile în semn de salut, apoi îşi 
îndemnară caii pe drumul de întoarcere către Braşov. 

— Straşnici bărbaţi! exclamă Costache. Ţi-e mai mare dragul să lucrezi 
cu nişte oameni ca ei care ştiu ce au de făcut şi te înţeleg din ochi. Păcat că 
vorbesc atît de puţin! 

Cae, aflat alături, nu-i răspunse. Privea îngîndurat spatele voinic a lui 
Achim. 

Cu puţin înainte de a răsări luna, bărcile plutiră pe Dunăre la vale. 
Şaisprezece bărbaţi, patru bărci şi aur în valoare de o sută de mii de ducaţi 
începeau o călătorie lungă prin împărăţia apelor lesnicioase la mers, dar 
pline de neprevăzut. Noaptea se dovedea frumoasă şi calmă. Cei patru 
barcagii luară loc în prima barcă, avînd puţină trudă. Firul apei, mai 
sprinten la mers, înlocuia de minune munca lor. Legate trainic între ele cu 
funii de cînepă, bărcile se legănau domol. Clipocitul molcom al apei era 
singurul zgomot ce tulbura noaptea ca o părere. Sălciile mari şi stufărişul 
de pe cele două maluri le privegheau drumul. Aşezaţi în celelalte trei bărci, 
paznicii transportului încercau o senzaţie de nelinişte. Lipsa cailor 
adăpostiţi vremelnic de familiile barcagiilor, apa care se auzea sub ei şi 
neobişnuinţa unui asemenea drum le furase ceva din vechea siguranţă. 
Uneori se zăreau focuri departe pe maluri. Rar cîte o pasăre de noapte, 
scornită din cuibarul ei, zbura deasupra copacilor sau deasupra apei, iar 
fîlfîitul de aripi acoperea parcă tot cerul. Liniştea din împărăţia apelor se 
dovedea apăsătoare şi grea. Fiecare zgomot mărunt părea un ţipăt. Apoi, 
răsări luna. Apa Dunării stră lucea ca argintul bătut proaspăt. Malurile 
depărtate semănau cu nişte pereţi întunecaţi şi tainici. Roiurile de ţînţari 
năvăleau peste bărci urmărindu-le neobosite. Cînd firul apei trăgea către 
mal, în bălţile de pe margini se auzea cîntecul broaştelor. 

— Broasca nu cîntă frumos, zise Costache către Sile Adormitu. 

— Aşa e, domnule! răspunse lunganul ţuguindu-şi buzele mari. Domnia- 
voastră sînteţi dăruit cu haruri de gîndire adîncă. Puţini 
asemenea lucru. Eu, în nici un caz. Ba aş putea spune că ursitorile n-au 

apucat să mă dibăcească la naştere, fiindcă ea s-a petrecut într-o poiată, iar 
ursitorile umblă numai pe la ferestrele caselor. Aşa se face că am crescut 
fricos şi lipsit de harul gîndirii adinei. Mi-e frică de broască. Mai ales de 
broasca rîioasă. Mă uit la ea cu scîrbă cînd îi văd pielea umedă ca o coajă 
de copac plouat, fie la ea acolo! Numai în lupte mă bat bine. Altfel, mi-e 
groază de şoareci, de broaşte, de şerpi şi de nevastă-mea. Da, da, aveţi 
dreptate! Nu cîntă frumos. 

— Nevasta? întrebă Caravană somnoros, fiindcă aţipise la lungul discurs 
al lui Sile. 

— Nu, domnule, broasca. 

— Te înşeli, prietene, bolborosi Costache. Mie numai de lipitori... că în 
balta Călugărenilor... adică în Neajlov... numai una nu cîntă frumos, se 
învioră Costache amintindu-şi despre ce voia să vorbească. Dar cînd sînt 
broaşte multe la vreme de seară frumoasă, cînd cerul e lăptos şi dulce ca o 
faţă de mamă, să stai la marginea lacului şi să asculţi un cor de broaşte. 
Atunci dibăceşti cum îţi picură pacea în suflet. Cu ţînţarii e altă chestie, 
zise, apărîndu-se de nişte ţînţari mai îndrăzneţi. Da, da, e altă chestie, lua- 
i-ar dracu! Ăştia parcă sînt boieri. Ziua dorm, iar noaptea socot cum să-ţi 
sugă sîngele. Eram odată cu Zambilica lîngă Balta Brăilei. Mă urmăreau 
nişte turci pe care i-am prostit cum se poate mai bine. Cînd am scăpat de 
ei, ne-au împresurat ţînţarii. La început se adunaseră din ăia mărunţi şi nu 
i-am băgat în seamă, aflîndu-se ceva discuţie între mine şi Zambilica. După 
un timp, simt că nărodul de armăsar nu mă mai ascultă şi o rupe la fugă de 
mînca pămîntul. înserase. Nu se vedea prea bine, dar ştii că eu am ochiul 
ager. Mă uit îndărăt. Ţînţarii mici cît bobul de grîu veneau după noi în linie 
de bătaie, cu trompele ridicate ca nişte ace. Nu m-am sinchisit de ei, însă 
bag de seamă că în spatele lor zburau alţii cît graurii cînd e coaptă holda de 
grîu. Mai la urmă, se vînzoleau unii cît găinile crescute la boabe. Trompele 
ăstora ajungeau mai lungi de un cot. Zic: „Zambilico, fă paşii mari, 
nărodule! Dacă ne apucă ăia din spate, dracu’ e al nostru. S-a zis cu noi!” 
Primele roiuri trec pe deasupra noastră fără să ne atace. Apoi, ne ajung 
ceilalţi. Scot măciuca, lovesc din toate puterile în norul din spate, dar mi se 
rupe măciuca în oasele lor. Zambilica lucra din picioare temeinic. Zic: 
„Zambilico, băiatule, dacă ne prind ăştia cu trompele, aleluia! De-acum ne¬ 
am ars.” Norocul nostru să dibăcim o casă părăsită. Intră acolo ca turbaţii 
şi apucăm să închidem uşa după noi taman la vreme. Cînd să răsuflăm 
uşuraţi, bag de seamă că trompele lor intrau prin lemnul uşii ca în brînză. 
O vreme le-am răsucit trompele cu mîna şi le-am legat între ele. Apoi, n-a 
mai fost chip. Erau prea mulţi. Dacă nu găseam 
noi. Mă sui în pod şi dau foc acoperişului de stuf. 
casa era o mare de flăcări. Mirosul de ţînţari prăjiţi se simţea 

S-a făcut casa scrum dimpreună cu ei. 

— Şi alde matale pe unde aţi ieşit? întrebă Ciripoi-fiul. 

Ciripoi-tatăl, care crăpa de plăcere să asculte poveşti deşuchiate, se răsti 
la el: 

— Taci dracului, nărodule! Domnul Caravană e om cu scaun la cap. O fi 
ştiutără dumnealui să dibăcească o ieşire. Iar dacă şi-a făcutără cruce cu 
limba, aşa cum se cade în faţa spurcăciunilor, sau a rostitără ceva făcături, 
putea să rămînă chiar acolo. 

Apoi se întoarse către Costache: 

— Zi, bre, cum a fostără mai departe... că nebunu de fi-miu... 

în bărci se stîrni un hohot de rîs. Costache mustăci pe întuneric, 
bucuros că alungase apăsarea ce pusese stă pînire pe ei. 

în zori, traseră bărcile spre mal şi le adăpostiră sub bolţile sălciilor. Cae 
şi Ducu porniră să recunoască împrejurimile. Cei patru vîslaşi pescuiră cu 
mîinile pe sub rădăcinile copacilor. După un ceas, peştele prins de ei se 
perpelea deasupra unui foc vesel. Cae şi Ducu sosiră tocmai la timp să 
guste din peştele proaspăt. Rînduiră străji, apoi îşi cătară culcuşuri în care 
să-şi facă somnul, după prima noapte nedormită. Prin tufişuri se auzeau 
zgomote stranii. Animalele, multe, ieşeau după hrană. Păsări de toate 
neamurile se ridicau în stoluri uriaşe. Numai apele Dunării se scurgeau 
indiferente şi calme. 

Capitolul 5 


^^^.ntr-un sat de pescari aflat nu departe de micul port al Galaţilor, 

AX apărură la vreme de dimineaţă patru bărbaţi ce nu arătau după 

/JJ straie să fie de prin partea locului. Alături de ei păşea un tînăr 
pescar. Nimic din gesturile celor cinci nu aduceau porniri duşmănoase, 
astfel că pruncii lăsară joaca şi se strînseră curioşi în jurul lor. Femeile, mai 
temătoare, îşi strigară pruncii. Gospodarii, neîncrezători în străini, priviră 
peste garduri ţinînd la îndemînă topoarele mari. Tînărul pescar se rupse de 
lîngă cei patru tovarăşi, înaintă spre gardul mai apropiat şi i se adresă 
gospodarului: 

— Nene, îl caut pe Stoica. Ăla de e însurat cu o sîrboaică. 

— îl cunoşti? întrebă localnicul nu tocmai prietenos. 

— Ca pe o brezaie. Am luptat amîndoi la Şerpăteşti şi la Putinei. 

— Dar boierii de colo cine sînt? 

— Sînt oamenii domnului nostru Mihai-vodă. Cel mărunt şi gros e 
vestitul Costache Caravană. Lîngă el se află Ducu cel Iute, iar cei doi 
lungani sînt Cae Indru şi Chirilă Zece Cuţite. 

Faţa gospodarului se lumină dintr-o dată. înfipse toporul într-o 
buturugă, dădu cu un capăt de lemn după cîine, apoi se repezi la portiţă. 

— Poftiţi, luminăţiile-voastre! Mai mare bucurie ca asta nu se poate 
întîmpla pe aici. Poftiţi! De la Călugăreni vă ştiu. Chiar mă gîndeam că 
feţele voastre nu mi-ar fi tocmai străine. Aurico! Fă, n-auzi? Dă fuga de-1 
cheamă pe alde Stoica! Miţo! Pune la masă, că avem oaspeţi! Musa firii 
intrară în casă. Puţinul mobilier sărăcăcios arăta starea gazdelor. Femeia 
gospodarului, sfioasă, întinse o faţă de masă frumos tivită cu lucrături de 
mînă, iar peste ea puse străchini de lut ars, pline cu saramură de peşte. 

— Sîntem cam săraci, zise gazda parcă cerîndu-şi iertare pentru puţinele 
bucate aduse la masă. Aici trăim de azi pe mîine chiar dacă pămînturile sînt 
grase, iar Dunărea darnică în peşte. Turcii, tătarii, lotrii sau oamenii 
boierilor ne calcă des şi iau tot ce le face trebuinţă. Cînd sînt puţini, îi tăiem 
şi-i aruncăm în Dunăre. Cînd sînt mulţi, ne supunem. Dacă n-ar fi 
asemenea călcări, nici boierii n-ar trăi mai bine ca noi. Oamenii sînt 
harnici, însă hărnicia nu le foloseşte. De multe ori ne-am gîndit să ne 
tragem spre locuri mai ferite. Dar ne-am născut aici şi nu ne îndurăm. 
Străinilor poate că nu le plac aceste locuri cu apă, stuf, păduri 
Pentru noi nicăieri nu poate fi mai frumos. Neam de neamul nojj 
aici. 

Stoica era o namilă de om cît o uşă, iar ochii lui mici ca de viezure 
păreau veşnic rîzători. Întîlnirea cu vechiul său prieten îl umplu de bucurie. 
Se aşeză sfios lingă înalţii oaspeţi, amintindu-le că pescarii de la Dunăre au 
scornit un cîntec despre Cae, Ducu, Chirilă şi Caravană. După ce îşi drese 
glasul cu o ulcică de ţuică, îl cîntă dimpreună cu gazda. Pruncii mulţi 
adunaţi ciopor lîngă uşă îngînară cîntecul întîi timizi, apoi îndrăzneţi. Vocile 
lor subţiri, curate ca apa Dunării în zori, se uniră cu ale bărbaţilor. 
Costache Caravană, cam moale de inimă, simţi că îi dau lacrimile. Se 
încruntă, îşi suflă nasul, dar pînă la urmă lacrimile fură mai tari şi porniră 
pe obrazul dolofan. 

Mîncară cu toţii din bucatele întinse pe masă. Cae, încă stăpînit de 
emoţie, i se adresă lui Stoica: 

— Bărcile noastre sînt pe Dunăre mai sus de satul vostru. Călătorim la 
Sulina. în bărci avem ceva lucruri de preţ. Dacă ajungem cu ele pînă la 
Sulina vom căpăta nişte galbeni cu care vom plăti oştile ţării. Dar de aici 
înainte drumul poate fî primejdios. Nu se ştie dacă nu vom fi atacaţi undeva 
pe Dunăre. Numai chibzuiala ne poate feri de primejdii. 

— Cu ce putem fî de folos? întrebă Stoica. 

— Ne trebuiesc cinci bărci şi cinci barcagii. Primele patru bărci vor fî 
legate între ele cu funii sănătoase de cînepă. în bărci vom pune butoaie 
umplute cu piatră. 

— Nu s-ar putea putini în loc de butoaie? 

— Ba da. 



— Atunci e bine. Putini pentru brînză avem destule. Dar parcă vorbeaţi 
de cinci bărci. 

— întocmai. Patru bărci cu patru barcagii vor călători în frunte. Cînd va 
fî lună, fiindcă vom face asemenea drum numai noaptea, a cincea barcă va 
pluti mult în urma celor patru. Iar în spatele ei, la bună distanţă vom veni 
noi cu cele patru bărci ale noastre. Pricepi? 

— Pricep, înălţimea-ta. 

— Dacă se întîmplă ceva bărcilor dinainte, barcagiul de la mijloc va 
aprinde un şomoiog de cîlţi. Acesta va fî sem naiul pentru noi, cei din spate, 
în cazul unui atac, să zicem dinspre malul stîng, barcagiii vor sări în apă şi 
vor înota spre cel drept. Dar pentru asta ne trebuie înotători buni. 

— Toată lumea înoată bine pe aici, zîmbi Stoica. Chiar şi copii mai 
mărişori se încumetă să treacă Dunărea. Cît despre barcagii, eu voi fî 
primul. Prietenii mei vor da năvală să lucreze pentru domniile-voastre. 

— Avem putinţă de plată bună, zise Cae. Fiecare va primi cîte patruzeci 
de galbeni. 

— Atît de mult? 

— Nu e mult. Primejdiile s-ar putea să fîe multe. Dacă se 

o plătim cu cinci galbeni. 

— Vai, vai! strigă Stoica mucalit. La asemenea sumă eu o pierd primul. 

Cînd răsări luna, porniră pe Dunăre la vale patru bărci. La puţină vreme 

se scurse de lingă mal cea de-a cincea. în urma ei, la mare distanţă, 
pluteau alte patru. Noaptea se arăta calmă, frumoasă. Răcoarea ce stăruia 
deasupra apei mîngîia plăcut obrajii călătorilor. Bărcile alunecau iute pe 
firul apei. Undeva nu prea departe, Dunărea făcea un cot mare. Era Cotul 
Pisicii. Locul unde în urmă cu zece luni Izu Klein pierduse un transport de 
aur şi multe vieţi ome neşti. Primele patru bărci conduse de Stoica intraseră 
în dreptul cotului, dar malurile se arătau liniştite. Cae, ridicat pe jumătate, 
urmărea barca singuratică. După o jumătate de ceas trecură cu toţii de 
Cotul Pisicii. Nimic nu părea să-i ameninţe. Curînd, lăsară în urmă puţinele 
case ale cătunului Reni. Cîteva lumini, ce arătau acolo o aşezare, se 
pierdură ca nişte păreri. Mai trecu un ceas. Miezul nopţii nu putea fi 
departe. Oamenii picoteau molcom. Apa cînta subţire în borduri. De-a 
lungul malurilor, sălcii şi stufăriş. Un peisaj monoton ce te îndemna la 
somn adine. Din barca de la mijloc licări brusc o lumină. în aceeaşi clipă 
vocea lui Cae se auzi aspră: 

— Trage la mal! Nu! Nu acolo! Lumina arată spre malul drept. 

Cei patru barcagii lucrară cu nădejde la rame. Con voiul ieşi scurt de pe 
firul apei şi cîrmi către malul drept. Adăposturile vegetaţiei bogate îşi 
întinseră aripile mari peste bărci. 

— Sandule! zise Cae. Mi-ai spus că ai copilărit pe aici. Cunoşti locurile? 

Tînărul barcagiu ce-i însoţise în satul de pescari veni lingă el. 

— Le cunosc, domnule. Un pescar ce nu cunoaşte Dunărea cale de o zi 
în sus ori în jos de locul unde a copilărit e de rîsul oamenilor. 

— Costache! se întoarse Cae. Tu rămîi aici dimpreună cu Chirilă şi 
ceilalţi! Eu, Ducu şi Sandu pornim de-a lungul malului. 

Cei trei intrară în stufărişul des ca peria. Apa nu prea adîncă mustea 
sub picioarele lor. Ochiurile mari acoperite cu imense covoare de nuferi 
apăreau ici-colo. Doar un cunoscător bun al Deltei se putea descurca prin 
hăţişurile din jur. Sandu, obişnuit cu astfel de călătorii, găsea de fiecare 
dată locuri bune de trecere. Acolo unde apăreau sălcii sau alţi copaci, el ştia 
că apa nu poate fi prea adîncă. 

Trecuse de miezul nopţii. Cae, Ducu şi Sandu ieşiseră din hăţişuri. Sub 
picioarele lor nisipul aspru arăta că intra seră pe un prundiş sănătos. 
Copacii se dovediră mai deşi, iar stuful nu le mai şedea în cale. Terenul 
înalt îi ajută să se apropie de mal. 

— Pe aici am pescuit de multe ori, şopti Sandu. Prun dul acesta 
de vreo două-trei mii de paşi. Undeva pe aproape, Dunărea făce 
mic. E acolo un golf tare frumos. Bărcile pot intra adine în el, 
nisipos şi curat. Dincolo de golf pădurea se îndeseşte. De cî 
Dunărea mare, pădurea aceasta e ferită de ape. 

Ajunseră curînd în faţa golfului. La picioarele lor apa strălucea ca arama 
proaspătă. Plaja lui nu era mai mare de opt-zece paşi. în jurul plajei, sălciile 
pletoase formau un brîu frumos, parcă rînduit de mina omului. De cealaltă 
parte a plajei se auzeau glasuri. Doi bărbaţi discutau încet. Cuvintele lor 
ajungeau neclare dincoace de golf. 

— Cred că sînt ascunşi în umbra copacilor, şopti Ducu. 

Cei trei porniră să ocolească golful. Apoi nu mai auziră voci. Trecură pe 
partea din care se auziră glasurile. Cae îi porunci lui Sandu să rămînă pe 
loc. El şi Ducu se strecurară mai departe pe sub sălcii. în jur, liniştea 
domnea apăsătoare. Răcoarea nopţii arăta mai aspră în apropierea malului. 
Lipiţi cu spatele de trunchiul gros al unei sălcii, doi bărbaţi scrutau albia 
Dunării. Din locul acela se vedea în susul apei pînă departe. 

* 


— Stăpînul cel mare e supărat, grăi în turceşte unul dintre pîndari. 

— Alah e mare! filozofă domol celălalt. 

La doi paşi în spatele lor, Cae şi Ducu îşi ţineau cuţi tele pregătite. Dar 
nu loviră. Se depărtară asemenea unor păreri. Cîţiva paşi mai încolo, cei doi 
tineri se opriră din nou. Priponite la mal, şapte bărci mari se legănau pe 
apă, adăpostite de vegetaţia luxuriantă. Le cercetară pe rînd. Fiecare dintre 
ele putea adăposti zece-doisprezece oameni. Porniră spre interiorul 
grindului şi nu mică le fu mirarea întîlnind o cărare destul de bine 
întreţinută. Nisipul ei bătătorit de încălţări dovedea că fusese folosită de 
curînd. Mai mult ca sigur că ducea spre locul de odihnă al posesorilor 
acelor bărci. Porniră pe ea, dar o părăsiră curînd. în faţa lor se auzeau paşi. 
Erau atît de uşori incit ar fi scăpat unor urechi mai puţin agere. Un turc 
trecu foarte aproape de ei. Mergea nepăsător, probabil spre cei de la bărci. 
Nisipul îi înăbuşea zgomotul paşilor. îşi continuară drumul spre cărare. 
Apoi, se pomeniră la marginea unui luminiş. Era o poiană frumoasă, 
aproape rotundă. Nisipul poienii arăta ca o pată mare, albicioasă, dată cu 
var. Doar smocurile de iarbă crescute ici-colo îi ştirbeau frumuseţea. întinşi 
direct pe nisip, şaptezeci-optzeci de turci se odihneau, cu iataganele puse 

alături la îndemînă. între două sălcii mari se afla un cort. în fata cortului 

» 

şedea turceşte un bărbat voinic. Părea încremenit acolo ca o statuie. Pe sub 
pînza cortului răzbea o rază subţire de lumină. 

Cae şi Ducu ocoliră poiana, aţinîndu-se în umbra copacilor. După cîteva 
minute se lipiră de pînza din spate a cortului. Locul ales de ei prezenta 
siguranţă atîta vreme cît paznicul din faţă rămînea acolo unde se afla. Dacă 
i-ar fi venit în minte să înconjoare cortul, i-ar fi descoperit. Sub învelişul de 
pînză discutau doi bărbaţi. Unul avea vocea aspră, mînioasă. Tovarăş ul lui 
arăta mai calm. 

— Nu, Iusuf! grăi vocea aspră. Ar fi o prostie să-i cău tăm pe 
toiul nopţii. Delta nu-i o curte oarecare. 

— Ştiu, Mahmud. însă la ziuă va fi mai greu. Poate că ar fi bine să 
pornim cu bărcile pe Dunăre la deal, chiar acum. 

— Nu, Iusuf! Dacă sînt ascunşi pe undeva la mal, vom trece pe lingă ei, 
lăsîndu-le lor cale liberă. Pînă în zori mai sînt trei ceasuri. Ghiaurii aşteaptă 
ascunşi crezînd că-i vom căuta pe Dunăre în sus, lăsîndu-le drum liber la 
vale. Asemenea prostie nu facem noi. Oricît de bine ar fi adăpostiţi, lumina 
zilei ne va ajuta să-i aflăm. 

— Şi dacă se întorc la Reni? De acolo şi-ar putea conţi nua drumul pe 
uscat pînă la altă aşezare unde vor găsi bărci. 

— Da, răspunse Iusuf, la asta m-am gîndit şi eu. Ne-am lăsat duşi de 
nas ca nişte proşti. Măcar acum să fim înţelepţi. Am tăbărît asupra bărcilor 
crezînd că ne-a picat aurul în mîini. Văzînd putinile grele n-am mai pornit 
în urmărirea celor ce înotau spre malul opus. Apoi am pierdut vremea 
cărînd putinile pînă aici. Nişte putini pline cu pietre. Iată cîte greşeli am 
putut să facem în mai puţin de un ceas. Omul nostru de la Giurgiu a văzut 
patru bărci cu şaisprezece oameni. Atîţia au plecat din Cîrna Mică pe 
Dunăre la vale. Cel de la Brăila a văzut tot patru bărci. Păcat de ţechinii 
cheltuiţi cu ştafetele care au alergat pînă aici! Noi ne-am pomenit cu una în 
plus, departe, în spatele celor patru. Cînd s-a aprins lumina în barca din 
urmă ar fi trebuit să ne dăm seama de vicleşug. Abia acuma îmi apare totul 
foarte clar. Undeva prin apropierea Galaţilor, ghiaurii au mai făcut rost de 
bărci. Patru în faţă, drept momeală, iar a cincea la mijloc, gata să dea 
semnalul de lumină. Cae Indru, ghiaurul care conduce transportul, e mai 
viclean decît ne aşteptam. El a prevăzut că s-ar putea să fie pîndit la 
plecarea din Cîrna Mică. Aşa se înţelege că nu a luat acolo bărci de 
momeală. Nici la Brăila nu a luat, tot din prevedere. A făcut acest lucru 
abia în zona unde începea să se arate pericolul. Poate că e mai bine să ne 
lăsăm păgubaşi. Am auzit multe lucruri mari despre Cae şi prietenii lui. Eu 
sînt un negustor cunoscut. Dacă se află ceva despre amestecul meu în 
atacul de la Dunăre, pot să rămîn sărac. Tot ce au furat lotrii pînă acum va 
fi pus în sarcina mea. Mi-e teamă că nu vom lua aurul din mîinile lor. 

— îl vom lua, rîse Mahmud. Ghiaurii despre care vor beşti or fî vicleni. 
Au cîştigat chiar prima bătălie din această noapte, dar drumul de aici pînă 
la Sulina e lung. Nu au pe unde să treacă fără să-i simţim. Izu Klein va plăti 
şi paguba celui de al doilea transport fără să te bănuiască. Cine şi-ar putea 
închipui că marele negustor Iusuf e ames tecat într-o astfel de afacere? 
Acum nu trebuie să şovăim. Dacă-i scăpăm dincolo de Braţul Chilia, va fi 
greu să mai punem mîna pe ei. 

Cae îi făcu semn prietenului să se retragă. Intrară degrabi 
copacii mari şi căutară cărarea. 

— Să ne grăbim! şopti el. Iusuf şi Mahmud vor trimite o bar 

stîng pentru a supraveghea drumul pe uscat. Numai de ne-ar ajunge 
timpul. 

— Aşa m-am gîndit şi eu, răspunse Ducu. 

Nu mai vorbiră. Ştiau amîndoi ce aveau de făcut. La jumătatea potecii se 
traseră iute în umbră. Turcul pe care îl întîlniseră mai devreme venea spre 
tabără. Călca nepăsător, fără grabă. Cae îl atinse cu palma pe Ducu. Era 
un semn cunoscut numai de ei. Nisipul scrîşni uşor chiar alături. Minerul 
cuţitului aflat în mîna lui Cae se abătu ca o lovitură de ciocan peste 
căpăţîna turcului. Ducu îl prinse în braţe evitînd zgomotul căderii. Apoi îl 
luă în spinare şi porniră spre micul golf. Turcii de pază nu mai discutau 
între ei. Şedeau cu feţele îndreptate în susul Dunării. Două umbre se 
ridicară la spatele lor. Mînerele cuţitelor căzură cu sete. 

Ducu plecă să-l caute pe Sandu. Cae cercetă împrejurimile din lungul 
malului şi descoperi încă cinci bărci. Erau bărcile lor, aflate doar la cîţiva 
paşi de cele şapte. Dar bucuria lui fu şi mai mare cînd găsi în barca lui 
Stoica nişte frînghii trainice. Primele patru bărci rămăseseră legate între ele. 
Cae o prinse şi pe cea de a cincea. Apoi tăie frînghii pentru priponirea 
prizonierilor. Se opri doar o clipă, auzind paşi. Ducu şi Sandu veniră lîngă 
el. Cu ajutorul lor îi cără pe turci în cea mai apropiată barcă. 

— Sandule! porunci Cae. Alege una dintre bărcile ăstora şi vîsleşte cît 
poţi de tare pînă la ascunzătoarea noastră! îi spui lui Costache că poate să 
coboare pe firul apei! Drumul e liber. După aceea, treci pe malul opus! Să 
cobori încet pe lîngă el! Stoica şi oamenii lui sînt undeva pe aproape. îi iei în 
barcă şi veniţi după noi. 

Sandu ieşi în golf, iar de acolo începu să urce iute pe lîngă mal. Cae şi 
Ducu folosiră frînghiile cu multă pricepere. Fiecare părea să ghicească uşor 
gîndurile celuilalt. Cele unsprezece bărci legate frumos între ele erau gata 
de drum. Ducu scoase un oftat de uşurare. Prinse ramele din prima barcă, 
dar în aceeaşi clipă izbucniră strigăte mari doar la cîţiva paşi de ei. 
Mahmud şi Iusuf veniseră să inspec teze străjile. Pistoalele lui Mahmud 
fulgerară printre copaci. 

— Rămîi pe loc, Ducule! porunci Cae. 

Apoi făcu un salt spre mal. Mahmud şi Iusuf nu văzură cîţi oameni se 
află în bărci, astfel că fugiră spre cărare. Cae îl ajunse din urmă pe Iusuf 
care nu se arătă la fel de sprin ten ca tovarăşul său. Turcul încercă să 
opună rezistenţă, însă fără folos. Pumnul lui Indru îl pocni asemenea unei 
măciuci. Bătrînul negustor căzu fără vlagă. La capătul potecii şi printre 
copaci începuse un adevărat viespar. Strigătele dimpreună cu zgomotul 
paşilor se apropiau. Cae îl luă în spinare pe negustor şi alergă sj 
Ducu ieşise cu ele în golf. Fiecare clipă irosită ar fi însemnat pier^ 
doi tineri. Cae îl aruncă pe turc la picioarele lui Ducu şi sări la 

destul de greu să manevrezi unsprezece bărci. Sumedenie de turci intrară 
în apă cu iataganele în mîini. Dar prea tîrziu. Convoiul ieşi spre larg. 
Mahmud privi în urma bărcilor tremurînd de mînie. La puţină vreme 
observă şi cele patru bărci conduse de Costache Caravană. 

— Aii! strigă Mahmud. 

Un turc voinic se apropie degrabă. 

— Alege-mi zece înotători buni! Ceilalţi oameni să meargă în poiană! Eu 
dimpreună cu zece oameni trecem Dunărea şi vom călători pe uscat pînă la 
Reni. Acolo găsim bărci destule. Voi fi îndărăt peste cîteva ceasuri. 

în vreme ce Aii se ocupa cu alegerea oamenilor, Mahmud alergă spre 
cort. Scoase din bagajul puţin o pungă cu ţechini, apoi ieşi, dar se întoarse 
de la jumătatea drumului. Chemă cîţiva oameni şi le porunci să ducă la golf 
unspre zece putini. Cei aleşi de Aii aşteptau pe mal. Mahmud îi sfătui să-şi 
pună hainele în putini. După ce le închiseră cu capacele, intrară în apa 
răcoroasă, cu privirile îndreptate spre malul opus. Peste Deltă se lăsa 
umezeala subţire dinspre ziuă, ca o spuzeală. Apele bătrînului fluviu se 
călătoreau indiferente şi calme. 

* 


Cele şaisprezece bărci ale fugarilor se uniră în grup. Destoinicul pescar 
Stoica preluă conducerea lor. El şi Sandu erau singurii buni cunoscători ai 
locurilor. Cei nouă barcagii la care se adăugară Cae, Ducu, Chirilă, 
Costache şi părintele Grasa, pricepuţi în mînuirea lopeţilor, se împărţiră în 
patru schimburi. Sub apăsarea braţelor vigu roase, lopeţile mînau convoiul 
cu hărnicie. Cae nu îngădui nici o clipă de odihnă. Schimbul vîslaşilor se 
făcea din mers. Zorile erau pe aproape, dar el hotărî să se continue 
călătoria şi în timpul zilei. Bănuia că Mahmud va face tot ce-i sta în putinţă 
pentru a-i prinde. 

— Va fi greu pînă se ramifică Braţul Chilia, zise Sandu. Acolo, turcii, 
care ne vor urmări cu siguranţă, au de ales. Ei nu vor şti încotro am luat-o. 
Dacă ne lăsăm pe Chilia, avem putinţă să ieşim în apropiere de Sulina. Sînt 
multe canale ce fac legătura între Chilia şi Braţul Sulina. Sau mergem pînă 
la a doua ramificaţie, unde apele Dunării se despart în Braţul Sulina şi 
Braţul Sfîntul Gheorghe. Dacă o luăm pe Sfîntul Gheorghe, avem putinţă să 
ajun gem la Sulina prin canalul Ivancea şi Lacul Roşu. 

— Mahmud va face rost de bărci, răspunse Cae. Cătunul Reni nu e chiar 
aşa departe de locul unde ne-a atacat. Dar nici prea apropiat încît să ne 
poată ajunge pînă la a doua ramificaţie a Dunării. Din cîte am înţeles de la 
dumneata, ori folosim Braţul Chilia, ori Sfîntul Gheorghe, canale] 
ajuta să intrăm pe Braţul Sulina chiar în apropiere de portul Si 
lucru îl ştie şi Mahmud. El îşi dă seama că nu are rost să ne 

toată Delta. Sînt convins că va apuca pe Braţul Sulina şi ne va aştepta în 
apropierea portului. Deci, ori pe unde ne-am îndrepta, am ajunge în mîinile 
lui. 

— înseamnă că va fi zadarnică truda noastră. 

— Nu, nici vorbă! rîse Cae. Putem să-i ocolim. Toate cele trei Braţe ale 

* •> 

Dunării se varsă în mare. Ei bine, vom apuca pe Braţul Sfîntul Gheorghe. 
Prin el ieşi la Marea Neagră. Apoi vom călători pe mare pînă la Sulina. 

— Grozav! se entuziasmă Stoica. Mîine vom fî la Sfîntul Gheorghe. 
Totuşi, în timpul zilei de azi, multă lume de pe cele două maluri va observa 
convoiul nostru. 

— Adevărat! răspunse Cae. Dar turcii nu vor folosi decît Braţul Sulina, 
bănuind că ne vom strecura pe canale. Iar de vor culege informaţii, timpul 
nu va lucra pentru ei. 

— Şi dacă turcii se împart în două grupuri? 

— Nu fac ei asemenea prostie. în grupuri mici nu mai au putere. Apoi, în 
Deltă nu-ţi ajunge o întreagă flotă pentru a urmări nişte bărci. Miile de 
canale mici, lacurile fără număr, hăţişurile uriaşe sînt greu de cercetat. De 
fapt, am fi putut să ne batem cu ei în această noapte, dar socot că vieţile 
oamenilor mei sînt mai preţioase decît încărcătura ce o transportăm. 

— Ne vor aştepta mult şi bine pe Braţul Sulina, grăi Stoica. 

— Nu se ştie. Mahmud e în stare să atace corabia care ne aşteaptă. El va 
încerca în fel şi chip să-l scoată pe Iusuf din mîinile noastre. 

Tăcură. Soarele ieşea dintre copacii Deltei timid, ase menea copiilor care 
învaţă să meargă. Apoi prinse puteri. Milioane de păsări salutară apariţia 
soarelui cu ţipete lungi, ca o rugăciune. Animalele multe şi felurite părăsiră 
ascunzişurile lor tainice. întreaga Deltă fremăta de viaţă. Apele Dunării 
căpătară alte sclipiri, mai vii. Pădurile de pe maluri, chircite peste noapte, 
se ridicau semeţe. Bătrînul fluviu trecea printre ele triumfător şi neobosit. 
Aerul jilav din timpul nopţii se primeni cu haină proaspătă, iar dulceaţa lui 
îi făcea pe călători să respire cu sete. Peste deltă plutea o spuzeală subţire 
ce se mistuia repede sub razele soarelui. Era ultima vlagă umedă a nopţii 
trecute. La coturi, acolo unde apa arăta neclintită, sau prin bălţile 
mărginaşe, nuferii îşi tremurau uşor pălăriile mari, la cea mai mică adiere. 
Apoi rămîneau nemişcaţi, ca oamenii căzuţi pe gînduri. în Deltă nimic nu se 
desfăşura pripit. Chiar şi Dunărea se supunea mersului molcom. întreaga 
mişcare din jur părea chibzuită cu înţelepciune de-a lungul mileniilor. Totul 
se desfăşura calm, acolo unde timpul nu avea importanţă. Peisajul, 
monoton la prima vedere, îi copleşea pe călători prin măreţia calmului 
desăvîrşit. Era în Deltă o lume de basm, parcă încremej 
nenumăratele canale cu apa limpede şi nefiresc de adîncă, împi 
vege taţie luxuriantă sau de copaci care mureau în picioare acoj 

mai puternici, timpul arăta ca o valoare neluată în seamă. Misterioasele 
hăţişuri înconjurate de ochiuri de apă te duceau cu gîndul spre castele 
vechi, încremenite sub pînze de păianjen. Numai pe aici, unde parcă erau 
alte tărîmuri, puteau să umble cîndva feţi-frumoşi în căutarea zmeilor. Aici 
unde timpul nu se măsura în unităţi mici. în imensitatea de apă, stuf şi 
copaci, chiar ţipătul păsărilor nenumărate părea să adîncească misterul şi 
liniştea locurilor. 

Asemenea gînduri trecură prin minţile călătorilor, care priveau fascinaţi 
Delta în zori. Pînă şi barcagii atît de obişnuiţi cu ea, îi simţiră întreaga 
măreţie. Pe lîngă maluri, peştii aurii săreau din apă ca scînteile pe nicovală. 
Zările ajurate cu ceaţă, aerul curat ca sărutul pruncului, liniştea îmbietoare 
le stîrneau în piept doruri de călătorii fără sfîrşit. Numai Costache Caravană 
se agită, trezindu-şi tovarăşii din visare. 

— Auzi, Cae, în mare or fi lipitori? 

întrebarea lui stîrni un hohot de rîs. Doar Chirilă nu fu atent la cele ce 
se petreceau şi murmură cu faţa strălucitoare de plăcere: 

— Frumos e pămîntul ţării noastre! Zînele bune i-au dăruit tot ce-şi 
poate dori un popor. 

* 



Kir Iani Xifandos, căpitanul corăbiei Penelopa, mărunt, gras, transpirat, 
îşi fuma luleaua cu un anumit dichis ceremonios. Puţini erau aceia ce-şi 
puteau îngădui o lulea. Tutunul era scump şi, mai ales, rar. Kir Iani nu şi- 
ar fi fumat luleaua ferit de ochii curioşilor, pentru nimic în lume. Iar dacă 
în ochii privitorilor nu citea admiraţie cînd scotea frumoase rotocoale de 
fum pe nas, viaţa i se părea dintr-o dată urîtă. Şedea la tribord pe un colac 
de parîme. Căpitanul care ar fi folosit scaunul într-o astfel de ocazie îşi tăia 
singur din harurile unui adevărat lup de mare. După fiecare fum înjura 
domol în altă limbă şi se izmenea de mai mare dragul. Pe chei, destul de 
aproape de babalele ce ţineau priponită corabia, cîţiva gură-cască priveau 
cu admiraţie spre kir Iani. Erau puţini şi nu tocmai de soi, dar căpitanul se 
mulţumi şi cu o astfel de asistenţă, căsnindu-se să scoată rotocoale de fum 
cît mai frumoase, în vreme ce privea peste capetele lor de parcă nu i-ar fi 
observat. Nu-i plăcea uscatul. Pe uscat era un kir Iani oarecare. însă pe 
bordul Penelopei, unde răcnea din te miri ce, iar ochii lui blînzi încercau 
zadarnic să fie ameninţători, îşi simţea întreaga importanţă. Era mîndru de 
corabia lui, altfel destul de îngrijită şi frumoasă. Numele de Penelopa i se 
părea cel mai încîntător din lume, fapt pentru care îl păstrase chiar dacă în 
lunga sa carieră de căpitan pierduse alte două Penelope. Ştia 
frumos, vocea îl ajuta destul de bine, afacerile nu mergeau pros 
isteţime grecească nu-1 ocolise, iar kir Iani Xifandos, 

haruri, socotea viata chiar mai frumoasă decît era. 

Ziua scăpăta către amurg. Zarva din micul port al Sulinei scăzuse spre 
seară. Numai căldura stăruia puternică. Un bărbat mărunt, slăbuţ, cu ochii 
vioi, neastîmpăraţi, veni pînă la scara de legătură cu uscatul. în spatele lui, 
doi zdrahoni înarmaţi pînă-n dinţi arătau a slujitori sau a paznici. 

— Frumoasă lulea! zise cel mai slăbuţ în loc de salut. Zău, kir Iani, că n- 
am văzut o lulea mai frumoasă! 

„Ah, ah! gîndi grecul. Iată-1 pe domnul Izidor Klein. Unde apare el 
totdeauna e rost de cîştig bun. Şi-mi place. Are ochiul fin, în stare să 
preţuiască un lucru delicat.” 

Apoi grăi într-o românească destul de bună: 

— Poftiţi, poftiţi! Ţe plăţere! 

Izu Klein, urmat de zdrahonii lui, urcă sprinten şi se aşeză alături pe un 
colac de parîme. 

— Avem cafea bună, domnu Izu Klein. O ţească de cafea acum la apusul 
soarelui întăreşte sufletul. 

Se întoarse cu un gest violent şi strigă cît îl ţinură puterile: 

— Ifrim! N-auzi, păduchiosule? 

Un lungan deşirat îşi făcu apariţia alene. 

— Aud, aud, kir Iani. 

— Io nu sintu kir Iani, pezevenghiule! Io sintu căpitanu... 

— Iartă-mă, căpitane! răspunse Ifrim potolit. 

— Asa, asa! se îmbună kir Iani. O ţească de cafea pentru domnu Izu! 
Adică două si cu caimac! 

în vreme ce-şi beau amîndoi cafeaua turcească, Iani aprin se altă lulea, 
chiar dacă nu-i simţi nevoia, dar în fata unui musafir de soi merita să 
scoată nişte rotocoale mari defum. 

— Frumoasă corabie! zise Izu spre desfătarea gazdei. 

— Aia dinaintea ei fostu si mai frumoasă. 

— Am auzit că o furtună ţi-a scufundat-o lîngă Varna. 

— Ţe furtuna? Care furtuna, bre?... se înecă blajinul kir Iani. Au 
scufundat-o doi păduchioşi. 

Tăcu. Numai tuşea aprigă îi arăta supărarea. Soarele intrase pe jumătate 
în mare. Pe puntea Penelopei marinarii priveau nepăsători amurgul. Lîngă 
babale, doar la cîţiva paşi de cei doi, veniră patru bărbaţi. Cel mai voinic 
dintre ei mai făcu un pas pînă lîngă scară şi întrebă cu vocea mieroasă: 

— Ar putea oare această frumoasă corabie să suporte greutatea noastră? 

Izu Klein izbucni în rîs recunoscîndu-1 pe Cae Indru. în schimb, kir Iani, 

atins grav de asemenea insultă, sări de un cot, iar dacă nu scăj 
cuvinte aspre, faptul se datora frumoaselor veşminte ale omuli 
babale. 

— Poate, înălţimea-ta, poate chiar mai mult decît cred unii, spuse 
apăsînd pe ultimele cuvinte. 

Cae, Costache, Ducu şi Chirilă urcară pe scara de legătură. 

— Mă miră prezenţa voastră aici, domnule Indru, zise Izu frecîndu-şi 
mîinile bucuros. Oamenii mei pîndesc de două zile apele Dunării şi n-au 
văzut bărcile atît de mult aşteptate. 

— Le vor vedea acum, se amestecă în vorbă Costache. Priveşte, domnule 
Klein, colo pe mare! 

Negustorul urmări braţul întins a lui Caravană şi văzu şaisprezece bărci 
legate una de alta. 

— Cred că nu sînteţi păsări, domnilor, zise uimit. Dar nici ele nu ar fi 
putut trece pe aici fără să le vedem. 

— Sigur că nu sîntem, zîmbi Cae. De la Sfîntul Gheorghe am folosit 
drumul pe mare. 

— Asemenea ocol? 

— Merita chiar unul mai mare. 

— Dar aţi plecat din Cîrna Mică doar cu patru bărci. Să cred că flecare 
din ele a mai născut patru pe drum? 

— întrebarea nu e departe de adevăr, observă Ducu. Dar asta nu mai are 
importanţă. Aurul vostru e aici. 

— Nu vă miraţi, domnule Indru, că mă vedeţi la Sulina? rîse Izu. 

— Nu. Din convorbirea noastră de la Sibiu am dedus că ne vom întîlni pe 
bordul Penelopei. 

— Am spus eu asemenea lucru? 

— Nu, domnule Klein. Puţinele indicaţii date de domnia-ta în privinţa 
predării aurului mi-au întărit convingerea că ne vei aştepta la Sulina. 

— Admir inteligenţa voastră, spuse cu sinceritate Izu Klein. 

— Admiraţia e reciprocă, zîmbi Cae. Aducem aurul pe puntea Penelopei ? 

— Chiar vă rog. Mă mir că nu s-a arătat pînă acum marele negustor 
Iusuf. 

Cae făcu un semn spre bărci iar convoiul se urni domol către Penelopa. 
în mai puţin de o jumătate de ceas preţioasa încărcătură fu stivuită şi 
încuiată în cambuza corăbiei. 

— Iar acum, spuse Cae, voi da poruncă să-l aducă pe Iusuf. 

— Poruncă? Nu înţeleg, îl privi întrebător Izu Klein. 

— Vei înţelege îndată. Marele negustor Iusuf a făcut o parte de călătorie 
împreună cu noi. 

— Asta mă uimeşte, domnule Indru. Poate dacă mi-aţi da o lămurire... 

— Nu eu, îl întrerupse Cae. Iusuf vă va da poate ceva lămuriri 
sînt prea sigur de asta. 

— Ah, ah! se văită Izu Klein. Zău că nu mai înţeleg nimic! 

— Atunci e bine să ai puţină răbdare. Iată că soseşte Iusuf. 

Negustorul privi în direcţia bărcilor. Tufănel, Toroipan şi Găluşcă 

împingeau dinaintea lor patru turci priponiţi între ei cu sfori. Izu săltă o 
sprinceană şi-şi bătu palmele a mirare. 

— Vai, domnule, nu credeţi că ar fi o greşeală? 

— Nu cred. Iusuf ne-a atacat bărcile între Reni şi Isaccea. Tot el a prădat 
şi primul transport de aur. 

— înţeleg, se albi la faţă tînărul negustor. Şi-a furat propriul său aur, iar 
eu i-am plătit paguba. Straşnică înşelătorie! 

— Ei, Iusuf! zise Indru ieşindu-i în întîmpinare. Iată că ai ajuns aici 
dimpreună cu aurul. Văd că mă priveşti nedumerit. Vrei să vorbim în 
turceşte? 

— Cîine! strigă negustorul. 

— A! rîse Cae. Văd că ştii româneşte destul de bine. 

— Răzbunarea mea va fi mare... 

— Să nu discutăm despre ea acum. După cum arăţi priponit nu prea 
sînt semne de răzbunare. Iar viitorul, cine poate şti ce aduce viitorul? 

— Liberează-mă degrabă! Puterea mea e mare aici. 

— Nu prea se vede, se amestecă Ducu. Numai căinţa şi mărturisirea 
cinstită ţi-ar putea salva viaţa. 

— Vorbeşte, Iusuf! îl îndemnă Izu. Ştiu că ai mărfuri la Braşov, la Sibiu 
şi chiar la Praga. Dacă se află că eşti un lotru, nu vei mai primi sumele 
cuvenite pentru acele mărfuri. 

— N-am nimic de spus acum, dar mîine în zori îmi vor sosi dovezi. Mîine 
veţi afla că nu eu sînt acel care a prădat transportul de aur. 

— Bine, Iusuf! se prefăcu Indru a-1 crede. Iartă-ne că te ţinem legat pînă 
mîine! Ne vom bucura din toată inima dacă vor sosi acele dovezi. 

Apoi îl întrebă pe căpitan: 

— Unde îl putem încuia pînă mîine? 

— Ar fl loc lîngă cabina mea. E acolo o cămăruţă cu loc destul pentru ţei 
patru pezevenghi. 

îi coborîră, apoi Cae, Costache, Ducu, Chirilă, Izu Klein şi kir Iani se 
traseră în pupa vasului, feriţi de urechile eventualilor ascultători. 

— După felul în care aţi vorbit, înseamnă că vă îndoiţi de vinovăţia lui 
Iusuf, observă Izu. 

— Nici o clipă, răspunse Cae. Dar am înţeles răgazul rîvnit de el. 

îi povesti negustorului atacul de la micul golf. Izu şi kir Iani îl priveau 
înmărmuriţi, iar exclamaţiile lor de mirare şi admiraţie nu mai conteniră. 
Cînd isprăvi de vorbit, înnoptase de-a binelea. 

— Toate bune, observă într-un tîrziu Izu, însă n-am pricepi 
care v-aţi prefăcut a-1 crede pe Iusuf. 


f. 

— Nu-i prea complicat. Turcul nu ştie că am stat în spatele cortului şi 
am ascultat discuţia dintre el şi Mahmud. în schimb, ştie că tovarăşul său 
a aflat despre prezenţa noastră aici. De cînd am venit pe punte, am observat 
pe chei cîţiva turci care priveau mult prea curioşi în direcţia noastră. Cred 
că i-a observat şi Iusuf. La noapte, Penelopa va fî atacată de oamenii lui 
Mahmud. 

— Ţe tot vorbiţi acolo, înălţimea-voastră? se sperie grecul. Am să ies în 
larg. 

— Ar fi şi asta o soluţie, răspunse Cae. 

— Cunoaşteţi alta mai bună? întrebă Izu. 

— Nu ştiu dacă e mai bună, dar trebuie să isprăvim într-un fel. Puteam 
să dau această bătălie în Deltă. N-am făcut-o fiindcă aş fi primejduit vieţile 
pescarilor. Aici, lucrurile se schimbă. Ieşind în larg, am lăsa în Deltă o ceată 
de lotri care ar putea face mult rău oamenilor de prin partea locului. Dacă îi 
stîrpim, vom face un lucru de seamă. 

— Sînt peste saptezeţi de războiniţi, se tîngui kir Iani. 

— Nici noi nu sîntem puţini. 

— Să terem azutor... 

— Nu! Ne descurcăm fără ajutor. 

Cae chemă toţi oamenii pe corabie. Dimpreună cu marinarii, numărul lor 
crescu la treizeci şi şase. Chirilă, chibzui ca de obicei, îl întrebă pe kir Iani: 

— Aveţi ceva pistoale? 

— Si ţe pistoale, înălţimea-ta! Toţi palicarii mei au pistoale şi cuţite. 

Trecuse de miezul nopţii. Micul port dormea liniştit. Pe puntea Penelopei, 

Cae, Chirilă, Ducu şi Costache şe deau la pîndă. Nimic nu se clintea înjur. 

— Mahmud e undeva pe aproape cu bărcile lui, spuse Ducu. Dar el nu 
va ataca acum, ci mai tîrziu, către zori, cînd somnul e greu. Asta în cazul 
unui om priceput în astfel de lucrări. 

— Şi dacă nu ne atacă? întrebă Costache. 

— Ne atacă sigur, zise Chirilă. E singura şansă care i-a mai rămas. 
Moartea noastră şi a lui Izu Klein ar îngropa taina necinstitului Iusuf. Chiar 
numai aurul de pe corabie l-ar îndemna să atace. El speră să pună mîna pe 
corabie, asigurîndu-şi plecarea din aceste locuri. 

— Vin, şopti Cae. 

De-a lungul malului se furişau nişte umbre. Ducu şi Costache îi treziră 
pe ceilalţi. Nici un zgomot nu răzbi de pe corabie. în fruntea primului grup 
al atacatorilor păşea Mahmud. Se apropiau pe chei cu călcături uşoare. 
Scăriţa de lemn ce făcea legătură cu puntea scîrţîi ca o părere sub 
picioarele lui Mahmud. Cuţitele lui Cae şi Chirilă porniră în acel*; 

Două răcnete mari sparseră liniştea nopţii. Văzîndu-se descop^ 
scoaseră strigăte de furie şi se repeziră buluc. Dar cuţitele 


102 







Seria Cavalerilor- Cartea a Treia 


curăţară locul în jurul scăriţei. Pistoalele lui Costache dimpreună cu cele 
ale marinarilor fulgerară scurt. Părintele Grasa şi Ducu săriră pe chei cu 
săbiile lor ca nişte vipere. îi urmară Tufănel, Toroipan, Găluşcă şi Ciripoi, 
ale căror strigăte se dovediră mai aprige decît săbiile. Descumpăniţi, rămaşi 
fără conducător, turcii se risipiră în goană prin stufărişul din lungul 
malului, cătînd scăpare spre bărci. Cei doisprezece apărători ai 
transportului de aur nu conteniră să-i urmărească. Răzleţiţi unii de alţii, 
lotrii lui Iusuf şi Mahmud nu mai aveau putere, iar urmăritorii lor nu 
cunoşteau mila. 

întreaga bătălie durase destul de puţin. Fusese de fapt un măcel. Cînd 
apărură zorile, mai mult de jumătate dintre turci zăceau fără suflare pe 
chei. Cae porunci să fie scoşi prizonierii din pîntecele Penelopei. 

— Iată, Iusuf, îi zise el negustorului, acestea sînt do ve zile pe care le 
aşteptai. Ştii să mînuieşti o sabie? Dez legaţi-i şi daţi-le săbii! 

— Plătesc răscumpărare, strigă negustorul căruia îi pierise aroganţa. 

Zece mii de ţechini... 

î 

— Nu, Iusuf! Ia sabia! 

— Cincizeci de mii... 

— Zadarnic! Ţi-ai dat cinstea de negustor pe cea de lotru. Ar fi trebuit să 
te spînzur, dar îţi mai dau o şansă. Nimeni nu are dreptul să ia viaţa cuiva 
fără a-i acorda o şansă. 

— O sută de mii... 

— Poate ar fi altă cale, se amestecă Izu Klein. 

Apoi tăcu. Ochii lui Cae erau răi, ameninţători, neîn duplecaţi. 

— Alege-ţi adversarul dintre noi! zise Costache. Dacă eşti mai dibaci, îţi 
dăruim viata. 

Iusuf văzu în ochii lor că nu are alt drum. Prin simplă impresie şi spre 
nenorocirea lui, negustorul alese pe Ducu. Dacă i-ar fi aflat numele, s-ar fi 
ferit ca de foc să facă o ale gere atît de proastă. Faima tînărului spadasin 
făcuse de mult ocolul Balcanilor. Ducu trase sabia, salută plin de respect, 
roşi uşor şi se aşeză în gardă. Pentru el, turcul nu mai era un lotru, ci un 
adversar căruia trebuia să-i acorde toată cinstirea. Iusuf nu se arătă lipsit 
de îndemînare. începuse a lucra iute, cu rotiri largi. Ducu pară fără să dea 
un pas îndărăt, apoi lovi o singură dată. Sabia din mina lui Iusuf zbură cît 
colo. 

— Luati-o, domnule Iusuf! zise cu modestie. Numele meu e Ducu cel 
Iute. 



— Ah, ah! nu mă bat cu ghiaurul acesta, strigă fostul negustor. 

— Tu l-ai ales, răspunse Cae. Ia sabia! 

— Lasă-1, Cae! Dacă nu mai vrea, să-i acordăm ultima alegere 

— Nu, prietene! El a făcut alegerea. în gardă, Iusuf. 

Negustorul ridică sabia şi se năpusti asupra tînărului său adversar. 
Ducu pară cu îndemînare, apoi fandă scurt, încheind lupta inegală. Gîtul 
lui Iusuf prezenta o rană adîncă şi urîtă. Era mort. 

— E rîndul vostru, se întoarse Cae spre cei trei turci. 

Aceştia nu arătau a fi nişte fricoşi. Apucară săbiile şi-i aleseră ca 
adversari pe Cae, părintele Grasa şi Costache. 

— Să vă ia dracu! spuse Costache foarte nemulţumit. Mie îmi place 
pistolul. E mai curat. Apoi, nu te supune la cine ştie ce sărituri. 

Adversarul părintelui Grasa arăta neaşteptat de ager. Văzîndu-1 atît de 
slăbănog şi nu tocmai tînăr, turcul zîmbi răutăcios, convins că-1 va răpune 
degrabă. Abia cînd obser vă eleganţa loviturilor acestuia, îl apucă 
îngrijorarea. 

— Loveşti prea tare, domnule! zîmbi Grasa. Lupta cu astfel de sculă cere 
fineţe. Se vede că eşti obişnuit mai mult cu iataganul. Am fost profesor de 
scrimă şi ştiu ce spun. După agerime, ai putea deveni un foarte bun 
spadasin. O nu, nu! Asemenea greşeli sînt de neiertat. Iată că te-ai 
descumpănit singur. Iartă-mă, domnule! Lupta cu un ageamiu nu-mi face 
plăcere. Le revedere, domnule! Poate o să ne întîlnim pe lumea cealaltă, 
chiar dacă ne despart unele păreri în privinţa credinţei. îmi pare rău că te- 
ai descumpănit. 

Adversarul căzu cu pieptul străpuns. Cae nu lungi lupta, lovi de două- 
trei ori lateral, cu mişcări înşelătoare, apoi fandă elegant, iar turcul se 
prăvăli la picioarele sale. în schimb, Costache Caravană, destul de puţin 
priceput în lupta cu sabia, avea de furcă. Adversarul îl înghesuia cu lovi 
turi sprintene, fără o clipă de răgaz. 

— Cu pistolul te doboram de mult, spuse grăsunul mînios. Văd însă că 
nici ţie nu-ţi prieşte sabia. Loveşti de parcă ar fî iatagan. Eu nu pretind că 
sînt mare priceput la sabie, însă ştiu mai mult decît tine. Auzi, tuciuriule? 
Dacă m-ar vedea acum Zambilica... armăsarul nostru... 

Cu toate că pricepea româneşte, turcul nu luă în seamă cuvintele lui 
Costache, înghesuindu-1 cu lovituri sprintene. Prinzînd un moment de 
răgaz, cînd săbiile lucrau lateral cu mişcări înşelătoare, Caravană strigă în 
turceşte: 

— Uite-1 pe Mahmud! 

Turcul se dovedi destul de nătîng, întoarse privirea doar o clipă. Suficient 
pentru grăsun să-i împlînte sabia în stomac. 

— Grea treabă! murmură Costache ştergîndu-şi transpiraţia. Nătărăul 
ăsta mă făcea tocătură dacă nu-1 păcă leam. 

în jurul Penelopei nu se adunară curioşi. Localnicii ştiau că de multe ori 
curiozitatea aducea necazuri. Străinii se fereau din aceleaşi mol 
îşi chemă pescarii şi adunară trupurile celor morţi. îi puseră în/j 

coborîră cu ei în spatele portului şi-i îngropară. 

— De necrezut, murmură Izu Klein. 

— Ai vreo nedumerire? se interesă Costache. 

— Am, domnule. Am mai multe. Nu înţeleg de ce nu aţi refuzat lupta cu 
turcul, ştiind că nu vă pricepeţi la sabie. Era dreptul domniei-voastre să o 
faceţi. 

— Pe dracu! Nu-i puteam aduce un astfel de afront adversarului meu, 
care a binevoit să mă aleagă. 

„Sînt nebuni, gîndi Izu. Nebuni de legat şi viteji cum n-am mai văzut 
alţii. Auzi vorbă! Domnul acesta ar fi preferat să moară decît să-i aducă un 
afront adversarului. Nişte oameni mai chibzuiţi i-ar fi spînzurat fără să-şi 
mai primejduiască viaţa.” 

Apoi se întoarse către Indru. 

— Iată că am rămas proprietarul aurului. Cu el îmi scot paguba primului 
transport. Voi pierde în schimb cheltuielile celor două transporturi. însă 
paguba va fi mai puţin importantă. Domnul Moriţ Avram, unchiul nostru, o 
să-mi spună cînd mă voi întoarce la Sibiu: „Eşti un jidan păduchios! Ţi-am 
spus să nu te bagi în astfel de afaceri.” 

Zîmbi şi continuă: 

— Cunosc la Varna un armean care ar fi bucuros a-mi cumpăra aurul. 
Sper să obţin o sumă ce-mi va scoate toate cheltuielile, astfel că unchiul 
Moriţ Avram o să turbeze niţel, neavînd motive de mustrare. Drumul pînă la 
Varna îl voi face cu Penelopa. Kir Iani a lucrat multă vreme împreună cu 
tatăl meu. Am deplină încredere în el. Poftim, domnule Indru, hîrtia pentru 
cinci mii de ducati! 

— Dar era vorba de două mii cinci sute, se împotrivi Indru. 

— Numai la prima vedere, folosi Izu expresia lui favorită. De fapt, eu voi 
fî în cîştig. Sper să mai lucrăm împreună. 

Cînd se porni înserarea, kir Iani porunci să se întindă masă mare pe 
puntea Penelopei. în calitate de gazdă, i se cuvenea cinstea de a prezida 
plănuita petrecere. Cu acest prilej îşi curăţă pipa îndelung, sperînd că va 
scoate din ea rotocoale frumoase. în timpul mesei îl cercetă cu atenţie pe 
Cae şi-l întrebă: 

— Strălucitorule, aveţi ţeva rudenie cu pasa Khidr de Timişoara? 

— Nu, nu, căpitane! Eu sînt român şi mă bucur că-mi cunoşti graiul. 

— Ţe păcat, ţe păcat! exclamă el gîndindu-se la vechea Penelopă. 

Puţin după miezul nopţii, corabia cu pînzele întinse porni către Varna. 
Cae şi ai lui se întoarseră la bărci. Kir Iani, aflat ca un cocoş proţăpit în 
prova, aprinse altă pipă, gîndindu-se: „Nu e el omul care mi-a ş* 
vechea Penelopă. Pezevenchiul ăla părea mai mărunt.” 


f. 

Capitolul 6 


/- ^.ntr-o vineri, către seară, intrară prin poarta de sud a Bucureştilor 

Ai doisprezece călăreţi. Opt dintre ei îşi minară caii spre hanul 

/Aj Privighetoarea de Aur. Ceilalţi patru oco liră, dintr-o toană, pe la 
piaţa Zece Mese, unde jupînul Limbă şi Zavaidoc preluaseră afacerile de 
linguri şi sucitoare ale cumetrilor Ciripoi-tatăl şi Tufănel-tatăl. Cei doi foşti 
negustori, urmaţi de tinerii moştenitori Tufănel-fîul şi Ciripoi-fîul, îşi opreau 
caii pe la răspîntii, se ridicau în scări plini de semeţie şi sugeau lacomi din 
ploştile mari ce miroseau a ţuică acrişoară de corcoduşe. 

— După cum dibăcesc eu, zise Tufănel-tatăl lui Ciripoi-tatăl, de acuma 
am intratără în rîndul boierilor. 

— Asta cam aşa e, răspunse acesta cu seninătate. 

— Sînt un boier bătrîn, sătul de războaie şi cîrmuiri înţelepte, se văicări 
Tufănel-tatăl. De-acuma e vremea să mă trag la odihnă cu jupîneasa 
Aurica. Să se mai bată şi alţii cu turcii şi cu ţînţarii, cum am făcutără noi. 

— Da, da! suspină Ciripoi-tatăl zăngănindu-şi sabia cu care nu ştia să 
umble. Pe urmă, averea... 

— Averea? Ce avere? 

— Galbenii, vere. Avem cîte opt galbeni. Cu atîta avere nu mai putem sta 
în Uliţa opincarilor, că vecinii manglesc... 

— Manglesc, ce? 

— Caii, nărodule! Şi galbenii... 

— Aşa e! se încruntă bătrînul Tufănel. Alde Papură, Limbă, Zavaidoc 
sîntără puşi pă mangleală dă cai. Nişte pramatii... 

— Şi cu nevestele... îl întrerupse Ciripoi. 

— Cu nevestele? Ce-i cu nevestele? Ştii tu să avem ceva neveste? 

Lui Ciripoi îi plăcu peste măsură întrebarea, dar gîndurile îi erau neclare 
din cauza poşircii. Făcu totuşi un efort lăudabil şi grăi din vîrful buzelor 
ţuguiate: 

— Noi n-avem neveste... Alde Aurica şi Fana... jupînesele... pfui! La 
situaţia noastră nouă... cu boierii, cu săbii... cu galbeni... Astea n-au 
fineţuri ca boieroaicele. Aş zice că e bine să le lăsăm naibii... 

— Şi dacă nu vor? se interesă Tufănel-tatăl îngrijorat. 

— Cine, boieroaicele? 

— Nu vere! Nevestele. 

Căzură pe gînduri. Grea treabă cu nevestele. Aurica şi Fam 

dospite, nu ca boieroaicele alea tinere, focoase, îmbrăcate în fineţuri şi cu 
drăcii subţiri pe dedesubt. 

în vreme ce gîndurile o luaseră razna, caii cuminţi intrară printre tarabele 
de la Zece Mese, unde afacerile mergeau prost la vreme de vară. Cumetrii 
Limbă şi Zavaidoc, tolăniţi direct pe piatra încinsă de soarele de peste zi, 
văzură picioarele cailor. Apoi, privirile lor se ridicară fără grabă către boturi, iar 
mai la urmă se opriră asupra călăreţilor. 

— Bă, Zavaidoc! se minună Limbă. Ăştia n-o fi cume trii Ciripoi şi 
Tufănel? Să dea boala... ei sînt! Mamă, ce cai a-ntîia! Auzi, cumetre Ciripoi, 
calul e pă bune, or dă zulă? 

— Pe picioarele din spate ale Zambilicăi! tună Ciripoi folosind expresia 
favorită a lui Costache Caravană. Ce tot îndrugă nătărăul ăsta? 

Tufănel-tatăl, mai veninos decît vărul, căută în minte un cuvînt 
năprasnic. Un cuvînt cu care să-i năucească pe cei doi cumetri, dar nu-i 
veni în minte nimic. în schimb, Ciripoi, ceva mai ager, se ridică în scări, lovi 
cu palma peste custura lungă de la şold şi grăi aprig: 

— Bislimah salam ghiudem Allah! 

— Ce-a zis, bre? întrebă Limbă uimit, privind spre Tufănel. 

— Ce-a zis, ce-a zis? mîrîi acesta. A zis pă turceşte să vă daţi la o parte 
din fata unor boieri. 

j 

— Sînt matoli. Mamă, ce matoli sînt! interveni Zavaidoc împăciuitor. 

Apoi continuă cu viclenie: 

— Cumetre Ciripoi, cumetre Tufănel, bag de seamă că aţi intratără în rîndu’ 
boierilor, din care ne tragem şi noi, chiar dacă se brodeşte a nu avea starea 
voastră... fiindcă spiţa săracă... Ia daţi voi ploştile alea la neică! Nişte boieri 
mari nu se cuvine să ţină în mîini asemenea spurcăciuni... carele... 

Se încurcă. Nu mai ştiu ce s-ar fi cuvenit să spună, dar Tufănel şi Ciripoi 
se mulţumiră şi cu atît, astfel că întinseră ploştile mari fandosindu-se în fel 
şi chip. Limbă şi Zavaidoc tăbărîră creştineşte asupra lor şi nu luară în 
seamă gustul poşircii cam arsă. Lui Tufănel-tatăl îi veni în minte să 
descalece dintr-un salt, aşa cum îi văzuse pe domnii Cae, Chirilă, Ducu şi 
Caravană. Scoase un chiţcăit ce se dori strigăt, făcu un salt mare şi dărîmă 
cu fruntea jumătate din taraba de alături. îşi adună apoi mădular cu 
mădular, dar căzu pe fund, înlemnit lîngă cei doi cumetri. Văzînd asemenea 
dezastru, Tufănel-fiul coborî, cam nesigur de pe calul său, apoi grăi cu 
semeţia nelipsită familiei lor: 

— Ăsta e un salt de război, cînd te arunci cu fruntea asupra 
duşmanului. Domnul Tufan, nobilul nostru părinte, l-a dibăcit de la 
prietenul său Costache Caravană. La înce put, domnul Tufan îi 
Costache: „înălţimea-voastră... adică nu... Bă Costache, saltu’ 
tocmai-tocmai.” Abia la urmă a dibăcit că avea ceva haruri. Cî 

domnul Tufan călare pe Penelopa... că erau la turci... şi i-a venit rîndul să 
se bată cu doi... adică cu patru, sau cu opt, am zis: „Gata, tată! Facem 
juma-juma!” N-a vrut. I-a înţepat singur. Turcii răcneau: „Bre, Tufane-paşa, 
îţi dăm răscumpărare. Zece mii de ţechini de aur. Cincizeci de mii... o sută 
de mii... ” 

— Auăleo! se văită Limbă, privind cu desnădejde pios ca ce se uşurase. 

De ce nu le-ati luatără ţechinii? 

î » 

— Nu era chip, interveni Ciripoi-tatăl, cu o ultimă sclipire de luciditate. Că 
onoarea... şi domnule în sus... domnule în jos... cu ultima şansă... Ce mai? 
Fineţuri boiereşti. 

Tufănel-fîul şi Ciripoi-fîul, dimpreună cu cei doi, îi urcară cu chiu cu vai 
pe spinările cailor. După o jumătate de ceas, Tufănel-tatăl căzu la uşa casei 
în braţele consoartei Aurica, o jupîneasă voinică, poate de două-trei ori cît 
el, şi mai avu puterea să strige: 

— Scoate-mi, fă, umblătorii, că mor! 

Aurica îi desfăcu încălţările prea mici pentru nişte picioare obişnuite 
desculţe la vreme de vară. Apoi îl sui în pat, fericită că-1 vede acasă. După ce-i 
frecă fruntea cu oţet de vin, seniorul îşi mai veni în fire şi începu să îndruge 
molcom: 

— I-am tăiatără singur... adică şi cu fiul nostru... fiindcă ăilalţi... ca 
iepurii... numai noi singuri... Pe urmă, m-am căutatără de sănătate la un 
vraci bătrîn, copt la minte, carele mi-a zis: „Bre Tufane-paşa, din Deltă ţi se 
trage boala şi alte vătămături. Dacă nu te cauţi degrabă cu ceva leacuri o 
mierleşti cum te văd şi mă vezi. Asta e.” Zic: „înţeleptule vraci, care ar fi 
leacul cel mai potrivit?” Zice: „O muiere de vreo douăzeci-treizeci de 
primăveri. Numai asta te face bine... ” 

Apoi, văzînd-o pe jupîneasa Aurica încruntîndu-se, Tufănel-tatăl o 
întoarse cu înţelepciune: „Nu am putinţă, măritule vraci. Mai bine mor, 
chiar dacă noua stare ne-ar da dreptul la unele fineţuri. Nimeni nu face o 
ciorbă de ştevie sau de urzici ca nevastă-mea Aurica. Ea mă spală, săraca... 
şi nu umblă cu reteveiu... ca altele...” 

După ce rosti acele vorbe cu toată hotărîrea, adormi buştean. Prin casele 
vecine se aprindeau luminările de seu, ori se stingeau, după caz. Numai la 
Privighetoarea de Aur se arăta vînzoleală mare. Musafirii picaţi pe 
neaşteptate îi umplură sufletul de bucurie jupînului Cristache Mutu. 
Slujitorii alăturară degrabă cîteva mese, apoi Caravană, bun prieten cu 
hangiul, întrebă: 

— Ce ne dai în seara asta, Cristache, băiatule? 

cimbru, la care aş adăuga cu învoiala voastră cîţiva căţei de usturoi, sau 
mai bine un ardei iute. O ciuşcă ce-ţi face părul măciucă şi cerul gurii 
jeratec, dar îţi curăţă beregata şi o lustruieşte mai bine ca raşpelul, făcînd 
loc de trecere tămîiosului de Drăgăşani ce tremură la gheaţă de vreo trei 
ceasuri. Ar mai fi nişte deşert de viţel umplut cu carne tocată şi 
castraveciori care pocnesc în gură ca cireşele pietroase. Lîngă astea ar 
merge o tavă cu fudulii şi momiţe, bune să învieze un unchiaş uitat de 
păcatele lumeşti. 

— Adu degrabă, nătărăule! Adu din toate! strigă Caravană privindu-1 cu 
ochii luminoşi. în Deltă ţi-am dus dorul. Numai peşte. în prima zi îl mănînci 
cu poftă. A doua zi, nu e rău. A treia zi, mănînci că ţi-e foame. A patra, ţi-e 
silă de viaţă. A cincea, ai vedenii. A şasea, te gîndeşti că şi ajunările îşi au 
rostul lor pe lume şi te pui pe ajunat ca orice creştin cuminte. 

— Mă mustră cugetul, domnule, se aplecă Sile Adormitu spre urechea 
lăbărţată a părintelui Grasa. Iată că aţi dat pe nobilul vostru gît vreo două 
ocale de pulpă şi cel puţin cinci fudulii. Despre domnul Costache nu mai 
pomenesc. Unde se aşază el, trage a secetă şi a uscăciune. Dar eu? Eu sînt 
un biet păcătos care are necazuri după cinci ocale de pulpă fragedă şi vreo 
duzină de fudulii. 

„Pe cele şapte vaci slabe! se mînie părintele Grasa. Ticălosul ăsta duce la 
mîncare mai bine ca mine. însă la băutură îl dobor. Dacă nu-1 bag sub 
masă în seara asta, îmi impun cincizeci de mătănii peste cele opt pe care le 
fac înainte de culcare.” 

Părintele Grasa rămase totuşi păcălit, fiindcă Indru se ridică de la masă 
şi-i făcu semn lui Sile să-l urmeze. Cum cheful era în toi, puţini observară 
dispariţia lor. Descum pănit şi morocănos, părintele Grasa părăsi masa 
comună. Un bărbat străin, cu fălcile mari, ieşite în afară ca nişte aripi, se 
cinstea alături, de unul singur, plictisit peste măsură. 

— Domnule! zise Grasa înclinîndu-se politicos, atît cît îi îngăduiau 
puterile după o seamă de căni de vin. Cînd vinul e bun, unele îndemnuri ale 
inimii mă poartă către mărturisiri gingaşe. Sînteţi oare omul potrivit pentru 
a asculta o destăinuire? 

— Ce noroc! se bucură fălcosul. E drept că mă aflu după o jumătate de 
găleată cu vin. Şi e tot atît de drept că sînt un om cult, dar nu prin 
şcolarizare, ci prin acumulări de-a lungul unei vieţi petrecute lîngă o seamă 
de oameni mari. Mărturisirile voastre vor găsi în mine cel mai desăvîrşit 
ascultător. îmi voi da toată silinţa să vă pricep şi să vă asigur că vorbele cu 
har au o mare înrîurire asupra inimii mele sensibile. Am dus o viaţă de 
cumplită sărăcie. Poate că aşa am fost sortit. Dar să nu uitaţi că si 
şi părţile ei bune. Ea ne sensibilizează şi ne ajută astfel să-i înţ^ 
bine pe cei ce sînt în suferinţă. Azi îmi beau sabia. Am a\ 

frumoasă. Vă ascult, domnule. 

Părintele Grasa prinse destul de puţin din frazele fălcosului, preocupat 
de ceea ce avea să spună. 

— Nu e doar o banală mărturisire, începu Grasa şi mă bucur că o 
istorisesc unui om sensibil. Astfel, cu atît mai mult cu cit nu am mai 
dezvăluit-o şi altora, fiindcă am şi eu sensibilităţile mele. Că sînt un mare 
nobil francez, asta o ştiu mulţi oameni. Că sînt un spadasin de clasă înaltă, 
iar o ştiu o seamă de oameni. însă ce nu ştiu cei de aici, este marea avere 
de care dispun în Franţa. M-am născut bogat. îngrozitor de bogat. Am 
studiat la cele mai scumpe colegii din Franţa. Am învăţat arta scrimei 
cunoscînd tot alfabetul ei. E plăcut să fii bogat. Doar faci un semn şi o 
mulţime de slujitori aleargă să-ţi împlinească toate gusturile. Dar, vine un 
moment de saturaţie pentru un om de acţiune. Vine un moment cînd nimic 
nu te mai atrage la dulce lenevie. Am un suflet milos şi bun. O vreme, m- 
am ocupat de bunăstarea celor ce lucrau pe moşiile mele. După ce au ajuns 
ei la belşug, am căutat altceva. Am devenit profesor de scrimă. Cei mai 
renumiţi spadasimi ai Franţei au învăţat la mine arta scrimei. După un 
timp, am înţeles că nu asta e menirea mea pe Pămînt. A-i învăţat pe oameni 
violenţa armelor, nu e ceea ce-i place Tatălui Ceresc. Şi ca bun creştin, am 
vorbit cu prietenul meu episcopul din regiune. El mi-a propus să devin 
preot. îndemnurile lui m-au atras. Am făcut o porohie pe moşiile mele. însă, 
chiar de la început m-au mîhnit păcatele enoriaşilor mei. Omul cînd trăieşte 
în belşug, socot că face mai multe păcate decît săracul. Enoriaşii mi le 
mărturiseau la fiecare spovedanie şi nu se întrezărea nici o ameliorare. Aşa 
stînd lucrurile, mi-am propus să fiu mai sever şi le porunceam cîte cinci 
zeci de mătănii pe zi. Dar păcatele în loc să scadă, erau la fel de multe. Am 
înţeles că trebuie să trec la ceva mai aspru. Aşa am ajuns la bătaie, 
socotind că asprimea bătăilor va da rezultate mai bune. Cînd enoriaşul 
venea la spovedanie cu păcate mari, îl altoiam cu toată asprimea. 

— Şi nu s-au împotrivit? întrebă fălcosul mirat. 

— Să se împotrivească? Cine ar fi cutezat cînd bunăstarea lor depindea 
de mine? 

— înţeleg. Le-aţi bătut şi pe doamne? 

— Nu, asta nu! Sînt un gentilom, domnule. Apoi, doamnele cu gingăşia 
lor înnăscută, îmi mărturiseau numai păcatele mici. Aşa a trecut o vreme. 
Eram din ce în ce mai încîntat. Enoriaşii se lepădaseră de păcatele mari. 
Destul de rar îi mai scăpăm unuia sau altuia cîte o scatoalcă. Rapoartele 
mele către episcop erau tot mai frumoase. 

— Interesant! observă fălcosul. 

— Interesant, dar nu cu totul. Nu a trecut mai mult de un ai 
înţeles adevărul. De frica bătăilor, enoriaşii nu-mi mai mărturise 

mari. Observînd că nu asta e chemarea mea, am părăsit parohia fără păreri 
de rău. 

— Asta e tot? 

— Nu, nu e tot. Un prieten al meu, om de mare cultură, a vizitat toate 
zonele românilor şi mi-a vorbit despre acest minunat popor peste care au 
năvălit adesea multe neamuri şi cu care a fost veşnic în războaie. Mi-a spus 
că românii sînt la fel de frumoşi la chip şi inteligenţi ca şi noi. Că avem 
origine comună. Iar limba lor e atît de curată şi de dulce, încît o înveţi uşor. 
Socot că limba e cel mai mare bun al unui popor. Cînd un popor îşi pierde 
limba, e sigur că se destramă. Aşa s-a întîmplat cu multe neamuri. Aflînd 
toate astea şi cum sînt curios din fire, am ajuns aici. 

Hanul Privighetoarea de Aur, cu veselia sa, se pierdu curînd în spatele lui 
Cae şi Sile. 

— Aş putea să vă întreb, fără să vă supăr, care este ţinta călătoriei 
noastre? se interesă lunganul cam dezamă git că părăsise o masă atît de 
îmbelşugată. 

— Mergem la jupînul Calapăr, zîmbi Cae înţelegîndu-i supărarea. Am mai 
fost la el împreună acum vreo cinci ani. 

— îmi amintesc, domnule. E bărbatul acela mărunt, gras, cu figura de 
guşter. 

— întocmai! 

— Şi are două fete lălîi, ca două căpiţe de fîn. 

— Aşa e! 

— Iar jupîneasa a bătrînă e otova din cap şi pînă-n tălpi. Are faţa 
rotundă, gura mare şi dinţii mici, ca un pepe ne din care lipseşte o felie. 
Fetele ei nechează ca nişte iepe cînd văd un bărbat mai acătării. Dar 
jupîneasa face sarailie bună. Pe urmă fagurii... 

— Taci dracului, că m-ai ametit! rîse Cae. 

— Chiar aşa, domnule! grăi Sile pocăit. La băutură, cînd nu cînt, 
vorbesc. Eu sînt dat naibii la chestii d-astea. Vreţi să vă cînt ceva subţire? 

j î 

— Nu, nu! se apără Cae. 

— Măcar ăla de-i zice Băieţi, răsturnaţi găleata! sau Fetelor, mai cu 
nădejde! ori Prohodul. îl ştiu tot, dacă-mi daţi domnia-voastră răspunsurile. 
Am o voce care pune pe goană o ceată de ucigaşi. 

Ajunseră curînd într-o uliţă liniştită. Pe la porţi, fetele şedeau de taină cu 
băieţii. Noaptea frumoasă de vară alunga somnul. Aproape de poarta 
jupînului Calapăr, le căzu în braţe un tînăr mărunt şi slăbuţ. 

— Iertare, cinstiţi jupîni! zise omul grăbit peste măsură. 

— Ai ceva necazuri? întrebă Cae văzîndu-1 că se îmbracă din mei 

— Mari, foarte mari. Calapăr vrea să mă însoare cu una dii 
Zestrea e bună, dar fetele parcă sînt apucate. Adineauri s- 

asupra mea şi m-au dezbrăcat pînă la piele. Dacă nu se încăierau între ele, 
numai Dumnezeu ştie ce se putea întîmpla. Vă închipuiţi, domnilor, că nu 
mă pot însura cu amîndouă deodată. 

— Dar pe rînd? zîmbi Cae. 

— Nici măcar pe rînd. 

— Atunci, lasă-te păgubaş! 

— Nu pot. Sînt un negustor tînăr. Zestrea mi-ar prinde bine. Dacă apuc 
să mă însor cu una înainte de a mă omorî cealaltă, sînt un om făcut. Am să 
mai încerc, dar pentru seara asta zău că e prea mult. Poate dacă aş fî niţel 
băut, să nu mai simt cînd încep să mă buşească de toţi pereţii, aş ajunge la 
un drum bun. Jupîneasa Calapăr mă încuie cu amîndouă în odaie şi zice s- 
o aleg pe care-mi place. 

— înţeleaptă judecată! observă Cae. 

— Nu, cinstite jupîn! Nu, păcatele mele! Cum pun ochii pe una, cealaltă 
mă păleşte de săr scîntei. M-au bătut de vreo cîteva ori că numai prişniţele 
cu ceapă şi cu fiertură de tărîţe m-au pus pe picioare. Bună seara, cinstite 
feţe! Alerg să mă oblojesc. Dacă n-am ceva ruptură de oase, mă întorc 
mîine. 

Cae şi Sile intrară în curtea mare cît un pogon, adăpostită de copaci 
bătrîni. în cerdacul frumos lucrat cu crestături de mînă, mobilierul din 
răchită albă, tăvile de argint răspîndite într-o neorînduială plăcută, sau 
învelitorile multe scoase la aer, arătau bunăstarea proprietarilor. Auzind 
zgomot, vechiul negustor ieşi din casă urmat de doi slujitori. 

— Bine te-am găsit jupîne Calapăr! zise Cae. 

— Aha! răspunse acesta morocănos. Domnia-ta eşti? Crezi că e mare 
plăcere să te văd o dată la cinci ani? 

Sub aparenţa ursuză, gazda era un bărbat cu sufletul mare, generos. Iar 
acum către pragul bătrîneţii lăcrima pe ascuns la cea mai mică emoţie. îl 
iubea pe Indru ca pe fiul său. Cu mulţi ani în urmă, tînărul îi salvase 
familia de la mare primejdie. 

— Intraţi odată! continuă aspru. Ce v-aţi proţăpit în prag? 

— Intrăm cu toată plăcerea, dar aş fî preferat cerdacul cu aerul său bun, 
răspunse Cae, ştiind că jupînul Calapăr îşi petrecea multe ceasuri acolo. 

— Atunci, luaţi loc! O vom înştiinţa curînd pe jupînea sa Calapăr. Acum 
e în iatacul fetelor, unde are ceva treburi grabnice. 

Se aşezară cu plăcere în fotoliile de răchită şi porniră să discute fără 
grabă. Undeva în aripa de răsărit a impunătoarei clădiri, se auzea neclar o 
voce joasă ca de bărbat răguşit. Era jupîneasa Calapăr care îşi muştruluia 
fetele. 

— V-am spus de o mie de ori că nu e bine să tăbărîţi as 
bărbat, zise ea. O să vă măritaţi la paştele cailor cu asemenes 

Cum v-am învătat eu? 

— Să fim sfioase, aşa cum le place bărbaţilor, strigară fetele într-un glas. 

— Atît? mîrîi disperată jupîneasa. 

— Să ţesem în jurul bărbatului, ca păianjenul. 

— Ei, ei asta e, fetelor! se îmbufnă ea. Noi femeile ne naştem cu haruri 
mari. Şi să ştiţi de la mine că numai proas tele îşi închipuie că ar fi urîte. în 
toată lumea asta nu se află vreo femeie urîtă. Fiecare femeie are ceva al ei, 
numai al ei. Unele au faţa lătăreaţă, sau ascuţită, sau nasul urît, sau 
picioarele strîmbe, ori corpul otova, dar găseşti la ele în schimb ori o voce 
dumnezeiască, sau un rîs minunat, sau un sîn care te bagă în răcori, sau o 
graţie deosebită, sau însuşiri în dragoste pe care nu le pot avea cele ce se 
cred frumoase. Am cunoscut odată o femeie deşteaptă cu faţa urîtă. Cînd 
rîdea, faţa ei devenea cea mai frumoasă din lume. Totul se schimba la ea, 
iar ochii preţuiau atunci cît o comoară. Bărbaţii pricepuţi dibăcesc 
asemenea haruri. D-aia zic: nici o femeie cuminte nu are dreptul de a se 
crede năpăstuită. Fiecare trebuie să-şi caute ce are mai bun şi să îl pună în 
valoare. Dacă nu face aşa, e o toantă. în dragoste, bărbaţii cei mai înţelepţi 
devin nătărăi. Cel mai slăbănog bărbat din lume simte nevoia să ne 
ocrotească ştiindu-ne slabe şi neajutorate. Dar aş vrea să văd eu un bărbat 
ce ar putea răbda chinurile unei naşteri. Cel mai grozav bărbat, cînd are o 
zgaibă, sau o mică răceală, se văicăreşte de se aude cale de o poştă. Cînd 1- 
am cunoscut pe jupînul Calapăr, era slab şi uscat de-1 bătea vîntul. Ieşisem 
cu el la un început de primăvară pe malul Dîmbo viţei. Se lăsase frig. Şi-a 
scos sumanul şi l-a pus pe umerii mei, cu toate că nu-mi era rece. în 
schimb, el tremura ca un apucat. I-am zis: „Ah, jupîne dragă, acum mi-e 
mai bine. Sînt o biată fată lipsită de harurile puterii. Nu ca domnia-ta care 
ai putea să stai în mijlocul iernii ca o stîncă în faţa gerului năprasnic.” în 
asemenea cazuri, nici o exagerare nu-i prea mare. Să-l fi văzut fetelor, cum 
mă aproba cu toată convingerea şi tremura de i se băteau dinţii unul de 
altul. Aşa au fost bărbaţii de cînd e lumea. Cînd venea pe la noi, mama ne 
băga într-o odăiţă şi ne lăsa singuri, dar mă sfătuia cum să-l prind în plasă, 
cu bucăţica, nu cu ghiotura. Noi femeile avem răbdare. Bărbaţii sînt mai 
năvalnici. Dacă mă aşezam pe scaun, aveam grijă să-mi salt niţel poa lele, 
dezvelindu-mi picioarele pînă aproape de genunchi, cu prefăcută neştiinţă. 
Asta a rămas la noi femeile de cînd e lumea. Nici o femeie deşteaptă nu-şi 
păzeşte fusta sau rochia, atît cît vrea să arate. Sau mă lăsam spre el din te 
miri ce, destul să se vadă niţel prin despicătura bluzei. 

— Să se vadă, ce? o întrerupseră cele două într-un glas. 

— Cum ce? Năroadelor! Ce are femeia mai frumos în bluză? înti> 
continuă ea îmbunată, jupînul Calapăr devenise mai îndrăzneţ 
îndrăzneţ, îl lăsam pînă unde ştiam eu. Bărbatului, dacă-i arăţi 

o dată, ai încurcat-o. Pe urmă trebuie să alergi tu după el. Cum vă ziceam, 
pune jupînul Calapăr mina pe bluză, aşa ca din întîmplare. Bărbaţii sînt 
daţi naibii la pipăit. Au strategia lor şi de multe ori ne prostesc dacă nu 
luăm seama la vreme, fiindcă nu sîntem nici noi de lemn. Ba mai mult, noi 
femeile, cu toate şiretlicurile noastre, iubim mai temei nic decît bărbaţii. Şi 
ce credeţi, fetelor? îl las eu să văd pînă unde îl ducea mintea. Chirăiam niţel 
cu prefăcută spaimă. La urmă, uit de înţelepciune şi în loc să mă retrag 
sfioasă, îi scap o labă de-1 trimit tocmai în perete. Unde s-a proptit el a 
căzut tencuiala. Aveam palma grea ca şi voi. Cînd mă uit mai bine, jupînul 
Calapăr arăta cam sleit. O femeie cu judecată nu trebuie să-şi bată 
bărbatul înainte de cununie. încep să chirăi şi să plîng mai mult de spaimă 
decît din alte porniri. Rari sînt bărbaţii care să facă faţă unor lacrimi de 
femeie. 

— îl iubeai? întrebară fetele. 

— Auzi vorbă! Sigur că-1 iubeam, năroadelor! Văzîn du-mi lacrimile, 
jupînul Calapăr uită de buşeală şi mă întrebă grijuliu: 

„Ce e, jupîniţă, dragă?” 

Zic: 

„Ce, ne-ce, nu e bine! Ai muşchii şi oasele tari ca fierul. Mi-am zdrelit 
bunătate de mînă.” 

„Aşa e! răspunse el cu toată convingerea. Muşchii şi oasele mele... iar 
mînuşiţele fragede ale domniei-tale... ” 

Mi-a apucat mîna. L-am lăsat, gîndindu-mă să-i dau unele avansuri care 
ar şterge necazul de adineauri. Zic: „Jupîne, nu mîna are ceva ponoase, ci 
mai degrabă umărul. Ah, ah, cît sînt de slabă şi neajutorată!” 

„Lasă, că eşti cu mine! se îmbăţoşă el. Să nu plîngi! Să nu plîngi că 
reparăm noi totul! Scoate bluza!” 

„Vai, vai, jupîne dragă! m-am ruşinat eu de-a binelea. Promiţi că nu te 

uiţi?” 

» 

„Cu mîna pe inimă, jupîniţă.” 

L-am crezut, cum credeţi voi că o să plouă cînd rage măgarul a secetă. 
Mi-am scos bluza. Jupînul Calapăr se cam îngălbenise şi nu-şi mai lua 
ochii de-acolo. Zice el: 

„Jupîniţă dragă... cred că şi fusta...” 

„Fusta? Ce-i cu fusta?” 

„Păi... ziceam de vătămarea de la umăr... 
încheietura piciorului. Pe urmă, lumînă 
lumina...” 

Zic: 

„Ascultă, Dumitru Calapăr, să laşi luminările în pace! Dac 
stingi, treci întîi pe la tata! Iar după cununie...” 

„Alerg, alerg, jupîniţă dragă, strigă el aprins rău. N-aş mai fi om ştiind 
că răul şi durerile se întind asupra domniei-tale.” 

Ne-am cununat chiar în seara aceea. Aşa se lucrează, fetelor. Cu 
chibzuială şi răbdare. Nu uitaţi că bărbaţii înţelepţi au harul de a descoperi 
ce e frumos la o femeie! Dar şi femeia trebuie să-l ajute în această privinţă. 
Bărbatul ce caută numai faţa sau piciorul frumos e orb şi prost. Iar de 
proşti să fugi mîncînd pămîntul. Femeia care plînge după un prost se 
dovedeşte o gloabă. 

Jupîneasa Calapăr veni într-un suflet să-şi vadă musa firul drag. îi 
prinse gîtul cu braţele ca două ţevi de tun şi-i culcă fruntea la pieptul ei cît 
o clopotniţă. Bucuria lui Cae nu se dovedi mai măruntă. Era atîta dragoste 
şi linişte la pieptul bătrînei doamne, încît îl răsplăti pentru rarele lui clipe 
de desfătare. 

— Ei, îmi rupi mijlocul cu mîinile tale ca fierul. 

— Aşa este! răspunse cu blîndeţe unul dintre cei mai inteligenţi oameni 
din acele timpuri. 

Obişnuită cu micile fanfaronade ale bărbaţilor, jupînea sa Calapăr se feri 
să zîmbească şi-l întrebă ca orice mamă drăgăstoasă: 

— Ce-ar vrea băiatul mamei să mănînce? Să nu-mi spui că eşti ghiftuit! 
Le mai cunoşti pe fetele noastre? Ce cotcodăciţi ca cloţele cînd se ridică de 
pe ouă, năroadelor? Au crescut mai mult în lături, ca şi mine, continuă ea 
cu neprefăcută admiraţie. Tiţa şi Leana au şoldurile mari, taman bune să 
facă gemeni. Ferice de cine le-o lua! E, te, tee! Domnul mi se pare că e 
viteazul Sile Adormitu. Cel care l-a doborît cu piatra pe faimosul Perisini. Ce 
plăcere! 

— Slujitorul vostru supus! grăi Sile cu toată eleganţa vorbelor atît de 
dragi lui. 

— Eşti însurat, jupîne Adormitu? 

— Nu, doamnă. Am fost, dar m-am despărţit. Mai bine zis, am luat-o la 
goană. 

— Ah, ah! Cum asta? 

— Mă bătea, doamnă. Mă bătea crunt. Fosta nevastă era cu un cap mai 
mare decît mine, şi vedeţi că nu sînt dintre cei mărunţi. Avea un pumn cît o 
căpăţînă de oaie. Asta s-a născut femeie din greşeală. Dar avea şi părţile ei 
bune. Cînta frumos, iar ochii ei adînci mă desfătau adesea. Din păcate, 
eram tînăr şi nu aveam pumnul greu ca acuma. 

— N-ai mai întîlnit-o? 




— Nu, doamnă. I-am pierdut urma. 

— Vai, vai! Un bărbat ca domnia-ta? Puternic, frumos, înalt cît 
singur. N-ai avut noroc. Domnie-tale ţi-ar trebui o fată 
cuminte, pe care s-o ocroteşti, cum sînt fetele mele. 

— S-a dus tinereţea, doamnă, bătu în retragere Sile. 

— Ei, cum poţi să spui asemenea vorbă? se miră ea. Bărbaţii copţi la 
trup şi la minte totdeauna ajung la căsnicii bune. Va trebuie să ne ocupăm 
de domnia-ta. Ce naiba, doar sîntem creştini! Dacă noi nu ne ajutăm... Nu 
te putem lăsa într-o astfel de stare ce nu se potriveşte unui bărbat valoros 
şi plin de harurile gîndirii chibzuite. Eu alerg să aştern masa. Pînă atunci, 
poate ar fi bine să stai la taclale cu fetele noastre. Sînt sfioase, dar nu le lua 
în seamă! Hai, fetelor, duceţi oaspetele în aripa de răsărit a casei! Acolo e 
linişte, domnule Adormitu. 

Sile privi disperat spre Indru. Acesta îşi reţinu cu greu un zîmbet, însă 
ochii îl dădură de gol. Văzînd că nu are încotro, Sile pipăi cu coatele 
pietroaiele din buzunare şi porni mai îmbărbătat alături de cele două 
zdrahoance care uitară îndemnurile mamei şi-l cărară mai mult pe sus. 
Curînd se auziră chirăituri mari dinspre aripa de răsărit a impunătoarei 
case. Jupînul Calapăr tuşi aprig. Jupîneasa Calapăr, care nu se dovedea 
surdă, tresări speriată. 

„Doamne, Doamne! gîndi ea. Nebunele s-au apucat să-l buşească. Eu n- 
am fete la uşă. Am pacoste. Greu e să măriţi nişte afurisite ca astea!” 

Alergă într-un suflet să repare ce se mai putea repara. Deschise uşa, dar 
o împinse la loc, iar pe faţă îi apăru un zîmbet. Sile Adormitu le buşea pe 
amîndouă, de mai mare dragul. 

„Ăsta bărbat! Gîndi jupîneasa Calapăr. Lucrurile merg bine. S-ar putea 
să aleagă una dintre ele. Pe cealaltă i-o dăm tînărului negustor. Cred că îl 
plac. Altfel nu s-ar lăsa ele buşite.” 

— Mă mir că-mi ceri trei sute de galbeni, rosti jupînul Calapăr privindu-1 
încruntat pe Cae. Acum cinci ani aveai o mie de ducaţi de aur şi mi-ai 
pomenit despre o anumită avere, cum n-au alţii nici în vis. 

— Adevărat! zîmbi Cae. Toată averea mea a trecut în vistieria tării. 

» 

Aproape cincizeci de mii de ducaţi. 

— Dacă eşti sănătos la trup, înseamnă că la minte ai ceva hibă, se zborşi 
gazda îngrozit de asemenea sumă risipită. 

— Poate, rîse Cae. Dar nu e totul. Negustorului Isaia îi datorez cinci sute 
de galbeni, iar unui alt negustor din Sibiu, patru mii de ducaţi. 

— Vai mie, vai mie! îşi scutură cu deznădejde guşa jupînul Calapăr. Eşti 
tăcănit de-a binelea, băiatule. 

Indru nu se supără. Simţise de mult cît îl iubea bătrînul. 

— N-am avut încotro, jupîne, zise continuînd să zîmbească. Mihai-vodă a 
slobozit oştile ţării. I-a lipsit însă aurul necesar plăţilor. Despre noi biruri 
asupra populaţiei nici nu voia să audă. Iar o parte dintre boieri sîr 
şi zgîrciţi. Acum înţelegi de ce mi-am risipit averea? 

— înţeleg, răspunse bătrînul privindu-1 cu admiraţie. Dar pi 

oştilor, Mihai-vodă a rămas fără putere taman acum cînd ne pasc 
primejdiile mari. Să nu crezi că nu ştiu şi eu cîte ceva. Noi negustorii ştim 
uneori multe. A mai semnat şi actul de vasal al principelui Transilvaniei şi 
iată-1 cu juvăţul de gît. 

— Va fî bine, jupîne Calapăr. Dacă nu ne atacă nimeni pînă la toamnă, 
ai să auzi lucruri mari. 

— Să dea Dumnezeu, însă nu-mi vine a crede! Un conducător fără oşti e 
mai de plîns decît un popă fără enoriaşi. 

— Mai ţii minte Oştirea Bucegilor? 

— Auzi vorbă! îmbrăcată toată la fel, cu scule bune de luptă, cu tinereţe 
şi agerime, fără fierărie pe ea... Păcat că s-a risipit. 

— Se adună din nou. 

— Zău? tresări gazda. Atunci e bine. 

— Nu chiar aşa de bine cum crezi. Lui vodă îi lipseşte aurul necesar 
pentru a o face mare şi puternică. 

— D-aia ai venit după galbeni la mine? 

— D-aia. 

— Rămîi aici! porunci gazda grăbit dintr-o dată. Eu dau o fugă la Isaia, 
Luca, Tănase şi Pascu. 

— Nu e bine să se afle despre noua oştire, grăi Cae. 

— Lasă, că nu mă înveţi tu pe mine! se sborşi gazda. Sîntem şi noi 
români, ce dracu! îţi închipui că negustorii au altă inimă? 

Jupînul reveni tîrziu, aproape de miezul nopţii. 

— Iată o mie de galbeni, spuse răsuflînd greu. Această sumă nu o 
datoraţi nimănui. Să mai vii peste o săptămînă! Breasla negustorilor din 
Bucureşti va mai aduna ceva galbeni. Iar meşteşugarii, atît de legaţi cu noi, 
nu vor rămîne surzi la cererea noastră. Sînt cinci ani de cînd am scăpat de 
sub turci. în aceşti ani de răgaz negoţul şi meşteşugurile româneşti au 
căpătat înflorire. Păcat că liniştea e de obicei scurtă. Avem un popor harnic 
şi viguros. Dacă am avea pace şi linişte, s-ar uimi lumea de ce sîntem în 
stare. Iar prin negoţul cu noi, neamurile vrăjmaşe ar avea mai mult de 
cîştigat decît prin jafuri şi războaie. Oare cînd vor înţelege oamenii acest 
lucru? Popoarele îşi fură între ele cîte o bucată de pămînt. Pămîntul ajunge 
cînd la unii, cînd la alţii. Oamenii mor zadarnic şi n-au răgaz de lucrări şi 
foloase. La Călugăreni au murit zeci de mii de turci. Ce-au folosit turcii? 
Ţara lor e mare şi bogată. O cunosc bine. Cînd vor înţelege turcii că trebuie 
să-şi tragă foloase din ea? Mi-ar fi plăcut să-i văd la Bucureşti pe negustorii 
turci, neînsoţiţi de ieniceri şi spahii. Să le dăm vite, miere, cai, făină, 
scoarţe de-ale noastre, frumoase obiecte din lemn, ţesături de 
cînepă, hamuri şi încălţări, scoabe şi unelte, căruţe trainice şi 
ce, iar ei să ne aducă frumoasele lor covoare, obiecte din aram ăi 

mătase, chihlimbaruri, măsline şi alte mirodenii. Jefuin du-ne cu război, ne 
iau cîteva turme de vite slabe şi prăpădite crescute pe ascuns ici-colo. Iau 
cîteva zeci de căruţe cu miere şi te miri ce, fiindcă nu ne dau răgazul să 
creştem vite şi stupi şi cai, sau să meşteşugim lucruri multe şi bune. Se vor 
trezi oamenii cîndva, băiatule? Poate peste o sută ori peste două sute de 
ani. Atunci poate vor înţelege că pacea, negustoria, meşteşugurile, 
schimburile dintre neamuri aduc mai mult folos decît războaiele. Turcii ne 
fură copiii şi fetele fiindcă le lipseşte tineretul. Oştenii lor stau cu anii 
departe de familii. Cînd omul e pe lingă casa lui şi are răgaz de muncă, 
înfloreşte bunăstarea familiei şi are prilejul să facă prunci, cu gîndul să nu 
fie zadarnică truda. în Cîmpia Bărăganului se fac bucate, cînd e linişte, mai 
multe decît ne trebuiesc nouă. Nu-i firesc să schimbăm plusurile cu vecinii? 
în munţi pot creşte vite şi oi cît să prisosească de zece ori. Oare sînt orbi 
duşmanii noştri? 

Tăcură. Boarea aspră dinspre zori înfiora noaptea. Undeva prin apropiere 
se auziră vocile somnoroase ale caraulei de pază: 

— E linişte. E pace. Dormiţi, oameni buni! 

* 



în marea sală de arme a palatului domnesc, Mihai-vodă îşi făcea obişnuita 
partidă de scrimă cu tînărul clucer Băicoianu. Loviturile domnului Ţării 
Româneşti se deosebeau mult de ale altor spadasini, datorită firii sale. Sabia 
nu se mlădia prea mult în mîna sa, iar parada ripostă era scurtă, iute, aproape 
milimetrică. Rar se întîmpla ca sabia lui să lucreze împletită cu a celuilalt. 
Mişcările înşelă toare nu porneau din lovituri laterale sau din scăderi de 
înălţime. Şi nici din fandări lungi, obişnuite la spada sinii din Apus. întreaga 
strategie venea de la mişcările corpului său deosebit de elastic. Băicoianu, 
adept al învălui rilor largi, cînd lama şuieră frumos prin aer, al împletirii 
lamelor pînă aproape de mîini, al înfloriturilor, al micilor artificii, dovedea alt 
stil, deprins de la şcoala lui Grasa şi Ducu. Domnul nu se putea împăca însă 
cu astfel de stil, fiind credincios loviturilor simple, agere, economicoase. Aflaţi 
pe margini, Cae, Ducu, Costache, Chirilă şi părintele Grasa urmăreau 
desfăşurarea luptei între două stiluri atît de diferite. 

— Ei drăcie! murmură vodă. Pari cam nedormit, ducere. 

Băicoianu roşi. Era cu adevărat nedormit. Iar o partidă de scrimă la ora 
şase dimineaţa, cum obişnuia domnul Ţării Româneşti, se dovedi de data 
aceasta mult prea grea pentru tînărul clucer. 

— Să mergi să te culci! spuse vodă cu asprime. Nu-mi plac tinerii 
de prospeţime în zori. 

Dar ochii lui nu avură asprimea vorbelor, astfel că tînărul 
fericit. 

— Nu-mi place să fac lucrurile numai pe jumătate, continuă vodă rîzînd, 
cînd se închise uşa în urma clucerului. Se află cineva printre voi care ar 
dori să-i ţină locul? Nu, nu se află. După cearcănele voastre şi după feţele 
pleoştite, sînteţi mai adormiţi decît Băicoianu. Adică nu. Arătaţi a oameni 
ce au chefuit pînă în zori. Asta e chiar mai rău decît nesomnul. Ce spui, 
Costache? 

— Spun, doamne, zise ipocrit Caravană, că mă năpăstuieşti degeaba. E 
drept că beţivanul de Zambilica a gustat o găleată din tămîiosul lui 
Cristache Mutu, dar eu nu m-am atins de asemenea spurcăciuni. Ba chiar 
mi-am certat armăsarul pentru lăcomia lui. Dacă arăt rău, asta e numai din 
pricina că hangiul mi-a povestit pînă la ziuă despre nişte dureri ale 
sufletului său păcătos. Mila şi jalea m-au răpus, doamne. 

— Aşa să fie, Ducule? 

— Măria-ta, roşi tînărul, aceşti cumpătaţi prieteni îmi sînt martori că rar 
mi se întîmplă a trece dincolo de o cană cu vin. 

— Mda! Ce ai de spus, domnule Grasa? 

— Ah, salută acesta cu neîntrecuta lui eleganţă, ah măria-ta! Sînt un 
bărbat plin de cumpătare. O cană cu vin mă ameţeşte mai rău decît o 
lovitură de copită. Nesomnul meu se datorează unei frumoase discuţii pe 
teme biblice, la care am chibzut îndelung. 

— Ia uite ce mieluşei! se minună vodă. Va trebui să renunţ la partida 
mea de scrimă, dacă prietenii mei cei mai apropiaţi se dovedesc nişte 
nevolnici. 

— Asta nu! spuse Chirilă mai aspru decît şi-ar fi dorit. Nu sînt un bun 
spadasin, dar dacă... 

— Nici vorbă! rîse Cae. Contaţi pe mine, măria-ta! 

— Fie! zise vodă. Oboseala voastră nu e de la o noapte de chef. Sînteţi prea 
oţeliţi pentru a se vedea pe feţele voastre urmele unei nopţi pierdute. Cred că 
în frumoasa noastră Deltă prilejurile voastre de somn au fost puţine. Pofteşte, 
nepoate! 

încrucişară săbiile cu violenţă. Cae nu-şi cruţă un chiul. Precizia 
milimetrică a lui vodă, mişcările iuţi şi înşelătoare ale corpului se dovediră 
neputincioase în faţa artei lui Cae, chiar dacă domnul se dovedea un aprig 
spadasin. Scurtele prilejuri de răgaz între două asalturi erau clipe de 
studiu. Mihai-vodă încercă unele lovituri de împungere, date cu 
sprinteneală. Dar marele spadasin pară totul prin laterale uşoare, fără a da 
un pas îndărăt. 

— Parcă eşti de fler, murmură domnul cuprins de admiraţie. 

— Nu, măria-ta! interveni părintele Grasa. Omul acesta 
spadasin. Unul ca el apare o dată la douăzeci de ani. Adică într- 
Pe mine m-a învins acum cinci ani fără nici o dificultate. Cî 

socotit un mare luptător la curţile regale din Apus. Tare aş vrea să-l văd pe 
Cae Indru încrucişînd sabia cu una din gloriile de azi ale Apusului. Fiindcă 
în partea de răsărit a Europei, doar Ducu cel Iute i-ar putea ţine piept, cu 
toate că nu sînt prea sigur. 

— E mai bun decît mine, zise Ducu plin de convingere. 

— Nu sînt mai bun, rîse Cae, punîndu-şi sabia în teacă. Ducu se arată 
una din marile minuni româneşti despre care vestiţii spadasini Bindacz şi 
Perisini aveau îndoieli. Perisini aducea în spatele lui toată arta Apusului. 
Dar socot că nu-i destul numai meşteşugul. Pe lingă asta mai ai nevoie de 
har. Ducu îl are cu prisosinţă. 

Intrară cu toţii în camera de lucru al domnului Ţării Româneşti şi se 
aşezară în jurul mesei mari de stejar. 

— Ce veşti îmi aduc prietenii? întrebă vodă trecîndu-şi degetele prin păr, 
într-un gest obişnuit lui. 

— Bune, măria-ta, grăi Cae. Am adus restul ducaţilor. Adică o hîrtie ce 
reprezintă această valoare plătibilă în Braşov. Domnul Aba Rozen îi va 
elibera la prima cerere. 

— Minunat! exclamă vodă. îl vom trimite pe Zamfirescu la Braşov. 

— Cred că ne-aţi aşteptat cu nerăbdare, lipsindu-vă suma trebuincioasă. 

— Nu prea, zîmbi vodă. Şase mii de oşteni n-au vrut să primească lefile 
ştiindu-ne la strîmtoare. Ei au rămas mai departe în slujba noastră. Trimişii 
principelui Transil vaniei s-au arătat mulţumiţi că avem o oştire atît de 
mică. Ei n-au habar de ceea ce se petrece în munţi. Aga Leca, Radu şi Preda 
Buzescu lucrează în Bucegi cu patru mii două sute de tineri. Săptămîna 
viitoare sosesc acolo încă şapte sute de voinici de prin părţile Argeşului şi 
încă patru sute din jurul Craiovei. Trebuie să ajungem iute la zece mii, 
fiindcă în ei va fi toată puterea ţării. Bucegii sînt înconjuraţi de oameni 
harnici. Nici pasărea nu intră acolo fără ştirea noastră. Dar ne trebuie arme 
bune, tunuri mai multe, cai, încălţări şi alimente. Fără aur e greu să le 
găsim. De la populaţie nu putem strînge. A apucat prea puţini ani de 
linişte. îi dăm răgaz să-şi închege gospodăriile părăginite pe vremea turcilor. 

— Doamne, îl întrerupse Cae. Am mai adus încă o mie de galbeni pentru 
Oştirea Bucegilor. 

— Fir-ar să fie! se minună domnul bucuros. De unde tot scoţi tu la 

î 

galbeni? Ai ceva tainiţe ascunse? 

— Sute, măria-ta. Sute de tainiţe pline de aur. 

— Unde sînt aceste tainite? 

» 

— în inimile românilor, zîmbi Cae. Negustorii mi-au dăruit această zestre 
pentru puterea cea nouă. 

— Nu e bine! interveni Chirilă. Cu cît vor şti mai mulţi ce 
munţi, cu atît nu va fl un secret. Dacă află duşmanii no£ 

pierduţi. Se vor năpusti asupra noastră înainte de vreme. 

— Greşeşti, Chirilă! îl domoli Cae. Acum cinci ani cînd am pregătit 
măcelul turcilor din Bucureşti, sutele de români ce aflaseră ziua hotărîtă au 
ştiut să tacă. Acum nu se hotărăşte numai viitorul nostru ci şi al lor. Ei ştiu 
bine asemenea lucru. 

— Aşa e! grăi vodă. Trebuie să avem multă încredere în poporul nostru. 
Galbenii negustorilor vin tocmai la vreme. 

— Dar nu e totul, continuă Cae. Negustorii şi meşte şugarii strîng altă 
zestre. O vom primi în cîteva zile. 

— Iată o veste neaşteptat de bună, care ne îndreptăţeşte să sperăm 
ajutoare de la negustorii din Craiova şi Ploieşti. în ultimii ani, Ploieştii au 
devenit unul dintre cele mai frumoase tîrguri ale ţării. Aş dori să plecaţi 
spre munţi chiar în seara acesta. Veţi sta o săptămînă pe platoul Bucegilor, 
unde iscusinţa voastră în mînuirea armelor va fi folositoare tinerilor oşteni. 
De acolo veţi porni către Praga. Andrei Bâthoiy e gata să părăsească haina 
de cardinal, spre a se căsători cu Maria-Cristina, ruda împăratului Rudolf. 
Mi-e teamă că împăratul îl va recunoaşte principe al Transil vaniei. Să nu 
se întîmple una ca asta. Iată scrisoarea voastră de împuternicire către 
curtea din Praga. Cînd vă întoarceţi, aveţi alt drum la Poarta Otomană, 
unde trimişii lui Bâthory duc tratative pentru obţinerea firmanului de 
domnie, atît de necesar principelui Andrei. Dar Ibrahim, marele vizir, se 
lasă greu. Cu bine, prieteni! 

* 



Domnul rămase puţină vreme singur. îndată după plecarea musafirilor, 
îşi făcu apariţia mare boier Vintilă Băicoianu. în ultimele zile, bătrînul îşi 
mai pierduse din vigoare. Arăta slab şi nedormit. 

— Dar ce aveţi, oameni buni? întrebă vodă privindu-1 adînc. Azi, toată 
lumea e nedormită. 

— Am supărări, măria-ta, răspunse acesta amărît. 

— Veşti proaste? 

— Nu, doamne. Iscoadele ne-au adus ştiri că oştile turceşti s-au oprit din 
înaintarea lor spre Dunăre şi aşteaptă încheierea tratativelor dintre 
principele Transilvaniei şi Poarta Otomană. Oastea Moldovei s-a depărtat de 
Focşani, unde ne şedea în coastă. Ieremia Movilă a primit scrisoare de 
poruncă de la principele Transilvaniei să nu atace Ţara Românească fiindcă 
domnul ei s-a aplecat supus către vasalitate. Tătarii n-au trecut Nistrul, 
urmărind cu atenţie mişcările turcilor. Oştile polone au coborît în Moldova 
ca o ameninţare asupra turcilor, dacă aceştia vor ataca Ţara 
Kornis, comandantul oştilor transilvănene, s-a retras din Aiud 
neliniştit de apariţia genera lului Basta, în fruntea unei armate 

înseamnă că planurile noastre mai stau încă în picioare. Şi cred că vor mai 
sta o vreme, pînă ce vom prinde puteri. 

— Atunci, care-i pricina supărării? 

— Fiul meu, măria-ta. S-a înhăitat cu o femeie care nu-i de rangul 
nostru. O cheamă Didina şi e fiica unui prăpădit de lingurar. în stirpea mea 
nu s-a mai pomenit asemenea ocară. îi găsisem o fată de neam, cu zestre 
mare de galbeni şi cu două moşii înspre partea Piteştilor. Nici n-a vrut să 
audă. Doar n-am ajuns acum la bătrîneţe să mă pup cu alde Tufănel, 
lingurarul. 

— Tufănel? Nu e un tînăr oacheş, mare meşter în lupta cu bîta? 

— Ăla e fratele Didinei, măria-ta. 

— Măi să fie! rîse domnul tării. Dacă Didina seamănă cu fratele, clucerul 
face o partidă bună. E frumoasă? 

— Frumoasă, dar din neam prost. 

— Asta-i rău! grăi vodă şiret. E rău dacă Ieremia se iubeşte cu tot 
neamul Tufănel. îl vom certa, să se multu mească numai cu tînăra fată. 

Vintilă înţelese limpede ironia lui vodă. Venise la el cu speranţa că va fi 
sprijinit. 

— Doamne! încercă el. Dacă şi-ar face-o ibovnică, aşa cum se întîmplă 
multor tineri boieri, nu aş avea nimic împotrivă. Cînd eram tînăr, n-aş fi 
făcut nici măcar atît. Un fiu de boier nu-şi pleca ochii către prostime. S-au 
schim bat vremile, măria-ta. Tinerii de azi nu mai ţin seama de poruncile 
taţilor. Ba s-au şi dezmăţat. îşi tund părul scurt, lipsindu-se de frumoasele 
plete. îşi rad mustăţile şi arată ca nişte spini. Fetele îşi fac bluzele strimte şi 
şi-au scurtat rochiile deasupra labei cu o palmă. Iată începutul desfrîului. 
Cînd s-a mai pomenit oare să nu hotărască părinţii viitoarea mireasă? 

— Cu tineretul totdeauna au fost şi vor fi îndoieli, chiar dacă nu-şi au 
rostul, zîmbi vodă. De cînd e lumea, bătrînii au privit cu ochiul aspru 
generaţia următoare şi nu au avut încredere în ea. Greşit, foarte greşit, dragă 
Vintilă! Iată că lumea n-a bătut pasul pe loc. Iată că lumea s-a urnit mereu 
spre progres. Ar fi vremea să credem mai mult în înţelep ciunea fiilor noştri. 
Cît despre Ieremia, să vină cu Didina la mine. Dacă se iubesc, îi va cununa 
domnul Ţării Româneşti. 

Capitolul 7 

loaia măruntă se cernea molcom peste oraşul adormit. Puţinii 
trecători alunecau ca nişte umbre iuţi, mistuindu-se pe sub porţile 
întunecoase. Clădirile vechi din Praga parcă se chirciseră sub 
biciuirea ploii. Noaptea se arăta în cumpănă cu zorile. O lumină leşioasă 
pătrundea prin feres trele vechiului palat Hradcany. Apoi se potoli ploaia, 
dar cerul vineţiu şi vîntul care se pornise din senin prevesteau o zi urîtă. 
Contrar obiceiului, împăratul Rudolf al doilea se trezi în zori. îl durea 
stomacul. Nişte tăieturi iuţi parcă îi fărî miţau respiraţia. Cînd nu mai putu 
să rabde, marele împărat se ridică din aşternutul călduţ, văicărindu-se: 
„Doamne, ce drăcie! Parcă toată Praga cu Vltava ei umblă prin stomacul 
meu. Aseară la cină am cam întrecut măsura cu tocana. Şi m-am jurat să 
nu mai mănînc tocană. S-o ia naiba, că-mi place! Lumea zice că sînt unsul 
Domnului pe pămînt. Dacă e aşa, de ce mă doare pîntecul? Mare lucru să 
nu mor pînă la prînz. Afară e urît. Eu aş vrea să fie frumos, dar cine mă 
ascultă? Adică nu mai vreau nimic. Doamne, ce dureri! Poimîine ziceam să 
merg la vînătoare, dar cu stomacul meu prăpădit şi cu vremea asta nu prea 
sînt semne bune. Poate că ar fi bine să-l chem pe medicul italian. Nu, nu e 
bine! Ăla vine cu tot felul de hapuri. Nişte blestemăţii care de care mai rele 
şi fără folosinţă. Dacă mă fac bine, îl alung. De cîte ori îl văd, mă apucă 
durerile. Au! îşi dă nişte aere de mare ştiutor, că te apucă ameţeala şi 
greaţa. Ei drăcie! Trebuie să fug undeva. După asta s-ar putea să mă 
liniştesc.” 

Ieşi din odaie cît putu mai iute. Cînd reveni, gemu satis făcut: „Parcă mi- 
e mai bine.” 

încercă să aţipească, dar crampele se porniră să-l macine iar. „Azi am o 
dimineaţă grea. Vine ambasadorul Franţei. Suita care îl însoţeşte e tot ce 
poţi vedea mai strălucitor. Puşlamaua de ambasador a lipsit aproape două 
luni şi mi s-a făcut dor de el. Dacă-mi trece stomacul, mă încui cu el în 
cabinet să-mi spună bancuri. De unde naiba află el toate bancurile alea? Pe 
urmă, le ţine minte. Eu, draci! Le uit de îndată. Dintre toate, cel mai mult 
mi-a plăcut ăla cu Rudolf şi racul. Zicea că l-a învăţat de la un ceh. Cehii 
ăştia n-au nici un Dumnezeu. Dar şi austriecii şi ungurii fac bancuri la 
adresa mea. Au! Dacă îi prind pe ăia care fac bancuri asupra majestăţii 
noastre, le dau cîte o pungă cu florinţi! Aş! Nu mă pot înci 
asemenea prostie. într-o săptămînă se apucă de bancuri toah 
imperiului. Mai bine pun să le tragă o mamă de bătaie, ca să nu 

împăratul lor. Nu, nici vorbă! Ei lucrează cu spiritul, nu cu trupul. Iar 
spiritul e tot ce are omul mai de preţ. Numai un nătîng se supără împotriva 
lor. Popoarele care nu au bancuri sînt sărace cu duhul. Au! Doamne sfinte, 
pe împărat îl doare pîntecul, în vreme ce supuşii lui dorm fără griji! Ei, uite 
că am şi eu ceva spirit. Cam palid, dar tot mai bine decît nimic. Adevărul e 
că mă simt atras către farsă. Acum doi ani i-am propus ambasa dorului 
Franţei să facem o partidă cu ciomegele. El nu se pricepe decît la sabie, dar 
nu s-a încumetat să mă refuze. I-am tras o bătaie să mă tină minte. De cîte 
ori joc zaruri cu el, mă curăţă. Cred că e un trişor ordinar, fiindcă un 
ambasador nu poate avea norocul unuia care e unsul Domnului pe pămînt. 
E o puşlama inteligentă, astfel că a înţeles foarte bine de ce l-am altoit cu 
ciomagul. Au! Iar trebuie să fug undeva. După ambasadorul Franţei, îl voi 
primi pe cel al Angliei. Un lungan simpatic, dar cam distant. în schimb, 
cînd joc zaruri cu el, totdeauna îmi umplu buzunarele. După ce pierde, 
începe să-mi ceară unele favoruri. Avînd în vedere că are punga veşnic 
deschisă, îi satisfac toate cererile. După ambasadorul Angliei, voi primi o 
solie valahă. Prima solie numeroasă ce vine la curtea noastră. Abia aştept 
să-i văd pe acei oameni de la cursul de jos al Dunării. îmi place să discut cu 
oamenii simpli, îmbrăcaţi în piei de oaie, cu piepturile mari şi cu braţele 
puternice, dar lipsiţi de duh. Cel puţin aşa mi-a vorbit despre ei cîndva 
Sigismund Bâthoiy. îi voi pofti la petrecerea noastră de astă seară, sperînd 
să-i scot din fire pe curtenii mei pomădaţi ca nişte arătări. Numai să mă fac 
bine. Ambasadorul Franţei e însoţit de marii spadasini ai Apusului, domnii 
Corot, Bompard şi Pierre Jorat. Avem cîţiva spadasini buni la Praga. îi vom 
încerca împotriva acestor domni. Mă tem totuşi că nu vor face faţă. Şcolile 
Apusului au dat totdeauna mari spadasini. Cine l-ar putea bate pe domnul 
Corot? Cine s-ar putea asemui cu domnul Bompard? Cine ar cuteza să 
ridice sabia împotriva domnului Pierre Jorat? Aceşti oameni au făcut mari 
demons traţii la Londra, la Madrid, la Roma, la Veneţia şi mai ştiu eu unde. 
E inteligent Henric al IV-lea, regele Franţei. El ne trimite asemenea 
spadasini pentru a cîştiga simpatia noastră.” 

După un ceas, prin palatul Hradcany se strecurară unele şoapte despre 
pîntecăraia împăratului. Cînd ieşiră din palat, şoaptele se rostogoliră pe 
deal în jos către Vltava şi se transformară în vorbe de duh. Apoi, vorbele 
primiră unele adausuri de fantezie, astfel că pe la ceasurile nouă, praghezii 
se opreau în drum cunoscuţi sau necunoscuţi şi porneau pe rîs. Prin 
cîrciumile dese la număr, praghezii ca zurbagii din fire, aplecaţi spre multă 
veselie, închinară o groază de căni cu bere în cinstea pîntecăraiei 
împăratului. Iar cînd Rudolf îşi făcu apariţia în sala tronului, car 
faţă, cu cearcăne mari, curtenii îşi ascunseră zîmbetele sub 
plină de compasiune. 

în vreme ce împăratul îi primea pe ambasadori, zece bărbaţi îşi struneau 
caii peste podul de piatră ce făcea legătură între malurile frumosului rîu 

Vltava. Aflat în frunte, Costache Caravană exclamă cu sinceră admiraţie: 

' •> 

— Pe cele trei zgaibe ale Zambilicăi! Cehii ăştia sînt daţi naibii! Ia uitaţi, 
fraţilor, ce mai curăţenie! Iarba de pe malurile Vltavei n-are măcar un 
scaiete. 

Urcară panta domoală spre Hradcany. La prima poartă lucrată în fier 
forjat, cu minunate ornamente, îmbinate frumos în zidurile mari ce aveau 
pe ele două statui de luptători, fură opriţi de străji. Cae Indru arătă 
scrisoarea de trecere obţinută cu o zi înainte de la secretariatul palatului. O 
droaie de slujitori le luară caii, în vreme ce un căpitan îmbrăcat strălucitor 
în albastru, cu multe fireturi galbene, îi conduse spre sala tronului, aflată 
în stingă porţilor. Intrară într-o cămară de trecere, pardosită cu frumoase 
dale de marmură albă. Din loc în loc, străjile, două cîte două, păzeau uşile 
din dreapta şi din stingă, şezînd încremenite ca nişte statui. La capătul ei 
întîlniră o încăpere uriaşă. Grupuri de curteni discutau în şoaptă. Uşile 
mari, aurite erau deschise către sala tronului, mai îngustă decît încăperea 
alăturată, cu pardoseala şi tavanul din lemn aurit. Tonurile calme ale 
zugrăvelilor, covoarele lipsite de culori ţipătoare, părţile de lemn şi ferestrele 
mari vopsite cu gust dovedeau marea artă a celor ce lucraseră acolo. 

Un bărbat între două vîrste, îmbrăcat fără podoabe, anunţă sosirea soliei 
valahilor. împăratul ridică privirile, întrerupîndu-şi discuţia cu 
ambasadorul Franţei, dornic să-i vadă pe trimişii lui Mihai-vodă. Curtenii la 
fel de curioşi îşi alintară batistele subţiri, folosind mişcări graţioase. Aveau 
prilejul să-i cunoască pe învingătorii turcilor în marea luptă de la 
Călugăreni. Se zvoniseră multe despre valahii de la Dunăre. Unii spuneau 
că sînt păroşi, înspăimîntători la chip, voinici dar cu picioarele strîmbe, cu 
mîinile mai jos de genunchi, îmbrăcaţi în piei de oaie şi lipsiţi de darul 
vorbirii. Alţii, care trecuseră vremelnic prin Ţara Românească, vorbeau 
despre bărbaţi şi femei frumoşi la chip, îmbrăcaţi în straie minunate, înalţi, 
ageri la mină şi la minte. Dar puţini îi credeau, dintr-o pornire firească spre 
a descoperi lucruri ieşite din comun. Dacă la trecerea celor doi ambasadori 
curtenii făcuseră un lung culoar, de data aceasta, conţii şi contesele, 
marchizii şi marchizele, baronii şi baronesele, prinţii mai mici sau mai mari, 
generalii şi dregătorii, mătuşile sau nepoatele mai marilor imperiului se 
călcară graţios pe picioare, se împinseră cu delicate scuze, bulucindu-se 
unii peste alţii. Omul de la uşă citi cu voce tare, pe hîrtia ce o ţinea în 
palmă cu multă eleganţă: 

— Domnul Cae Indru, prinţ de sînge al valahilor. 

Se auziră hohote discrete. Cae coborî cîteva trepte şi se o] 

rotindu-şi privirile îndrăzneţe prin sală. Hainele lui de catifea 

strînse pe corp, îi scoteau în evidenţă desăvîrşirea formelor. Umerii largi, 
şoldurile înguste, picioarele lungi încălţate în cizme din piele subţire, 
frumuseţea chipului său scoase un murmur de admiraţie. Mîndrele doamne 
se priviră între ele ridicînd sprîncenele a uimire. Cae merse cu fruntea sus 
pînă la cîţiva paşi de tronul imperial. Acolo îşi săltă pălăria complet neagră, 
lipsită de obişnuitele pene sau panglici, şi execută cel mai elegant salut ce 
se văzuse în ziua aceea la Praga. 

— Gut, gut\ scăpă împăratul. Tinere prinţ, admir frumoasa îmbrăcăminte 
a domniei tale dar mă miră lipsa podoabelor care le-ar fi adus mai multă 
strălucire. Sînt oare valahii atît de săraci? 

— Sînt, măria-ta. Minunatele noastre bijuterii le-am sacrificat pentru 
nevoile războaielor. Iar oamenii noştri, adică primii apărători ai creştinilor, 
cei care au pus piepturile la Călugăreni în faţa puhoiului turcesc, pentru 
apărarea Ţării Româneşti, a Transilvaniei, a Ungariei, a Austriei şi a curţii 
de la Praga atît de strălucitoare prin bogăţiile ei, nu mai au nimic. 

— Ah! tresări împăratul profund nemulţumit în faţa îndrăzneţei aluzii. 
Popoarele din răsărit totdeauna au venit la noi cu cereri. Dar şi vistieria 
noastră are o limită, ca şi bunăvoinţa. Ce doreşte Mihai-vodă de la noi? 

— Nimic, măria-ta, zîmbi Cae, uimindu-1 cu totul pe marele Rudolf. 

— Nimic? 


— Nimic. Noi am venit să oferim nu să cerem, sperînd prin aceasta să 
micşorăm distanţa dintre Bucureşti şi Praga. 

Răspunsul neaşteptat şi aluzia fină la prietenie, scoaseră murmure de 
admiraţie printre curtenii atît de rafinaţi. Chiar ambasadorii Franţei şi 
Angliei, care îi recu noscură tînărului perfecta cunoaştere a limbii nemţeşti, 
îl priviră cu interes sporit. Rudolf al doilea se aşeză mai bine, risipindu-şi 
mînia de adineauri. 

— Mihai-vodă, domnul Ţării Româneşti, continuă tînărul cu îndrăzneală, 
mulţumeşte împăratului pentru sluj bele frumoase ce s-au făcut la Praga, 
după victoria noastră de la Călugăreni. Slujbele, măria-ta, aduc totdea una 
desfătarea sufletului, chiar dacă nu pot hotărî soarta unui război. 

„Ei drăcie! gîndi împăratul. Păcătosul acesta e un mare vulpoi. Lucru 
foarte rar la un tînăr. Ne dojeneşte cu adîncă fineţe că nu am acordat 
sprijin imperial în lupta de la Călugăreni. E mai vulpoi decît mulţi 
ambasadori cu experienţă. Sau poate mă înşel. Poate a găsit cîteva fraze 
frumoase, iar noi îl ridicăm mai sus decît merită. S-ar putea totuşi să fie 
dăruit cu haruri mari. Am auzit multe lucruri bune despre valahii de la 
Dunărea de Jos, dar şi multe mai puţin bune. Totuşi, dacă mă socot, 
trebuie să-i recunosc mari merite unui popor care a izbîndit în lupf 
Putinei, Şerpăteşti, Giurgiu, Hîrşova, Rusciuk, Silistra şi altele 
mi le amintesc acum. Un popor de nevolnici ar fi pierdut toate bî 


126 




Seria Cavalerilor- Cartea a Treia 


intrau cu oşteni puţini în faţa puhoaielor. Ei n-au pierdut măcar o singură 
bătălie.” 


Apoi zise: 


— Domnia-ta ai spus că ai venit să oferi. Dar ce poate oferi un popor 
sărac? 

Curtenii, de obicei plictisiţi la astfel de discuţii, erau numai ochi şi 
urechi, recunoscînd marea agerime de spirit a tînărului. 

— Mult mai mult decît vă aşteptaţi, măria-ta. Nu sîntem săraci în toate 
privinţele. 

— Şi ce oferiţi? întrebă împăratul făcînd o gafă dintre cele mai mari. 

Cae repară grabnic, alegîndu-se cu o privire de tainică mulţumire. 

— Măria-ta! aţi pus la încercare slabele mele mijloace de a păstra 
secretul ce-1 aducem la viitoarele tratative. Recunosc o meritată pedeapsă 
pentru îndrăzneala noastră. 

„Pe toţi dracii, îmi place omul acesta!” gîndi împăratul. 

— Domnul Chirilă Zece Cutite. 

Privirile lui Rudolf şi ale curtenilor căutară lacome spre uşă, în speranţa 
că vor descoperi măcar acum ceva cusururi strălucitoarei solii. Chirilă porni 
de-a lungul zidului viu. Purta un minunat costum albastru, cu haina 
strînsă pe corpul său atletic şi pantalonul coborît peste cizme. Ţinuta lui 
dîrză, uşor aplecată spre asprime, faţa colţu roasă, nu lipsită de frumuseţe, 
dar mai ales eleganţa sobră a gesturilor, scoaseră primele exclamaţii de 
admiraţie. Tînărul se opri în faţa tronului şi salută cu graţie desăvîrşită. 

— Domnule! spuse Rudolf, privindu-1 cu mult interes. încep să văd în 
solia valahilor bărbaţi cu însuşiri alese. 

— Şi cu inima deschisă, completă Chirilă într-o nem ţească fără cusur. 

— Sper, zîmbi împăratul. Cum vi se par pămînturile imperiului nostru? 

— Frumoase. 

— Mai frumoase ca Tara Românească? 

» 

— Nu, măria-ta. 

împăratul, obişnuit cu linguşirile, se încruntă uşor, dar răspunsul se 
arătă la înălţime, cînd Chirilă continuă: 

— Oricît ar fi de urît pămîntul unei ţări, ceea ce nu e cazul cu al nostru, 
poporul îl iubeşte ca pe cel mai frumos din lume, fiindcă e al lui. în el sînt 
oasele moşilor şi strămoşilor. în el e toată truda poporului. în el sînt 
amărăciunile şi bucuriile. Deci, nu poate fi un loc mai frumos pe pămînt ca 
al lui. 

— Domnul Ducu cel Iute. 

Un tînăr nu prea înalt, dar armonios împlinit, cu faţa dulce, cu o uşoară 
culoare roz în umerii obrajilor, se opri lîngă tron şi-i ură sănătate 
împăratului, folosind cu meşte şug nemţeasca folosită de vienezi. 

— Medicul valah Costache Caravană. 

Costache, pe care-1 strîngeau cizmele noi, călcă plin de măreţie printre 
şirurile de curteni. Auzise mai de mult despre obişnuita pîntecăraie a 
împăratului şi dintr-o pornire vicleană îi ceruse lui Indru să-l treacă drept 
medic pe hîrtia secretariatului. Rudolf al doilea, ce nu scăpase complet de 
chinurile lui, întrebă cu viu interes: 

— Eşti medic, domnule? 

Costache nu o rupea nemţeşte, astfel că preferă ma ghiara, bine 
cunoscută la curtea din Praga. 

— Am această plăcere, măria-ta. Dar spre deosebire de medicii Apusului, 
nu lucrez cu hapuri sau tămăduiri înde lungate. Un medic bun trebuie să 
aline degrabă durerile bolnavului, fără să-l chinuie cu tot felul de încercări. 

— Magnific! murmură împăratul. Cunoşti un tratament bun pentru 
durerile de stomac? 

— Fără îndoială, măria-ta. 

Ceremonia primirilor luă sfîrşit, dintr-o firească grabă a celui dintîi om al 
imperiului. Nobilii curteni se înghesuiră în jurul lui Indru, admirîndu-i 
frumoasa îmbră căminte. Chirilă şi Ducu se bucurară de aceeaşi admiraţie. 

— Vă îmbrăcaţi cumva la Paris sau la Londra? se interesară cîtiva tineri. 

î ? 

— Nu, domnilor, zîmbi Cae. Numai la Braşov. Croi torul nostru, domnul 
Izidor Cipai, se dovedeşte un meseriaş desăvîrşit. 

— Excelent, excelent! fură cuprinşi de entuziasm tine rii. Vom merge la 
Braşov. în toată Europa nu am văzut o mai mare eleganţă a croielilor. Doar 
Costache, încăput pe mîna împăratului, ştiu că-1 aşteaptă cîteva ceasuri 
grele. Chirilă îşi roti privirile prin sală, avînd presimţirea că e privit cu mare 
insistenţă. Faţa lui păli uşor cînd privirile se opriră asupra unei tinere ce 
şedea lipită de colţul unei ferestre. 

— Domnişoară Alberta Teke, sînt fericit şi uimit întîlnindu-vă la Praga. 

— Ca şi mine, îngînă frumoasa fiică a Transilvaniei, iar obrajii ei părură 
cuprinşi de flăcări. 

Trecuseră cinci ani de cînd Alberta îi dărui minunatul ei lanţ de aur. 
Fusese o pornire de dragoste fulgerătoare, ce-i uimise pe curtenii aflaţi 
atunci la balul lui Sigismund. 

— Nu credeam să mă recunoşti, continuă ea, prinzînd braţul ce i se 
oferise. 

Chirilă desfăcu haina cu un gest pe care nu şi-l putu opri. Lanţul 
Albertei se afla la gîtul său, sub cămaşă. Porniră tăcuţi. Imensa catedrală 
Sfîntul Vit, ce făcea parte din ansamblul măreţ al palatului era pustie la 
ceasul acela. Bărbatul atît de calculat, de aspru şi rece în alte îi 
îşi uită prietenii. Se opriră în faţa altarului. Paşii lor, ce păn 
lungi pe vechile lespezi de piatră, nu se mai auziră. Şedeau 

unul în faţa altuia, privindu-se adînc. Liniştea din jur coborîse peste ei 
obositoare şi grea. Apoi, mîinile lui Chirilă o cuprinseră pe după talie. Ale ei 
zburară spre umerii largi. 

— Ne logodim aici în faţa altarului, murmură el. 

Buzele lor se împreunară cu toată setea adunată în cei cinci ani trecuţi 
peste dorinţele înfrînate. Ieşiră din catedrală cu ochii atît de strălucitori, 
încît curtenii aflaţi prin apropiere îi priviră uimiţi. 

împăratul, în loc să se încuie în cabinetul său cu amba sadorul Franţei, 
şedea de taină alături de Costache Caravană. 

„Norocul meu, gîndi grăsunul. Bolnavul totdeauna crede în orice.” 

— Care ar fi leacurile domniei-tale? se interesă Rudolf. 

— Aţi auzit de coada şoricelului? 

— Un animal mic şi scîrbos grăi împăratul cutre murîndu-se. 

— Nu, măria-ta. O iarbă minunată pentru ceai. 

— Crezi că ar trebui să mă lipsesc de minunata mea tocană? 

— Ar fi o greşeală de neiertat, spuse cu tupeu grăsunul. Trăim o singură 
dată şi nu ne putem lipsi de micile noastre plăceri. Medicul ce nu le 
îngăduie se dovedeşte slab la minte şi la meşteşug. 

— Adevărat, adevărat! străluci de plăcere împăratul. Eşti un medic mare 
şi înţelept. 

— Aşa se spune pe la noi, măria-ta, grăi cu modestie Costache. Ce 
oprelişti v-a pus medicul italian? 

— Să renunţ la tocană şi la grăsimi. El crede că ficatul meu nu le 
suportă, şi nici stomacul. 

— Cît 1-ati ascultat? 

î 

— Mănînc tocană o dată pe lună, se văicări Rudolf. 

— Rău! Va trebui să mîncaţi de patru ori. Adică în fiecare săptămînă o 
dată. 

— Nu-i prea mult? îl privi acesta cu dragoste. 

— Nu, dacă urmaţi cu străşnicie leacurile mele atît de plăcute la gust. 

— Ar fi o minune, domnule Caravană. Ce trebuie să fac? 

— Să beţi ceaiuri, dar nu cele obişnuite. Voi pleca îndată pe dealurile din 
jurul oraşului, unde sînt sigur că aflu ceea ce vă trebuie. Două ceaiuri 
dimineaţa, două după masa de prînz şi două seara după cină. 

— Asta e tot? 

— Nu! Tocana să nu o mai mîncaţi seara, ci la prînz. Miere folosiţi? 

— Rar. 



— Să luaţi dimineaţa cîte o lingură de miere! 

— Dar e admirabil, dragul meu! exclamă împăratul cuprins de 
faţa unui tratament atît de uşor şi neaşteptat. 

„Pe dracu! gîndi Costache. La noi şi cei mai prăpădiţi 

ceaiurile taie puterea grăsimilor. Să dea Dumnezeu să iasă bine! Altfel, îmi 
găsesc beleaua cu nătărăul ăsta. Italianul o fi ştiind el multe, dar medicilor 
le place să se complice fără noimă şi nu cred o boabă în leacurile folosite de 
popor. Cel puţin aşa îmi zicea domnul Zimmermann, felcerul fostului 
principe Sigismund.” 

— Dacă beau ceaiurile chiar azi, crezi că-mi vor alina durerile? 

— Fără greşeală, măria-ta. Parcă le ia cu mîna. 

— Atunci, aleargă, domnule! Aleargă degrabă şi caută buruienile 
trebuincioase. Vei fi bine răsplătit. 

„Dacă leacurile lui se dovedesc bune, îl decorez, gîndi Rudolf al doilea. îi 
acord Medalia marilor luptători pentru libertatea creştinilor.” 

* 


în marea sală de bal a palatului Hradcany, luminile multe înfrumuseţau 
înzecit podoabele, chipurile şi minu natele veşminte ale oaspeţilor. Se aflau 
acolo cele mai de seamă personalităţi ale celor două curţi imperiale din 
Viena şi Praga. Iar alături de acestea, germani înalţi, blonzi, inteligenţi şi 
sobri. Engleji cu feţele simpatice lungi de un cot şi ochii aplecaţi spre ironie. 
Franţuji sprinteni la vorbă şi plini de duh. Spanioli oacheşi, frumoşi şi buni 
de gură. Italieni fermecători, gata să rîdă din te miri ce. Unguri bine făcuţi, 
cu privirile îndrăzneţe, focoase. înalţi monahi trimişi ai Sfîntului Scaun. 
Mari prelaţi ai mănăs tirii Strahov şi Praga. Cehi mucaliţi, sprinteni la 
glume ca argintul viu. Femei brune sau bălaie, tinere sau trecute, agere sau 
sfioase. Dar sarea şi piperul o aduceau în acea seară solii valahilor, despre 
care se vorbea frumos la Praga. 

împăratul, care la îndemnările lui Costache, băuse după prînzul uşor o 
carafă cu ceai, nu mai avea dureri fie din pricina ceaiului, fie dintr-o altă 
binecuvîntată pricină, astfel că seara promitea să se dovedească una dintre 
cele mai încîntătoare. Cu ambasadorul Franţei într-o parte şi Costache 
Caravană în alta, Rudolf al doilea îşi făcu apariţia, uimindu-i pe curteni, 
fiindcă eticheta ar fi impus altă companie. Grupurile invitaţilor se risipiră 
curînd şi se aşternu liniştea plină de respect, datorată marelui suveran, 
împăratul se aşeză cu sprinteneală, iar invitaţii aşteptară cuvîntul său. 
Domnul Szanto, un ungur chipeş, ce se dovedi conducător al petrecerilor, 
veni în fata suveranului. 

— Cu ce începem, domnule? se interesă Rudolf bine dispus. 

— Cu arta spadasinilor din Franţa, zise domnul Szanto, consultîndu-şi 
lista nu tocmai scurtă. 

— Cine vor fi adversarii domnilor Corot, Bompard şi Pierre Jorat? 

— Sire! interveni ambasadorul Franţei, vorbind destul de pute^ 
fi auzit în sală. Spadasinii mei m-au anunţat că s-ar afla aici 

desăvîrşiţi în arta scrimei. Atît de desăvîrşiţi incit nu credem să se găsească 
alţii mai buni ca ei în tot răsăritul Europei. Numele lor a ajuns de mult la 
curtea Franţei. Regele nostru Henric alIV-lea s-a gîndit să-i poftească la 
Paris. 

— Care e numele acestor domni? tresări împăratul. 

— Părintele Grasa, la a cărui şcoală a învăţat cîndva arta scrimei domnul 
Corot. 

— Excelent! Altul? 

— Ducu cel Iute... 

— Vorbeşti cumva despre tînărul ce mi-a fost prezentat azi dimineaţă? 

— întocmai, sire! Ducu cel Iute l-a ucis într-o partidă de scrimă pe 
marele spadasin Roco Perisini, cel care avea o victorie asupra domnului 
Bompard. 

— De necrezut! murmură împăratul. N-am auzit pînă azi de tînărul 
Ducu. E cunoscut la Paris, iar noi nu ştim nimic. Există oare o şcoală 
valahă de spadasini? 

— Asta n-am ştire. 

— Mda! Altul? 

— Poate cel mai însemnat dintre ei. E vorba despre domnul Cae Indru. 
Are o victorie asupra părintelui Grasa. 

Uimirea împăratului, ca şi a curtenilor, depăşise toate aşteptările. Totuşi, 
neîncrederea îşi făcu loc, chiar dacă în sală se aflau invitaţi ce auziseră 
lucruri uluitoare despre acei tineri. 

— Parcă îmi amintesc ceva, zise Rudolf. Acum cinci ani s-a zvonit la 
curtea noastră că Sigismund Bâthoiy, fostul principe al Transilvaniei, ar fi 
fost răpit din palatul său de la Alba-Iulia. Parcă s-au pomenit atunci nişte 
nume asemănătoare. Sigur că nu am crezut o astfel de faptă. Cum v-aţi 
putea închipui să ne răpească cineva pe noi din mij locul atîtor curteni? 

— Şi totuşi e adevărat, zîmbi ambasadorul. Regele nostru a rîs o zi 
întreagă. Iar vinovaţii acelei răpiri sînt solii valahilor. 

— Ah, ah! se mînie împăratul. Curtea noastră a fost slab informată. 

— Nu, sire! grăi destoinicul ambasador. Valahii au mulţi duşmani. 
Vorbele de ocară au fost mai numeroase decît cele bune. Mulţi dintre cei 
prezenţi aici şi-au închipuit că valahii ar fi nişte sălbatici, cu altă înfăţişare 
decît noi. Cînd a fost anunţat prinţul Cae Indru, s-a rîs cu dispreţ în sala 
acesta. Cînd l-au văzut curtenii, exclamaţiile de admiraţie n-au mai 
contenit. Dar mulţi îi cunosc pe valahi. Păcat că aceşti domni au vorbit 
puţin. Din cîte ştiu, conducătorii valahilor au făcut greşeala să-şi aleagă 
ambasadori dintre fiii altor ţări. Iar aceştia nu au lucrat totdeauna cu folos. 
Mihai-vodă îşi dovedeşte marea înţelep ciune prin această primă solie 
valahă. Vă închipuiţi că un popor de oameni slabi ar fi put 

atîtea lupte cu turcii şi tătarii? Inteligenţa şi vitejia lor le-au fost armele de 
căpetenie. Domnul Cae Indru a cîştigat lingă Bucureşti o bătălie împotriva 
turcilor, fără să piardă un om. Trei mii de turci care veneau din Ungaria 
Superioară victorioşi se încuiaseră peste noapte între zidurile unei biserici. 
Tînărul domn s-a strecurat prin vechea canalizare, a ucis toate străjile, a 
deschis porţile fără împotrivire, iar turcii luaţi din somn de topoarele 
valahilor au căzut pînă la unul. Domnul Barton, ambasadorul Angliei la 
Constantinopol, ne-a povestit toate acestea. Cu ani în urmă, tătarii se 
întorceau cu patru mii de prizonieri din imperiul vostru. La locul numit 
Putinei, domnii Costache, Cae, Chirilă, Ducu şi Grasa au spart peste noapte 
cercul de străji ale nogailor, iar lupta, ce se anunţa grea în zori, s-a 
transformat într-un măcel de noapte. Oştile valahilor, trecute prin cercul de 
străji, au tăiat cîteva mii de tătari. Prizonierii le-au mulţumit în genunchi 
învingătorilor. Asemenea fapte le ştie Barton mai bine. El l-a uimit pe regele 
nostru cu povestirea isprăvilor de necrezut. 

Liniştea sălii era atît de adîncă, încît vorbele ambasadorului se auziră 
pînă pe coridor. 

— Da, da! murmură împăratul. Iată că nouă ne-au fost altfel înfăţişate 
lucrurile. Trimisul nostru la Bucureşti, ragusanul Aloisiu Radibrati, nu ne-a 
vorbit despre asemenea lucrări frumoase, fără a aduce merite principelui 
Transilvaniei. Domnule Szanto, pofteşte-i pe tinerii spadasini! 

Corot, Bompard şi Pierre Jorat îl salutară pe Rudolf, apoi asistenţa, cu 
desăvîrşită graţie. Aplauzele pentru ei nu conteniră multă vreme. Cine nu 
auzise oare despre faima acelor franţuji ce nu cunoscuseră înfrîngerea în 
zecile de partide disputate la curţile Europei? 

— Vom avea o seară grea, şopti părintele Grasa. Corot, Bompard şi Jorat 
sînt adevărate minuni ale şcolilor de scrimă din Apus. Sper să lucraţi în 
fata lor cu toată arta voastră. 

Cae şi Ducu îl urmară pe iezuit. 

— Ati vrea să ne arătati măiestria voastră în fata acestor domni? întrebă 

? j î 

împăratul. 

— Ne simţim onoraţi, măria-ta, răspunse Cae. 

Salutară la fel de elegant. Aplauzele nu fură mai puţin puternice. 

— Vrei să împerechezi adversarii? se întoarse Rudolf spre ambasador. 

— E o mare cinste, zîmbi acesta. Şi sper să nu greşesc, aşa cum 
nădăjduiesc să vedem în această seară încrucişări de sabie care să ne 
încînte. Cred că domnul Corot ar putea intra alături de părintele Grasa. 

Cei doi spadasini ieşiră într-un cerc larg, format din trupurile oaspeţilor. 
Curtenii din spate, mai puţin norocoşi, se urcară pe scaune, dorni 
le scape nimic. 

— Domnilor! spuse Corot cu adînca politeţe caracte ristic| 

său. Cîndva, am învăţat să ţin sabia în mînă la şcoala distinsului părinte. 
Mulţi nu-1 cunosc, fiindcă atunci purta un ilustru nume de marchiz pe care 
nu am dreptul să-l pomenesc atîta timp cît valorosul meu adversar nu o 
doreşte. 

Slujitorii aduseră săbii cu vîrfurile boante şi lamele neascuţite. Cei doi 
adversari de salutară. Corot era înalt, suplu, cu o mustaţă mică uşor 
săltată la capete. Sabia se arcuia sprintenă în mina lui. Schimbară, cîteva 
lovituri uşoare, de studiu. Corot se dovedea ager. Grasa mai lent, dar 
acurateţea lucrului său arăta înalte cunoştinţe. Mai vîrstnic, iezuitul ştia că 
numai unele şiretlicuri îl vor sprijini în faţa acelui drac împieliţat. De două 
ori se arătă descumpănit, aşteptînd să-l prindă în cursă pe tînăr. De două 
ori, Corot nu se abătu de la ştiinţa sa, mirosind pericolul. Era un spectacol 
de rară măiestrie. Exclamaţiile din sală ale bunilor cunoscători însoţeau 

» î 

fiecare asalt. O paradă-ripostă a lui Corot stîrni încîntarea. Un şir de 
lovituri laterale ale lui Grasa, date cu aceeaşi repeziciune şi precizie, se dove 
diră greu de parat. 

— Încîntătoare sînt loviturile voastre, părinte Grasa! zîmbi Corot. 

— Dar nu atît de sprintene ca ale marelui meu adversar, îi întoarse 
iezuitul frumosul compliment. 

Săbiile lucrară o vreme aproape împletite. Corot se desprinse brusc şi 
fandă larg. Iezuitul rîse. 

— M-ati atins, domnule Corot. 

•> * 

— A fost o simplă întîmplare, zise acesta cu modestie. 

Broboane mari de transpiraţie se arătară pe fruntea înaltă a părintelui. 
Săbiile lucrară aprig la înălţimea pieptului. Cea a lui Grasa coborî ca o 
scînteie sub garda adversă, în direcţia stomacului. 

— A fost rîndul vostru să mă loviţi, grăi Corot cu admiraţie şi uimire. Vă 
mulţumesc, domnule! E prima oară cînd termin o luptă nedecisă. 

Cei doi îşi strînseră mîinile. Sala respiră adine. 

— Ah, mon Dieu! exclamă ambasadorul Franţei. Păcat că i-a lipsit 
regelui nostru un asemenea spectacol. Domnul Grasa şi Corot s-au dovedit 
de forţe egale. 

— Continuăm întrecerile sau deschidem balul? întrebă Rudolf, mai puţin 
cunoscător în ale scrimei. 

— Continuăm, măria-ta! fu unanimul răspuns al sălii. 

— Propun să-şi arate măiestria domnii Bompard şi Ducu cel Iute, zise 
ambasadorul. 

Bompard, originar din Bretania, provincie a Franţei unde oamenii erau 
renumiţi pentru încăpăţînarea şi tenaci tatea lor, îşi privi 
ochiul fin al cunoscătorului. De la primele asalturi simţi că valal 
e unul dintre cei mai valoroşi spadasini întîlniţi de el pînă atunc 

lumină de plăcere. Arta bretonului nu se arătă în lovituri frumoase, ci în 
tenacitatea cu care purta aceleaşi asalturi, mereu repetate pînă la refuz, 
aşteptînd cea mai mică greşeală a adversarului. Spre deosebire de el, Ducu 
lucra fulgerător, totdeauna unde te aşteptai mai puţin. Erau atît de 
sprintene şi de neaşteptate loviturile lui, încît marele Bompard le urmărea 
cu greutate. Datorită acelor două stiluri atît de diferite, asalturile nu erau 
suficient de spectaculoase, dar curtenii urmăreau cu sufletul la gură cînd 
tenacitatea, cînd sprinteneala. Sabia din mîna bretonului părea o sculă ce 
loveşte neîntrerupt în acelaşi zid, măcinîndu-i rezistenţa. Cea a lui Ducu, o 
viperă ce muşcă ici-colo, total neaşteptat, întrerupînd adesea migăloasa 
lucrarea a domnului Bompard. Totuşi, rar se întîmplau lovi turi clare. Apoi 
se petrecu ceva uluitor. Atunci cînd mulţi crezură epuizată rezistenţa 
valahului, acesta porni un adevărat dans drăcesc în jurul lui Bompard. 
Luat prin surprindere, bretonul renunţă la eficacitatea loviturilor repetate, 
atît de dragi lui, prinzîndu-se copilăreşte în metoda de lucru a tînărului 
valah. Făcu salturi năprasnice, dar îşi ieşi din ritm. 

„Acum e al nostru, gîndi Grasa.” 

„Ce greşeală imensă! oftă Pierre Jorat! Dacă domnul Ducu ştie să profite, 
s-a zis cu Bompard.” 

De trei ori la rînd sabia lui Ducu îşi propti fierul pe gîtul bretonului. De 
trei ori la rînd, cunoscătorii din sală săriră în sus. 

— Sînteţi mai bun, domnule! Tot ce am văzut mai bun, se înclină 
bretonul cu francheţe deosebită. Am pierdut, dar sînt în cîştig. Am învăţat 
de la voi secretul acestor năprasnice lovituri la gît. 

— Nu regret că le-am dezvăluit, zîmbi Ducu. Fără ele, sorţii de izbîndă ar 
fi fost de partea voastră. 

— îi voi povesti regelui, grăi ambasadorul entuziasmat. Cele trei lovituri 
ale domnului Ducu sînt de neuitat. Vulpoiul de Bompard nu a putu evita 
măcar una. Va trebui să plec la Paris chiar săptămîna viitoare. Regele nu 
mi-ar ierta niciodată greşeala de a nu-i povesti despre aceste lovituri. 

Se întoarse către Ducu şi zise: 

— Şcoala de scrimă a valahilor e mare, domnule! Şi să ştiţi că o spune 
un cunoscător. 

— Dar nu avem o astfel de şcoală, răspunse tînărul cu modestie. 

— Glumiţi! 

— Nu mi-aş îngădui. 

— Atunci sînteţi o minune! grăi ambasadorul uluit. 

— Asta, da! interveni Cae. Ducu e una dintre multele minuni ale 
neamului nostru. 

— Aşa e! Acum văd limpede. Acum înţeleg cum a fost posibil 
pe turci. Aţi mai rămas domnia-voastră şi marele nostru Pierre 

de Re. V-am lăsat la urmă prin simplă impresie. Sper să fie un spectacol 
grandios. 

Apoi gîndi: „Sper să te învingă. Altfel, regele Franţei va fi mînios multă 
vreme.” 

Cei doi tineri se salutară cu săbiile. Erau frumoşi amîndoi şi cam de 
aceeaşi statură. 

— Dacă va fi să pierd, să nu uitaţi, domnule, că mi-aţi cîştigat inima de 
cum v-am văzut! se înclină Pierre Jorat. 

— Dacă va fi să pierd, zîmbi Cae fermecător, să nu uitaţi domnule, că 
voi purta pentru voi cele mai bune gînduri! 

Porniră să lucreze uşor, cu lovituri largi şi clare. Era o perioadă de 
tatonare. Asalturile nu aveau iuţeală, ci mai mult precizie. Iar eleganţa lor 
se arăta desăvîrşită. Jorat forţă ritmul prea încet. Sabia lui se abătea 
îndrăcită cînd lateral, cînd prin împunsături directe. Cae para calm, fără să 
dea un singur pas îndărăt. Mişcările lui erau moi, alunecoase, parcă prea 
încete. Dar spectacolul se dovedea unic. în fiecare clipă, curtenii şi 
împăratul, care prinsese poftă de scrimă, se aşteptau ca valahul atît de 
încet în mişcări să fie atins. în fiecare clipă se auzeau cînd exclamaţii, cînd 
îndemnuri. 

— Lucraţi cu mare eleganţă şi precizie, remarcă Jorat. Mulţi nătărăi cred 
că sînteţi încet în mişcări şi se miră că nu aţi fost atins pînă acum. Chiar eu 
am fost uimit la început, cînd mi-aţi părut o pradă uşoară. Domnia-voastră 
nu numai că vedeţi lovitura, dar o intuiţi şi pe cea următoare. Am dat 
împotriva voastră unele asalturi ce nu au putut să fie parate de spadasini 
cu frumos renume. 

— Iar mie nu mi-aţi lăsat timp să încerc un atac, îl întrerupse Cae. 

— Ah, sînteţi un om fermecător! se înveseli contele. Arătaţi-mi, domnule, 
ceva din măiestria loviturilor voastre! Pînă acum doar v-aţi apărat, ce-i 
drept, cu mare artă. Să le oferim acestor domni o sărbătoare a scrimei. 

Cae rîse. Ochii lui micşoraţi peste măsură păreau două luminiţe tainice. 
De cîteva ori abătuse sabia lui Jorat doar la cîteva degete de pieptul său. 
Curtenii erau în delir, chiar dacă simţiseră că franţuzul va cîştiga pînă la 
urmă. Jorat fandă lung, încercînd să-l descumpănească pe valah. în sală se 
auziră strigăte mari. înfuriat de neputinţă, îşi purtă sabia ce şuieră 
năprasnic prin aer către lovituri laterale, de la care porneau de obicei cele 
mai multe şiretlicuri. Apoi se rupse brusc din lucrare şi-şi strecură sabia 
sub garda lui Indru. Dar o lovitură teribilă, venită dintr-o parte, aruncă 
arma lui Jorat cît colo. 

— Luaţi-o, conte! zise Cae abia auzit. A fost o clipă de neî 
marelui meu adversar. 

— Nu, domnule! răspunse Jorat cu faţa răvăşită. Niciodată 

aplecat după sabie, fiindcă nimeni nu mi-a smuls-o din mină. Deci, după 
cum vedeţi, nu sînt obişnuit să mă aplec. Sînteţi cel mai desăvîrşit spadasin 
pe care l-am întîlnit pînă azi. Cu mult mai bun decît mine. Aţi învins, 
domnule. Mînia şi dezamăgirea mea sînt cum plite, dar cinstea mă obligă la 
mare admiraţie. 

în sală se aşternu o linişte de moarte. Totul se petrecuse atît de 
fulgerător încît uimirea încă nu se risipise. 

„Dezastru! gîndi ambasadorul înmărmurit. Henric al Franţei ne-ar fi 
iertat pierderea unui război, dar pentru asta nu-1 vom putea îmbuna prea 
curînd. Sincer, să fiu, n-am crezut nici eu decît pe jumătate în 
desăvîrşirea acestor valahi.” 

— Mai încercaţi o dată! strigă Rudolf al doilea aprins de admiraţie. 

— De prisos! zîmbi trist domnul Jorat, conte de Re. Omul acesta nu 
poate fi învins. Poate va veni o zi cînd va cunoaşte şi el amărăciunea 
înfrîngerii, dar nu cred să fie curînd. 

— A fost magnific, spuse Rudolf. N-am bănuit să ajung un pasionat al 
scrimei, chiar dacă lupta cu sabia se dovedeşte mai puţin măreaţă decît cea 
cu ciomegele. 

Auzind asemenea vorbe, ambasadorul îşi reţinu cu greu o strîmbătură, 
dar împăratul nu-1 privi şi continuă: 

— Ciomagul oferă mai mult decît sabia. La sabie e destul să fii iscusit. în 
lupta cu ciomagul, pe lîngă agerime ai nevoie de o mare forţă a braţelor şi a 
întregului corp. Ah! Mi-ar fi plăcut să-ţi arăt o luptă cu ciomege. 

— Mi-aţi arătat una acum doi ani, răspunse amba sadorul. Sînt 

mulţumit cu atît. 

î 

Fu rîndul împăratului să-şi reţină un zîmbet, amintindu-şi de 
chelfăneala pe care i-o trăsese franţuzului. 

— Măria-ta! interveni Costache. în solia noastră avem trei luptători cu 
astfel de scule. Dacă doriţi o demonstraţie... 

— Dacă dorim?! îl întrerupse împăratul. Dorim, domnule! Sigur că 



dorim! 

Tufănel, Toroipan şi Găluşcă, aflaţi undeva în fundul încăperii, porniră 
prin culoarul strimt de trupuri vii, neîn ţelegînd să-şi lase unul altuia 
întîietate. Coatele lor aprige loviră ca nişte berbeci în coatele curioşilor 
musafiri. Mergeau în acelaşi pas, făloşi peste măsură. în faţa lui Rudolf îşi 
ridicară pălăriile atît de brusc încît îşi simţiră trosniturile oaselor. 

Slujitorii aduseră degrabă ciomege din sala de arme a împăratului. 

— Bă, Tufănele! întrebă Găluşcă prinzînd lemnul de corn în mîinile lui 
zdravene. O facem pă adevăratelea? 

— Nu mă cheamă Tufănel, nărodule! Eu sînt domnul Tufan. 

Apoi se întoarse către Toroipan. 

— Salută-mă, blegule! 

— Bă! i-o întoarse Toroipan mînios. Vrei să-ţi zic ceva de familie? Bleg e 
tac-tu! 

— Ce zic, ce zic? se interesă împăratul. 

— Schimbă între ei saluturi de politeţe, răspunse Costache în ungureşte. 

O parte dintre spectatorii ocazionali coborîră de pe scaune arătînd 

dispreţ unei astfel de lupte. Dar exclamaţiile celor din faţă îi readuseră pe 
locurile lor. Tufănel se încu metase a lupta în acelaşi timp cu cei doi foşti 
manglitori din piaţa Zece Mese. Toroipan lovi din toate puterile spre 
căpăţîna tînărului. Tăria ei ar fi putut ucide un bou. Curtenii din faţă 
închiseră ochii. Tufănel săltă ciomagul deasupra capului şi făcu un pas 
înainte evitînd forţa loviturii. Găluşcă, mai şiret decît tovarăşul său, atacă 
la picioare. Dar Tufănel sări sprinten în sus. Descumpănit, Găluşcă pică de- 
a buşilea. împăratul se ridicase înmărmurit. Cunoştea bine lupta cu bîta şi 
se zvonea chiar că nu ar avea adversari printre curtenii celor două oraşe de 
reşe dinţă, Viena şi Praga. Toroipan duse ciomagul fulgerător îndărăt şi 
căută o lovitură de împungere. Altul ar fî încercat să pareze cu o laterală 
scurtă, însă isteţul tînăr găsi o cale mai bună. Sări într-o parte, iar bietul 
Toroipan îşi propti vîrful ciomagului în zidul sălii. Găluşcă îl încolţi de 
aproape cu sprintene lovituri la înălţimea capului, dar iuţeala deplasărilor 
lui Tufănel îl descumpăni. Apoi, o scurtă lovitură de împungere în stomac îl 
năuci pe bietul Găluşcă. în sală nu aplaudă nimeni fiindcă nu era timp. 
într-adevăr, lupta cu ciomegele era spectaculoasă. Ageri mea întregului corp 
lua parte la ea. Toroipan lucra cu lovituri grele. Zgomotul ciomegelor 
împreunate sălbatec trecea ca un fior prin încăpere. Din nou lovi Toroipan 
lateral din toate puterile. Era o lovitură nimicitoare, la înălţimea pieptului. 
Din nou Tufănel nu acceptă să o primească în bîta sa şi se lăsă pe vine 
fulgerător. Toroipan, căzu cît colo, iar bîta îi fugi într-o parte. Mai sprinten, 
Tufănel puse piciorul pe ea şi-i arse adversarului o straşnică lovitură peste 
fund. în sală se porniră hohote de rîs. Ambasadorul Franţei se bătu cu 
mîinile pe burtă din cauza rîsului, uitînd necazul de adineauri. Falnica şi 

niţel trecuta contesă Lisse von Bad, fostă cîndva o mare frumuseţe a curţii 

■> ' •> ■> 

din Viena, îl privi pe oacheşul Tufănel ca pe un zeu. 

— Ah, ah! murmură ea. Noi blondele ştim să preţuim cum se cuvine un 
hercule brun. 

— Aţi spus ceva? întrebă Sile Adormitul în ungureşte. Vorbiţi ungureşte? 

O auzise aproape de urechea lui şi crezuse o clipă că interesanta femeie 

caută vorbă cu el. 

— Vorbesc, domnule, rîse contesa. Tînărul vostru prieten e un 
bărbat. 

— Care dintre ei, doamnă? se dezumflă Sile. 

— Ah, dar nu e decît unul! Cel înalt, care a isprăvit lupta în picioare. 

„Pe cele şapte intrări ale iadului! se miră Sile. Nărodul de Tufănel are 
preţ mai bun ca noi.” 

— Aş dori să mi-1 prezentaţi! porunci fermecător Lisse von Bad. 

„Ţi-1 prezint, dă-1 dracului!” se amărî Adormitu în sinea lui. 

— Grozav! murmură împăratul. Aceşti domni nu ştiu de glumă. Fiecare 
lovitură ar fi putut aduce o rănire gravă. 

Apoi gîndi: „îi decorez cu Crucea Bunilor Creştini.” 

— Măria-ta! îl întrerupse Costache din gîndurile lui. Se află printre noi 
doi tineri ce-şi curăţă duşmanii la douăzeci şi cinci de paşi, prin aruncarea 
cuţitelor. Pînă acum nu i-am văzut să greşească o ţintă. 

— Ce vorbeşti? grăi împăratul. La Viena se află un arun cător ce poate 
nimeri o ţintă la cinci-şase paşi. Dar asemenea distanţă nu poate prii 
nimănui. 

— încercăm, măria-ta? 

— încercăm. 

Cae şi Chirilă veniră în faţa împăratului. Sile avusese grijă să le aducă 
faimoasele cuţite. Cei doi tineri îşi încinseră brîiele. 

— Ce ţintă doriţi? întrebă împăratul. 

— Două luminări aprinse. 

— Iar distanta? 

» 

— Cincisprezece paşi, măria-ta. 

— Nu e prea mult? Luminările nu au grosimea unui om. 

— Nu, răspunse Cae. Am vrea însă ca cele două luminări să fie în 
mişcare. 

— Jesus Maria! murmură împăratul Ar fi o minune să le loviţi. 

Costache şi Ducu luară două sfeşnice, numărară paşii ceruţi şi porniră 

cu sfeşnicele ridicate deasupra capetelor. Curtenii îşi opriră respiraţia. 
Mîinile celor doi aruncători lucrară iute. Două fulgere albicioase loviră 
luminările. Locul aplauzelor îl luară exclamaţiile. Fiecare dintre cei prezenţi 
îşi imagină ce pot face nişte cuţite la vreme de război în mîinile lui Cae şi 
Chirilă. 

Tîrziu după miezul nopţii, Lisse von Bad şi domnul Tufănel-fîul intrau la 
braţ în impunătoarea casă a familiei von Bad. Slujitorii mulţi roiră în jurul 
lor, obişnuiţi cu gusturile doamnei, care pescuia din vreme în vreme cîte un 
tînăr, avînd în vedere vîrsta înaintată a domnului conte von Bad. Trecută cu 
puţin peste treizeci de primăveri, după spusele ei, şi cu mult peste patruzeci 
după spusele altora, contesa Lisse nu arăta rău. Chiar dacă se îngrăşase 
niţel, graţia piciorului frumos nu scăzuse, iar faţa ajutată de multţ 
arăta aşa cum şi-ar fi dorit-o multe femei tinere ce nu puneai 
neştiinţă, pe ajutorarea tenului. După plecarea slujitorii 

îndemînatice ale doamnei deschiseră elegantul veston al valahului. Rămas 
în cămaşa strălucitor de albă, ce-i scotea în evidenţă faţa oacheşă, Tufănel 
nu se gîndi nici o clipă că e frumos ca un Adonis. Că în familia lui, el şi 
Didina furaseră de la natură tot ce avusese ea mai bun. 

Contesa lipsi o vreme. Tufănel, ce fusese îmbiat către o sticlă acoperită 
cu şerveţel alb şi pahare strălucitoare, apucă sticla, trase o duşcă mare şi 
nu-i plăcu. Avea ceva tărie băutura, dar dulceaţa ei îl scîrbi. Văzu o mobilă 
cu picioare multe şi sticle mici, de toate felurile. Le încercă pe rînd 
strîmbîndu-se în fel şi chip. Se aflau în ele dresurile şi parfumurile contesei. 

„Astea ar merge, gîndi el. Dar miroase de te trăsneşte.” 

Lisse von Bad apăru curînd îmbrăcată cu nişte fineţuri care-1 uluiră pe 
tînăr. Veni aproape de el, apoi fugi după o sofa. Tufănel porni să o prindă. 
Sprintena doamnă ocoli o masă, rîzîndu-i în faţă. Vru să o încolţească dintr- 
o parte, dar se împiedică în covor şi veni în nas. 

— Fă, cucoană! zise răstit. Pe mine să mă slăbeşti cu alergătura! 

— Ah, ah! ce spune frumosul meu Adonis? rîse Lisse von Bad. 

Cînd se lumină de ziuă, Tufănel se ridică în capul oaselor şi privi mai 
atent prin odaia mare cît un pogon. Bogăţia nimicurilor, argintăria ce-i lua 
ochii, bijuteriile şi alte drăcii îl uluiră. 

„Dă Doamne să nu cad în ispită! se rugă Tufănel. Dacă-i manglesc 
acareturile ăsteia, mă usucă domnul Cae.” 

— Auzi, fă? zise trezind-o pe somnoroasa contesă. Ce-ar fi să-l abţiguieşti 
pă mandea cu lănţişoru ăsta? 

Contesa nu pricepu chiar de la început. Apoi rîse. 

— Aaa... suvenir... Ia, dragul meu Adonis! 

Înţelegînd gestul, Tufănel nu se lăsă poftit de două ori. Puse mîna pe un 
splendid colier şi-l strecură la gît neîndemînatec. Frumoasele mîini ale 
Lissei von Bad împreunară cele două capete ale colierului. 

— Vii şi în seara asta? întrebă ea prin gesturi. 

— Vin, fă, dacă mai pici la zar cu ceva aurăraie. 

Lisse von Bad rîse dezvelindu-şi dinţii mărunţi, uimitor de albi. 

* 



A doua zi după prînz se desfăşură ceremonia tratativelor. Eticheta nu-i 
impunea împăratului să asiste la asemenea lucrări plicticoase, dar el nu 
lipsi, curios a afla mai devreme ce putea să-i ofere imperiului micul popor al 
Ţării Româneşti. Nici fraţii împăratului, arhiducii Maximilian şi Matthias, 
nu erau obligaţi la asemenea discuţii decît în cazul participării lui Rudolf. 
Cele două părţi se aflau faţă-n faţă. De o parte împăratul, 
tul negociator Pezzen şi alţi înalţi dregători. De cealaltă parte, 

Costache şi Ducu. împăratul se aşeză. Ceilalţi rămaseră în pi 

rigorile etichetei. 

— Măria-ta! grăi Cae. Domnul Ţării Româneşti vă trimite prin noi cîteva 
daruri neînsemnate, dimpreună cu cele mai bune gînduri adresate marelui 
conducător al creş tinilor din răsăritul Europei. 

Frazele lui semănau a aroganţă, dar tînărul nu renun ţase la ele, fiind 
convins că e necesar să-şi şocheze partenerii chiar de la început. 

„Sînt grozav de mîndri, gîndi Rudolf. N-au venit la noi cu vorbe de 
umilinţă, aşa cum li se cade popoarelor mici. Din frazele lui deduc fără 
greşeală că-1 consideră pe Mihai-vodă egalul nostru.” 

După cele petrecute cu o zi înainte, împăratul se arăta binevoitor. în 
schimb, pe feţele celorlalţi se aşternu uluiala. Iar arhiducele Maximilian, fire 
mai puţin conciliabilă, ripostă cu asprime: 

— Alte cuvinte aşteptam de la solia voastră. 

— Aţi fî cîştigat ceva de pe urma lor? se arătă mirat Cae. 

— Am fi cîştigat, domnule. Am fi cîştigat respectul pe care îl datoraţi 
imperiului. 

Isteţul diplomat Pezzen îşi mîngîie faţa, atent la disputa dintre arhiduce 
şi valah. Atmosfera pornise încărcată chiar de la început. în asemenea 
situaţie, tratativele nu se vor desfăşura favorabile trimişilor lui Mihai-vodă. 
Cu o zi înainte îl uimise isteţimea tînărului conducător al soliei. Azi, se 
dovedea un slab negociator. Sau, poate, deosebit de dibaci. îşi propuse deci 
să analizeze cu atenţie fiecare frază a valahului. Totuşi îl mirară cuvintele 
lui Cae. Chiar soliile ţărilor mari se prezentau la curtea imperială cu 
umilinţă şi linguşiri. Or, omul acesta se abătuse total de la acele reguli 
nescrise, dar practicate pe scară largă. 

— Măria-ta! îi răspunse Cae arhiducelui Maximilian. Aş dori ca 
tratativele noastre să pornească chiar de la înce put pe o linie limpede. Noi 
nu am venit la Praga să cerem, ci să oferim. Sînt puţine popoare mici care 
ar fi în stare să ofere ceva marelui imperiu. Am venit aici cu toată dra 
gostea noastră de buni creştini. Sîntem trimişii singurului popor de la 
marginea Balcanilor sau din Balcani ce şi-a dobîndit libertatea cu forţele 
lui. Prin victoriile dobîndite împotriva turcilor şi tătarilor, sîntem singurul 
popor care i-am oferit împăratului o vreme de linişte la graniţele marelui 
imperiu. Privind astfel lucrurile, se pare că frumoasa curte din Praga 
datorează mult Ţării Româneşti. Iar Ţara Românească, nimic marelui 
imperiu. Iată deci că noi nu venim aici cu linguşiri ci cu fapte. Or, faptele 
totdeauna au fost mai de preţ decît vorbele meşteşugite. 

Pezzen se scărpină după ureche gînditor. Vorbele valahului puneau într- 
o lumină nouă tratativele lor. 

— Aşa e, dragul meu Maximilian! interveni împăratul. Dacă valahii 

sud a imperiului. 

— Dar nu valahii au cîştigat bătălia de la Călugăreni, ci fostul principe 
Sigismund, zise arhiducele cu răutate slab ascunsă. 

— Te supăr, frate, se amestecă arhiducele Matthias. Cînd se desfăşurau 
luptele de la Călugăreni, mă aflam la Alba-Iulia, ca invitat al lui Sigismund. 
Fostul principe al Transilvaniei dădea atunci nişte ospeţe grandioase în 
cinstea rudei noastre Maria-Cristina. Iar cei două mii şi ceva de oşteni ai 
Transilvaniei luptau la Călugăreni sub comanda lui Mihai-vodă, alături de 
şaptesprezece mii de valahi din Ţara Românească. 

— Poate! se îmbună Maximilian. Se vorbeşte totuşi cam prea mult despre 
acea victorie a valahilor. 

— Şi se va mai vorbi, măria-ta, chiar peste o mie de ani, interveni aspru 
Chirilă. Imperiul vostru nu era pregătit atunci să înfrunte o sută optzeci de 
mii de turci. Aşa că, vedeţi domniile-voastre cît datoraţi Ţării Româneşti. 

— Aşteptăm ofertele voastre! îl întrerupse împăratul nerăbdător. 

— Măria-ta! grăi Cae. Apusul e ameninţat de turci şi de tătari. Mihai- 
vodă a dovedit că e singurul om ce-i poate opri. 

— Cu ce? se amestecă fin marele Pezzen. 

— Cu armele. 

Pezzen zîmbi. 

— Cu care arme? Cu care oştiri? Domnul Ţării Româneşti nu mai are 


oştiri. 

— Domnule Pezzen! zîmbi Cae la rîndul său, convenindu-i făgaşul pe 
care intrase discuţia. Acum cîtiva ani, Mihai-vodă avea două mii cinci sute 
de oşteni. Cu aceşti oşteni a scos ţara de sub turci şi i-a aruncat mult peste 
Dunăre. Acum are şase mii. 

Maximilan rîse ca la o glumă bună. 

— Şase mii de oameni împotriva imperiului turcesc? Glumeşti, domnule! 
Cae continuă să zîmbească. Numai ochii lui subţiaţi peste măsură îi 

arătau încordarea. 

— Măria-ta, mi-aş îngădui să repet cuvintele marelui emir Ibrahim, 
folosite în faţa noastră acum cinci ani: „Cu două mii cinci sute de oşteni vă 
ridicaţi împotriva impe riului turcesc? Dar sînteţi nebuni, domnilor!” 
Victoriile ce au urmat ne-au adeverit spusele emirului. E drept că avem azi 
numai şase mii de oşteni. E drept că Mihai-vodă şi-a risipit armata din lipsă 
de aur. Dar e tot atît de drept că ne descurcăm fără a cerşi ajutoare străine. 
Am venit la Praga să-i oferim împăratului două lucruri de preţ. 

Pezzen ciuli urechile. 

— Întîi, îi oferim împăratului liniştea în Transilvania, fiindcă prj= 
i-a adus multe greutăţi şi nesiguranţă. 

— Ne-ar fi plăcut să oferiţi ce-i al vostru! ripostă Pezzen. 

— Asta şi facem. Transilvania e a valahilor. Mihai-vodă o va cuceri în 
numele împăratului Rudolf. 

Fu un moment de stupoare. 

— Să nu ne pripim! grăi Pezzen calm. Transilvania are un principe nou ce 
ne-a cerut să-l recunoaştem şi o vom face. 

— Şi turcii se grăbesc să-i acorde firman, domnule Pezzen. Iar cînd se 
grăbesc turcii, există totdeauna unele motive puternice. 

— Credeţi o trădare a creştinilor din partea lui Andrei Bâthory? 

— Nu credem. Sîntem siguri. Avem dovezi. Iată o scrisoare a principelui 
către Poarta Otomană. 

Pezzen îi verifică pecetea princiară. Apoi o studie îndelung, în vreme ce 
ridurile de pe faţă i se accentuară a îngrijorare. 

— Asta aduce a trădare, grăi după un timp. 

— Fără tăgadă, domnule Pezzen. Dar să zicem că n-am avea această 
scrisoare, ci una de legătură cu polonii. Zamoyski, marele hatman polon, a 
strîns oaste lingă Zim şi aşteaptă un semn al principelui Andrei, pentru a 
coborî cu ea la Dunăre. Andrei joacă pe două fronturi. Dacă turcii nu-i vor 
satisface pretenţiile în schimbul închinării, va apela la poloni. 

„Nu pe două fronturi joacă Bâthory, ci pe trei, gîndi îngrijorat Pezzen. El 
ne-a cerut să-l recunoaştem principe al Transilvaniei şi să-i acordăm sprijin 
împotriva turcilor şi polonilor.” 

— Nu aveţi oşti să cuceriţi Transilvania, observă împăratul. 

— Şi nici nu cerem, interveni Ducu. 

„Sînt daţi naibii! gîndi Rudolf. Dacă n-ar fi cîştigat atîtea bătălii, i-aş fi 
considerat nişte fanfaroni.” 

— Care ar fi a doua ofertă? întrebă Pezzen. 

— A doua ofertă, zise Cae, merită toată atenţia. Prin cucerirea 
Transilvaniei vom dejuca planurile lui Zamoyski, iar Mihai-vodă, ajungînd 
mai puternic decît e azi, va stăvili orice încercare a turcilor spre Apus. 

„Ah, ah! se minună Pezzen în sinea lui. Valahii aceştia ştiu să ceară 
oferind. Abia acum mă dumiresc. De cînd e lumea oamenii ascultă cu mare 
atenţie cînd le oferi, lepă dîndu-se grabnic atunci cînd le ceri. Domnul Indru 
se dovedeşte mare dibaci ştiind acest lucru. E prima oară cînd întîlnesc un 
sol atît de rafinat. Iar eu sînt un măgar bătrîn, care învaţă de la tînărul 
valah. Iată o orientare diplomatică mult mai eficace decît vechile linguşeli. 
Voi folosi în viitor şi eu această nouă strategie diplomatică. Să ceri mult şi 
dibaci, sub masca ofertelor. Zău, ar trebui să-mi scot pălă ria în fata acestui 
valah.” 

— Şi ce trebuie să facem noi? se interesă împăratul. 

— Nimic, măria-ta, răspunse Cae. 

— Nimic? 

— Absolut nimic. Dacă veţi privi cu ochi buni ocuparea Transilvaniei, 
dacă Andrei Bâthory nu va primi la Praga recunoaşterea de principe al 
Transilvaniei, se vor împlini cele două oferte. 

— Vom chibzui, răspunse Pezzen precaut. 

Marele diplomat simţea nevoia să analizeze temeinic întreaga discuţie. 
Fineţea cererilor lui Indru atît de meşte şugit ascunse sub cele două oferte îl 
silea să fie mai atent decît în alte ocazii. Socoti totuşi că le poate acorda 
sprijin valahilor împotriva principelui care se dovedise un trădător al 
creştinilor din răsăritul Europei. Valahii prezentau mai multă încredere. 

— Am putea să vă sprijinim cu trupele noastre, aflate la graniţa 
principatului, se amestecă iar împăratul, spre dezolarea lui Pezzen, hotărît 
la chibzuială. Dar noul răspuns de necrezut al lui Cae îl zăpăci cu totul pe 
marele diplomat. 

— E o ofertă generoasă, măria-ta! Din păcate, nu o pot primi fără 
încuviinţarea domnului Ţării Româneşti. Numai el poate lua o asemenea 
hotărîre. îl voi înştiinţa degrabă. Iar noi vă mulţumim din suflet pentru 
mărinimia voastră. Ştiam că la Praga vom găsi căi ce pot duce la stăvilirea 
năvalei turceşti către inima Apusului. 

„Pe toţi dracii! gîndi Pezzen. Tratativele s-au desfă şurat de la egal la 
egal, iar încheierea acestui tînăr o subli niază din plin.” 

Capitolul 8 



r iua se arăta către seară. Soarele căzut mult spre apus mîngîia cu 
ultima vlagă Oraşul de aur, frumoasa Pragă strălucitoare de 
'curăţenie şi bogăţie. Clădirile mai scunde, rămase în umbră, parcă 
priveau melancolice măreţia pala tu lui Hradcâny, strălucitoarele turle 
scăldate de lumină ale mănăstirii Strahov, ale catedralei Sflntul Vit, sau ale 
cochetei bazilici Loreta. Arhitectura variată a oraşului se schimba de la un 
pas la altul. Stilul roman, masiv, aplecat spre suprafeţe întinse, ori cel gotic 
pornit spre ascuţişuri înalte, se amestecau laolaltă fără a-şi ştirbi 
frumuseţea. Nu lipseau în Praga nici viguroasa arhitectură turcească 
pornită spre rotunjimi calme, nici îmbinarea sprintenă de piatră şi lemn atît 
de dragă slavilor, ce-şi dovedeau meşte şugul în migala ciopliturilor de 
ornament. Nu lipseau de asemenea încrucişări îndrăzneţe de stiluri 
arhitectonice care, chiar dacă nu aduceau totdeauna frumuseţe, arătau 
căutarea neobosită a omului. Nu lipseau nici măruntele case mărginaşe ale 
nevoiaşilor, făcute după puteri, dar curate ca pentru sărbătoare şi îngropate 
printre arbuşti şi lanuri de flori. Pe malurile Vltavei se rînduiau măreţe 
palate, înfipte adine în pămînt cu picioarele lor zdravene din cărămizi duble, 
în arhitectura lor se cunoşteau sau mîinile iscusiţilor localnici, sau cele ale 
vestiţilor meşteri italieni, or chibzuiala tenace a nemţilor. Dar curăţenia şi 
buna rînduială erau numai ale minunaţilor localnici. Cehii şi slovacii, 
neamuri de sînge, fraţi, ca şi valahii din Ţara Românească şi Transilvania, 
îşi cinsteau oraşul cum se cuvine, chiar dacă el nu călca pe cele două 
provincii. Praga era copilul-minune, mîndria şi inima locuitorilor ei. Dar nici 

trecătorii ocazionali nu se arătau indiferenţi la frumuseţile ei. Cînd 

» î 

părăseau Oraşul de Aur, parcă lăsau acolo ceva din sufletul lor. Vechiul 
ceas cu ciocănele de la Loreta îşi desfăcu învelitorile de lemn, iar ciocănelele 
scoaseră din bătăi o melodie frumoasă. Era ora şapte. 

La acea oră, şase călăreţi coborau agale pe drumul pietruit dintre 
Hradcâny şi Vltava. Cel din frunte, un bărbat înalt, cu faţa frumoasă, 
limpede, zîmbea la răstimpuri. 

„Iată, gîndi el, am obţinut tot ce-şi poate dori o solie, dar n-a fost uşor. 
Dacă Pezzen, cel mai fin diplomat al împă râtului, nu ar fi crezut în cîştigul 
unei înţelegeri cu Ţara Românească, n-am fi căpătat nimic la Praga.” 

— Auzi, Cae? îl întrerupse Costache din gîndurile lui. Ştii că ai 
înaltă decoraţie dintre voi toţi? Alinîndu-i împăratului durerile de 
ajuns mare apărător al creştinilor. Cel puţin aşa sună ordinul 

Rudolf al doilea e băiat bun. Zău e băiat bun! Dacă ar fi ceva mai hotărît, s- 
ar putea dovedi un împărat mare. Din păcate, nu el conduce treburile 
imperiului, ci familia sa. Numeroasa familie. 

— Şi eu gîndesc la fel, răspunse tînărul. Dacă nu ne sprijineau 
arhiducele Matthias şi Pezzen, cred că Maximilian reuşea să ne trimită 
acasă cu buzele umflate. Pe cît e de curat la suflet Matthias, pe atît se arată 
mai spurcat Maximilian. Bine că a ieşit cum trebuie. în felul acesta i-am 
scurtat ghearele cardinalului Andrei pentru multă vreme. Totuşi, nu pot să 
uit că arhiducele Maximilian s-a arătat pe faţă gata a-1 ridica pe Andrei 
Bâthory deasupra noastră. Nu ştiu ce urmăreşte acest frate al împăratului, 
dar tare îmi vine să cred că planurile lui privitoare la Transilvania nu se 
potrivesc prea bine cu ale noastre. 

— Şi eu am simţit acest lucru, aprobă grăsunul. Mi-e teamă că 
Maximilian îl va înştiinţa pe Andrei despre discuţiile purtate cu împăratul, 
îţi închipui ce prăpăd ar fi pentru noi. în cel mult o lună, principele 
Transilvaniei ar coborî peste noi cu polonii şi moldovenii, iar turcii şi tătarii 
n-ar sta cu mîinile în sîn. Ai făcut bine poruncindu-i lui Sile Adormitu să 
pîndească lingă palatul lui Maximilian. 

— Da! Biletul pe care mi l-a lăsat Sile mă pune pe gînduri. El, Tufănel, 
Toroipan şi Găluşcă au plecat în zori să urmărească o trăsură ieşită din 
curtea arhiducelui. O trăsură pregătită pentru drum lung zău că merită să 
o vezi de aproape chiar dacă nu se dovedeşte a întări bănuielile noastre. Sile 
e băiat priceput. Are să se descurce. Dar între noi şi el sînt ceasuri bune 
călare. Va trebui să gonim toată noaptea. Şi bine că l-a trimis îndărăt pe 
Ciripoi, altfel nu ştiam drumul apucat de ei. 

— Ciripoi! strigă Costache. 

— Aici, domnu’ Caravană, răspunse acesta mînîndu-şi calul între cei doi. 

— Sile nu ţi-a mai spus şi altceva? 

— Nu, domnu’ Costache. 

— Curioasă treabă, zise Cae. în trăsură se află un bărbat şi o femeie. Iar 
însoţitori, patru oşteni din garda arhi ducelui. Trăsura s-ar putea să 
meargă undeva prin apro piere, dar tot aşa de bine şi-ar putea continua 
mersul, pînă în Transilvania. Drumul apucat de trăsură e cel mai scurt spre 
Ungaria Superioară. Şi, fără îndoială, cel mai scurt spre Transilvania. Dacă 
ocupanţii trăsurii poartă o solie către principele Andrei Bâthory, atunci e 
sigură trădarea lui Maximilian. Iar noi trebuie să punem mina cu orice preţ 
pe scrisoare. 


* 



Porniţi în zori din Praga, Sile, Tufănel, Toroipan şi Găluşcă îşi 
sprinteni pe urmele trăsurii. Dar Sile avea destulă minte să nu 

spatele urmăriţilor, trezindu-le bănuieli. Lăsase între el şi cei din faţă cam 
un ceas şi se conduse mai mult după urmele proaspete ale roţilor. Puţin 
după prînz, trăsura intră într-un sat mare, al cărui han, de fapt singurul, fu 
găsit fără greş de vizitiul bun cunoscător al locurilor. Un bărbat nu prea 
înalt, dar bine clădit, de vîrstă mijlocie, coborî din trăsură urmat de o tînără 
graţioasă. Hangiul cu temeneli adinei. 

— Avem paturi bune şi mîncăruri alese, iar gulaşul nostru, gătit 
adineauri. 

— Schimbă-ne caii! îl întrerupse musafirul. Sîntem grăbiţi. Vrem să 
plecăm în cel mult o jumătate de ceas. 

Hanul era frumos, curat, iar împrejurimile îneîntătoare. 

— Of, dragul meu Otto! zise tînăra doamnă. Ne-am putea odihni aici 
cîteva ceasuri. Colo mai jos e un eleşteu. Am putea să ne plimbăm pe 
marginea lui, sau chiar cu barca. Avem drum lung în faţă. Dacă o ţinem 
aşa, vom ajunge la Alba-Iulia ca nişte stafii. 

— Timpul nu ne îngăduie, răspunse Otto. Solia vala hilor va părăsi Praga 
în seara aceasta. Deci nu avem asupra ei decît avantajul unei zile. 

— Vai, dragul meu! se miră ea. Dar valahii n-au ştire despre misiunea 
noastră. Ei pot trece pe lîngă noi oricînd, fără să bănuiască ceva. 

— Aşa e! răspunse Otto. Nu uita însă că valahii au un proverb frumos, 
care sună cam aşa: „Prevederea e mama înţelepciunii!” Şi mai au unul: „Ce 
poţi face azi, nu lăsa pe mîine.” 

— Ah! rîse tînăra. Nu-mi place al doilea proverb. Sună mai bine astfel: Ce 
poţi lăsa pe mîine, lasă! 

— Şi mie îmi place aşa, chiar dacă nu are în el nici un dram de 
înţelepciune, zîmbi bărbatul. 

După o jumătate de ceas frumoasa trăsură porni mai departe, dusă 
năvalnic de caii proaspeţi. Abia ieşiră grăbiţii călători prin cealaltă parte a 
satului, cînd se opriră la han patru călăreţi îmbrăcaţi cu mare eleganţă, 
spre desfătarea hangiului. 

— înălţimea voastră! i se adresă cehul lui Sile. Avem paturi bune şi 
mîncăruri alese iar gulaşul nostru proaspăt... 

— Schimbă-ne caii! îl întrerupse înaltul musafir ce părea conducătorul 
celorlalţi. Vom pleca într-o jumătate de ceas. 

„Vai mie! se văită hangiul pricepînd puţin din ungu reasca lui Sile, dar 
destul pentru a înţelege că sînt grăbiţi. Gulaşul meu pregătit acum cinci 
zile va ajunge să nu mai placă nici frumoaselor noastre scroafe. Domnii 
din faţă abia au gustat din el. Ungurii ăştia, ce par mari boieri, n-au nici 
ei timp.” 

Apoi zise într-o ungurească mai mult decît stîlcită: 

— Nu mai avem cai odihniţi. 

Asta se dovedea cea mai proastă veste pentru Sile. Tinerii descălecară 
dezamăgiţi şi tăbărîră creştineşte asupra gulaşului atît de lăudat, fără a 
lua seama la gustul acrişor. 

— N-ai putea să ne găseşti undeva patru cai? întrebă Sile pe hangiu. 

Hangiul se scărpină după ureche, apoi grăi fără tragere de inimă, văzînd 

măruntul bacşiş din mina acestuia: 

— La capătul satului veţi întîlni o casă frumoasă şi părăginită. Locuieşte 
în ea un boier scăpătat. Acolo aţi putea găsi ce doriţi. 

Tinerii străbătură satul în pasul cailor ce se arătau sleiţi de puteri. 
Frumoasa casă căutată de ei arăta ca vai de lume. Zidurile ei căzute ici- 
colo, uşile proptite cu te miri ce, cîteva găini ce-şi făcuseră culcuşul pe 
terasă, ierburile şi muşchii apăruţi printre dalele crăpate, mîncate de timp, 
îi dovedeau cu prisosinţă starea jalnică. Dar cînd trecură colţul casei, 
rămaseră miraţi. Acolo, vechea clădire strălu cea de sănătate şi curăţenie. 
Totuşi, sărăcia era grăitoare prin multe lipsuri. Un servitor între două 
vîrste, ce nu înţelegea decît limba cehă, îi ţinu multă vreme căsnindu-se a 
pricepe dorinţa lor. Tinerii se dumeriră curînd că slujitorul era departe de a 
fî atît de prost pe cît se căsnea să arate. Cînd se gîndiră să plece, înjurînd, 
apăru o tînără cu părul ca aurul, cu nasul uşor cîrn, ce o prindea de 
minune, cu ochii albaştri, curaţi ca zilele de mai. Frumoasa fată o rupea 
binişor nemţeşte, dar tinerii drumeţi se arătau străini de asemenea 
cunoaştere. Sile porni să facă semne grăitoare, cu mîinile lui cît nişte 
morişti, însă tînăra fată îl privi pe Tufănel stăruitor, de parcă ar fî cine ştie 
ce desco perire. Tufănel reînnoi semnele lui Sile, iar aceasta, dovedindu-se a 
fî stăpîna dărăpănăturii, îi porunci slujitorului să aducă patru cai în 
vederea schimbului necesar. Din păcate drumeţilor le lipseau nişte sunători 
atît de necesari în astfel de ocazii. Caii cehoaicei arătau frumoşi, de rasă 
bună. Ai călăreţilor nu se puteau asemui cu ei. Văzîndu-i pe tineri cum se 
foiau, cehoaica zîmbi. „Poate că mai doresc ceva”, îi trecu ei prin minte. 

Le făcu semne de întrebare. Tufănel oftă jalnic, îşi descheie elegantul 
veston şi scoase la iveală preţiosul coli er de la Lisse von Bad. Se apropie de 
fată şi i-1 întinse. Văzînd asemenea minunăţie ce întrecea cu mult chiar 
preţul a două duzini de cai, frumoasa cehoaică făcu un pas îndărăt şi un 
gest de refuz. Dar Tufănel insistă în româneasca lui de toate zilele: 

— Ia-1, drăguţă! O fi cam puţin, însă asta e. Dacă aveam mai mult, să fîu 
al dracului că-ţi dădeam! Aşa frumuseţe de fată merită de zece ori mai mult. 
Hai, ia-1 odată! Poate e numai suflat cu aur, că pungăşoaica aia de Lise nu 
era nebună să-mi dea pă degeaba un lucru bun, însă vezi şi tu că e tare 
frumos. Şi mărgelele astea din el, care lumi nează ca nişte drăci 
minune la gîtul tău al naibii de alb. Dacă aş avea eu o nevasf 
puicuţo... 

Tînărul întîi păli, apoi o roşeaţă uşoară îi cuprinse umerii obrajilor. „Hai 
că se învoieşte”, gîndiră tinerii ce se pricepeau la bijuterii ca măgarii la 
cîntat popeşte. 

Fata întinse mîna. Degetele ei tremurau de emoţie. Dar mai ales inima ei 
tresărise. Nu se află o singură fată în lume căreia să-i faci o declaraţie de 
dragoste în orice limbă, fără să priceapă. 

— Aşa, neică! spuse Tufănel zîmbind cît putu el mai frumos. Ia-1, bre, că 
nu moare lumea dacă ai să păgubeşti niţel! N-am văzut pînă azi mîini mai 
frumoase ca ale tale, iar ochişorii sînt dintre aceia care nu se uită. 

Şi spre mirarea lui, Tufănel îi trase înainte cu cele mai dulci cuvinte, fără 
a-i trece prin gînd s-o facă pe şme cherul, cum procedase cu Lisse von Bad. 

Cehoaica privi adînc în ochii tînărului şi descoperi acolo, aşa cum ştiu să 
descopere femeile, şi admiraţie şi bunătate şi o curăţenie sufletească 
deosebită. Cătînd în ochii lui Tufănel, uitase cu totul de colier. Apoi se 
dezmetici ca dintr-o vrajă. Prinse colierul, zîmbi palid şi-l duse la gît. 

— Gata! se hotărî Tufănel descumpănit. Nu mai luăm caii fraţilor! Pe fata 
asta nu o păgubesc, chiar de ar fi să fug pe jos după trăsura ălora. 

Dar tocmai în clipa aceea se petrecu un fapt cu totul neobişnuit. 
Frumoasa cehoaică, mlădiindu-se ca o căpri oară, se ridică pe vîrfuri şi 
sărută obrazul tînărului. 

— Fir-aş al naibii! Să mă ia naiba! murmură Tufănel cuprins de un fior. 
Apoi se bîlbîi şi se încurcă în cuvinte fără noimă. 

însă tocmai pe acestea le înţelese fata mai bine. Modulaţiile glasului, 
cînd joase, cînd înalte, bîlbîiala, emoţia, ajutate de ochii strălucitori ai 
valahului, vorbiră în singura limbă înţeleasă de toţi tinerii lumii. 

— Mă întorc, zise el însoţind cuvintele cu gesturi caraghioase pentru 
alţii, însă nu pentru ei. Am treburi grabnice acum, dar cum le isprăvesc, 
alerg aici într-un suflet. Auăleo! Cum te cheamă? 

Fata înţelese. Ar fi înţeles orice în clipele acelea. 

— Eva, spuse zîmbind palid. 

— Pe mine, Tu... 

Vru să spună Tufan, dar nu avu puterea. 

— Pe mine, Tufănel. 

— Găluşcă, Toroipan! zbieră Sile. Pe cai, nărozilor! Ce vă zgîiţi atîta? 

în vreme ce prietenii lui schimbau şeile, Tufănel se apropie cam nesigur 
de Eva. îi prinse umerii înguşti în palmele lui mari şi se aplecă spre ea. 
Buzele ei îl întîmpi nară sfioase. 

„Sînt un păcătos, gîndi Tufănel. însă Dumnezeu ştie că-mi trebuie 
aceşti cai. Altfel, nu i-aş lua pentru nimic în lume.” 

Cătă apoi în jurul său văicărindu-se: 

— Nu mai am ce să-i las. 

Cu un gest aprig îşi smulse un nasture de la haină şi-l puse în palma ei. 
După aceea fugi năuc spre calul său gata înşăuat. Se săltă sprinten în şa, 
iar calul porni vijelios pe urmele celorlalţi. Curînd, lui Tufănel îi înţepeni 
gîtul privind în urmă spre micuţa mină ce-i făcea semne de rămas-bun. Dar 
îi veni în minte o idee cam năstruşnică însă eficace şi se întoarse în şa de-a- 
ndăratelea. Călări astfel, spre mirarea calului, pînă cînd o curmătură de 
deal puse stavilă între el şi Eva. 

„Al naibii lingurar! gîndi Sile. Are o trecere la fete... ” 

Să se fi împlinit vreo două ceasuri cînd simpaticul domn Găluşcă, ce 
binevoise a încropi un cîntec, îşi opri buzele mari din clămpănit, iar pe faţă i 
se aşternu un semn de mirare. Ceva nu era în regulă cu pîntecul său. 
Trecuseră prin el nişte tăieturi iuţi şi alunecoase, ca nişte şerpi. Dar cum 
ele nu se mai repetară, falnicul bărbat ce aducea pe cal cu un cimpoi plin 
de aer, îşi continuă cîntecul, fără a se gîndi o clipă la nenorocitul gulaş, 
straşnic lăudat de hangiu. Ceva mai încolo tăieturile reveniră mai sprintene, 
ochii lui Găluşcă crescuseră brusc, apoi trecu şi al doilea val. „Căldura e de 
vină, gîndi el. Şi am băut la apă... ” Cum stomacul său nu mai făcu alte 
fasoane, behăi mai departe ceva nelămurit din frumosul cîntec Nu daţi, 
fetelor, năvală! Pe la mijlocul celei de a treia stofe, scăpă un strigăt de 
groază, se prăvăli de pe cal cît putu de iute, îşi descheie pantalonii din zbor 
şi se mistui ager în dosul unor copaci mărginaşi. Cei trei fîrtaţi ai lui 
scăpară un hohot mare de rîs. Apoi se întîmplă o minune. Toroipan rămase 
cu gura căscată, privi năuc împrejur, dar o grabă nefirească îl smulse din 
contemplaţie. în clipa următoare sări cu sprinte neala unui adolescent, 
zbieră ceva nedesluşit, se învîrti ca o paparudă pe vîrfurile picioarelor 
fiindcă cingătoarea nu se desfăcea sub nişte degete cam năroade în graba 
lor. 

— Pe porţile iadului! se mînie Sile. Ce dracu v-a apucat? 

Dar nu-şi duse întrebările pînă la capăt. Alte cuvinte mai folositoare îi 
veniră în minte: 

— Ah, ah! zbieră el. Dacă apuc să ajung după copacii de colo... 

Tufănel, mai sprinten, alergînd ca un măgar înţepat de streche, i-o luă 

înainte. 

încălecară apoi şi îşi văzură de drum. Feţele lor palide cam răvăşite de 
trudă, arătau ca după o scărmăneală zdra vănă. Din vreme în vreme cîte 
unul dintre ei îşi lepăda calul. Cînd încăleca iar, pe faţa lui se arătau dureri 
parcă mai grele decît chinurile unei naşteri. 

— Ăsta-i gulaşul nenorocitului de hangiu, grăi Sile. Mi se păruse niţel 
acrişor, însă foamea... De n-aş fi atît de grăbit, m-aş întoarce să- 
dinţii toată şandramaua. Chestia asta mă pune pe gînduri. Dacă 
atît de încet, s-ar putea să pierdem urma trăsurii. 

Sile nu ar fi trebuit să-şi facă asemenea griji, chiar dacă sprintena 
trăsură se mişca iute pe un fermecător cîmp întins între două păduri, ca o 
tipsie, fiindcă şi aceştia gustaseră din gulaşul atît de proaspăt al hangiului. 
Domnul Otto, înfundat între pernele moi ale trăsurii, luase cu graţie palma 
fermecătoarei însoţitoare şi-i săruta vîrfurile degetelor, plin de graţie. 

— Iată-ne singuri, domnişoară Helga, zise el privind-o galeş. Singuri 
pentru multă vreme. 

— Sper să fii suficient de cuminte, dragul meu Otto, gînguri ea, 
privindu-1 cu o uşoară încruntare, ce ştia că o prinde bine. Dacă voinţa 
arhiducelui Maximilian a făcut să călătorim împreună, sper ca 
desăvîrşita purtare a domniei-tale să mă pună la adăpost de unele 
încercări necuviincioase. 

— Ah, dragă domnişoară Helga! murmură însoţitorul punîndu-şi o mînă 
pe inimă. Temerile dumitale nu-şi au temei cîtă vreme călătoreşti alături de 
mine. Mai degrabă te asigur că te afli în compania unui bărbat desăvîrşit ca 
educaţie şi gata să înfrunte orice pericole pentru a te feri de unele 
neajunsuri. E drept că minunaţii ochi cu care mă priveşti nemeritat de 
aspru şi total nedrept, au făcut să tresară biata mea inimă, însă... Jesus 
Maria! păli brusc. 

— S-a întîmplat ceva? întrebă Helga mirată. 

— A, nu! zîmbi Otto mai uşurat. în timp ce-ţi vorbeam, mi-am amintit 
ceva. Dar, cum îţi spuneam, nu numai ochii, ci şi mînuşiţele gingaşe, 
delicate... Mein Gott! gemu el. 

— Mă îngrozeşti, Otto. Ce se întîmplă cu domnia-ta? Eşti galben ca 
şofranul. 

— Nimic, îşi reveni elegantul şi distinsul domn. Unele amintiri mă 
tulbură. Cît despre trupul alb ca omătul... peste care ai aşternut cu graţie 
aceste veşminte ce par o spumă... Pe sfînta Cecilia! mugi el. Ne ameninţă 
primejdii mari, domnişoară. Alerg să le întîmpin. 

Zicînd acestea, spre totala uimire a fetei, deschise uşa cu un gest 
năprasnic şi sări din mers, lucru pe care nu l-ar fi făcut în alte prilejuri nici 
în ruptul capului. Căzu de-a berbeleacul, se ridică asemenea unui titirez şi 
o zbughi de-a latul cîmpiei. Prin împrejurimi nu s-ar fi aflat iepure care să-l 
ajungă. 

— Vai mie! se văită el. Nici o groapă cît de mică, nici un tufiş. Ah, nu mai 
pot să alerg! Trebuie să mă opresc pînă nu va fi prea tîrziu. 

Se făcu aproape una cu pămîntul şi privi cu ochii nimicitori spre trăsura 
oprită ceva mai încolo. 

— îmi pun capăt zilelor! murmură jalnic. După asemenea dezas 
mine şi Helga s-a produs ruptura definitivă. Ah, nu! Nu pot, găsi 
Viaţa mea nu-mi aparţine. Ea e închinată arhiducelui, lua-l-ar m 

Cînd reveni la trăsură cam plouat şi descumpănit Helga îl întîmpină cu 
ironie: 

— Sper, dragă domnule Otto, să nu ne mai ameninţe nici o primejdie şi 
sînt fericită că numai vitejia dom niei-tale a îndepărtat ameninţarea ce 
plutea deasupra noastră... fiindcă... ah! Fiindcă... Jesus Maria! Ce-i asta? 
se îngălbeni ea subit. Vai... of... vai dragă Otto... ce mă fac? 

— Cred că e vremea să cobori degrabă, zise Otto, chinu indu-se să 
zîmbească încurajator. 

— Dar călăreţii din suită? 

» 

— Nu mai e nimeni în spatele nostru. Gulaşul pramatiei de hangiu i-a 
risipit. 

— Dar vizitiul... ? 

— Nu mai avem vizitiu. 

Rămaşi fără vizitiu, caii îşi domoliseră mersul. Domnişoara Helga sări ca 
o lăcustă şi alergă din toate puterile către un tufiş salvator. Dar cînd fu 
aproape, auzi nişte strigăte înfiorătoare. 

— Nu! Nu aici, doamnă!! Vă implor cerului! 

Era vizitiul care observase primejdia. Călătoriră cu scurte şi dese 
despărţiri unii de alţii pînă spre scăpătatul soarelui, cînd întîlniră un sat 
frumos, al cărui han se dove dea deosebit de primitor. Hangiul, mărunt, 
rotofei, le ieşi înainte cu plecăciuni graţioase. 

— înălţimea-voastră! grăi el. Avem paturi bune şi odăi mari, încîntătoare, 
iar gulaşul abia preparat... 

— Gulaş! răcni Otto cutremurîndu-se. 

— Gulaş! strigară ceilalţi. 

* 




Se apropia vremea prînzului cînd şase călăreţi prăfuiţi de drum lung îşi 
domoliră caii în faţa primului han. 

— Avem paturi bune şi mîncăruri straşnice, se ploconi hangiul în faţa 
celui mai înalt dintre ei. Iar gulaşul nostru pregătit chiar adineauri... 

— Schimbă-ne caii! îl întrerupse musafirul. Sîntem grăbiţi. Cît despre 
gulaş, adu-1 degrabă! 

Cei şase călăreţi se aşezară curînd la o masă. Hangiul le puse dinainte 
nişte străchini mari pline cu gulaş. Costache Caravană, mai lacom decît 
ceilalţi, tăbărî degrabă asupra îmbietoarelor bucate, dar după prima înghi 
ţi tură lovi cu pumnul în masă, ca un apucat. 

— Domnilor! zise încruntîndu-se cu o pornire spre violenţă. Mă pricep la 
gulaş ca Zambilica la ovăz. Cînd e proaspăt, rar se întîmplă să 
doua porţie sau chiar a treia porţie. Acum însă mi-e teamă că 
parte de asemenea încîntare. 

îi făcu hangiului un semn poruncitor. Omul, pre simţind unele necazuri, 
se apropie cam fără tragere de inimă. 

— De cînd e gulaşul ăsta, cumetre? 

— De azi-dimineată, înăltimea-voastră. 

— Ei, dacă e chiar aşa de proaspăt, ia aşează-te lingă mine şi mănîncă-1 
pe ăsta din strachină! 

— Sînt sătul, domnule, grăi hangiul îngrozit. 

Costache trînti pistolul pe masă cu un gest violent. Hangiul, ce nu se 
dovedea un nătîng, ci mai degrabă o fire aplecată spre înţelepciune şi care 
cunoştea efectele dezastruoase ale gulaşului vechi, se ploconi adînc şi 
pomeni ceva despre nişte cîrnaţi ce pocnesc în gură, sau nişte pulpă de 
porc afumată la fumul rece, domol din timpul iernii. Observînd faţa atît de 
ameninţătoare a năbădăiosului client, simţi că adevărul poate fi uneori mai 
tare decît minciuna şi mînat de un astfel de imbold creştinesc, făcu 
următoarea mărturisire: 

— înălţimea voastră, s-au împlinit şase zile de cînd trei sute de oşteni 
unguri au poposit la hanul nostru. Conducătorul lor mi-a poruncit să 
pregătesc trei sute de porţii de gulaş, mîncare foarte căutată la ei. M-am 
supus, domnilor, bucuros peste măsură, dar în vreme ce gulaşul era gata 
pentru a fi servit, ungurii s-au urcat grabnic pe cai şi au dispărut spre 
marginea satului. Care hangiu din lume ar suporta o astfel de pagubă? De 
şase zile laud gulaşul acesta, iar trecătorii îl înfulecă lacomi. Din păcate, îi 
păcălesc numai pe cei ce vin dinspre apus. Cei care ajung aici dinspre 
răsărit sînt gata să sară la bătaie cînd le pomenesc despre această mîncare. 

— Cum asta? se miră Costache. 

— Destul de simplu, îl lămuri hangiul. Cei trei sute de oşteni au repetat 
comenzile pe la toate hanurile întîlnite în drum, fără să le consume sau să 
le plătească. Hangiii încearcă şi ei să-şi mai scoată din pagubă. Eu am 
vîndut pînă azi şaptezeci de porţii. 

— Mda! conchise grăsunul Caravană reţinîndu-şi cu greu un hohot de 



rîs. 

A trecut pe aici o trăsură cu şase cai şi patru însoţitori? 

— A trecut, domnule. 

— Aceşti călători au gustat din gulaş? 

— Au înfulecat, domnule, de vreme ce am ascuns celelalte bucate. 

— în urma trăsurii au mai venit aici patru călăreţi? 

— Au venit, domnule. 

— Le-ai servit şi lor gulaş? 

— Cîte două porţii. 

— Slavă Domnului! grăi Costache. Dă-ne o şuncă afumată 
şase paturi! Ne vom odihni cîteva ceasuri în hanul tău. 

Hangiul alergă sprinten, fericit că scăpase destul de ieftin de mînia 
aprigului grăsun. 

— Iată, prieteni, zîmbi Costache, bătrînul gulaş al acestui pişicher ne 
dăruieşte cîteva ceasuri de odihnă. Putem să dormim liniştiţi. Călătorii din 
faţa noastră au greutăţi mari. Nu se dovedeşte stomac pe lume care să 
reziste după o porţie de gulaş vechi. Un gulaş aplecat spre acreală îţi ia 
pofta de viaţă pe cel puţin trei zile. Iar dacă se întîmplă să mori din oarecare 
pricină, o faci cu zîmbetul pe buze, fericit să scapi de asemenea scîrbă. 
Aceste adevăruri vi le spune un om ce a trecut prin astfel de încercări. Păcat 
că Zambilica nu se află aici! Cîndva, am mîncat amîndoi la Timişoara un 
gulaş asemănător. Atunci mi-a trăsnit prin minte că nebunul de Zambilica 
dacă nu e turbat de-a binelea, ori are fras, ori s-a smintit dintr-o dragoste 
nefericită, ori a dat în mintea copiilor. Sărea în sus de un stînjen, se tîra cu 
burta lipită de pămînt, se aşeza pe fund şi-şi scutura căpăţîna, şi nu avea 
putere nici cît o găină la post negru. După trei zile călca în vîrfurile copitelor 
parcă sfios. Iar de slab ce era, îl propteam cînd dintr-o parte, cînd din alta. 
Au trecut ani de atunci. Cînd se întîmplă să avem ceva ameninţare, cînd 
nărodul de Zambilica nu se îndeamnă la drum cu toată nădejdea, eu nu 
folosesc nici cravaşa, nici pintenii. Mă aplec la urechea lui şi-i şoptesc: 
Gulaş! La auzul cuvîntului o întinde atît de sprinten, încît nu se află pe 
lume cal să-l ajungă. 

* 


Era pe vremuri dincolo de Radna o frumoasă pădure de stejari ce 
semăna mai degrabă a parc imens. O pădure întinsă pe cîteva mile, în care 
lipseau tufişurile atît de obişnuite lemnului de altă esenţă. Eleganta trăsură 
a domnului Otto îşi mai pierduse ceva din strălucirea de la începutul 
călătoriei. Se ţinea totuşi bine, spre lauda renumiţilor meşteri cehi. 
Distinsul călător şi însoţitorii săi scăpaseră de pîntecăraia cu care se 
avîntaseră în lunga şi obositoarea misiune. Domnişoara Helga, uşor trasă la 
faţă, dar cu ochii limpezi şi zîmbetul pe buze, arăta din nou poftă de viaţă. 
Chicotea din te miri ce, iar frumosul peisaj de la porţile Transilvaniei îi 
smulgea dese exclamaţii. Drumul de-a lungul Mureşului era unul singur, 
străjuit în dreapta şi în stînga de copaci mari, astfel că vizitiul moţăia 
creştineşte pe capră. Caii schimbaţi la Arad cunoşteau locurile şi-şi vedeau 
de drum, feriţi de razele soarelui puter nic. Cei patru însoţitori călări 
îngînau molcom un cîntec ceh, dovadă limpede că uitaseră cu desăvîrşire 
neplăcerile vechi prin care trecuseră stomacurile lor. Cînd se opriră caii 
după un cot al vechiului drum fu o tresărire generală, iar domnul 
batista parfumată a domnişoarei Helga şi îşi scoase distinsa căj 

proţăpiţi în mijlocul drumului stăvilindu-le trecerea. Cel mai înalt dintre ei, 
cu părul aplecat spre roşu, cu faţa adusă înainte ca un bot de vulpe, îşi 
scoase pălăria şi salută plin de graţie. 

— Ce doreşti, domnule? întrebă Otto încruntîndu-se uşor. 

— Sănătate înălţimii-voastre! răspunse lunganul într-o ungurească fără 
cusur. 

— Mulţumesc! Altceva? 

» 

— Domnule! grăi lunganul cu durere ipocrită. Numele meu e Sile 
Adormitu. Aceşti înalţi demnitari, ce mi-au făcut cinstea să mă însoţească 
într-o lungă şi plictisitoare călătorie, au pieile gingaşe, iar păcătoasele 
rosături ale cailor... fiindcă ştiţi domnia-voastră apar acele rosături după un 
călărit îndelungat... Găluşcă, ia arată-i ilustrului călător păcătoasele 
rosături! 

Găluşcă făcu un gest grăitor spre pantalonii lui mari cit un dos de iapă, 
dar uluit Otto strigă mînios: 

— Opreşte, domnule! Alături de noi se află o distinsă femeie. 

— Cu atît mai bine! continuă Adormitu lărgindu-şi gura într-un zîmbet 
pînă la urechi. Inima unei doamne rar se întîmplă să nu tresară în faţa 
durerilor omeneşti. D-aia ziceam că durerile sînt numeroase pe lumea asta, 
iar cei mai mulţi dintre oameni trec pe lingă ele nepăsători. Găluşcă, arată-i 
doamnei locul atît de greu vătămat! 

— Pe Sfînta Cecilia! strigă Otto. Lasă domnule, pantalonii! Te credem pe 
cuvînt. Regret că nu avem la noi nişte pomezi tămăduitoare. 

— Nici n-ar folosi prea mult, interveni Sile. Acest înalt dregător va trebui 
să stea dezbrăcat şi cu picioarele în sus la soare, pînă ce razele apucă a 
astupa cele spărturi ale pielii. 

— în fond, ce doreşti domnia-ta? se îmbăţoşă Otto. 

— Păi, ziceam de trăsură. Dacă binevoiţi a-i pofti în trăsură pe aceşti 
distinşi dregători... 

— Nu avem loc în trăsură, îl întrerupse plictisit graţiosul călător. 

— Vorbiţi cu mare păcat, domnule! i-o întoarse Adormitu. Gîndiţi-vă la 
suflet! în viaţa viitoare drumul nobililor nu poate fi altul decît către bine. 
Purtările voastre alese şi inima bună, milostivă, e clar că vă dau unele spe 
ranţe mari. Despre mine nu pot să vă spun că am de ales. Eu merg sigur 
spre purgatoriu unde va trebui să-mi spăl păcatele multe, fiindcă îmi 
lipsesc însuşirile alese ale nobililor. Ba s-ar putea să ajung chiar în iad. La 
prima vedere nu e tocmai rău nici în iad, chiar dacă sînt acolo unele 
probleme de căldură... 

— Nu, nu! se văită Otto. Nu înţeleg. 

— îndată, domnule îndată ajung la cele de cuviinţă. Vă rc 
puţină răbdare, zîmbi Adormitu. După cum vă spuneam, nici 

tocmai rău. Un duhovnic bătrîn mi-a povestit unele vedenii interesante 
pentru mine şi pentru domniile voastre. Căci bunul său cumnat, om 
cucernic şi cu păcate mici, a ajuns în purgatoriu. Trăia bine acolo numai cu 
lapte şi miere, că erau acolo nişte vaci grase care mîncau o mină de paie şi 
dădeau cîte un butoi cu lapte la fiecare mulsoare. Pe două ţîte dădeau lapte 
şi pe două miere de albine. Dar ca orice om curios din fire, privea des către 
iad. De-acolo auzea chiote, dansuri şi petreceri. Vedea cum se prăjesc la 
grătar mici, momiţe, fripturi şi fudulii, cum se destupă sticlele cu vin, cum 
se prind în dansuri femei frumoase şi, mai ales, îl delectau tarafurile de 
lăutari. După o vreme, le-a zis celor din jur! 

— Fraţilor, nu vă supăraţi! Eu plec dincolo! Şi a plecat. 

Să fi trecut un sfert de ceas, cînd s-au auzit strigătele lui: 

— Ajutor, ajutor, fraţilor! Vă rog, scoateţi-mă iute de aici. Ce am auzit şi am 
văzut eu, a fost numai pentru ademenire! 

— Asta e, domnule şi stimată doamnă, încheie Adormitu, după care 
adăugă: D-aia ziceam de locurile din trăsură. E destul doar să coborîţi 
pentru a-i lăsa pe aceşti distinşi... 

„Sînt nebuni, gîndi Otto. Tîlhari în nici un caz. Tîl harii ne-ar fi atacat de 
la început şi nu ştiu atîtea nerozii. Cred că e bine să-i iau cu binişorul.” 

Apoi zise: 

— Domnilor, unele treburi grabnice mă zoresc, dar voi trimite îndărăt 
frumoasa noastră trăsură. 

— Nu! se împotrivi Sile. Nu amînaţi salvarea suflete lor voastre de la 
pedeapsa iadului! 

— Liberaţi drumul! se mînie Otto de-a binelea. Altfel, umblăm la arme. 

— Oare vă duce inima către asemenea purtare? întrebă Sile făcîndu-şi 
cruce. Cînd s-au mai pomenit ameninţări împotriva unor bolnavi? Priviţi 
spre tinerii domni din spa tele vostru! Ei pot jura cu mîinile pe inimă că 
distinşii mei însoţitori... 

Otto cătă îndărăt... La spatele lor apăruseră alţi şase călăreţi ce nu 
fuseseră simţiţi cît se purtase năstruşnica discuţie. 

— Domnilor! zise călătorul vădit speriat. Venim de la drum lung 
împreună cu soţia noastră. Nu se cuvine să atacaţi nişte oameni paşnici 
care nu au asupra lor bogăţii. 

Unul dintre oştenii cehi ridică pistolul, dar un cuţit venit de la cel mult 
zece paşi i se înfipse în braţ. Ceilalţi nu primiseră ordin de luptă, astfel că 
se priveau neputincioşi. Erau băieţi voinici şi viteji. Ar fi preferat să-şi 
înfrunte adversarii, însă domnul Otto, vechi slujbaş al arhiducelui, obişnuit 
mai mult cu saloanele decît cu armele, strigă descumpănit: 

— Nu loviţi, domnilor! Avem asupra noastră optzeci de floi 
florinţii şi daţi-ne voie să plecăm! 


f. 

Cae Indru le făcu semn oştenilor să arunce pistoalele. Aceştia nu-1 
ascultară, cătînd spre conducătorul lor. Otto le ceru supunere, iar oştenii 
lepădară armele scîrbiţi. Sile îl buzunări creştineşte pe distinsul călător şi, 
spre mirarea acestuia, nu se opri la florinţi, ci asupra scrisorii lui 
Maximilian. 

— Ah, domnule! strigă Otto deznădăjduit. îmi trebuie această scrisoare. 

— Şi nouă, zîmbi Sile. 

Abia acum pricepu trimisul arhiducelui. Abia acum înţelesese pricina 
atacului. 

Cae Indru şi Caravană urcară în trăsură şi-i înghesuiră pe călători, 
cerîndu-şi iertare, cu toată politeţea. 

— Ce gînduri aveţi cu noi? se interesă Helga mai puţin speriată decît 
distinsul ei însoţitor. 

— Nu dintre cele mai rele, răspunse Cae zîmbind. Veţi face un drum cu 
noi pînă în Ţara Românească. Bucureştii e un oraş încîntător, frumoasă 
doamnă. în cîteva luni sper să-l cunoaşteţi bine. Apoi sînteţi liberi să vă 

întoarceţi la curtea lui Maximilian. 

î 

— Puterea arhiducelui e mare, ameninţă Otto. 

— Şi a noastră, ripostă Caravană. 

Trăsura şi călăreţii ieşiră de pe drumul atît de folosit, abătîndu-se pe căi 
lăturalnice, ştiute numai de localnici. Convoiul se opri după vreo patru 
ceasuri într-un loc pustiu de aşezări omeneşti. Acolo, drumurile grele se 
arătau potriv nice călătoriei cu trăsura. Tinerii valahi o lepădară într-o 
prăpastie. Tufănel, Toroipan şi Ciripoi încălecară pe deşelate trei dintre 
frumoşii cai ai trăsurii. Caii lor folosiră Helgăi, vizitiului şi domnului Otto. 

Cae îşi îngădui răgaz de cercetare a scrisorii lui Maxi milian. Aşa cum 
bănuise, aceasta era adresată princi pelui Transilvaniei. în ea se arătau 
toate discuţiile purtate la tratativele valahilor cu împăratul. împături 
scrisoarea cu un oftat de uşurare. Apoi se încruntă, ştiind că peste cel mult 
o lună arhiducele se va arăta îngrijorat de neîntoarcerea lui Otto. Totuşi 
încruntarea lui nu ţinu mult. Prietenul său, consilierul Toma Ciomîrtan, 
putea să ticluiască o scrisoare de răspuns către Maximilian, în numele lui 
Andrei Bâthoiy. Ion Chioreanu va face un drum la Praga şi va înmîna 
scrisoarea, vestindu-1 pe arhiduce că Otto cu însoţitorii căzuseră sub mîna 
lotrilor, nu departe de Alba-Iulia. Că Andrei Bâthory se arată adînc mîhnit 
de această nefericită întîmplare. 

Prin pădurile nesfîrşite pornise vîntul. Crengile de sus ale copacilor 
gemeau neputincioase în vreme ce trunchiu rile groase cît omul şedeau 
neclintite în tihnă. Călătorii se strecurau tăcuţi printre trunchiul;! 
cu gîndurile sale. în palatul Hradcâny, Rudolf al doilea se 
nostalgie la Tufănel. într-o dimineaţă, făcuseră împreună o mici 

bîte. Eleganta sală de arme unde împăratul îşi menţinea supleţea prin 
exerciţii de ciomag se umpluse de curteni. Părintele creştinilor folosise 
cîndva lovituri de mare fineţe, executate la înălţimea umerilor. Tufănel îi 
ripostase cu cîteva contre desăvîrşite ca precizie. Totuşi, una dintre acele 
contre fulgerătoare nimerise vîrfurile degetelor împărăteşti, iar marele 
apărător al creştinilor nu se sfiise a-şi băga degetele în gură, jucînd 
tontoroiul. Dar despre aceasta nu-şi aminti cu plăcere, ci numai lovitura nu 
prea puternică, pe care Tufănel o lăsase să cadă asupra sa, dîndu-i 
compensaţie împăratului. 

— L-am altoit, gîndi împăratul. Doamne, ce l-am mai altoit pe cel mai 
mare luptător cu bîta! 

Apoi se întoarse către Pezzen. 

— îţi mai aminteşti frumoasa lovitură pe care i-am aplicat-o domnului 
Tufănel? 

— O am încă în faţa ochilor, măria-ta, grăi inteligentul diplomat. A fost o 
lovitură magistrală ce l-a descumpănit pe marele luptător. Şi astăzi se mai 
vorbeşte despre fineţea ei. 

— într-o luptă adevărată crezi că l-aş întrece pe domnul Tufănel? 

— Fără îndoială, măria-ta, îşi reţinu Pezzen un zîmbet. Sînteţi cu două 
clase mai bun. Poate ar fi timpul să semnaţi aceste... 

— Lasă-le, domnule Pezzen! Lasă-le, dragul meu! îţi aduci aminte cum 
mi-am strecurat bîta sub garda lui? 

— Fiecare mişcare, măria-ta. A fost o lovitură ce va rămîne în istoria 
luptelor cu bîta. Pictorii noştri ar trebui să o prindă pe pînzele lor. 

— Ah, minunată idee, dragul meu Pezzen! Totdeauna găsesc la domnia- 
ta propuneri pline de înţelepciune. Dar poate că e prea mult chiar o pictură 
ce ar putea scoate în relief ochii pătrunzători şi mîinile care ţin voiniceşte o 
bîtă, iar dedesubt o mică inscripţie: Rudolf împotriva celui mai mare luptător 
al timpului. însă, nu e cazul. Ar fi prea... 

— Vai, nici o vorbă! sări Pezzen. Trebuie să imorta lizăm acea magnifică 
lovitură ce a entuziasmat asistenta... 

— Se cam exagerează, dragul meu Pezzen, se fandosi cu falsă modestie 
împăratul. 

— Nici vorbă, măria-ta! Adevărul trebuie să rămînă ca o lumină peste 
veacuri. 


Rudolf socoti ziua încîntătoare. „Ah! gîndi el. Dacă n-aş fi împărat, eu şi 
domnul Tufănel... pe la curtea Franţei, sau Spaniei... Lumea ne-ar privi 
înmărmurită, ca pe nişte zei... ” 

Capitolul 9 

arele vizir Ibrahim, al doilea om al imperiului turcesc, după 
sultan, se dovedea un bărbat înţelept, aplecat mai puţin spre 
'războaie decît faimosul său înaintaş Sinan-paşa. Fără a lepăda 
puterea oştilor, pe care le întărise după o lungă perioadă de frămîntări, 
Ibrahim credea mult în chibzuială şi înţelepciunea unei guvernări paşnice. 
Graniţele imperiului erau atît de întinse, încît nu cuceriri noi ar fi asigurat 
puterea Porţii Otomane, ci consolidarea lor. Marele vizir înţelesese acest 
lucru şi urmărea cu răbdare o astfel de politică. Abia după ce va fi ordine 
desăvîrşită între graniţele largi, s-ar fi putut porni la noi cuceriri. Falnicul 
Sinan-paşa se arătase nechibzuit, la vremea sa, purtînd războaie 
îndelungate pentru cucerirea Apusului, crezînd că prin jafuri şi mucareruri 
va menţine puterea economică a imperiului. Astfel de venituri se arătaseră 
nesigure, fiindcă atîrnau totdeauna de succesele mili tare. Provinciile slab 
administrate pe timpul lui Sinan, lipsa mîinilor tinere de lucru, de bucate ce 
întîrziau să vină de la popoarele învecinate dăduseră loc la o foamete 
cumplită. Ea se simţise chiar în Constantinopol. Ibrahim vedea limpede 

starea slabă de lucruri rămasă de la Sinan. într-o astfel de situaţie trebuia 

î 

pornit cu răbdare şi chibzuială. Numise dregători noi în provincii. Slobozise 
o parte din oştile netrebnice, de adunătură, întărind mîna de lucru a 
meşteşugarilor şi agriculturii şi încurajase negoţul. Scăzuse tributurile şi 
mucarerurile neamurilor supuse imperiului, socotind că e bine să primeşti 
mai puţin, dar sigur. Roadele muncii lui începeau să se arate, însă ele nu 
puteau progresa rapid decît în condiţii de pace. El ştia că urmînd acest 
drum mai lung, poate peste cîţiva ani Imperiul Otoman va deveni o mare 
putere economică. Iar cînd există asemenea forţă, războaiele se poartă uşor, 
cu sorţi de izbîndă. Emirii, setoşi de bogăţiile adunate prin jafuri, cîrtiră 
împotriva lui, dar Ibrahim îşi văzu de treabă, chiar dacă sultanul se arăta 
nerăbdător să-şi întindă stăpînirea peste Apus. Tratativele de pace cu 
Rudolf al doilea arătau noua politică bazată pe înţelepciune. Ibrahim avea 
nevoie de răgaz pentru a construi temeinic. Totuşi, grijile erau multe. 
Schimbarea din Transilvania, unde polonii aveau amestecul lor, îl punea pe 
gînduri. Era limpede că polonii urmăreau a face graniţă pe Dunăre. 
Hatmanul Zamoyski coborîse cu oaste mare mai jos de Zim, gata a se uni 
cu Andrei Băthoiy. O graniţă polonă la Dunăre ar fi însemnat 
permanentă pentru Imperiul Otoman şi pierderea influenţei în 
Ţara Românească. Andrei cerea la Constantinopol firman 

obligîndu-se cu plata unui tribut anual. Ibrahim l-ar fi preferat la Dunăre 
pe cardinal lui Mihai-vodă, omul ce făcuse în ultimii ani atîtea stricăciuni 
imperiului. I-ar fi dat cu dragă inimă firman de domnie lui Andrei, ce se 
dorea principe al Transilvaniei, Moldovei şi Ţării Româneşti, sperînd astfel 
în alungarea definitivă a lui Mihai-vodă, însă amestecul polonilor îl ţinea 
în cumpănă. Mişcările generalului Basta la graniţa de nord a Transil 
vaniei arătau limpede că Rudolf al doilea urmărea slăbirea influenţei 
turceşti deasupra Dunării. Boris Gudunov, ţarul muscalilor, adunase în 
jurul său oşti mari, formate din gruzini, georgieni şi siberieni. El trimitea 
soli la Praga şi însemnate daruri la Bucureşti. Ce urmărea ţarul din 
Moscova? Tătarii, atît de supuşi dorinţelor turceşti şi ascultători la 
războaie, erau ameninţaţi direct de oştile muscalilor. 

Aşezat pe un minunat covor ţesut în Anatolia de şase fete ce nu 
cunoscuseră dragostea, Ibrahim căta îngîndurat înaintea sa. Cele două 
perne aşezate sub el, măiestrit lucrate în piele şi aur, împodobite la colţuri 
cu pietre scînteietoare, le primise în dar de la domnul Barton, amba sadorul 
Angliei la Constantinopol. Marele vas de aur în care cărbunii aprinşi 
mistuiau ierburi frumos mirositoare, era un dar al lui Andrei Bâthory. 
Botforii de mătase cu vîrfurile de aur şi tivurile prinse în mici şi delicate 
pietre preţioase veneau ca un semn de omagiu din nordul Africii. Două 
covoare la care se lucrase vreme de zece ani era o mică atenţie de la graniţa 
persană. Cingătoarea bătută în nestemate, un avans al ducelui de Toscana. 
Doisprezece cai cu şeile bătute în aur şi argint fuseseră aduşi pe corăbii de 
la supuşii arabi. Patru dansatoare cu trupurile frumoase ca nişte minuni, 
ce-şi purtau graţia dansului prin mişcarea suavă a mîinilor, erau darul 
unui prinţ indian. Colierele de perle veneau ca un semn de supunere, 
tocmai de la Marea Roşie. Popoarele din jur îşi arătau prietenia sau teama, 
dovedind prin sutele de daruri scumpe că Imperiul Otoman era încă 
puternic. 

Ibrahim se întoarse din nou la vechile gînduri. Dacă-i dădea steag de 
pace lui Mihai-vodă, întărea puterea acelui mare războinic, ce putea pune 
în primejdie Constantino polul. Dacă o parte dintre conducătorii popoarelor 
creştine s-ar fi trezit şi i-ar fi adus oşti lui Mihai, întregul Imperiu Otoman 
s-ar fi aflat în mare cumpănă. Din fericire, creştinii nu erau uniţi între ei, 
cătînd interese mici, nevă zîndu-le pe cele mari. Vicleanul domn al Ţării 
Româneşti negociase la Praga poate tocmai în această privinţă. Uşile închise 
ale tratativelor dovedeau planuri însemnate. E drept că Mihai-vodă nu mai 
avea oşti, da nu avusese nici cu cinci ani în urmă, cînd scosese ţara de sub 
turci şi pîrjolise Balcanii pînă aproape de Constantinopol. Oare cu 
ghiaurul nu mai avea dinţi să muşte? Greu de crezut. Şi la fel 
crezut era faptul că un imperiu atît de puternic nu reuşise ani 

să-l zdrobească pe Mihai-vodă. 

— Să vină ceauşul Mustafa! strigă el. 

Un bărbat înalt, uşor deşirat, cu ochii arzători şi ageri se apropie de 
covor bătînd temenele adinei. Caftanul său lipsit de podoabe ascundea o 
îmbrăcăminte simplă, de oştean. Vizirii aflaţi la capătul sălii îl priviră cu 
duşmănie rău ascunsă. Dar Ibrahim îl preţuia mult, ştiindu-1 şiret fără a fi 
lacom, războinic viteaz fără a pripit, înţelept, însă fără aplecare spre 
moliciunea gîndurilor. De multe ori se sfătuise cu el, trecînd peste viziri cu 
bună ştiinţă. 

— Cui crezi tu că ar fî bine să-i dăm steagul? Lui Mihai, sau lui Bâthory? 

— Strălucitorule! grăi Mustafa cu prudenţa omului chib zuit. Ghiaurii din 
Ţara Românească au un proverb înţelept care sună astfel: „între două rele, 
alege-1 pe cel mai mic”. 

— Şi care ar fî după tine cel mai mic? 

— Alah e mare! îşi împreună mîinile ceauşul. Numai Alah poate face 
asemenea deosebire fără a cerceta. Noi trebuie să căutăm adevărul cu 
răbdare şi migală. Principele Andrei cere firman de recunoaştere avîndu-i în 
spate de poloni. Mihai-vodă parcă doarme ca un dulău bătrîn şi viclean în 
culcuşul din Bucureşti. El nu cere nimic. De ce oare e atît de grăbit 
principele Transilvaniei? De ce oare Mihai nu-şi părăseşte culcuşul şi nu 
cere nimic? Fiindcă primul are nevoie de aprobarea noastră pentru a intra 
în Ţara Românească. Al doilea, adică Mihai, are nevoie de timp. Cine îşi 
închipuie că domnul Ţării Româneşti şi-a rupt dinţii prin slobozirea oştilor 
nu se dovedeşte hărăzit cu multă înţelepciune. Iată că şeitanul din 
Bucureşti a făcute unele tratative la Praga. Şi-a trimis acolo cei mai buni 
oameni ai săi. Viclenii Cae Indru, Costache Caravană, Ducu şi Chirilă au 
ştiut să cîştige bunăvoinţa împăratului şi cred că au menţinut-o la tratative. 
Mihai face paşi chibzuiţi, dar siguri. Cel căzut în neputinţă nu se gîndeşte 
la fapte de arme aşa ca el, ci caută a-şi salva pielea. 

— Astea le cunosc şi eu, dar cum ajungem la adevăr? îl întrerupse 
marele vizir. 

— Numai căutînd, strălucitorule! Mihai are nevoie de timp, ştiind că 
acesta lucrează pentru el. Dacă n-ar fi fost tratativele de la Praga, l-am fi 
crezut un domn sfîrşit. Afară de cazul în care o fi negociat la Praga plecarea 
lui din ţară, însă nu-mi vine a crede. îţi aminteşti, strălucitorule, că în 
urmă cu ani, cînd s-au dat bătăliile de la Şerpăteşti şi Putinei între valahi şi 
tătari, noi eram siguri de înfrîngerea ghiaurului? Mihai nu avea oşti 
împotriva a treizeci şi ceva de mii de tătari, fără a mai pune la socoteală cei 
aproape douăzeci de mii de turci. într-o noapte a apărut o armată 
valahi îmbrăcaţi toţi ca unul. Armata aceea i-a spart pe tătari. Cî 
s-a format o asemenea armată? Cine ştie dacă acest mare ră 2 

viclean decît vulpea, nu pregăteşte pe undeva astfel de oşti. Dacă a slobozit 
oas tea mare doar de ochii lumii? Dacă are altă oştire ascunsă pe undeva? 

— îi lipseşte aurul, grăi Ibrahim. Iscoadele noastre ne-au adus vestea că 
de doi ani nu s-au strîns biruri. Mihai gospodar înţelept. El a înţeles că 
trebuie să-i dea poporului răgaz de refacere. în ultimii ani s-au ridicat în 
Ţara Românească o seamă de tîrguri. Satul Ploieşti, prin grija domnului, a 
devenit un tîrg însemnat. Tîrgovişte, Craiova, Buzău, Piteşti şi altele s-au 
mărit, iar meşteşugurile lor atrag negustori de pretutindeni. Satele s-au 
refăcut frumos cu case bune, iar cîmpurile dau rod bogat. Au fost înnoite 
viile de pe dealuri şi s-au înmulţit stupii. Cirezile de vite, oile şi porcii s-au 
întreit într-o vreme atît de scurtă. Dacă Mihai va avea pace, şi el ştie lucru 
acesta, peste cîţiva ani Ţara Românească va întrece în belşug alte ţări. 
Mihai a prevăzut importanţa negoţului şi a dat patente de liberă trecere 
negustorilor străini. Dar aur nu are cîtă vreme nu strînge biruri. 

— Strălucitorule! grăi Mustafa îngîndurat. Dacă am cerca să-i vedem 
ghearele marelui războinic Mihai? 

— Cum? 

— Ne-ar trebui o oştire mică. Nu mai numeroasă de şapte-opt mii de 
iatagane. 

— La ce? 

— La o încercare de prădăciuni în Oltenia, atît de dragă domnului Ţării 
Româneşti. Dacă Mihai mai are ghearele ascuţite, le va scoate din tecile lor 
prin vreo oştire ascunsă. Iar dacă nu le mai are, va striga zadarnic după 
ajutor la suzeranul său Andrei. însă tare mă bate gîndul că Mihai are o 
oaste ascunsă pe undeva. 

— N-ar fi rău! aprobă Ibrahim luminîndu-se bucuros de asemenea idee. 
Polonii şi Rudolf al doilea nu vor socoti un act de război atacul cu asemenea 
oaste mică ce iese la obişnuitele jafuri. Ne ridicăm pînă la Craiova şi ne 
retragem grabnic. Azi nu ne convin lupte cu polonii şi împăratul mai ales că 
Boris Gudunov e gata să-i ajute cu oşti mari. 

— Dar nu e totul, interveni Mustafa. Mihai-vodă trebuie să afle din timp 
că asemenea oaste urcă spre Dunăre, spre a-şi putea scoate la vedere 
armata ascunsă, dacă o are. 

— De asta să nu te îngrijeşti! zîmbi marele vizir. Mihai totdeauna află din 
timp orice ameninţare. Asta crezi că ar fi de-ajuns pentru a-i afla gîndurile? 

— Nu! O solie turcească la Bucureşti şi o alta la Alba-Iulia, îndată după 
atacul nostru, ne-ar putea apropia de adevăr. Totdeauna la tratative şi 
discuţii scapă unele vorbe ce pun în lumină gîndurile celui din faţa ta. Abia 
după aceea vom alege între Mihai şi Andrei. Abia atunci vom ştŢ 
dăm steag. 

— Cine crezi că ar putea face o astfel de solie vicleană? 

— Paşa Khidr, strălucitorule! Puţini s-au folosit, din păcate, de harurile 
înţelepciunii sale. 

„îl ştiu, gîndi Ibrahim. E glumeţ şi viclean. La tratative discută 
prieteneşte, rîde mereu, însă fiecare frază a lui ascunde o capcană. Totuşi 
cunosc unul mai bun decît el. Acest Mustafa care îl întrece în şiretenie şi 
înţelepciune. El cumpăneşte cu grijă fiecare lucru. Sau, mai bine, îi trimit 
pe amîndoi. Mustafa şi Khidr vor face treabă la Bucureşti şi Alba-Iulia. 
Amîndoi se vor completa de minune. Greu va fi pentru ghiauri să ascundă 
ceva de agerimea acestora. Iar dacă se întîmplă ca legăturile dintre Andrei şi 
poloni să fie doar zvonuri, îi dau acestuia firman de recunoaştere peste 
Transilvania, Moldova şi Ţara Românească. Păstrez pentru Mihai veche 
prietenie, dar interesele imperiului sînt mai presus de prietenie. Păcat că nu 
am un general ca el! Mustafa şi Khidr vor pleca la Bucureşti cu cîteva 
daruri din partea noastră pentru Mihai. Măcar prin daruri va înţelege că nu 
l-am uitat.” 

Era în ziua de 24 iulie a anului 1599. 

Capitolul 10 


C a 28 iulie intră prin poarta de sud a Bucureştilor un călăreţ al 
cărui cal înspumat dovedea grabă mare şi drum lung. Era un 
bărbat înalt, cu faţa frumoasă, cu buza de jos veşnic adusă înainte 
parcă a batjocoră. Gărzile palatului domnesc îl recunoscuseră pe vestitul 
luptător Niţă Praştie şi-l sloboziră înăuntrul zidurilor fără a-i mai pune 
obişnuitele întrebări. 

Un ceas mai tîrziu, pe uliţele Bucureştilor trecu un zvon, ca o răceală, ce 
aduse multă nelinişte. O oştire turcească urca prin Balcani cu ameninţare 
asupra Ţării Româneşti. în vreme ce locuitorii Bucureştilor comentau 
asemenea ştire căzută ca un trăsnet, Mihai-vodă ţinea sfat de taină în 
cămara lui de lucru cu puţinii boieri şi prietenii apropiaţi ce putură fi 
strînşi în grabă mare. 

— Sînt cam la şapte-opt mii de iatagane, zise Niţă Praştie, deschizînd 
Sfatul la porunca domnului. Oaste uşoară, fără tunuri. Cei patru sute de 
tineri ai mei, ascunşi prin pădurile Balcanilor, vor face unele stricăciuni, 
însă nu prea mari. Numai oştile greoaie, cu muniţie şi tunuri multe, pot 
avea necazuri la un astfel de drum. 

Auzind asemenea veste, pe feţele căpitanilor, boierilor şi prietenilor lui 
vodă se aşternu îngrijorarea. Doar cinci dintre ei zîmbeau, iar aceştia erau 
vodă, Cae Indru, Costache Caravană, Ducu cel Iute şi Chirilă Zece Cuţite. 

— Aştept păreri! grăi vodă. 

— Păreri, măria-ta? se miră Aga Leca. Iată că vechiul nostru plan are 
cusururi dintre cele mai rele. Am crezut că prin slobozirea oştilor noastre, 
duşmanii se vor pîndi între ei dîndu-ne nouă răgaz de timp. Atunci mi-am 
spus păre rea şi mi-am arătat neîncrederea. Iată că turcii vin peste noi. 
Bine că-i avem la Bucureşti pe cei şase mii de oşteni rămaşi din oastea 
mare. Din păcate, mi-e teamă de ceilalţi duşmani, auzind călcarea turcilor, 
se vor năpusti degrabă asupra Ţării Româneşti. 

— Nici vorbă despre aşa ceva, îl întrerupse Cae Indru. Cînd au mai 
atacat turcii doar cu opt mii de oşteni? Niciodată, prieteni. 

— Atacă acuma, grăi Aga Leca. 

— Nu-i firea lor, zîmbi Mihai-vodă. Ei vin peste noi sau cu gînduri de jaf, 
sau spre a ne cerceta puterile. Acum turcii se află în tratative cu Praga. Ei 
nu au destulă putere pentru a se înfrunta cu oştile împăratul 
polonii. Dovadă e faptul că prin Balcani se mişcă o oştire mărunta 

— Să dea Dumnezeu! murmură Preda Buzescu. Avem ce^ 

Bucegi, însă nu pe cît ne-am dori. Cred că e bine să o scoatem dinaintea 
turcilor. Cei cinci mii opt sute de tineri dimpreună cu cei din Bucureşti, 
adică aproape douăsprezece mii de oameni, îi vor aştepta pe turci la 
Dunăre. Trebuie să-i zdrobim atît de iute încît nici să nu se bage de seamă 
că a fost război. Să-i tăiem pînă la unul. Să umplem Constantinopolul de 
spaimă. E prima oară cînd numărul nostru îl întrece pe al turcilor. 

— Planul nu e rău, Predo! rîse domnul ţării. Are totuşi unele cusururi, 
încă nu a sosit vremea să scoatem la vedere Armata Bucegilor. E prea 
timpuriu. Pe aceasta o ţin pentru Transilvania. Iar pînă în toamnă sper să o 
ridicăm la peste opt mii de oameni. Pe marele vizir Ibrahim îl cunosc bine. 
Cîndva am fost prieteni. Dar pe vremea aceea el nu era mare-vizir, eu nu 
eram domn al Ţării Româneşti. Ibrahim e înţelept. El ne încearcă doar 
puterile. Aici e cheia. Cum îi răspundem? Ieşim cu oştile dinaintea lor, sau 
facem ceva harţă, nelăsîndu-i a jefui în voie? 

— Măria-ta! se amestecă Indru. îmi trebuiesc şase sute de călăreţi buni. 
Niţă Praştie are patru sute la poalele Balcanilor. Ei bine, cu cei şase sute voi 
trece Dunărea în noaptea asta peste Cîrna Mică şi ne vom strecura neştiuţi 
pentru a ne împreuna cu ai lui Niţă. Sînt de părere să nu punem stavilă cu 
alte oşti, dar nici să nu-i lăsăm pe turci a-şi face de cap. Apoi, oştirea ce 
vine spre noi poate de la Daud, sau de undeva de pe aproape, nu se 
aşteaptă la ameninţări asupra sa dincolo de Dunăre. în astfel de prilejuri 
paza taberelor e slabă. 

— O mie de oameni împotriva a şapte-opt mii e moarte sigură, grăi banul 
Manta. 

— Nu totdeauna, zîmbi Cae. Domnia-ta ai făcut cîteva minuni împotriva 
tătarilor cu o oaste la fel de mică. 

— Adevărat! se înveseli Manta. Dacă nu primeam ajutoare la vreme... 

— Planul lui Cae e plin de înţelepciune, grăi Vodă. Un atac prin 
surprindere la vreme de noapte aduce totdeauna foloase mari. Noi i-am mai 
bătut astfel pe tătari şi pe turci. Cînd eşti luat din somn, nu mai hotărăsc 
nici vitejia nici numărul oştenilor. Iar cită vreme nu scoatem oastea să-i 
înfruntăm puternic, vechiul meu prieten Ibrahim nu va şti despre noi mai 
multe decît cunoaşte azi. 

Cu acesta Sfatul de taină luă sfîrşit. Erau ceasurile cinci după prînz. 

* 



Puţin înainte de miezul nopţii, pescarii de la Cîrna Mică, aşezare pe 
Dunăre nu departe de Giurgiu, avură trudă multă. Ei folosiră bărcile pentru 
a scoate din ţară şase sute de tineri călăreţi. Cae, Chirilă, 

Praştie şi Costache privegheau buna rînduială a trecerii peste 
o lumină nu se văzu în noaptea aceea în satul pescăresc 

fluviu. Nici strigătele obişnuite ale oştenilor nu se auziră în tăcerea adîncă a 
nopţii. Potecile ştiute de ei şi mai ales de Niţă Praştie, care lucra de peste 
trei ani sub poalele Balcanilor, fură întrebuinţate cu folos. Cei şase sute se 
mişcau sprinteni prin păpurişul înalt, oco lind ochiurile de apă ce pustiau 
locurile departe. Curînd ieşiră la margini de păduri, pe sub dealuri, pe 
creste, ferind cu grijă aşezările omeneşti. Şase sute de tineri plini de curaj 
ieşiră din ţară la vreme de noapte avîntîndu-se prin locurile controlate de 
turci şi nu se ştia cîţi vor mai face drumul îndărăt. Cînd se lumină de ziuă, 
Dunărea rămăsese departe în spatele lor. Poposiră peste zi în văgăunile 
unei păduri ce părea să nu aibă margini. Pîraiele cu apa limpede ca oglinda, 
iarba voinică şi grăunţele din desagii oştenilor îndestulară caii. Renumitul 
caş românesc, pîinea fragedă de casă şi vinul din ploştile de lemn, răcit cu 
apa rece a izvoarelor, potoli foamea tinerilor bărbaţi. Armele celor şase sute 
de oşteni i-ar fi mirat pe mulţi cunoscători. Fie care tînăr purta la şold un 
topor cu flerul lat, iar la brîu un pistol şi un cuţit. Acestea şi mai ales 
topoarele erau vechile arme ale românilor, necruţătoare la atacurile de 
noapte. Rămaseră toată ziua adînc înfundaţi în hăţişurile pădurii. Cea mai 
mică greşeală i-ar fi costat viaţa. în spatele lor şi în oricare parte se aflau 
aşezări unde turcii dispuneau de garnizoane puternice. Doar neobositul 
Niţă Praştie, îmbrăcat într-un caftan ponosit, călare pe un cal costeliv de 
rasă proastă, cu încălţările rupte, ieşi la drum şi se pierdu curînd printre 
numeroasele dealuri. Turcii puseseră preţ pe viaţa lui o mie de ţechini de 
aur, dar anii treceau fără ca cineva să-i poată da de urmă. îşi avea gazdele 
lui sigure printre bulgari, sau culcuşuri tainice în munţi. Micile oştiri 
turceşti, în trecere prin Balcani, suferiseră adesea pagube mari la vreme de 
noapte. Chiar garnizoanele păţiseră necazuri la muniţii sau la tunuri. 
Datorită lui Niţă şi oamenilor săi, la pragul Balcanilor domnea o 
permanentă stare de nesiguranţă. Grupurile mici de oşteni turci care 
treceau Dunărea la jafuri de vite şi oi, sau veneau cu prăzi din Ungaria şi 
Serbia, ori cu tributuri şi mucareruri, cădeau adesea sub securile oamenilor 
lui Niţă. Cînd turcii făceau căutări mari folosind oaste numeroasă, Niţă îşi 
trecea oamenii în ţară. Prietenii bulgari îi anunţau primejdia din timp, sau 
puneau mîinile pe arme gata să-l sprijine cu vieţile lor. Gazdele lui, de 
obicei bulgari săraci, cunoşteau preţul denunţului, dar trecuseră trei ani şi 
nu se găsise un singur bulgar să-şi fi spurcat sufletul cu o trădare pentru 
frumoasa avere de o mie de ţechini. Creştinii de sub Dunăre îi scorniseră 
cîntec viteazului român, iar turcii îl porecliseră El Şeitan, adică Diavolul. 
Multe zvonuri şi le gende se ţesuseră în jurul lui. Oamenii le înfrumuseţau 
şi adăugau la ele tot ce le-ar fi lipsit. Chiar turcii, mari iubitori 
înfloreau legende în jurul numelui acestuia. Niţă merita din plii 
cinste. Nici pasărea n-ar fi putut să treacă spre graniţa Ţării Roi 

ştirea lui. Plin de înţelepciune, aşezase pîndari pe crestele munţilor, prin 
strîmtori şi prin văi, iar bulgarii localnici îi adunau ştiri. Multe cirezi de vite 
şi oi scoase din mîinile turcilor erau împărţite la vreme de noapte printre 
localnici. Multe luau drumul Ţării Româneşti. 

Cînd se aşternură umbrele serii, veniră în pădure doi tineri bulgari ce 
călăreau destoinici pe deşelate. Erau oamenii trimişi de Niţă. Conduşi de 
aceştia, oştenii lăsară drumul spre sud şi apucară către apus. După cîteva 
ceasuri de drum prin locuri grele, necunoscute, departe de drumuri, opriră 
în coama unui deal împădurit. Niţă le ieşi înainte. Se aflau cu el patru sute 
de români şi peste o sută de bulgari dornici de a ridica topoarele împotriva 
turcilor. Cele două mici oştiri aşteptau porunci în vreme ce Niţă, Cae, Ducu, 
Costache şi Chirilă ţineau Sfat de taină. 

— Turcii au pus tabără de noapte dincolo de lanţul dealurilor, spuse Niţă 
Praştie. Se află acolo o vîlcea întinsă. Prin mijlocul vîlcelei curge un pîrîu cu 
apă bună pentru oameni şi cai. în jurul vîlcelei au pus străji, după obiceiul 
lor, cîte două la o sută de paşi, iar în mijloc au ridicat un cort cu steagul 
comandantului. Zgomotul din tabără nu s-a potolit. Focurile la care oştenii 
îşi pregătesc cina se văd pînă departe. 

— Lăsăm caii aici, zise Cae. Drumul pînă la tabără îl facem pe jos. Niţă, 
tu rămîi să aduci oamenii! Eu, Chirilă, Ducu şi Costache plecăm să facem 
spărtură în zidul străjilor. Dacă se dă alarma în tabără să nu porţi de grijă! 
întorci oamenii la adăpostul pădurii de peste zi! Ne vedem acolo pentru a 
hotărî altă încercare. 

— E bine să nu atacaţi străjile înainte de miezul nopţii, observă Niţă. 
Turcii le schimbă totdeauna la ceasul acela. 

— Aşa mă gîndeam şi eu, interveni Costache. Vom pîndi schimbarea 
străjilor şi abia după un ceas începem să facem spărtura. O sută să rămînă 
la cai. Ceilalţi e bine să se apropie de vîlcea pentru a nu pierde timp cu 
aducerea lor. Semnalul nostru va fi un ţipăt de bufniţă. 

Tinerii prieteni se mistuiră în umbra copacilor pe direcţia arătată de 
Praştie. Noaptea era calmă, tihnită. Undeva pe vale, focurile din tabăra 
turcească mureau treptat. 

„Pentru a cîta oară greşesc comandanţii turci? se întrebă Cae. Trufia lor 
nemărginită le-a adus multe necazuri. Numai un comandant lipsit de 
înţelepciune pune un singur rînd de străji în jurul oştirii ce se odihneşte. 
Un om chibzuit n-ar fi lăsat vîrfurile dealurilor fără pîndari. Acest popor de 
mari viteji suferă pierderi datorită îngîmfării. De sute de ani duşmanii lor au 
fugit îngroziţi văzîndu-le hărnicia pe cîmpul de luptă. De sute de ani turcii 
greşesc nesocotind viclenia altora. Noi i-am bătut mereu flindc 
cunoscut slăbiciunile.” 

Cei patru tineri se aflau pe o spărtură de la muchia de jos 

Pîrîul ce tăia valea în două clipocea molcom. Greierii cîntau a linişte. Pe 
buza spărturii, două străji dormeau culcate peste iatagane. Cuţitele lui 
Chirilă şi Costache le luară din somn, iar împrejur greierii nu-şi continuară 
cîntecul. 

— Al doilea post de strajă trebuie să fie dincolo de pîrîu, şopti Ducu. 

Trecură pîrîul aţinîndu-se în umbra tufelor mici şi se tîrîră prin iarba 

fragedă. Nimic nu se clintea în jurul lor. Doar din tabără venea ceva zgomot 
de vînzoleală a cailor. Alte străji şedeau pe o ridicătură de pămînt în spatele 
unor tufe. Cae şi Ducu, neîntrecuţi în arta de a se tîrî fără zgomot, făcură 
un mic ocol pentru a le cădea în spate. Fiecare mişcare a lor avea 
încetineala melcilor. Timpul trecea înfiorător de greu pentru Costache şi 
Chirilă, rămaşi în urmă la adăpost sigur. Noaptea nu era nici luminoasă, 

nici închisă de nori mulţi. Două umbre se ridicară din iarba înaltă. Două 

î 

cuţite sclipiră prin aer. Două icnituri slabe arătau singurul zgomot. 
Nepricepuţii ce nu ştiau să prindă cu palma gura celui lovit şi să se arunce 
la vreme peste el, curmîndu-i zbaterea, întîmpinau totdeauna mari 
neajunsuri din partea zgomotelor. Dar Cae şi Ducu, buni cunoscători ai 
acestor taine, lucrară fără greşeală. 

Se uniră cu toţii şi porniră mai departe folosind cu grijă, tufele sau iarba. 
După un ceas de trudă, cercul de străji din jurul taberei căzuse. Apoi se 
auzi un ţipăt de bufniţă. De pe dealul din apropiere răspunse unul 
asemănător. Noaptea, trecută mult dincolo de jumătatea ei, îşi astîmpăra 
zăpuşeala. O mie de oşteni înconjurau tabăra tîrîndu-se prin iarbă. Dar, ca 
de obicei, unde sînt mari aglomerări de oameni, se întîmplă ca unii să nu 
aibă somn. Acesta era necazul de care se temeau mai mult conducătorii 
românilor. Al doilea necaz putea să vină din partea cailor ce se dovedesc 
neliniştiţi simţind primejdia. îndrăzneţii tineri conduşi de cei cinci 
comandanţi, ajunseră doar la douăzeci-treizeci de paşi cînd vînzoleala cailor 
cunoscu opintire mare, iar strigătele de spaimă sparseră tăcerea nopţii. 
Comenzi scurte, lipsite de obişnuita fereală îi aruncară pe români asupra 
taberei. Luaţi din somn, turcii puneau stavilă slabă. Răcnetele de moarte 
umplură vîlceaua. Cae, Chirilă, Ducu şi Costache ajunseră lîngă cortul 
comandatului în acelaşi timp. Străjile cortului se aflau undeva în 
învălmăşeală. Mahmud-paşa, un bărbat voinic ce nu împlinise patruzeci de 
ani, pe jumătate dezbrăcat, prinse iataganul. Cuţitul lui Cae aruncat cu 
meşteşug doar de la cinci paşi îi străpunse braţul. Din culcuşul 
comandantului o tînără femeie privea cu groază. 

Era o bulgăroaică pescuită cu forţa celor puternici. 

— Fugi! strigă Costache în bulgăreasca lui stîlcită. 

Fata nu aşteptă să i se spună de două ori şi porni aproa pe 

ferindu-se de grupurile încăierate, pînă cînd ajunse pe o coastă 

a dealului. Acolo îşi adună puterile zăbovind lingă un copac uriaş, apoi o 
rupse la fugă şi multă vreme fu urmărită de strigăte de moarte. 

în timp ce tînăra fată se pierdea după dealuri, turcii care nu apucară să 
scape din cercul de fier al atacatorilor simţiră uşurare. Românii se 
retrăgeau grupaţi strîns, folosind firul pîrîului. Despre o urmărire din 
partea celor din tabăra adversă nici nu putea fi vorba. Turcii nu-şi 
reveniseră, iar cei mai lucizi dintre ei nu bănuiau că fuse seră atacati doar 
de o mină de oşteni. Peste un ceas, nouă sute şi ceva de români goneau 
spre ţară parcă minaţi de furtună. Caii celor ce lipseau dintre ei alergau 
alături, fără stăpîni. în tabăra turcească numărătorile se făcură abia la 
ziuă. Două mii cinci sute de morţi şi răniţi arătau trecerea românilor pe 
acolo. Mahmud-Paşa călărea între Ducu şi Caravană. Fruntea lui căzută 
spre piept se ridica rar spre Chirilă, care purta marele steag verde al 
Imperiului Otoman. Fusese o luptă sau un vis rău? 

în ziua de 5 august se întîmplară la Bucureşti două evenimente mari. 
Locuitorii Capitalei îi primiră în zori cu urale pe cei şase sute de viteji ce 
spărseseră prin vicleşug, oastea duşmană departe de graniţa Ţării 
Româneşti. Apoi, la puţină vreme după prînz, fură anunţaţi soli ai turcilor. 
Mihai-vodă îi trimise în calea lor pe Cae Indru şi Preda Buzescu, dimpreună 
cu o sută de oşteni. Mustafa şi Khidr, însoţiţi de cincizeci de spahii frumoşi 
ca zeii pe caii lor harnici, fură salutaţi de gărzile româneşti la o poştă de 
Capitală. Cae făcu prezentările de rigoare zîmbind curte nitor. Mustafa şi 
Khidr, ce aflaseră în drumul lor despre marele dezastru în care căzuse 
oştirea lui Mahmud-paşa, zîmbiră la fel, ca şi cînd n-ar fi ştiut nimic. 

* 



Domnul Ţării Româneşti primi solii în marea sală a tronului. Curtenii 
îmbrăcaţi strălucitor se rînduiră frumos lîngă pereţi făcînd culoar viu. 
Khidr, mărunţel, rotofei, cu faţa aplecată spre veselie şi ochii rîzători, părea 
un prieten al casei venit în ospeţie. Mişcările lui degajate nu arătau nimic 
din obişnuita rigiditate a solului unei mari puteri. Mustafa, cu faţa 
prelungită, blîndă, arăta mai degrabă a schivnic depărtat cu firea de 
patimile omeneşti, decît a sol al Porţii Otomane. Se ploconiră adînc în faţa 
lui Mihai-vodă, lucru de mirare la solii turcilor ce-şi arătau de obicei 
aroganţa înaintea conducătorilor popoarelor mici. 

— Măria-ta! grăi Khidr într-o bună românească. Aducem la voi pacea 
marelui sultan. 

— Şi prietenia marelui vizir Ibrahim, îl completă Mustafa. 

— Frumoase cuvinte! zîmbi vodă. Dar vă lipseşte întărirea lor. 
voi marele steag de pace. 

— Doamne! rîse Khidr. Oare dragostea dintre popoare 

lucrurilor sau în inimi? 

— în inimi, aprobă vodă. însă cuvintele de dragoste fără dovezi sînt ca 
păsările fără aripi. 

— Adevărat, măria-ta! se înclină inteligentul Khidr. Vor veni şi aripile cît 
de curînd. Tratativele noastre sper să aducă steagul de pace atît de rîvnit la 
Bucureşti. 

— Şi la Constantinopol, completă Mihai-vodă. 

— Fără îndoială, măria-ta! recunoscu Khidr. Şi Constan ti nopolul 
doreşte pacea iar azi, ştiindu-vă slabi şi neajutoraţi, aruncă el o nadă, 
mărinimia Porţii Otomane se arată prin solii trimişi la Bucureşti. Iată deci şi 
unele dovezi de dragoste acum cînd puterea voastră a scăzut cu totul. 

Domnul Ţării Româneşti simţi cursa vicleană ce căuta a afla puterea 
oştilor sale, astfel că răspunsul chibzuit nu dezvălui nimic dibaciului sol. 

— Totdeauna am fost o putere mică faţă de Imperiul Turcesc, zise 
continuînd să zîmbească. 

— Dar niciodată atît de slabi ca acum, interveni Mustafa încercînd să 
forţeze răspunsul direct la întrebarea iscusită a lui Khidr. 

— Ah! rîse vodă. Credeam că-mi veţi vorbi despre Impe riul Otoman, care 
trece azi printr-o perioadă de refa cere. Prietenul meu Ibrahim e un bărbat 
înţelept. El ştie că azi pacea îi aduce numai foloase. 

— Şi vouă, completă Khidr, ascunzîndu-şi nemulţumirea. 

— Adevărat! La vreme de pace se făuresc bunuri. 

Cu aceste vorbe ale domnului Ţării Româneşti, ceremonia primirii solilor 
luă sfîrşit. Dar vodă ştia că greutăţile vor începe abia peste un ceas, cînd 
vor începe tratativele. Cei doi soli se dovedeau peste măsură de vicleni. Era 
pentru prima dată cînd turcii foloseau la Bucureşti viclenia în locul 
aroganţei. Marele vizir Ibrahim îndruma politica imperiului pe un drum nou 
şi solid. 

Solii împărţiră daruri de seamă. Vodă primi o sabie frumoasă de Toledo 
cu minerul bătut în nestemate. Valide, mama sultanului, îi trimetea lui 
Pătraşcu, tînărul fiu al lui Mihai, o minunată cingătoare cu cataramele de 
aur, un caftan împodobit cu mărgăritare şi un cal alb căruia nu-i lipseau 
gătelile scumpe. 

Khidr şi Mustafa, amestecaţi printre curteni, îl căutară pe Cae Indru, 
curioşi a-1 cunoaşte pe omul a cărui faimă se dovedea mai mare la 
Constantinopol decît la Bucureşti. Chirilă, Costache, Cae şi Ducu şezură 
de taină cu ei multă vreme. 

în timp ce la Bucureşti masa tratativelor îşi aştepta oas peţii, Niţă 
Praştie şi cei patru sute de viteji se împreunară cu alţi o mie 
aduşi de Manta şi se răspîn diră în pază pe Dunăre. Dar oast^ 
paşă Mah mud, atît de crunt lovită la vreme de noapte, cobora 

să-şi refacă puterile. Astfel ameninţarea turcilor căzu cu totul. 

în jurul mesei luară loc Indru, Preda Buzescu, Leca, Costache şi 
Calomfîrescu. Domnul Ţării Româneşti nu se arătă acolo, ceea ce-i 
descumpăni pe cei doi soli. Prin lipsa lui de la tratative, Mihai-vodă le arăta 
limpede că impunea o linie nouă privitoare la nivelul discuţiilor. El era 
domnul ţării, iar ei doar trimişii sultanului. Niciodată nu se mai întîmplase 
una ca asta. Conducătorii popoarelor mici şedeau la discuţii chiar cu cei 
mai mărunţi demnitari ai turcilor, în faţa cărora se aplecau de multe ori cu 
umilinţă. Să fie oare azi atît de puternic Mihai-vodă? Sau era doar un act de 
bravadă vicleană? 

— Efendi! deschise discuţiile Mustafa. Andrei Bâthoiy, suzeranul vostru, 
cere firman de recunoaştere din partea noastră. El se obligă să ne plătească 
tribut ca stăpîn al Transilvaniei, Moldovei şi Ţării Româneşti. Aşa stînd 
lucrurile, el nu-1 mai socoteşte domn al ţării pe Mihai-vodă. 

— Dar asta o face din Alba-Iulia, nu din Bucureşti, răspunse Preda 
Buzescu tăios. Vorbele acelui prinţ fluşturatic ar avea greutate dacă ar fi 
stăpîn de fapt peste Ţara Românească. 

— Va fi, zîmbi Khidr. Va fi dacă primeşte firman. 

— Credeţi atît de mult în puterea acelui firman, efendi Khidr? interveni 


Cae. 

— Credem. El înseamnă încuviinţarea noastră să pornească spre Dunăre 
şi nu văd cu ce oşti l-aţi putea opri. 

— Cu cele turceşti, rîse Cae. Andrei va coborî însoţit de poloni. V-ar 
conveni oare o graniţă polonă pe Dunăre? V-ar conveni oare să ştiţi pe 
Dunăre o oaste polonă de cincizeci de mii de viteji sub comanda 
înţeleptului hatman Zamoyski? Cine l-ar putea opri pe Zamoyski să intre în 
Balcani? 

— Facem scrisori de garanţie, se amestecă Mustafa înciudat. 

— Cei puternici n-au respectat niciodată astfel de scrisori. 

— Dar şi noi sîntem puternici, zîmbi Khidr. 

— Fără îndoială! se amestecă rotofeiul Costache. însă tare-mi vine să 
cred că Porţii Otomane nu i-ar conveni să şadă veşnic pe picior de război. 

— Vecinătatea unui popor mic nu vă ridică necazuri mari, întări Cae. 

— Ne-am gîndit şi la asta, zise cu fineţe Mustafa. Ne-am gîndit să vă dăm 
vouă steagul de pace, dar care ar fi cîştigul? îi puteţi voi opri pe Bâthory şi 
pe Zamoyski să coboare la Dunăre? îi puteţi voi opri acum cînd întreaga 
voastră oştire se ridică doar la şase mii de oameni? 

— Atunci, care ar fi calea cea bună? ocoli Indru răspunsul la care se 
aşteptau cei doi. 

— Să-i dăm firman principelui, forţă nota discuţiilor înţelept 
El şi polonii ne vor da scrisori de garanţie. Acestea fac ori cu 

decît asigurările voastre că-i veţi opri din drum. 

— Dar n-am dat nici un fel de asigurări, interveni Costache. 

— Cu atît mai rău, se posomori Khidr. 

— Rău pentru cine? întrebă Costache candid. 

— Păi se înţelege că pentru voi. 

— Numai la prima vedere, zîmbi Cae. Poarta Oto mană încearcă să vîndă 
pielea ursului din pădure, vorba proverbului românesc. Sînt cinci ani de 
cînd turcii nu mai au putere în Ţara Românească. Iar dacă nu au această 
putere, despre ce discută aici solii acestora? Să înţelegem din vorbele lor 
ameninţări după ce au rostit dorinţa lor de pace? Efendi, daţi acel firman 
lui Andrei Bâthory! 

— Ah! sări Khidr. Domnia-ta poţi lua asemenea hotărire? 

— Pot. Sînt nepotul domnului Ţării Româneşti, deci primul om al său la 
masa tratativelor. Dar să nu uitaţi că Praga şi Viena nu vor privi cu ochi 
buni pasul vostru. Şi de asemenea să nu uitaţi că Mihai-vodă, în fruntea 
celor o sută de mii de oşteni ai lui Rudolf al doilea, poate pîrjoli chiar 
Constantinopolul. 

Auzind asemenea vorbe, Mustafa şi Khidr, ciuliră urechile. Oare asta să 
se fi discutat la tratativele de la Praga? Mihai-vodă în fruntea oştirilor 
împăratului ar fi însemnat un pericol însutit mai mare decît hatmanul 
Zamoyski. Apoi, polonii nu erau atît de puternici încît să ţină oşti la graniţa 
de pe Dunăre. Şi, de fapt, ar fi fost puţin probabil să coboare spre sud. Iar 
pe unele zvonuri nu se putea pune temei. Cei doi nu regretară că schimbară 
nota discuţiei, fiindcă aflaseră lucruri însemnate, dar nici nu puteau forţa 
prea mult, fără a produce o ruptură a tratativelor, neprielnică Porţii 
Otomane. 

— Vorbele noastre nu au pornit ca ameninţări, grăi Khidr cu un ton 
blajin. La tratativele cu voi încercăm să găsim calea cea mai bună atît 
pentru imperiu cît şi pentru Mihai-vodă, atît de iubit în faţa marelui vizir. 
Din păcate, ne aflăm în încurcătură. Curtea de la Bucureşti nici nu oferă, 
nici nu cere. 

Erau singurele vorbe de sinceritate ale solului, iar Cae simţi acest lucru. 

— Se pare că abia acum intrăm pe făgaşul bun al tratativelor, zîmbi el. 

— Spre folosul celor două părţi, observă Mustafa. Ne miră faptul că nu 
aţi cerut pînă acum steagul de pace. 

— Pe noi ne miră că nu l-aţi adus fără să-l cerem. Acum, Imperiul 
Otoman nu are de ales şi vom dovedi acest lucru. Sînt cinci ani de cînd noi 
nu am mai coborît la sud de Dunăre decît pentru a ne apăra graniţele şi nu 
le-am apărat rău. Iată deci că au fost cinci ani de linişte pentru 
vreme Mihai-vodă va fi stăpîn în Ţara Românească, pe Dunăre 
aşeza puteri străine. 

— Dar azi sînteti slabi, observă Khidr. 

•> * 

— Şi cine vă opreşte să întăriţi puterea lui vodă? Ar fi destul să ne 
acordaţi steagul de pace şi cincizeci de mii de ţechini de aur. 

Mustafa şi Khidr se priviră uluiţi. Niciodată imperiul nu acordase 
ajutoare popoarelor mărunte. Niciodată popoarele mici nu îndrăzniseră să 
ceară. Omul lui Mihai-vodă poate că nu era în toate minţile. 

— La ce v-ar folosi? întrebă precaut Mustafa. 

— La ridicare de oşti mari, care să pună stavilă unei viitoare mişcări a lui 
Andrei şi Zamoyski spre Dunăre. Iar noi garantăm cu scrisori să nu atacăm 
Constantinopolul. 

Din nou cei doi ciuliră urechile. Cae nu pomenise nimic despre 
garantarea Balcanilor. Era limpede că la Praga se discutase eliberarea 
Balcanilor. 

— E rîndul vostru să vindeţi pielea ursului din pădure, zîmbi Khidr. Nu 
uitaţi că sînteţi un popor prea mic pentru a garanta capitala unui imperiu! 

— Noi sîntem mici, dar duşmanii voştri sînt puternici, spuse evaziv Cae. 
Oştile lor conduse de Mihai-vodă ar pune în mare primejdie Poarta 
Otomană. Iată că voi nu ne-aţi oferit pînă acum decît ameninţări, în vreme 
ce alte popoare ne acordă sprijin de seamă. Dacă nu vă grăbiţi, vom fi în 
situaţia să nu avem de ales. 

î 

— Ne trebuie răgaz de chibzuială, grăi Mustafa. Răspunsul nostru va 
veni curînd. 


în ziua de 25 august, marele vizir Ibrahim îi primi în palatul sau pe 
Mustafa şi Khidr. Cei doi soli ce negociaseră la Bucureşti şi la Alba-Iulia 
arătau zdrobiţi de oboseala drumului lung. 

— Ai găsit adevărul, Mustafa? întrebă Ibrahim privindu-1 adînc. 

— L-am găsit, strălucitorule! zîmbi acesta. Truda noastră nu s-a dovedit 
zadarnică. 

— înseamnă că ştii cui trebuie să-i dăm steagul. 

— Ştiu, strălucitorule! Lui Mihai-vodă. Ameninţare polonă nu va fi la 
Dunăre cîtă vreme îl sprijini pe domnul Ţării Româneşti. Acum el e disperat. 
La disperare, ar putea fi un simplu general al împăratului Rudolf. Cu un 
astfel de general, Rudolf s-ar încumeta asupra Balcanilor. Să-l sprijinim pe 
Mihai acum la vreme de grea cumpănă pentru el, iar din duşman îl vom 
face prieten. Din păcate, la Bucureşti nu am aflat nimic despre puterea 
oştilor sale. Oamenii lui vodă s-au arătat la fel de vicleni ca şi conducătorul, 
însă ghearele lui Mihai sînt mai ascuţite decît oricînd. Oastea lui 
paşa a trecut pe sub topoarele valahilor cu mult înainte de a se 
Dunăre. Comandanţii garnizoanelor de sub Dunăre nu cred să 

sub nasul lor vreo oaste valahă. Nimeni nu-şi poate ascunde oştile într-un 
astfel de drum lung. Şi totuşi armata lui Mahmud-paşa a suferit o 
înfrîngere groaznică. Ienicerii lui Mahmud, cu care am stat de vorbă, cred 
că cei ce i-au atacat la vreme de noapte nu erau mai puţini decît ei. Cum a 
putut oare Mihai-vodă să aducă sub poalele Balcanilor o astfel de armată? 

— Mahmud, ce spune? 

— Mahmud a dispărut dimpreună cu steagul nostru cel verde. Iată dar, 
strălucitorule, că domnul Ţării Romi neşti nu se lasă călcat de oşti chiar 
acum cînd pare căzut la pămînt. 

— Au pomenit valahii ceva despre luptele cu Mahmud? 

— Nici o vorbă, strălucitorule! în Balcani lumea se minunează şi nu 
crede să fi fost război. Totuşi două mii cinci sute de morţi şi răniţi stau 
mărturie. 

— Mda! murmură Ibrahim. Asta e tot? 

— Nu, strălucitorule! interveni Khidr. Iscoadele noastre din Tara 
Românească au auzit unele zvonuri. Se zice că Mihai-vodă ar pregăti oşti în 
Munţii Bucegi. Din păcate, nu se poate pătrunde acolo. Cei care au încercat 
nu s-au mai întors. Totuşi, alimente şi arme trec mereu pe drumurile către 
munţi. Şi tot de la iscoade am aflat că Mihai-vodă are gînduri să ocupe 
Transilvania cu puterea armelor. 

La auzul acelei veşti, marele vizir sări în picioare uimit. Pe faţă i se citea 
bucuria, dar şi îndoiala. 

„Dacă Mihai-vodă porneşte spre nord cu puterea oştilor, înseamnă că nu 
e atît de slab pe cît l-am crezut, gîndi el. Iar de va izbîndi în Transilvania, 
toate temerile noastre asupra lui Zamoyski se spulberă.” 

Apoi se întoarse către cei doi soli. 

— O Transilvanie sub Mihai-vodă ar fi rău, sau bine? 

— Bine, strălucitorule! rîse Mustafa. Dacă valahul atacă Transilvania, va 
face pace la Dunăre. Iar ofertele lui Rudolf nu vor mai însemna nimic 
pentru vodă. Cît despre Zamoyski, numai Mihai-vodă poate să-i taie 
castana. Numai de ar fi adevărat. 

— Trimitem alte iscoade în Tara Românească, hotărî Ibrahim. 

* 



La 2 septembrie, Mihai-vodă primi steag de pace din partea Imperiului 
Otoman. Şi lucru nemaiauzit, un ajutor de zece mii de ţechini. în scrisoarea 
lui Ibrahim se făceau aluzii de încurajare pentru ocuparea Transilvaniei şi 
asigu rări că Ţara Românească nu va suferi atacuri din parte tătarilor cîtă 
vreme va lipsi vodă din Bucureşti. 

începutul de toamnă se arăta frumos. Primii negustori 
Cîmpia Bărăganului să cumpere grîne, vite, oi, miere şi lînă. 

bun. Carele încărcate cu vîrf se mişcau spre Dunăre ca nişte raţe sătule. 
Perioada jafului fusese înlocuită cu cea a negoţului. Satele frumoase, 
ridicate peste cele pustiite cîndva, străluceau printre flori şi livezi. 
Gospodarii ospitalieri îi cinsteau pe negustorii aflaţi în trecere. Se apropia 
perioada tulburelului şi a nunţilor. A pomenilor şi parastaselor uitate peste 
an. A serilor de clacă. Prilej de vînzoleală a tinerilor, sau de taclale a celor 
vîrstnici. Erau atîtea prilejuri de petrecere la români incit gospodarii, ce-şi 
îndreptau speranţele asupra vinului pînă către postul Paşilor, se luau cu 
mîinile de păr înainte de Bobotează. Apoi, căindu-se de nesocotinţă, 
porneau după vinuri spre nord, către podgoriile mari. 

Capitolul lt 


C a 5 octombrie Bucureştii se afla în mare fierbere. Curtenii lui 
'jj Mihai-vodă anunţaseră cu două săptămîni înainte marele bal din 
palatul domnesc. Rădvane frumoase purtate de cai focoşi treceau 
fără întrerupere prin faţa străjilor zîmbitoare. Căldura de la începutul lui 
octombrie nu mira pe nimeni în Cîmpia Bărăganului. Ea ţinea de obicei 
pînă către sfîrşitul lunii. încă nu căzuse bruma, iar gospodarii Capitalei 
puneau la murat gogoşari, gogonele cît pumnul, fragede ca sinul fetelor, 
castraveţi mici spinoşi la capete, varză, a cărei zeamă căpăta în postul 
Crăciunului tărie de vin, ardei umpluţi cu varză ce se dovedeau peste iarnă 
mai buni ca ambrozia, sau ascundeau în fîn vestitele noastre mere roşioare 
ori creţeşti, care ţineau pînă prin martie. în poduri se aşezau ciorchini de 
struguri cerniţi la capete, prune şi mere uscate aduse de pe la dealuri. în 
cămări sau pe policioare, gutui mari cît căpăţîna de varză roşie, al căror 
miros te ducea cu gîndul spre dulce binecuvîntare. 

Luminările multe prin sălile palatului domnesc, făcliile aşezate prin 
colturi de curte aduceau în seara aceea o atmosferă de sărbătoare. Mihai- 
vodă lepădase straiele din catifea, pentru minunatul port românesc de la 
Jiu. Cămaşa, frumos lucrată în arnici negru pe la poale şi pe la pumnaşi, 
era un dar al mamei sale Tudora. Zeghea şi iţarii o frumoasă atenţie a 
soţiei. Opincile din piele de porc, meşterite de dibaciul Ducu, un semn de 
prietenie. 

Invitaţiile numeroase trecuseră chiar în Transilvania, de unde coborîseră 
în goană mare frumoase trăsuri înconjurate de tineri călăreţi. Din rădvanele 
trase cu măiestrie la scară coborau jupîniţe îmbrăcate în mătăsuri scumpe, 
cu bijuterii ce luau privirile, sau în dragul port românesc ale cărui lucrături 
de mînă întreceau strălucirea mătăsurilor. Munteni falnici, spătoşi, se 
încrucişau cu olteni îndrăzneţi şi iuţi de la Jiu şi Olt. Bucureştenii aplecaţi 
spre eleganţa modei Apusului se întreţineau cu tineri focoşi de prin părţile 
Vrancei şi Buzăului. Curteni bătrîni în intrigi şi cuvinte cu tîlc, făceau ochii 
mari de sinceră uimire în fata atîtor frumuseţi adunate acolo. Crai înrăiţi în 

? ? î 

sfîntă şi omenească desfrînare nu se puteau hotărî unde să-şi arunce 
năzile. Viteji luptători de la Şerpăteşti, Putinei, Hîrşova, Giurgiu, Rusciuk, 
Silistra sau Călugăreni, se simţeau pierduţi între sutele de fete, una mai 
frumoasă ca alta, care-i priveau doar în treacăt cu sfiiciunea de 
sexului slab, însă cu precizia unui cîntar fără sminteală, 
aplecaţi spre demnitate şi dulce trufie îşi uitaseră aerele unde^ 

amintindu-şi cu regret că nu mai sînt tineri. Unchiaşi uitaţi de păcatele 
lumeşti se înviorau din senin, se lepădau de junghiurile trecătoare, dornici 
a se prinde la dans. Bărbaţi credincioşi, chibzuiţi la purtare, se fofilau de 
lingă neveste parcă înţepaţi de streche, dornici să privească măcar o clipă în 
decolteurile ademenitoare. Preoţi adînciţi în pioase gînduri sfinte se înflorau 
cu privirile lacome, promiţîndu-şi a-şi spăla păcatele gîndului cu lungi 
rugăciuni. Jupînese trecute de anii ispitelor se îmbujorau privindu-i pe 
tineri. 

Hangiul Cristache Mutu, a cărui guşă se legăna ca o tobă umplută, 
fusese tocmit pentru o noapte a priveghea buna rînduială a bucatelor şi 
vestitelor vinuri româneşti. Apucat de obişnuita lui limbariţă, lăuda fiecare 
soi în parte cu atîta dulce convingere, încît nici invitaţii aplecaţi spre cele 
cucernice, sau spre crunte şi vechi vătămări ale pîntecului, nu se opriră la 
mîncărurile uşoare sau la prima cană cu vin. 

Cei mai de seamă boieri ai Ţării Româneşti se întîlniră acolo cu ceva 
cărturari din Transilvania, cu nobili unguri ca bătrîna contesă de Szatmâri, 
contele Francisc Teke şi tînăra Alberta Teke, cu sîrbi şi bulgari şi chiar 
dregători turci trecători prin ţară. Nu lipsiră de la bal cîţiva invitaţi mai 
aparte, ce nu erau obişnuiţi ai casei domneşti, cum era cazul Didinei 
Tufănel, sau al marilor negustori Isaia şi Calapăr. 

Vestiţii viorişti şi ţambalagii Cotae, Guşă Dulce, Zamfir, Buzău, 
dimpreună cu marele gurist Dodu şi alţi ortaci la fel de buni, însă mai puţin 
cunoscuţi, porniră încuviinţarea să-şi strunească cele unelte de cîntat. 
Sîrba de la Breaza deschise balul. Vodă se prinse în joc, spre bucuria 
invitaţilor. Chirilă Zece Cuţite prinse umerii Albertei, iar tînăra îi şopti cu 
spaimă: 

— Dar nu cunosc dansul acesta. 

— îl înveţi, zîmbi Chirilă. Melodiile dansurilor româneşti sînt atît de 
sprintene şi tactul atît de îmbietor încît picioarele şi corpul se supun fără 
greşeală. 

Ieremia Băicoianu intră alături de Didina. îmbrăcată cu lucruri de 
împrumut, unele prea largi, altele prea strimte, fata încerca un sentiment 
de adîncă umilinţă, dar cînd văzu fata radioasă a clucerului, cînd îi citi în 
lumina ochilor, se prinse în joc şi uită de starea sa jalnică. 

— Cine sînt acei tineri frumoşi? întrebă contesa de Szatmâri, întorcîndu- 
se către Cae Indru. 

— Care, doamnă? Aici sînt atîtea perechi frumoase... 

— Bărbatul înalt şi bruneta aceea focoasă. 

— Da, da, acum îi văd. Tînărul domn e clucerul Ieremia Băicoi 
marelui boier Vintilă. 

— Şi fata? 

— E fiica unui lingurar. 

— Fiica unui ce? 

— A unuia care face linguri. Mihai-vodă le va fi naş. 

— Ei, la dracu! Ştii că boierii valahi sînt isteţi? Ei se pricep a-şi primeni 
sîngele. 

Tinerii de prin părţile Buzăului porniră Sîrba Popilor. Cei aflaţi pe 
margini îi însoţiră cu tactul palmelor. Apoi intrară gorjenii cu vestitul Căluş 
românesc, atît de drag lui vodă. Făloşi ca împăraţii, iuţi ca scînteile, aprigi 
ca în luptă, mari în chiote ca nişte scăpaţi, tinerii olteni amuţiră asistenţa. 
Sub picioarele lor sprintene, tari ca fierul, sub bîtele lor de lemn de corn, 
dalele de marmură ale palatului domnesc păreau gata a se desface în mii de 
bucăţi. 

9 

Bătrîna contesă de Szatmâri încremenise. Niciodată nu văzuse un dans 
atît de grăitor, de energic, de sprinten. Dansatorii păreau un singur trup. 
Trupul ritmului. 

— Jesus Maria! murmură cînd se sfîrşi dansul. Dragă domnule Teke, ştii 
ce-mi trece prin minte? Cred că dansurile arată vigoarea unui popor. Văzînd 
Căluşul, mă dumiresc abia acuma cum a fost cu putinţă ca şaptesprezece 
mii de valahi să învingă la Călugăreni o sută optzeci de mii de turci. 

Pierduţi pe aleile imensului parc de castani, Ieremia şi Didina păşeau 
sfioşi unul lingă altul. Se cunoscuseră cu cîteva luni în urmă în piaţă la 
Zece Mese. Văzînd-o atît de fermecătoare în hainele ponosite, clucerul mai 
curajos decît acum, încercase a-i fura un sărut. Palma fetei căzu atît de 
grea încît Ieremia Băicoianu, cel ce luptase la Călugăreni ca un leu, cel 
căruia sîngele duşmanilor sau al său îi acoperea rănile multe, cel ce se 
aruncase după un steag turcesc înfruntînd moartea, o privise uluit. Acum 
păşeau unul lingă altul şi nu ştiau ce să-şi spună. îşi făuri seră atîtea 
planuri ale vorbelor, dar toate păreau acum nelalocul lor. Se mai întîlniseră 
de două ori şi de fiecare dată doar ochii lor vorbiseră. 

Didina Tufănel, tînăra de a cărei gură se temea o mahala întreagă, tînăra 
care îi rupsese cîndva o ureche jupînului Panaiotis, negustorul de covoare 
din Uliţa Mare ce se legase de ea cu gînduri păcătoase, călca temătoare şi 
sfioasă lingă frumosul clucer. La cea de a doua întîlnire, Ieremia îi pomenise 
ceva despre căsătorie, dar atît de încruntat încît numai inima ei pricepuse. 
Acum Ieremia îşi propusese a fi mai curajos, însă amîna cuvintele, 
gîndindu-se că-i va vorbi despre dragostea lor la prima răspîntie a parcului, 
însă răspîntiile treceau una după alta. Ajunseră lîngă zidul împrejmuitor. 
Apoi o luară îndărăt, iar tînărul observă cu spaimă că se apropie marginea 
parcului dinspre curte. Dacă ea ar fi fost fiică de boier, lucrurile ar 
destul de simplu, dar cum ea se arăta mîndră în sărăcia ei, se te 
o supere din te miri ce greşeală. îi prinse mîna. Degetele ei trei 

ca aripile puiului de vrabie căzut din cuib. 

— Nu ne potrivim, spuse ea strîngîndu-i mina cu toate puterile. Domnia- 
ta eşti boier. Noi sîntem atît de săraci încît abia am găsit cu împrumut 
straiele de pe mine. E drept că am învăţat să scriu şi să citesc. Pentru asta 
i-am slujit părintelui Gherasim un an întreg. însă cu jupîniţele nu ştiu să 
mă port. Iar ţiitoare... să nu-ţi închipui că... Apoi nici nu ştiu dacă te plac... 
chiar dacă puţin... 

Ieremia zîmbi în întuneric. Strînsoarea degetelor şi chiar prezenţa ei 
acolo îi contrazicea vorbele. Un gînd viclean îi veni în minte. 

— Atunci, spuse el cu prefăcut oftat, nu mai am nici o speranţă. Te-aş 
ruga însă frumos cu multă umilinţă să mă laşi a-ţi săruta ochii în semn de 
rămas bun. 

Degetele ei slăbiră strînsoarea brusc. Inima parcă înce tase a bate şi o 
cuprinse un fior de frig. Ieremia se aplecă spre ea, dar nu-i căută ochii, ci 
gura. Buzele ei aşteptară tremurînd, ca ale copiilor gata să plîngă. Apoi, 
timpul încremeni pentru ei. Braţele ei se înălţară spre gît cu timide opriri. 
Ale lui, sprintene, pline de nerăbdare şi puternice, îi cuprinseră mijlocul. 
Şoaptele dintre sărutări împliniră frazele lungi ce nu-şi mai aveau cătare. 

— Mergem chiar acum la vodă! hotărî el. M-am rugat de el să ne fie naş. 

Ea aprobă printr-un semn de supunere. 

Tufănel-tatăl, îmbufnat peste măsură că nu primise invitaţie la balul din 
palatul domnesc şi bucuros peste măsură că scăpase de un asemenea chin 
ce l-ar fi băgat în mormînt înainte de a păşi prin poarta palatului unde se 
aflau toate mărimile ţării, se cinstea cu nişte secărică adusă de cumătrul 
Zavaidoc. Acesta întrecuse măsura băuturii şi-i tot spunea ceva la ureche, 
dar bătrînul Tufănel nu înţelegea o iotă, fiind ocupat cu gîndurile sale. 

„Dacă Ieremia vine să mi-o ceară pe Didina... adică nu... alde tat-su... că 
el e mai... şi eu doar la început îi zic: 

«Cuscre, n-o dau. N-o dau că... N-o dau că n-am eu chef.» Asta e! Să dea 
boala dacă nu-i zic taman aşa! Ce dacă e boier mare? Să ştie şi boierii.” 

— Ia mai taci dracului, bă Zavaidoc! Să ştie şi boierii că noi ăştia oropsiţi 
avem şi noi asta... cum dracu-i zice? La urmă, cînd cădem la învoială... 
adică nu. Să mă pupe ei întîi. 

— Ce naiba bombăni acolo? se interesă doamna Tufănel, trezită din 
gîndurile ei ce umblau pe la curtea domnească. 

— E, te, tee! Pă toate vrei să le ştii, o repezi bătrînul. Dacă vin cuscrii... 

— Totul e să pui o vorbă bună pe lîngă boier, stărui Zavaidoc. Dacă vrea 
el, mă poate băga la curăţenia oraşului. îi zici? 


— Ce să-i zic? 

— De măturoi... 

— Care măturoi? se încruntă Tufănel. 

— Cum care măturoi? grăi Zavaidoc. Nici n-ai ajunseară între boieri şi o 
faci pă al dracului. Că numa boierii, cînd le ceri, n-aude nimic. E surzi şi 
tace. 

în vreme ce dansurile româneşti ridicau parcă palatul în slăvi, în vreme 
ce tinerii invitaţi începură a se privi cu mai puţină sfială, iar jupînesele şi 
bătrînii boieri chibzuiau la viitoare şi apropiate nunţi ale fiilor şi jupîniţelor, 
vodă părăsi marea sală a balului. O seamă de bărbaţi schimbară între ei 
semne tainice, apoi se mistuiră spre cămara de lucru a domnului Ţării 
Româneşti. Ochii lui Mihai-vodă străluceau ciudat. Vechea lui încruntare se 
schimbase într-un zîmbet frumos. 

— Iată, prieteni, zise privindu-şi boierii pe rînd, asemenea bucurie n-am 
avut de mulţi ani. Deschidem Sfat de taină fără să ne ameninţe vreo 

primejdie. Ce am hotărît împreună acum cîteva luni s-a dovedit 
înţelepciune. Ne-am păcălit duşmanii slobozind oştile şi arătîndu-ne slabi. 
Am căpătat la tratative cu Casa de Austria aprobarea să luăm prin forţa 
armelor vechiul pămînt românesc al Transilvaniei. Dibăcia solilor noştri ne- 
a adus marele steag de pace al Porţii Otomane, şi încurajarea marelui vizir 
Ibrahim, în vederea intrării noastre peste Carpaţi. Ne-am refăcut pe ascuns 
puterile armate, lăsînd să se înţeleagă că sîntem slabi. Avem azi 8400 de 
oşteni în Munţii Bucegi. Frumoşii noştri oşteni îmbrăcaţi unul ca altul în 
roşu au învăţat a mînui sabia, pistolul sau cuţitul la şcoala celor mai vestiţi 
luptători ai neamului, Cae, Chirilă, Ducu, Preda Buzescu, Costache, 
Băicoianu şi Calomfîrescu, la care se adaugă părintele Grasa. Armata 
Bucegilor înzestrată cu frumoşi cai de rasă, lipsită de zale şi fîerăraie fără 
rost, e cea mai sprintenă din partea de răsărit a Europei. Ea va hotărî 
victoria noastră în Transilvania. Udrea, Preda şi Radu Buzescu, aceşti 
neobosiţi luptători ai neamului, au ridicat din îndemnul nostru oştile 
Mehedinţilor şi Jiului. Numărul tinerilor oşteni din cele două tabere se 
ridică la 11000. Avem azi destulă oştire să intrăm în Balcani pînă la 
Constantinopol. Dar Balcanii nu sînt ai noştri. în Balcani nu-i pămînt 
românesc, chiar dacă popoarele de acolo ne doresc. Noi de pămîntul 
neamului românesc ne îngrijim azi. Prin unirea românilor din Transilvania 
cu Ţara Românească, făurim o dorinţă a poporului nostru, veche de sute de 
ani şi ajungem o naţiune puternică. Iar de acolo pînă la cucerirea Moldovei 
va fi un pas. Dar să nu vorbim azi despre Moldova. Numai timpul va vorbi. 
Acum a venit ceasul în care vă poruncesc şi vă rog să porniţi cu mine spre 
Transilvania. Către sfîrşitul lunii vom da bătălie cu Andrei Bâthoiy, acel 
prinţ, acel cardinal, ce nu are alte scopuri decît de fală şi se vrea 
conducător al popoarelor pînă la Dunăre. Nu va Ii uşor să cîştigăm această 


bătălie. Mulţi dintre noi poate nu vor mai ajunge să vadă victoria noastră. 
Spun victorie, fiindcă noi nu ne putem îngădui să pierdem o singură luptă. 








*4 





Seria Cavalerilor- Cartea a Treia 


Azi, cîştigarea unei bătălii nu se mai face numai pe cîmpul de luptă. E un 
slab general cel care crede astfel. Ea se pregăteşte cu migală chiar înainte 
de pornirea oştilor. De vom face greşeli, în loc să cucerim Transilvania, Ţara 
Românească va intra în cruntă robie. Nici oştenii nu trebuie să ştie încotro 
ne îndreptăm, ci să se dumirească la fiecare pas. Iscoadele principelui, ale 
turcilor, în care nu am încredere, ale moldovenilor şi polonilor stau la 
pîndă. De vom uni Transilvania cu Ţara Românească, chiar dacă vieţile 
noastre vor sta în grea cumpănă, urmaşii vor fi mîndri de noi şi ne vor 
pomeni cu dragoste. Acum, aştept părerile voastre. 

— Măria-ta! grăi Aga Leca. Sîntem destul de puternici pentru a nu ne mai 
feri de nimeni. Avem douăzeci şi şase de mii de oşteni înarmaţi pînă-n dinţi. 
Vom alerga spre Transilvania atît de iute, încît se va cutremura lumea în 
drumul nostru. Atîtea înjosiri am adunat de la Andrei Bâthoiy, că m-ar 
unge pe inimă dacă i-am porunci să părăsească principatul. 

— O vom face, rîse Costache Caravană, însă nu acum. 

— Aşa e, Leca! încuviinţă domnul. Omul înţelept ştie să rabde pînă cînd 
îi vine lui bine. îi vom da asemenea poruncă, să ne astîmpărăm inimile, dar 
nu azi. Mîine îi trimitem scrisoare lui Bâthoiy şi-l înştiinţăm că oştile 
noastre puţine se pregătesc a coborî în Balcani şi aşteptăm cu multă 
supunere aprobarea sa. Lovitura noastră de căpetenie va fi surpriza. Cînd 
vom fi văzuţi în Transilvania, va fi prea tîrziu să se mai ridice oşti mari 
împotriva noastră. E drept că Andrei are sub arme treizeci şi trei de mii de 
oşteni. Că oastea ce o ducem peste el cuprinde doar douăzeci de mii, dar 
Ion Cristu ce se ascunde în castelul din Obreja sub numele de conte Hans 
Beckembauer, a tratat în secret cu secuii şi cu saşii de acolo. O mie de saşi 
sînt gata să ni de alăture. Şase mii de secui aşteaptă semnul nostru. La 
aceştia se vor adăuga patru mii de iobagi români cam slab înarmaţi, ce-i 
drept, însă de mare trebuinţă. Iată deci că vom fi mai puţini doar cu două 
mii. Dacă Andrei află din vreme gîndurile noastre, are timp a-şi dubla 
numărul oştilor. Am putea întrece numărul lor, adăugîndu-i pe cei şase mii 
de tineri rămaşi sub arme din oastea mare. Chibzuiala ne opreşte de la 
asemenea greşeală. Armata aceasta de şase mii va rămîne în Bucureşti sub 
comanda vornicului Dumitru. O călcare din partea turcilor, tătarilor sau 
moldovenilor, în lipsa noastră, nu trebuie să găsească Ţara Românească 
lipsită de apărare. Udreo! se întoarse domnul spre aprigul războinic. 

— Poruncă, măria-ta! 

— Pleci în zori să iei comanda armatei Mehedinţilor! Radule! 

— Poruncă, măria-ta! se înclină tînărul cărturar din familia Buzeştilor. 

— Pleci în zori să iei comanda armatei Jiului! Ridicaţi cele douî 
prin Munţii Olteniei, pînă aproape de graniţa principatului! 
ascunşi în păduri! La 21 octombrie veţi primi ştafete cu alte poi 

— Poruncă, doamne! 

— Baba Novac! 

— Aici, măria-ta! 

— Porniţi în zori şi puneţi pe picior de plecare Armata Bucegilor! Totul să 
fie gata la semnul meu! Predo! 

— Poruncă, măria-ta! 

— Pleci în zori la Alba-Iulia şi-i ceri cu multă supunere lui Andrei să 
aprobe intrarea noastră în Balcani! 

— De ce nu pornim chiar acum? întrebă înfîerbîntat de entuziasm 
Calomfîrescu. 

în locul lui vodă răspunse Cae Indru: 

— Fiindcă turcii îşi risipesc oştile în vederea iernatului, cu cinci-şase zile 
înainte de Sfîntul Dumitru. 

— Aşa e! aprobă vodă. Nimic nu trebuie să ne scape din vedere. E ceasul cel 
mai mare din viaţa poporului român. 

O oră mai tîrziu, domnul Ţării Româneşti reveni în sala balului şi nimeni 
dintre invitaţi nu bănui că la doi paşi de jocuri şi cîntece se hotărîse viitorul 
neamului. 

Clucerul Ieremia Băicoianu, uşor îmbujorat, veni în faţa lui vodă ţinînd-o 
de mină pe tînăra lui iubită. 

— Măria-ta! grăi el şovăielnic. Aceasta e fata despre care am avut 
îndrăzneala a vă pomeni. 

Domnul făcu ochii mari a sinceră şi neascunsă uimire. Auzise că ar fi 
frumoasă, dar tînăra din faţa lui întrecea toate închipuirile. înaltă şi mlădie, 
aplecată mai mult spre clasicele forme lungi, cu tenul mat şi limpede ca apa 
de izvor, cu ochii albaştri adinei, cu buzele fragede ca ale copiilor alăptaţi, 
cu ţinuta mîndră ca a unei prinţese, Didina tulbură privirile celor ce asistau 
la prezentarea ei. 

— Ia te uită! grăi vodă zîmbind. Clucerul a ştiut să-şi aleagă mireasa. Ce 
spui, fină? 

— Doamne! se aplecă cu graţie înnăscută. Alegerea am făcut-o amîndoi. 

— Aşa, aşa! rîse domnul. Oricît ar fi de frumos şi de boier tînărul 
Băicoianu, fetele noastre nu-i cad în braţe ca oile. Cel puţin aşa am înţeles 
din răspunsul tău şi mă bucură această mîndrie. Am hotărît să vă fiu naş, 
dar după răspunsul de adineauri, te pomeneşti că nu mă vrei. Şi n-ar fi 
mirare. De fapt, mirii trebuie să-şi aleagă naşul. 

— Măria-ta! răspunse cu îndrăzneală tînăra fecioară. Aşa e obiceiul, dar 
în cazul de faţă, numai domnul ţării are dreptul să hotărască. 

— Măi să fie! se minună Mihai-vodă de isteţimea ei. Pari o c\ 
înnăscută. Haide, sărută dreapta naşului şi să fie într-un ceas bi 

„Dumnezeule! gîndi bătrînul boier Băicoianu, tatăl clucerului. 

fl-miu ştie să aleagă. Rar am văzut atîta graţie şi frumuseţe la un loc. 
îmbrăcată cum trebuie, va arăta ca o regină a jupîniţelor noastre.” 

— Te bucură gîndul bogăţiei viitoare? întrebă vodă cu vicleană vorbă. 

— Nu, măria-ta! Mă nelinişteşte. Fericirea nu stă în cumpăna averii. 

— Adevărat! răspunse vodă. Dar o completează. 

— Uneori, zîmbi fata arătîndu-şi dinţii minunaţi, bogăţie de preţ a 
tinerilor din familia Tufănel. în vară, tatăl meu s-a întors de la Sulina cu 
opt galbeni. Vă închipuiţi măria-ta, că în casa noastră galbenii se întîmplă 
ca merele în plop. Din ziua în care s-a întors cu galbenii, n-a mai avut 
linişte. Noaptea, proptea uşa cu pari groşi. Altădată o lăsam descuiată. 
Dormea numai cu toporul, cuţitul, sapa, sabia, şi două toroipane de lemn 
aşezate lingă el. în fiecare zi le găsea altă ascunzătoare. Toată spoitura casei 
era numai o săpătură. într-o noapte s-a sculat numai broboane. Uitase 
unde îi pitise. în schimb, nea Ciripoi, care venise tot cu opt galbeni, s-a 
îmbătat într-o seară şi s-a întors acasă fără ei. Ori i-a pierdut, ori l-a uşurat 
careva. De două luni boleşte nea Ciripoi şi vorbeşte în dodii. 

* 


Nu mică fu surpriza părintelui Grasa, cînd se pomeni cu fălcosul alături. 
Măsuţa de răchită a părintelui, cărată de slujitori sub castanii de la 
marginea parcului domnesc, arăta aplecare spre cumpătarea sfîntă. O 
singură cană de tămîios se odihnea cuminte pe blatul ei. Dar păcatele lumii 
nu stau niciodată la vedere, ci ascunse cu grijă. Sub masa atît de paşnică 
în cumpătarea ei, se deschidea drumul către iad, măturat frumos şi 
ademenitor. Două găleţi cu năbădăiosul lichid, cărate din îndemnul 
păcatului de mîinile lui Cristache Mutu, abia îşi trăgeau sufletul. Una plină 
ochi, cealaltă într-o stare de plîns, fiindcă se golise aproape de tot. Paşnica 
ulcică lucrase temeinic asupra ei dovedind proverbul atît de cunoscut că: 
„Buturuga mică răstoarnă carul mare.” Părintele Grasa, mai înţelept după 
flecare cană, cugeta adînc asupra unei teze biblice. 

— Scuzaţi, domnule! se aplecă fălcosul încercînd să dea mai multă 
putere picioarelor ce se porniseră a nu se mai supune corpului. Sînt trei 
ceasuri de cînd vă caut cu gura însetată de plăcerile păcatului şi inima gata 
a primi vorbele voastre înţelepte. Sînt trei ceasuri de cînd marele meu suflet 
păcătos tînjeşte după adîncimea cugetărilor voastre. Vă mai amintiţi despre 
minunata noapte petrecută cu domnia-voastră la Privighetoarea de aur? 
Despre minu nata seară, cînd mi-aţi mărturisit ceva din viaţa voastră de 
duhovnic? 

Părintele Grasa clipi des pentru a-şi limpezi vederile. Apoi 
siguranţa cam şubrezită de munca aspră a golitului găleţii: 

— A, fălcosul? Dumneata eşti fălcosul care... 

— Chiar aşa domnule! Am fălcile mari. Aceasta e o trăsătură 
caracteristică familiei noastre. Nu-mi amintesc să fî fost în stirpea noastră 
un singur bărbat lipsit de asemenea haruri. Despre femei nu mai spun. Au 
fost cazuri cînd femeile ne-au întrecut în mărimea şi puterea fălcilor. 

— Nu înţeleg, rosti cu seninătate Grasa. 

— Aveţi răbdare domnule! Care au fost virtuţile cele mai de seamă ale 

» » 

stirpei voastre? 

Iezuitul răspunse fără a se gîndi mult: 

— Cumpătarea, femeile, vinul şi puterea pumnului. 

— Creştineşti virtuţi, grăi fălcosul. Ei bine, la noi virtutea cea mai de 
seamă a fost grija pentru mîncare. De sute de ani stirpea noastră aleargă 
după ea apucată. Rar s-a întîmplat ca femeile şi bărbaţii noştri să facă 
mofturi sau alegere la bucate. Cînd eram prunc, îmi amintesc bine că 
ieşeam dimineaţa cu seniorul casei, adică ilustrul nostru părinte, cu 
doamna, mama noastră, şi cu cei şaptesprezece fraţi de sînge. Totdeauna 
foamea se arată mai cumplită seara decît dimineaţa. Ieşeam deci în uliţă cu 
seniorii în frunte, iar acolo unde neghiobii nu găseau nimic bun de 
mestecat, noi aflam totdeauna. Tot ce nu era bine prins în piatră sau în zid 
trecea printre fălcile noastre. Iarbă, oase, petice, coji, adică ce nu era fier 
sau piatră, încăpea fără urmă între fălcile noastre. Iar dintre noi, Delphinul 
familiei, ce se nimerise o lady încă de la vîrsta de trei ani, se arăta cea mai 
sprintenă. Dacă nimeream într-un lan de grîu, lăcustele păleau de ruşine în 
faţa stirpei noastre. Iată, domnule, de ce la noi fălcile au căpătat asemenea 
proeminenţe. Cînd am împlinit vîrsta de cincisprezece ani, seniorul casei 
mi-a poruncit să plec în lume pentru a mări fala neamului meu. Nu mi-a 
dat nici arme, nici poveţe. Eram născut cu fălcile mari. Întîi am fost argat la 
un boier de prin partea locului. Făcînd el nesocotinţa de a mă lăsa singur 
un ceas în cămară, m-am apucat creştineşte de ce era acolo şi, spre mîndria 
stirpei, în binecuvîntatul ceas am lăsat numai pereţii şi rafturile. Am ajuns 
la Viena, unde am fost slujitorul unui cavaler ce nu arăta prea înstărit. Nu 
i-am ronţăit calul dintr-o aplecare creştinească spre milă, mulţumindu-mă 
doar cu hamurile din piele. La vîrsta majoratului m-am aciuat pe lîngă un 
călugăr mai obidit decît mine. El mi-a deschis ochii spre cugetări înalte. El 
mi-a arătat versetul din Biblie unde scrie negru pe alb că păsările cerului 
nici nu ară nici nu seamănă, dar se îndestulează fiindcă le poartă cineva de 
grijă. „Cu atît mai vîrtos, îmi spunea el, oamenii trebuie să creadă că cineva 
le poartă de grijă.” 

Sînt douăzeci de ani, domnule de cînd meditez asupra versetului şi caut 
a vedea unde a greşit stirpea noastră. Fiindcă numai o greşeală ne- 
de la asemenea haruri. 

— Nimicnicii! Nimicnicii! Toate sînt nimicnicii! grăi cu sei 

părintele Grasa. în viaţa viitoare stă puterea noastră. 

— Se poate domnule, răspunse fălcosul. Şi călugărul mi-a pomenit acest 
lucru. 

Spunea că cei doi oropsiţi, se vor bucura în viaţa viitoare de toate 
bunurile lumii. îl cred, însă mi-e groază de un lucru. 

— Care e acel lucru? se întinse Grasa peste paşnica masă. 

— Mă gîndesc, domnule, că stirpea mea din totală neştiinţă s-ar abate şi 
pe lumea cealaltă de la unele precepte subtile, iar pacostea ar rămîne în 
vecii-vecilor peste noi. 

— Da, nu-i exclus, răspunse iezuitul. Voi medita, domnule, asupra 
acestei chestiuni. 

— Vă mulţumesc, domnule! De la ultima noastră discuţie, m-am tot 
gîndit la voi şi la averea voastră din Franţa. Avînd amîndoi aceeaşi inimă 
simţitoare, socot că ne potrivim. Eu aş putea să plec acolo cu voi în calitate 
de slujitor credincios. 

— Da şi eu m-am gîndit la asta, dar nu pot pleca acum. Am aici o seamă 
de prieteni care încă au nevoie de mine. Pe domnia ta te pot angaja chiar 
din acest moment ca scutier. Ştii să mînuieşti o sabie? 

— Ştiu, domnule şi nu tocmai slab. 

Contele Francisc Teke, tînăra contesă Alberta Teke şi Chirilă şedeau 
retraşi lîngă o fereastră a imensei încăperi. 

— Cererea domniei-tale mă onorează, grăi contele privindu-1 pe Chirilă. 
Şi sînt convins că fiica noastră va găsi în domnia-ta un soţ bun. Totuşi se 
ivesc unele piedici. Familia noastră e una dintre cele mai vechi şi mai nobile 
din Transilvania. Domniei-tale îţi lipseşte un titlu atît de necesar înrudirii 
propuse. 

— Vă înşelaţi, conte, zîmbi enigmatic Chirilă. Nu ne lipseşte asemenea 
titlu. Cinstea voastră mai presus de orice gînd îmi îngăduie să vă dezvălui 
acest secret, fiind convins că-1 veţi păstra cu sfinţenie pînă cînd va veni 
vremea dezvăluirilor. 

Zicînd acele vorbe Chirilă se aplecă la urechea contelui şi-i spuse ceva în 
şoaptă. Faţa lui Teke se lungi de mirare, apoi răspunse: 

— într-adevăr, nu mai există nici-o piedică între noi. La primăvară 
putem face pregătirile de nuntă. 

Obrajii frumoasei Alberta se îmbujorară brusc. 

Se apropiau zorile. Preda Buzescu, Udrea, Baba Novac, Leca şi Radu 
Buzescu părăsiră curtea domnească arătîndu-se obosiţi. După un ceas ei 
călăreau sprinteni pe drumurile hotărîte de Mihai-vodă. Primii paşi spre 
cucerirea Transilvaniei fuseseră făcuţi. Se va împlini oare această 
Şi de va fi aşa, cîţi vor mai rămîne în viaţă după luptele ce 
grele? 

Hangiul Cristache Mutu, Costache Caravană şi Sile Adormitu stăteau la 
o masă de răchită, cu trei ulcele goale aşezate în faţa lor. O masă cu blatul 
trist prin lipsa vinului şi bunătăţilor. Chiar dedesubt masa arăta jalnică, 
fiindcă cele trei găleţi goale nu puteau aduce un sprijin îmbietor la 
petrecere. Somnul juca moale sub genele lor. Sile încercase de cîteva ori să 
cînte la urechea lui Costache, dar năbădăiosul îl oprise de fiecare dată. 

— Nu! Nu dragul meu Sile! spuse acesta cu blîndeţea omului gata să 
lovească. Răgetul tău aduce cu cel de catîr înjunghiat şi mă poartă cu 
gîndul spre pistoale. Or, socot că nu e cazul să fac prăpăd printre oamenii 
paşnici. Nu! Chiar dacă o iei mai subţire, mă apucă asemenea furie încît aş 
păcătui crunt fărîmînd jumătate din palatul domnesc. De cum deschizi 
gura, îmi vine aşa din senin să mă apuc cu dinţii de pereţi şi să ies prin 
tavan. 


— Domnule Costache Caravană, grăi Sile cam descumpănit. Cunosc 
oameni care capătă mîncărime de piele, sau fac bube dulci, sau se 
îmbolnăvesc de pîntec ascultînd o melodie cîntată prost. însă pînă azi nu 
am întîlnit un om atît de pornit ca domnia-ta. Fără să mă laud, aş putea 
spune cu mîna pe inimă că am cîntat adesea pe la cumetrii, nunţi, botezuri, 
sau chiar la un parastas. Ascultîndu-mi vocea năpraznică, e drept că 
oamenii s-au încăierat între ei zbierînd ca apucaţii, însă nu cu gînduri de 
omor. E pentru întîia oară cînd mi se întîmplă asemenea pocinog. Iată că 
înţeleptul hangiu Cristache a şezut foarte liniştit cînd mi-am acordat vocea, 
fapt ce îmi dă speranţe pentru viitoarele demonstraţii vocale. 

— Domnule! interveni Cristache Mutu, adunîndu-şi gîndurile de tăria 
vinului mult. Departe de a vă strica spe ranţele şi plăcerea cîntecului, ce se 
dovedeşte la domnia-ta mai mare decît harul vocii, vă mărturisesc plin de 
tristeţe că un cîntat prost îmi sleieşte puterile. De cum aţi deschis gura am 
simţit o moleşeală în mădulare, iar dacă aţi fi continuat a vă produce pînă 
la capăt, m-ar fi apucat damblaua. De cînd e lumea au existat femei şi 
bărbaţi plini de nobleţe, dar lipsiţi de ureche muzicală, care, bănuindu-se 
hărăziţi cu voce, i-au năpăstuit pe cei din jur. De cînd e lumea marele 
procent de cîntăreţi l-au dat afonii. Ei sînt gata să cînte în orice prilej din 
dragoste pentru semenii lor şi dintr-un orgoliu nemăsurat. Cu cît afonia se 
arată mai mare la un om, cu atît el simte dulce şi adîncă chemare spre 
nobila demonstraţie. Am auzit că vrei să te însori cu una dintre fetele 
jupînului Calapăr. Pasul domniei-tale e bun şi chibzuit. Averea jupînului 
Calapăr trebuie tocată de un om harnic. Totdeauna oamenii strîng mai mult 
decît au nevoie. în orice casă de creştin ai căuta, găseşti lucruri adunate cu 
trudă şi fără rost. Chiar şi la mine. Avem căni de porţelan aduse 
cu multă trudă. Avem pahare cumpărate pe aur. Avem căni de 
meşteşugite frumos. în locuinţa mea găseşti oricînd vreo două 

şi pahare, de pe care eu şi Smaranda ştergem praful cam la două săptămîni 
fiindcă nu folosim decît două căni proaste şi rupte la buză. întreabă-1 pe un 
creştin de ce le-a strîns! întreabă-mă pe mine care n-am măcar copii! 
Nimeni nu ştie ce să răspundă. Şi chiar de aş avea copii, acestora nu le plac 
vechiturile noastre, fiindcă moda şi gusturile nu stau pe loc. I-am zis cîndva 
Smarandei să ne bem ceaiul din frumoasele căni de porţelan. S-a uitat la 
mine ca la un smintit. Grozav sîntem de nărozi, avînd în vedere că trăim o 
singură dată. De cum facem ochi şi puţină gîndire, alergăm ca apucaţii să 
adunăm. Să mă ia naiba că nu mai ştiu de unde am plecat! 

Cei doi prieteni l-ar fi ajutat cu dragă inimă dar şi gîndurile lor erau 
risipite. 

Afară se limpezea dimineaţa. Rădvanele ieşeau din curtea domnească şi 
se mistuiau pe uliţele frumos pietruite. Zgomotul roţilor se auzeau pînă 
departe. Peste castani se abătu o roată de vînt ca o părere. Crengile subţiri 
îşi plecară trupurile ca într-o reverenţă umilă. Trunchiurile dormeau 
nepăsătoare. începea o zi ca oricare alta şi era linişte în ţară. 

Capitolul 12 



r iua de 21 octombrie a anului 1599 debută cu ceaţă. O ceaţă groasă, 
leneşă, obişnuită în munţii Olteniei la mijloc de toamnă. Puţin după 
'ceasurile nouă, soarele puternic reuşi să treacă prin ea. Curenţii 
de aer o minau din urmă de parcă o trăgeau la darac. Zdrenţuită la rasul 
pămîntului, sau în fuioare lungi pe înălţimi, ceaţa îşi irosea ultima vlagă. 
Satele de munte cocoţate pe curmături, sau rînduite frumos prin văi, 
apăreau mai limpezi, mai proaspete. Patru călăreţi, ai căror cai înspumaţi 
arătau drum lung parcurs fără oprire, descălecară la marginea unui sat. 

— De cîte ori văd ceaţa trăgîndu-se leneşă peste păduri, mă gîndesc la 
un basm, grăi Chirilă Zece Cuţite. 

— Eu şi Zambilica, numai la faptul că am putea să ne rătăcim, chicoti 
Costache Caravană. 

— Acesta e satul Crăiţa, spuse Ducu cel Iute, bun cunoscător al 
locurilor. La vreme de iarnă jumătate din casele lui sînt goale. Vara, 
întreaga vale se umple de oameni. 

— Care să fie cauza? întrebă Cae Indru. 

— Locuitorii cîtorva sate de la Dunăre, veşnic ameninţaţi de prădăciunile 
turcilor, îşi cresc vitele aici. După Sfîntul Dumitru, cînd turcii nu se mai 
încumetă la călcări, oamenii coboară cu animalele spre şes şi le ţin acolo 
pînă la începutul lui aprilie. în Crăiţa e greu de pătruns pe timp de vară. 
Turcii care au încercat şi-au lăsat oasele prin văgăunile munţilor. Crăiţenii 
se bat ca diavolii. 

— Grele timpuri! observă Chirilă. 

Costache, aflat ceva mai încolo, nu luă parte la discuţii. Sprijinit cu 
braţele de un pălanc, privea încîntat hîrjoana a doi copii nu mai mari de trei 
ani, care se jucau de-a mijoarca. Unul dintre ei trecuse la pîndă. Opincuţele 
cam mari pentru picioarele lui, pantalonii de pănură ce căzuseră către 
genunchi, dezvelindu-i pîntecul şi jumătate din fundul alb spre roz, nu-i 
puneau stavilă agerimii. 

Cae Indru dădu semn de plecare. Cei patru încălecară iar caii porniră la 
pas printre casele multe. în vale îi aştepta Radu Buzescu. 

— Ce veşti, prieteni? strigă el de departe. 

— Bune, zîmbi Caravană. Oştile Mehedinţilor şi ale Jiului au poruncă să 
fie la Veştem în ziua de 26. Acolo se vor împreuna cu Armata Buce| 

— Vor fi, răspunse Radu ai cărui ochi străluceau de bucurie. 

Cam la vremea prînzului cele două oşti porniră pe firul văiloi 

porunca lui vodă. Cae şi prietenii săi le urmară cu privirile o vreme, apoi îşi 
minară caii odihniţi pe drumul de întoarcere. Prin păduri, frunzele căzute 
dormeau în tihnă. 


* 


Andrei Bâthoiy fusese la vînătoare. Alături de el călătoreau Kornis, 
Bogaţi, comandantul oştilor din nord, consilierul Ciomîrtan, contele Teleki 
şi contele Teke. 

— Bună pradă, domnilor, grăi principele satisfăcut. De multă vreme n- 
am mai doborît mistreţi atît de frumoşi, iar timpul călduros ne-a fost aliat 
de seamă. Pe o astfel de vreme în Polonia... 

Andrei nu-şi putu continua vorba. Un tînăr călăreţ prăfuit de drum lung 
apăru dinaintea lor. Kornis îi ieşi înainte. Principele, încruntîndu-se de 
asemenea întîmplare ce-i curmase povestirea, strigă aspru: 

— Ce s-a întîmplat, domnilor? 

— Măria-ta! grăi cu umilinţă tînărul călăreţ. Baltazar, comandantul 
garnizoanei din Sighişoara, ne trimite cu veşti rele. Mihai-vodă s-a ridicat 
asupra Transilvaniei în fruntea unor oşti mari. 

— Ce tot îndrugă nebunul ăsta? rîse Andrei dispreţuitor, întorcîndu-se 
către Kornis. Lui Mălai-mare, care nu-i decît un cioban şi sluga noastră, i- 
am poruncit să plece din Ţara Românească. Poate că s-a ridicat cu familia 
şi ceva oşteni să ne asculte porunca. 

— Măria-ta! răspunse Kornis. în timpul cît a durat vînătoarea au mai 
venit astfel de solii. Le-am oprit să vă tulbure, socotindu-le născociri ale 
saşilor din Braşov. 

— Şi bine ai făcut! Aprobă Andrei. Ciobanul de la Dunăre nu are oşti. După 
lucrările Dietei din Alba-Iulia vom porni să ocupăm Ţara Românească. Oştile 
Moldovei sînt aproape de Oituz. Hatmanul Zamoyski aşteaptă porunca noastră 
pentru a coborî la Dunăre. Noi avem 25000 de oşteni la care se vor adăuga 
8000 de secui. Va fi o simplă plimbare pînă la apa Dunării. O plimbare cam 
obositoare ce-i drept, dar ea ne va mări faima şi puterea. Solii ciobanului au 
mijlocit în vară la Praga să nu primim recunoaşterea de principe al 
Transilvaniei. Trimisul arhiducelui Maxi milian, care ne-ar fi înştiinţat de 
asemenea lucrări, a dispărut pe drum. Abia de curînd am aflat că Mălai-mare 
a lucrat împotriva suzeranului său. Azi, împăratul se arată dispus a ne acorda 
recunoaşterea cerută. Domnule Ciomîrtan! se întoarse către masivul consilier. 
Dorinţa noastră este să ne căsătorim cu distinsa şi cucernica Maria-Cristina, 
ruda împăratului şi fosta soţie a vărului Sigismund, acea minunată doamnă ce 

Maria-Cristina ca pe o brezaie. 

— Te vei îngriji, domnule Ciomîrtan, să-i trimiţi împă râtului o scrisoare 
în scopul acesta! continuă el. 

Frumosul alai intră în Alba-Iulia. Era toiul culesului în vii. De pe dealuri 
cobora spre cîmpie mirosna dulce-amăruie a piersicilor de toamnă. Carele 
încărcate cu butii mari se mişcau pe dealuri la vale ca nişte corăbii. Boii 
albi, cu coarnele mari, sau roşii, cu coarnele mici, se opinteau în faţa 
carelor mari ce veneau peste ei. în spatele roţilor lutul părea poleit cu aur. 

Către seară, veştile despre călcarea lui Mihai-vodă se dovediră 
nenumărate. Mînios peste măsură, principele îşi pofti nobilii la Sfat. 

— Eşti un general slab, domnule Kornis! răcni el. Principatul e călcat de 
oşti duşmane, iar domnia-ta nu ştii mai mult decît noi. 

Kornis învăţase de multă vreme a se stăpîni. Răspunsul său dovedi 
chibzuială şi-l domoli pe năbădăiosul cardinal. 

— Măria-ta, Mihai-vodă a ieşit ca şarpele la drum, cînd i se urăşte cu 
viaţa. Iată că a venit singur să-i zdrobim căpăţîna. Oştile Transilvaniei 
aşteaptă porunca voastră. 

— Măria-ta! interveni Bogaţi. Ar trebui să nu privim cu uşurinţă lupta 
împotriva valahilor. Mihai-vodă e un general mare. El n-a pierdut bătălii 
pînă azi. Şi nu se aventurează într-o luptă fără sorţi de cîştig. Socot că ar fi 
mai bine să-l hărţuim pînă cînd primim ajutoare de la moldoveni şi poloni. 

— Ţi-e frică, Bogaţi? zîmbi cu dispreţ cardinalul. 

— Mi-e frică, măria-ta. 

Curtenii rîseră ca la o glumă bună, iar Andrei le ţinu isonul. Cînd se mai 
potoli, îi porunci lui Kornis: 

— Generale, să dai altcuiva oamenii lui Bogaţi! Nu-mi plac fricoşii. 

— Asta nu! grăi cu supărare contele Teke. Domnul Bogaţi e un oştean 
călit în războaie. 

— Se pare că te opui dorinţelor noastre, îl întrerupse cardinalul 
ameninţător. Ia seama, domnule Teke! 

— Mă opun, măria-ta, răspunse Teke înfruntîndu-i privirile. Unele 
privilegii ne acordă acest drept. Familia noastră ţine oşti pe plată. Iar pe 
domnul Bogaţi noi l-am numit comandant. 

— Mda! răspunse Andrei Bâthory înciudat. Vom strica unele privilegii cît 
de curînd. în principat există un stăpîn şi nu-i nevoie de mai mulţi. Unde se 
află Mălai-mare cu oamenii lui? îl întrebă pe Kornis. 

— Undeva pe lîngă Făgăraş, măria-ta. 

— Cîţi oşteni are? 

— Vreo nouă mii. 

— Atît? Numai atît? de ăştia te sperii, domnule Bogaţi? 

— Măria-ta! grăi molcom oşteanul. Cîndva am luptat alături de Mihai- 

vodă. El e chibzuit şi viclean. 

— Iar noi - inteligenţi, i-o reteză cardinalul. 

— Fără îndoială! continuă Bogaţi. Observaţi totuşi că valahul pe care 1- 
am crezut la pămînt nu numai că are oşti, dar se încumetă chiar asupra 
noastră. Cum a putut el să strîngă oşti fără să ştim? 

— Adunătură găseşti totdeauna, rîse cardinalul. Armata Transilvaniei o 
va risipi la prima ciocnire. Avem oşteni buni, îmbrăcaţi în zale şi chivernisiţi 
cu arme noi. 

— Adevărat, măria-ta! Dar să luăm seama la valah. Cu puţină vreme 
înainte ne-a cerut aprobarea să coboare sub Dunăre cu ceva oştiri mărunte 
pentru a face unele prădă ciuni la turci. Azi ameninţă principatul. Viclenia 
lui se arată fără tăgadă. 

— Viclenie slabă, domnule Bogaţi. Locul de luptă nu-1 va alege ciobanul 
de la Dunăre. îţi voi arăta cum îl vom face una cu pămîntul pe acest cioban. 
Pornim în zori către Sebeş. Domnule Kornis, aduci oastea acolo! Bătălia o 
vom da la Sibiu. Spatele oştirii noastre va fi apărat de zidurile cetăţii. 
Tunurile de pe ziduri îl vor măcina pe cioban. Domnule Ciomîrtan, trimite 
ştafete să vină secuii! Fă-i scrisoare cîinelui răzvrătit şi întreabă-1 de rostul 
lui în Transilvania! Trimite grabnic solie spre Oituz, cu porunca noastră 
către Ieremia Movilă să vină spre Sibiu! Aceeaşi poruncă i-o trimitem 
hatmanului Zamoyski. Şi acum, domnilor, să facem o partidă de cărţi! Ah, 
era să uit! Pregătiţi un par mare în care să-l aşezăm pe ciobanul răzvrătit! 

Zilele lui octombrie continuau să se arate frumoase. La Veştem era cald 
ca în toiul verii. Oştenii lui vodă se odihneau după oboseala drumului greu. 
Pe prispa unei case de la marginea satului, domnul Ţării Româneşti, Aga 
Leca şi Baba Novac şedeau de taină. 

— Pari cam plouat, Leca, spuse vodă privindu-1 cu băgare de seamă. 

— Am şi de ce, zîmbi Leca. Azi trebuia să fiu naş. Se cunună o nepoată 
din Valea Călugărească. Au ăia de acolo un vin, măria-ta, de moare lumea. 
De cîte ori mă tocmesc a fi naş, treburile de război îmi strică planurile. 

— Am fost mai chibzuit decît tine, rîse domnul. Eu am promis a fi naş 
aproape de postul Crăciunului, cînd vinul a stat din fiert, iar timpul nu prea 
îngăduie desfăşurări de oşti. 

Doi tineri călăreţi opriră lîngă prispă şi le întrerupse conversaţia. 
Clucerul Băicoianu le ieşi înainte, dar vodă apucase a se ridica. 

— Cine v-a trimis prieteni? întrebă el. 

— Boierii! Udrea şi Radu Buzescu, măria-ta. 

— Veşti bune? 

— Bune, doamne, zîmbiră tinerii. Oştile Mehedinţilor şi ale Jii 
aici într-o jumătate de ceas. 

Mihai-vodă vodă le dărui zece galbeni. Vestea era dintre 

frumoase şi-i spulberă îngrijorarea. întreaga lui oaste se afla acolo, aşa cum 
prevăzuse din timp. Doar prietenii lui cei mai buni, Cae, Chirilă, Ducu şi 
Costache, dispăruseră de două zile. 

— Te gîndeşti la ei, doamne? întrebă Novac ghicindu-i gîndurile. 

— La cine? făcu vodă cu prefăcută mirare. 

— Ei, la cine! La prietenii măriei-tale. 

— Mă gîndesc, recunoscu Mihai. 

— Lasă-i, măria-ta! Ştiu ei ce fac. 

Tăcură. Peste cîmpie plutea un nor de praf. 

„Sînt oltenii mei dragi”, gîndi domnul ţării. 

Prînzul lui vodă se dovedi destul de sărac. O bucată de brînză, pîine 
rumenită şi un pahar cu vin. în timpul prînzului ceva mişcări la uşa casei îl 
scoaseră pe Mihai din gîndurile sale. Erau cei patru dispăruţi. Feţele lor 
trase de nesomn şi oboseală, hainele cam zdrenţuite, arătau multă 
alergătură. 

— Să vă cert? Se lumină domnul. 

— Mai la urmă, grăi cu îndrăzneală Caravană. Aducem veşti mari. 
Noaptea trecută am prins o solie a cardinalului către Ieremia Movilă şi 
hatmanul Zamoyski. 

— Dar ce văd? întrebă domnul fără a lua în seamă cuvintele lui 
Caravană. Eşti rănit, Ducule? 

— O zgaibă, rosti tînărul. Ceva încăierare cu cei zece oşteni ai soliei mi-a 
adus o împunsătură în braţ. 

— Te-ai oblojit bine? 

— M-a oblojit Costache. Dacă l-a vindecat el de pîntecăraie pe împăratul 
Rudolf, nu i-a fost greu la o zgaibă. 

— Da, dar tocmai dreapta? 

— Sabia mea lucrează la fel de bine şi în stingă, măria-ta. 

— Ei, la naiba! Doar nu-ţi închipui că te las la luptă? 

— Nu, doamne. Voi sta lingă domnul Ţării Romi neşti. Dacă se uită el, 
mă voi uita şi eu. De va porni la luptă, voi fi alături. 

— Mai vedem noi, îl ameninţă vodă. Ia zi, Costache, care sînt veştile? 

— Pe ocolite, sau pe scurt? 

— Pe scurt, rîse vodă ştiindu-1 vorbă lungă. 

— Alaltăieri dimineaţă, grăi înciudat Costache, ne-a căutat Ion 
Chioreanu, omul nostru de legătură cu Toma Ciomîrtan. Chioreanu ne-a 
adus vestea că o solie a cardinalului e în drum spre Oituz. N-am mai avut 
vreme să venim dinaintea măriei-tale. Şi am făcut bine, fiindcă am pus 
mina pe două scrisori. Principele i-a poruncit lui Ieremia Movilă 
degrabă oştile Moldovei la Sibiu. 

— Iar cealaltă scrisoare? 

— E către Zamoyski. Şi îi porunceşte la fel. 

— Deci, se teme cardinalul. 

— Aşa se pare, doamne. 

— A scăpat cineva din solie? 

— Ah, măria-ta! Facem noi asemenea prostii? 

După prînz, Mihai-vodă intră în tabăra secuilor. Uralele acestora nu 
conteniră multă vreme. 

— Prieteni! grăi el cînd mişcarea oştenilor scăzu cu totul. Secuii ne-au 
fost de multe ori aliaţi. Le-am cunoscut vitejia şi curajul mai ales în vadul 
Călugărenilor. Am auzit despre credinţa cu care au luptat pentru 
pămînturile Transilvaniei. Ştiu că nobilii şi principii i-au sărăcit cu totul. A 
venit vremea să scuturaţi nedreptatea ce vi s-a făcut. Peste cîteva zile vom 
încrucişa armele cu principele care v-a oropsit. De vom învinge, nimeni nu 
va mai spune despre careva dintre voi „ăsta” şi „ăla”, ci „dînsul” sau 
„domnul cutare”. 

înserarea prinse oştirea în marş. 

* 


La 27 octombrie, Andrei Băthoiy ieşi din cetatea Sibiului alături de 
Kornis. Caii lor, sprinteni, se domoliră cu greu pe o curmătură de deal. 
Oştile lui Mihai-vodă se vedeau limpede în cîmpia Şelimbărului. Ordinea 
din tabăra lui vodă îl impresionă pe Kornis, dar cardinalul, prea mîndru 
pentru a se gîndi la astfel de nimicuri, grăi plin de semeţie: 

— Aici va fi mormîntul ciobanului. 

— Avem oşti mai puţine, spuse precaut Kornis. Secuii pe care ne bizuiam 
au trecut de partea valahului. 

— îl vom pedepsi la vremea potrivită. Mălai-mare dispune de 32000 de 
oameni. Noi, de 25000, dar aşteptăm sprijinul populaţiei din Sibiu. Poziţia 
noastră nu poate fi tulburată. Numai o pierdere pe aripa dreaptă ne-ar 
putea lipsi de apărarea zidurilor cetăţii. însă pe dreapta vom pune stavilă 
mare. Oştile Moldovei trebuie să apară curînd. Să-l vedem pe Mălai-mare, 
ce va face cînd va fi prins la mijloc? 

Kornis, general vechi şi cu multă experienţă, nu împăr tăşi entuziasmul 
cardinalului. El ştia că Mihai-vodă cîştigase războaie cînd fusese mult 
inferior ca număr. 

— Doamne! se înclină el. Nunţiul papal Malaspina, ne-a dat 
binecuvîntarea lui. Prezenţa sa în tabăra noastră întăreşte inimile 
soldaţilor, însă nu-i destul. El ne-ar putea ajuta mai mult. 

— Cum? 

— Dacă sfinţia-sa Malaspina ar merge în tabăra valahilor n-ar 

— Nu înţeleg, domnule Kornis. 

— Puţină răbdare, măria-ta! Malaspina l-ar putea duce cu vorba pe 
Mihai-vodă convingîndu-1 să nu înceapă lupta curînd. Cîteva zile de 
amînare ar însemna sosirea moldovenilor şi intrarea lui Zamoyski în 
principat. 

— Ah, ah! se lumină cardinalul. Eşti un general mare, dragul meu 
Kornis. Iată o idee straşnică. Dar crezi că va reuşi Malaspina? 

— Cred. Valahul e creştin. în faţa poruncilor unui înalt trimis al papei se 
va apleca plin de umilinţă. Măcar trei zile ne-ar fi de ajuns. 

— Chiar fără Malaspina, tabăra noastră nu poate fi cucerită cu nici un 
preţ. Ar putea să reziste toată iarna. Şanţurile mari ce ne apără vor aduce 
multă zăbavă şi pierdere în oastea ciobanului de la Dunăre. 

— Aşa este, măria-ta! aprobă cu viclenie generalul. Avem întăritură 
bună. Totuşi mi-e teamă de roşii. Credeam că Mihai nu-i mai are de multă 
vreme. Dar iată că nouă mii de roşii stau în faţa noastră. E de necrezut că 
valahul a putut ridica o asemenea oaste harnică fără să ştim nimic. 

— E vina domniei-tale, se încruntă cardinalul. Numai un general slab 
ajunge într-o astfel de situaţie. 

— Nici turcii n-au ştiut. Cred că nici acum nu ştiu. 

— Turcii!? Dar ce avem noi cu turcii? Ei sînt ameninţaţi, sau noi? 

— Numai cei nouă mii sînt de temut, îl domoli Kornis. 

— Ai uitat de oştile Mehedinţilor şi Jiului. 

— N-am uitat, măria-ta. Soldaţii sînt viteji, însă armele lor, proaste. 
Iscoadele ne-au adus ştire că tînărul conte Hans Beckembauer cu o mie de 
saşi, la care se adaugă ceva adunătură de iobagi valahi şi unguri, a trecut 
de partea lui Mihai-vodă. 

— Lucrarea tînărului conte nu o înţeleg, spuse cardinalul mirat. Şi nici 
pe saşi nu-i înţeleg. O parte sînt cu noi. 

— Nici eu nu-i înţeleg, oftă Kornis. 

* 




Nunţiul papal Malaspina intră în tabăra lui Mihai-vodă la 27 octombrie, 
înainte de vremea prînzului. Era un bărbat nu prea înalt, chiar dacă purta 
încălţări cu tocul mare. Faţa lui pufoasă ca miezul unei pîini decojite părea 
plină de bunătate şi curăţenie sufletească. Ochii mari, verzui, şedeau 
aplecaţi mai mult spre umilă cucernicie. Doar superba haină lungă pînă la 
pămînt, frumos tivită cu fir de aur, şi inelele multe contrastau cu privirea 
umilă. Mihai-vodă alinie o gardă de onoare şi-l primi cu tot fastul datorat 
unui înalt oaspete. Malaspina nu ridică ochii din pămînt, dar întinse mîna 
grăsuţă a binecuvîntare şi pentru sărutul ce se cuvenea. Pe fa 
apăru nici-o tresărire cînd vodă îi strînse mîna fără să i-o sărute. 

— Ne datoraţi mai mult, observă retrăgîndu-şi palma. 

— Adevărat, sfinţia-voastră! grăi Mihai. Dovezile noastre de respect se 
vor înmulţi cînd vom cunoaşte sco pul venirii înaltului oaspete. Sînteţi oare 
trimisul bisericii, sau al cardinalului Andrei? 

Malaspina intui că sub îmbrăcămintea frumoasei pri miri adia parcă un 
vînt uşor de ostilitate. Domnul Ţării Româneşti se dovedea curtenitor şi 
precaut. Haruri de preţ la un conducător. Cu astfel de om era greu de 
luptat în vorbe şi promisiuni. Răspunse totuşi fără a-şi arăta mirarea: 

— Mai mult, zîmbi cu o bunătate prea siropoasă ce nu-i plăcu lui vodă. 
M-au trimis la voi marele conducător al creştinilor infailibilul nostru papă şi 
împăratul Rudolf. Ei nu doresc război în Transilvania. 

— Aveţi împuterniciri scrise din partea împăratului? 

— A, nu! se apără Malapsina. Un nunţiu papal poate fi crezut şi fără 
astfel de dovezi. 

— Fără îndoială! aprobă vodă ascunzîndu-şi gîndurile. Grija împăratului 
ne bucură din toată inima. Oştile noastre nu vor face stricăciuni aici unde 
am hotărît să domnim. 

— Rudolf se va întrista. 

— Ca şi noi, sfinţia-voastră. Nimeni nu face război de plăcere. 

— Ar putea să vă certe cu oşti. 

— Greu de crezut, zîmbi vodă. Din vorbele voastre am înţeles că 
împăratul s-a aplecat către pace. A ne certa cu oşti, s-ar dezice. 

— Dar el nu vă doreşte domn al Transilvaniei, forţă nota discuţiei 
Malaspina. Gîndurile lui sînt îndreptate spre cardinalul Bâthoiy, căruia îi 
poartă multă prietenie. 

— Sfintia-voastră! rîse evitînd încruntarea. Dacă ati fi în locul nostru ce 

» ? 

aţi alege? Nişte gînduri sau un tratat semnat în vară la Praga? Un tratat 
care ne îngăduie ocuparea principatului. 

— Aş alege tratatul, grăi cu fineţe Malaspina. L-aş alege numai dacă nu 
aş cunoaşte ultimele gînduri ale împăratului. 

— Ultimele lui gînduri nu le cunoaşteţi nici voi, ripostă Mihai-vodă 
întinzîndu-i o cursă. Poate că azi dimineaţă avea altele. 

— împăratul nu-i un om care îşi schimbă gîndurile de la o zi la alta, 
observă Malaspina. Dar se opri fiindcă picase în cursă. Răspunsul lui vodă 

îl încredintă de acest lucru. 

» 

— Aşa cred şi eu, sfinţia-voastră. Un împărat care semnează 
împuterniciri în vară nu-şi schimbă gîndurile doar în cîteva luni. 

— Cursul evenimentelor ar putea să le schimbe, încercă Malaspina să 
repare greşeala. 

— Adevărat! Dar evenimente care să întărească o schimbare n-i 
aceste luni. Noi i-am rămas credincioşi împăratului. Mai mult, 
tratatul. 

— Să înţeleg prin aceasta că nu ţineţi seama de ultima dorinţă a 
împăratului? 

— Din contră, zîmbi Mihai. Dorinţa scrisă a împăra tului e sfîntă pentru 
noi. 

— Am priceput, se întristă Malaspina. îmi lipsesc nişte dovezi scrise de la 
împărat. Iar în lipsa lor nu mă credeţi. 

— A, nu! răspunse cu fineţe vodă. Vă credem din tot sufletul. Numai 
gîndurile împăratului nu ne sînt clare de vreme ce nu le-a scris. 

— Poate vă înduplecaţi la dorinţa papei? 

— Cu multă pioşenie, grăi vodă. Să-i spuneţi papei că vom lupta şi în 
viitor pentru apărarea creştinilor. 

— Dar nu vi se cuvine Transilvania, se mînie nunţiul papal. Ea e a celor 
ce o stăpînesc azi. Vă vorbesc în numele dreptăţii. 

— Cine sînt stăpînii, sfinţia-voastră? se încruntă vodă. 

— Cardinalul Andrei şi marii lui dregători. 

— Şi pe cine reprezintă ei? 

— Poporul, fireşte. 

— Care popor? Marea populaţie a Transilvaniei o formează valahii ţinuţi 
în iobăgie. 

— Mai sînt şi alţii. Mai sînt ungurii, saşii... 

— O mie de saşi sînt cu noi şi chiar o parte dintre ungurii iobagi. 

— Secuii... 

— Şase mii de secui au venit în tabăra noastră. 

— Dar nu toti secuii. 

— Nu toţi, ci numai aceia pe care i-am ales noi să lupte. 

— Veţi fi un domn nedorit. 

— De cine? De nobili? Cardinalul şi nobilii sînt nedo riţi de popor. Iar noi 
nu am venit în scop de mărire, ci pentru unirea românilor de pretutindeni. 

Malaspina tăcu încruntat, dar nu-şi arătă supărarea. Andrei Bâthory îl 
socotea pe Mihai un om slab, lipsit de puterea gîndului. Or acesta se 
dovedea cu mult superior tînărului cardinal. 

— Voi reveni, grăi cu adîncă tristeţe. Pînă mîine va fi răgaz de chibzuinţă. 
Multe gînduri bune vin peste noapte. Să nu uitaţi că papa şi împăratul nu 
doresc război în Transilvania şi nici inimile noastre de buni creştini. 

— Bine spus! întări vodă. Inimile noastre de creştini doresc pacea. 
Andrei Bâthory e cardinal. Deci, înalt om al bisericii. El înţelege chiar mai 
bine decît noi asemenea lucruri. Sfătuiţi-1, în numele inimii lui de creştin, 
să lepede oştile şi să pornească acolo de unde a venit. în felul acesta nu va 
fi război. El e cetăţean polon, sfinţia-voastră, iar aici unde nu 
nimeni a venit în scopuri de mărire. De va înţelege asemenea luc^ 
va domni în întreaga Transilvanie. 

„Viclean ca o vulpe, gîndi Malaspina. Fineţea vorbelor lui ne-a pus mereu 
în încurcătură. Doar aşa se explică faptul că e un mare general.” 

Cu aceste gînduri intră în tabăra principelui. După faţa lui îngîndurată, 
Andrei ghici că întîmpinase greutăţi. 

— Ce face cîinele valah? întrebă cu dispreţ. 

— Porecla voastră nu sună frumos în gura unui prelat! îl mustră 
Malaspina. Mai ales că Mihai-vodă nu a avut cuvinte de ocară pentru 
principele Transilvaniei. El ne-a arătat limpede doar gîndurile ce l-au mînat 
la război. 

— Gîndurile unui cîine... 

— Cîine, dacă vrei, dar un cîine deştept. Latră mai puţin decît alţii. Mă 
aşteptam să se gudure. N-a făcut-o, însă nici nu ne-a respins. 

— Ai obtinut amînarea? 

— încă nu. Voi merge mîine din nou în tabăra lui. De vor veni 
moldovenii, poate se răzgîndeşte şi va porni spre Dunăre. Un război aici nu 
e dorit de nimeni. 

— Deci azi va fî linişte? 

— Sper, dragul meu. 

Peste cîmpie se pornise un vînt călduţ cu ameninţare de ploaie. 


Către seară, secuii destupară ploştile mari cu pălincă. Tufănel-tatăl 
moţăia pe şaua calului întinsă în iarba uscată. După un timp se scutură 
din amorţeala ce-1 cuprinse. Nările lui se lărgiră ca nişte cimpoaie. Trase aer 
mult în piept, îl slobozi treptat, plescăi din limbă, iar urechile lui mişcară 
scurt, iepureşte. 

— Bă Ciripoi! îl îmboldi pe văr. 

— E! căscă acesta somnoros. 

— Nu simţi nimic? 

î 

Ciripoi-tatăl, ce visase că a fost înjunghiat în luptă, se trezi de-a binelea. 

— Simt un junghi. 

— Altceva? 

— Nimic. 

— Auăleo! Ia umflă tu niţel carina! 

» 

Ciripoi îşi ridică nasul cît o ridiche de iarnă şi adulmecă asemenea unui 
ogar. 

— Ţuică, grăi cu lăcomie în glas. 

— Aş! îl contrazise Tufănel aspru. E prăştină. Aici numai strugurii. 

— Ţţ! îl întrerupse Ciripoi. Prună cum te văz şi mă vezi. 

— Şi din ce parte vine, deşteptule? 

Ciripoi îşi învîrti nasul ca o limbă de busolă. 


f. 

— De la secui. 

— Auăleo! Taman de la ei? Secuii nici nu cer, nici nu dau. 

Porniră totuşi pe direcţia mirosului, conducîndu-se fără greşeală. 
Zavaidoc, aflat ceva mai încolo, prinse mişcarea celor doi. Săltă într-o rină 
şi strigă după ei: 

— Cumetrilor! Dragii mei! Un’ v-aţ uşchitără, bre? 

Dar nu-şi repetă întrebarea. Un miros delicat ce-i înfioră tot corpul adia 
pe lîngă el ca o părere. Vîntul bătea dinspre secui şi aducea aroma cu el. 

— Limbă! 


— A! răspunse acesta moleşit de somn. 

— Ia saltă muia! 

— Pe sfîntu post al Crăciunu... ! se bîlbîi Limbă. Ţuică, frati-miu... 

O luară degrabă după cei doi. Tufănel şi Ciripoi văzură manevra fîrtaţilor 
şi se fofilară pe după corturile secuilor. Şi-ar fi putut pierde urmele, dar 
mirosul puternic îi atrase ca un magnet. Intrară într-un cort mare. Cinci 
secui mustăcioşi învîrteau cu hărnicie în mîini ceva ploşti pîntecoase, 
binecuvîntate ca mărime. Tufănel şi Ciripoi, care văzuseră la fii lor unele 
aplecări spre vorbe şi purtări alese, duseră cîte un picior în spate, ridicară 
pălăriile, se aplecară cu graţie în doi peri, apoi rămaseră cam năuci. Secuii 
abia le răspunseră la salut. Era clar ca lumina zilei că sosirea lor nu aducea 
bucurii. 

— Domnilor! se izmeni Ciripoi-tatăl. Nimeritu-s-au a vedea ceva mişcare 
la voi. Eu am avutără un fin din secuime... băiat bun şi dădea de băut... 
carele zicea că... 

Tăcu. Secuii discutau între ei fără a-i lua în seamă. Aceasta îl făcu pe 
Ciripoi să adopte o nouă formulă ce le-ar fi putut trezi interesul. 

— Domnilor, noi sîntem bucureşteni. în piaţă la Zece Mese... 

Cei cinci aprobară din capete şi-şi văzură de treburi. Tufănel-tatăl avu 
una din acele sclipiri ale inteligenţei care vin adesea în ceasuri de mare 
cumpănă. începu să se scuture ca un apucat. Ciripoi prinse ideea din zbor 
şi porni un atac pe măsura scuturatului. 

— Destinsul nostru prieten, zise ţuguindu-şi buzele vinete, nobelu, 
cavaleru suferă de ţîfnă, de bojoci, de dambla, de ceva dureri ale sufletului, 
care numa vădanele, sau ceva ţuică, de friguri... 

— Friguri la vreme de toamnă? cătă cu mirare spre ei unul dintre 
mustăcioşi. 

— Chiar aşa, domnule, sări Ciripoi plin de speranţe. Pă el numa toamna 
îl apucă. Vara n-a avutără niciodată nimica. Din Deltă i se trage. L-au 
muşcatără nouă lupi, optzeci de viespi, patru şerpi, şase mistreţi, 
rîioasă, unşpe lipitori şi două vaci turbate. 

— Lipitori? se înfiorară cei cinci. 

— Lipitori, domnilor. A da frunte, adică muma ălora nouăşpe... 

— Parcă ziceai că unsprezece lipitori, îl întrerupse unul. 

— Aşa ziceam, o drese Ciripoi. La început unşpe au fostără. Pă urmă, a 
mai mare a început să fluiere după pui. Am pus mîna pă custură... ăă... pă 
sabie. îi zic lu a bătrînă, care venea în frunte cu patruzeci de pui după ea: 
„Cară-te, fă, d-acilea că fac moarte de om.” Se uită urît la mine şi mă 
înjură... 

— A bătrînă? 


— A bătrînă, domnilor. 

— Vorbea? 

— Şi încă ce vorbea! se izmeni Ciripoi. Cam stricat româneşte, ce-i drept, 
însă eu ştiu şi limba lipitorilor, aşa că i-am prinsără toate mişcările. Dacă 
văz că nu-i chip a ne înţelege ca nişte creştini de treabă, îi ard una cu a 
custură şi-i raz o ureche. 

— Avea urechi? 

— Mari, domnilor, ca foile de varză. Zice ea: 

— Nu mai da, Făt-Frumos, că ţi-oi face mare bine! 

Auzind astfel de năzdrăvănii, cei cinci mai ciocniră un rînd între ei. Verii 
se dezumflară ca două băşici înţepate, iar disperarea fu cumplită cînd unul 
dintre mustăcioşi grăi molcom: 

— Gata cu pălinca. Ce a mai rămas în ploşti e porţia vecinilor. Eu merg 
să o duc degrabă, însă domniile-voastre puteţi rămîne să ne povestiţi mai 
departe chestia aia cu lipi torile. 

— Care lipitori, bre? interveni Tufănel oprindu-se din scuturat. 

— Păi alea cu urechile cît varza. 

— Bă neică! zise Ciripoi cu năduf. Du patru ploşti! Pă a d-a cincea las-o 
bolnavului! Că el numa’ cu ţuică... 

Mustăcioşii prinseră a rîde. 

— Păi de ce nu aţi grăit aşa de la început, fraţilor? făcu unul întinzînd 
plosca spre Tufănel. 

Dar Ciripoi i-o luă chiar se sub nas. 

— Nu-i pentru domnia-ta, încercă să-l oprească secuiul. Numai 
bolnavului i se cuvine. 

— E, te, te, măă! bombăni Ciripoi. Parcă pe mine nu m-au muşcatără? 

— V-am spus eu fraţilor, că aşa sînt bucureştenii, grăi unul dintre secui. 

Apoi se întoarse către cei doi veri: 

— Am priceput care e oful vostru, de cum aţi intrat. însă matale 
povesteşti frumos, aşa că face să bem toată pălinca împreună. Ia zi-i cum a 
fost cu lipitoarea a bătrînă! 

Ciripoi nu apucă să dezlege firul povestirii. La uşa cortuli 
cumetrii Limbă şi Zavaidoc. 

— Dumnealor e d-ai noştri, zise Tufănel-tatăl. 

— Or fî, spuse cu părere de rău unul dintre secui. Dar aici nu mai e loc. 
Să meargă în cortul alăturat. 

Limbă şi Zavaidoc o zbughiră spre vecini, însă nu avură noroc. Toroipan 
şi Găluşcă se cinsteau cu gazdele. Porniră către alt cort. Părintele Grasa şi 
fălcosul discutau cu gazdele o frumoasă teză biblică. Ceva mai încolo, Sile 
Adormitu şi Ciripoi-fiul povesteau păţania cu pîntecăraia. Abia la marginea 
taberei nimeriră un cort fără oaspeţi. 

în vreme ce pălinca lega prietenii între români şi secui, Mihai-vodă făcu 
Sfat de taină cu oamenii săi. Cortul cel mare al domnului Ţării Româneşti 
se umplu de oaspeţi înainte de miezul nopţii. Erau de faţă Cae Indru, Preda, 
Radu, Udrea, Leca, Zamfirescu, Novac, Ducu, Băicoianu, Chirilă, Costache 
şi Niţă. 

— Iată, prieteni, grăi vodă. A venit vremea să facem planul de luptă. 
Andrei Bâthory e un strateg bun. El şi-a făcut întărituri de care şi şanţuri 
adînci. Spatele său are apărare spre oraşul Sibiu. Tunurile ridicate pe ziduri 
pot să lovească spornic în noi. Aşa cum sînt aşezaţi, duşmanii vor fi greu de 
clintit. Andrei are trei linii de luptă. în prima linie de pe aripa dreaptă vor 
lucra pedestraşii. în centru cavaleria, iar pe stînga puterea cea mai mare a 
lor ar fi nobilimea călare, ce ştie să lupte frumos. S-ar putea să fie o 
greşeală a principelui faptul că şi-a pus la vedere oastea pregătită de luptă. 
Dar s-ar putea să fie şi un vicleşug. Adică, să-şi aşeze altfel liniile de luptă 
cînd vom porni atacul. Acum aştept păreri. 

— Măria-ta! grăi Radu Buzescu. Dacă biruim pe aripi, îl scoatem pe 
principe de sub zidurile oraşului. 

— Bine grăit, Radule! zîmbi domnul. Şi mai e ceva: De vom ataca pe 
aripa stîngă, tunurile de pe ziduri nu pot slobozi atîta foc asupra noastră 
cum ar face-o pe centru. 

— Adevărat! interveni Preda. Din păcate, principele ştie că ne vom feri de 
centru, aşa că cele mai mari întăriri le-a pus la aripi. 

— Şi ce-i de făcut, Predo? 

— Măria-ta, cred că acolo trebuie să atace întîi Baba Novac. Haiducii lui 
ştiu să se descurce pe loc rău. 

— Aşa ne-am gîndit şi noi, aprobă vodă. 

— Doamne! se amestecă Indru. Nimic nu poate sta în picioare pînă cînd 
vom şti sigur dacă principele va păstra ordinea de luptă pe care ne-o arată. 

— Aşa este, nepoate! grăi vodă cu multă plăcere. Ai vrea să facem o 
mişcare de oşti către ei? 

— Aş vrea, doamne! Două mii dintre oştenii Bucegilor ar fi tocr ' s 


trebuie. Tinerii roşii se mişcă uşor ca fulgul. 
— Cine să pornească în fruntea lor? 

— Eu, măria-ta. 

— Aşa să fie, nepoate! Dar ia seama să te întorci la timp! Nu vreau 
pierderi printre oamenii mei. După ieşirea ce o vom face în zori, Sfatul 
nostru de taină se va închega iarăşi. Acum, noapte bună, prieteni! 

O parte dintre boieri se îndreptară către corturile lor. Mihai-vodă, Cae, 
Chirilă şi Costache porniră să controleze cele opt rînduri de străji din jurul 
taberei. Noaptea răco roasă înfiora pînă şi caii. Pe zidurile Sibiului torţele 
mari aruncau lumină către cîmpii. Costache rămase mai în urmă. Zambilica 
lui, cam somnoros, călca fără tragere de inimă. 

— Bă nărodule, pune copita mai sprinten! îl struni grăsunul. Vrei să ne 
facem de rîs în faţa lui vodă? Sau eşti supărat? îi fi avînd şi tu necazurile 
tale. Şi eu sînt, Zambilico. Am sufletul greu. Parcă simt că s-ar apropia o 
nenorocire. Asemenea suflet închis n-am mai avut de la Călugăreni, cînd 
era să se prăpădească prietenul Cae. Poimîine va fi război greu. Oare cîţi vor 
scăpa dintre noi? 

Capitolul 13 



unţiul papal Malaspina veni în zori la tabăra lui Mihai-vodă. 
Clucerul Ieremia Băicoianu îi ieşi înainte şi-l rugă să aştepte. 
Vodă se ridicase pe o curmătură de deal pentru a urmări 
desfăşurarea celor două mii de roşii gata să pornească spre liniile 
principelui. Cae Indru aştepta încuviinţarea domnului ţării. Vînt Sălbatec, 
frumosul său armăsar, juca pe loc, nerăbdător. Peste muşchii lui puternici 
pielea se înflora ca o părere. Apoi Cae ridică mîna, iar mica oaste se puse în 
mişcare. Cînd apărură tinerii la vedere, în tabăra cardinalului porni alarma. 
Andrei îşi mîna calul pe dealul Gregori de unde putea să vadă desfăşurarea 
luptei. 

— Iată-i că pornesc asupra noastră, domnule Kornis, grăi cardinalul 
lipsit de teamă. Cîinele valah atacă întîi cu călăreţii. 

— Pe partea dreaptă, încuviinţă Kornis. Ştefan Lazăr se află în pericol. 
Acum cînd ştim pe ce parte atacă valahii, ar fi bine să-i dăm ajutor cu aripa 
stîngă a lui Petre Huszâr. 

— Nu, domnule! ripostă mînios cardinalul. Ne-am dovedit slabi strategi, 
încăierarea încă nu s-a pornit, iar noi apucăm să ne stricăm aripile? Dă 
sprijin din linia a doua! 

Kornis înghiţi greu afrontul făcut de cardinal în faţa nobililor şi trimise 
porunci spre linia a doua. Tinerii roşii nu se grăbeau. Caii lor purtaţi la pas 
călcau nervoşi. Abia cînd începură să bată tunurile, Indru făcu un nou 
semn. Principele şi nobilii văzură cu uimire cîteva manevre executate ca la 
paradă. Liniile roşiilor fugeau în lături şi se închegau din mers într-un lanţ 
mare. Apoi, din goana cailor, lanţul se frînse în pilcuri de cîte două sute, cu 
distanţe mari între ele. Indru părea a se abate din drum, către centru. 
Tunurile de pe ziduri îşi concentrară focul acolo. Un semn al lui Cae fu 
urmat de o nouă manevră. Călăreţii se adunară şi ocoliră zona 
primejdioasă. 

— Bine lucrat, nepoate! se entuziasmă vodă, dar glasul lui nu putea 
răzbi pînă la Indru. 

Tunurile îşi mutară bătaia spre dreapta. Prea tîrziu. Călăreţii lui Cae se 
desfăcură iar în lanţ, făcînd o curbă mare asupra locului lovit de obuze. 
Călăreţii Bucegilor se mişcau parcă într-o joacă. O joacă totuşi 
primejdioasă. Cea mai mică greşeală în manevrele lor i-ar fi dus lj 
nebănuite. 

— Nepotul nostru e un general mare! spuse Mihai încîntat. 

— Să vedem, să vedem, rîse Preda Buzescu. Cavaleria lui Bâthory a ieşit 
la atac. Sînt acolo cinci-şase mii de călăreţi. Dacă Indru nu întoarce acum, 
va fi prins din două părţi. Ei, la dracu! Nu azi începem lupta, ci mîine. 

Altul în locul lui vodă ar fi ridicat mîna pentru ajutoare în spijinul celor 
două mii. Mihai zîmbea. Avea multă încredere în Cae. Şi chiar în acea clipă, 
Buzescu răsuflă uşurat. Un semn al lui Indru adună semicercul în pilcuri, 
din goana năprasnică a cailor. Cu puţin înainte ca primele rînduri inamice 
să închidă arcul, tinerii roşii ieşiră în afara zonei primejdioase şi veniră în 
tabără grupaţi frumos. 

Malaspina urmărise manevrele, nu cu ochi de cunoscător. Totuşi, fu 
impresionat de execuţiile măiestre ale tine rilor roşii. Niciodată nu-şi putuse 
închipui că se pot face astfel de manevre cu oşteni mulţi, chiar sub bătaia 
tunurilor. Apoi, îl văzu pe vodă şi alături de el pe tînărul general ce-şi 
condusese oamenii atît de elegant. Rîdeau amîndoi, de parcă ar fi venit de la 
o petrecere. 

— A, sfinţia-voastră? grăi domnul bine dispus. 

— Am venit aşa cum am hotărît ieri, zise Malaspina înclinîndu-se 
cucernic. Din păcate, văd că inima voastră de creştin s-a aplecat spre 
vărsare de sînge. 

— Aţi văzut aşa ceva? se miră vodă. 

— Nu. Am văzut numai începutul. Iar începutul mă nelinişteşte, 
înseamnă că va fi război. 

— înţeleg din vorbele voastre că Bâthory îl doreşte. Ieri v-am rugat să 
mijlociţi pe lîngă el în scopul ieşirii din principat. Oare cardinalul, care e o 
înaltă faţă bisericească, nu vrea să îndepărteze primejdia vărsării de sînge 
creştin? 

— El se apără, zise Malaspina cu mînie greu reţinută. 

— Şi voi îl apăraţi, spuse tăios Mihai. 

— Adevărat! se încruntă Malaspina, căruia nu-i plăcu asprimea lui vodă. 
îl apărăm împotriva sălbaticilor de la Dunăre. 

— Sfinţia-voastră! îl întrerupse domnul pălind. Discu ţiile sînt frumoase 
şi folositoare atîta vreme cît se poartă pe culmi înalte. Cînd coboară pînă la 
insultă, îşi pierd strălucirea şi valoarea. Deci, vom pune capăt acestor 
discuţii, în care te-ai arătat mărunt. Noi ţi-am înţeles jocul încă de ieri. 
Andrei Bâthory te-a trimis cu scopul de a căpăta la noi o amînare a 
războiului, pînă îi vor veni ajutoare. Dar cardinalul aşteaptă zadarnic 
ajutorul moldovenilor. Ştafete pornite spre Oituz au căzut în mîinile 
noastre. Ştii, sfinţia-ta, ce urmărea omul despre care spuneai că se apă ră? 
Urmărea să coboare peste Ţara Românească dimpreună cu Zai 
Ieremia Movilă. Din fericire, am prevăzut gîndurile omului ce se 
Războiul va porni mîine. Oamenii mei au făcut drum lung. Sînt 

mîine se vor odihni. Apoi, Andrei le va cunoaşte puterea. Am înţeles că ai 
lucrat pentru cardinal din prietenie, iar prietenia e un lucru sfînt. însă 
deasupra ei stă totdeauna dreptatea. Sfinţia-ta n-ai vrut să vezi dreptatea. 
Nici nu ne miră. Eşti un străin. Aici noi trebuie să vedem dreptatea şi să 
lucrăm pentru ea, nu străinii. Ia-1, Băicoiene! se întoarse către tînărul 
cancelar. După luptă să-i dai cale liberă! Omul acesta e o mică năpîrcă 
plină de venin, cu ochii mincinoşi, cucernici. 

Cînd primele umbre ale înserării coborîră peste cîmpia Şelimbărului, 
Sfatul de taină porni iarăşi în cortul cel mare al domnului Ţării Româneşti. 

— Totul mi s-a părut uşor pînă aici, grăi Preda Buzescu. Abia acum 
încep să mă sperii, măria-ta. Nu de lupte, continuă el văzînd o mică 
încruntare a domnului ţării. De lupte nu ne-am speriat niciodată. Mă 
gîndesc doar la ce va fi după bătălie. Dacă nu-i tăiem pe toţi nobilii 
principatului, la caz de victorie a noastră, va fi zadarnică toată munca 
făcută. Nobilii vor ţese în jurul nostru pînze mincinoase, vor unelti, vor 
trăda, vor umbla cu pîră la Casa de Austria şi nu se vor sfii să aducă oşti 
străine în principat. Ei n-au decît un dumnezeu al puterii lor. Iar dacă 
pierdem lupta, va fi şi mai rău. E atît de mare primejdia incit îmi vine să 
alung asemenea gînduri. 

— Aşa este, Predo! răspunse vodă. Dar să ştii un lucru: Tot ce se capătă 
uşor în lumea asta are valoare mică. Ai vorbit azi aşa cum am gîndit şi eu 
de cinci ani încoace. Şi nu-mi vine greu a vă mărturisi că abia pe cîmpia 
Şelimbărului m-am dumirit de ce marii noştri înaintaşi, care au dorit unirea 
românilor într-o singură ţară, n-au încercat înfăptuirea ei chiar dacă au 
stăpînit multe părţi însemnate ale Transilvaniei. Lor le-au lipsit nişte 
împrejurări prielnice. Noi le avem. în caz de victorie, raţiunea ne îndeamnă 
spre tăierea tuturor nobililor din principat. Dar noi nu sîntem ucigaşi, 
Predo. Va trebui să găsim drumuri mai drepte. La caz de înfrîngere, va 
trebui să ne desfacem de încleş tarea duşmanului, pe drumul către Braşov. 

— îi batem, doamne, sări vistiernicul Bărcan din Bărcăneşti-Prahova. 
Sînt mai puţini ca noi. 

— Au fost, interveni Caravană. Azi au mai primit oşteni. Iscoadele 
noastre i-au văzut coborînd pe la Răşinari. 

— Chiar de la egal îi batem, răspunse Bărcan. Avem oşti bune. 

— Ca şi ei, zîmbi Costache. Puterea noastră cea mare stă în Oştirea 
Bucegilor. Ceilalţi oameni ai noştri sînt buni, însă au armele proaste. 

— Am învins totdeauna cînd eram mai puţini, se mînie Bărcan. Dar 
acum? 

— Bărcane! rîse vodă. Ar fi un general slab cel ce nu prevede şi o 
înfrîngere. Eu cred în victoria noastră. Totuşi, de multe ori apa.: 

Numai nărozii îşi pun întrebări puţine. Aşa că e bine a ne lua ] 

timp. De fapt, le-am şi luat. Căpitanii ştiu ce au de făcut în asemenea 
împrejurare. Mîine în zori dăm bătălia. Va trebui să o cîştigăm într-o zi sau 
două. De se va lungi mai mult, situaţia noastră nu va fî prea bună. Alte 
ştafete ale cardinalului, ce ne-au scăpat nouă, sînt convins că aleargă spre 
Movilă şi Zamoyski. Dacă nu ne grăbim, ne vom pomeni cu ei în coaste. 
Domnul Basta, generalul Casei de Austria, şade la graniţă cu oşteni 
îmbrăcaţi în zale. în privinţa noastră gîndurile generalului sînt 
duşmănoase. El urmăreşte a fi guvernator al Transilvaniei. De vom pierde, 
va încerca să tragă foloase. De vom cîştiga, va purta gînduri să ne înlăture. 
Basta ne tratează azi cu dispreţ ca pe unul dintre căpitanii lui. Ei bine, 
peste cîteva zile ne vom încorona în Alba-Iulia ca domn al Transilvaniei. 
Generalul va trebui să se plece în faţa lui vodă. Dar mîndria nu va fî a 
noastră, ci a ţării. Novac! 

— Poruncă, măria-ta! 

— înainte de apariţia zorilor, îţi aşezi oamenii în prima linie pe aripa 
stîngă! Mako! 

— Aici, măria-ta. 

— Cinci mii de secui vor intra în prima linie pe centru! între tine şi Baba 
Novac păstrezi trei sute de paşi! Mihalcea! 

— Poruncă, măria-ta! 

— Aşezi cavaleria alături de Mako, dar pe aripa dreaptă! Leca! 

— Poruncă, doamne! 

— Tu ţii aripa dreaptă pe margine, cu oştile călări ale Mehedinţilor, iar 
pedestrimea la spate! Soare! 

— Poruncă, măria-ta! 

— Pui douăzeci de tunuri între despărţitura dintre Mako şi Novac! Ele 
vor apăra pe centru şi vor ajuta aripa stîngă. Stoica! 

— Aici, doamne. 

— Douăzeci de tunuri între Leca şi Mihalcea! Acestea vor ajuta mai 
puţin, dar trebuie să fim tari pe aripa dreaptă în caz de atac al duşmanului. 
Udrea! 

— Poruncă, măria-ta! 

— Patru mii de călăreţi din Armata Bucegilor îi aşezi în linia a doua! Să 
fie la trei sute de paşi în spatele spărturii între Mako şi Novac! Ei vor ieşi 
numai prin spărtura din jurul tunurilor. Altfel, putem face încurcătură de 
oşti. Radule! 

— Poruncă, doamne! 

— Patru mii de călăreţi din armata Bucegilor îi aşezi în linia a doua, la 
spatele lui Mihalcea şi Leca! De va fi nevoie, vor ieşi prin spărtura tunurilor. 

Niţă! y>T j , 

— Aici, măria-ta. 

M 

— Ai opt sute de oşteni din Armata Bucegilor şi patru sute dintre dragii 
noştri luptători de sub Dunăre. Rămîi cu ei în pădure! Sînt flăcăi aleşi pe 
sprinceană. Tari ca fierul şi iuţi ca nişte diavoli. Linia a treia o vom forma 
din cei o mie de cazaci pe plată, o mie de saşi, o mie de secui, o mie de 
boieri şi armata Jiului. Aveţi alte păreri? 

— Nu! grăi Preda Buzescu. Aşteptăm după datină să mai călcăm o dată 
pe locurile unde căpitanii au poruncă a-şi aşeza oamenii şi tunurile. 

Se ridicară cu toţi şi porniră pe jos. Cerul înnorat căzuse ca o căciulă 
miţoasă peste dealurile din jurul Şelimbărului. 

* 


Lumina zilei se statornici tîrziu. Plutea în aer o spuză subţire de ceaţă a 
cărei umezeală scornise frigul. Apoi apăru soarele roşcat şi lipsit de vlagă. 
Din gurile oamenilor şi cailor ieşeau aburi. Minată de soare, ceaţa se întinse 
la rasul pămîntului trăgîndu-se leneşă către locurile joase. Pe dealuri se 
usca iarba. în văi umezeala stăruia puternică sub o coadă lungă de ceaţă. 
Cu mult înaintea zorilor, cardinalul simţise că se pregăteau lucrări mari în 
tabăra lui vodă, astfel că oştenii lui ocupară bună poziţie de luptă. Ceaţa se 
trăgea peste oameni şi animale ca o greblă imensă. Curînd, lumina dezveli 
aripa stîngă a oştilor Ţării Româneşti. Ieşiră apoi la vedere poziţiile 
tunurilor, centrul şi, în sfîrşit, aripa dreaptă. Peste cîmpia dintre cele două 
oşti, natura parcă îşi încetase respiraţia. Era linişte. O linişte grea, 
apăsătoare. Călare pe calul său alb, Mihai-vodă şedea neclintit în vîrful unei 
ridicături de pămînt. Din locul acela putea să cuprindă întreaga zonă a 
cîmpului de luptă. De pe fruntea domnului dispăruseră obişnuitele cute 
adînci, care dovedeau gînduri multe. Faţa lui limpede era atît de nemişcată 
încît părea turnată în metal. Doar ochii ageri se mutau cînd pe bătaie lungă 
către liniile duşmanului, cînd apropiat spre poziţiile oştilor sale. Alături de 
vodă, Cae Indru, Preda Buzescu, Chirilă, Ducu Bărcan şi Caravană se uitau 
gînditori către zidurile Sibiului. Sosise ceasul hotărîtor, cumpănit cu grijă 
vreme de cinci ani. 

„Dacă ar trăi Iojica, gîndi Cae, sufletul lui mare s-ar umple de bucurie şi 
poate de îngrijorare. De nu izbîndim azi, Ţara Românească se va oropsi cu 
totul. Nimeni nu va putea opri tăvălugul de oşti ce se va abate asupra ei din 
toate părţile. Aici la Şelimbăr se hotărăşte, în cîteva ceasuri, viitorul 
românilor de pretutindeni. Ar trebui să fiu vesel şi sprinten, dar nu sînt. Mi- 
e sufletul greu ca în faţa unor nenorociri. Lupta va fi crîncenă. Oştenii Tran 
silvaniei sînt buni luptători şi au arme frumoase. Tunurile lor, turnate în 
arsenalul din Sibiu, sînt mai tari decît ale noastre. Le-am simţit pj 
timpul manevrelor de ieri. Ţintaşii cardinalului ştiu să tras 
măiestria tine rilor roşii ne-a ferit ieri de pierderi. Cavaleria loi 

greoaie decît a noastră, dar călăreţii ei sînt tari ca fierul. De ce nu-1 
foloseşte, oare, cardinalul pe Albert Kirâly în locul lui Kornis? Kirâly ar fi un 
general mare. Kornis ştie strategie cît ştiu eu să cînt popeşte. Dacă oştile 
Transilvaniei au azi o atît de frumoasă aşezare, nu cred să i se datorească 
lui Kornis, ci cardinalului.” 

— Băicoiene! se auzi porunca limpede a lui vodă. 

— Aici, măria-ta, tresări clucerul cufundat în gîndurile sale. 

— Trimite poruncă spre Baba Novac să înceapă atacul pe aripa stîngă! 

Curînd, haiducii lui Novac porniră peste cîmpie fără grabă. în acea clipă, 

atmosfera de încordare din inimile oamenilor, atît de grea dinaintea bătăliei, 
căzu cu totul. Acum, altele erau gîndurile lor. Simţind primejdia, caii 
haiducilor se opinteau nervoşi, gata a rupe rîndurile. Tunurile dintre Mâko 
şi Novac tăceau. în schimb, cele de pe zidurile sibiului începură să 
împroaşte aspru. Săbiile ieşiră la vedere, deasupra capetelor. Petre Huszâr 
căpi tanul aripei stîngi a oştilor Transilvaniei, ştia că nu-i potrivit să aştepţi 
inamicul pe loc. Numai avîntul din goana cailor îţi dă putere. Cu un gest 
năprasnic, făcu semn călăreţilor din comitate să se pună în mişcare. Sus pe 
dealul Gregori, cardinalul, înconjurat de nobili, privea cu ochi reci, de bun 
general, mişcările din cîmpie. Poruncile lui sunau scurt, iar Kornis devenise 
un simplu intermediar între principe şi ştafete. Rîndurile lungi ale 
haiducilor se resfirară din mers. Cavaleria lui Huszâr venea în pîlc mare, 
hotărîtă a sparge mijlocul potrivnic. La un semn al lui Novac, întreaga aripă 
stîngă a haiducilor se deplasase puţin către centru, învăluind tunurile 
româneşti. Aproape de clipa împreunării celor două cavalerii, rîndurile din 
spate ale haiducilor se desfăcură în lături, iar tunurile lui Soare loviră în 
plin oastea comitatelor. Pe margini, haiducii începură să lovească temeinic. 
Apoi, tunurile tăcură. Pierderile lui Huszâr erau mari. 

— Să intre Mako! strigă vodă. 

Secuii porniră vijelioşi, dar cavaleria lui Huszâr apărată de zale părea 
bine înfiptă în pămînt. De sus de pe dealuri lupta părea o joacă, iar 
strigătele şi vaietele mari veneau ca o adiere. Cardinalul observă la vreme 
ieşirea lui Mako. 

— Să pornească Melchior Bogaţi! porunci el. Dar numai cu cavaleria! 
Pedestrimea rămîne pe loc! 

Generalul Kornis, transpirat şi vînăt de mînie, slobozi ştafete iuţi spre 
Bogaţi. Dar cavaleria din comitate se frînse brusc şi căzu îndărăt. Numai o 
manevră dibace a lui Bogaţi evită la timp zidul ce se rostogolea în dezordine 
către tabără, scăpînd oastea cardinalului de mare învălmăşeală. 

— Bine, Bogaţi! exclamă Andrei. Am pierdut prima şarjă însă al 
începe greul pentru valahi. Să lovească Lazăr pe dreapta! 

Înfierbîntat şi acoperit de sînge, Novac intrase cu oamenii si 

spre zidurile Sibiului. Bogaţi făcu o nouă manevră laterală, iar haiducii şi 
secuii se pomeniră deschişi în faţa tunurilor şi a pedestrimii Transilvaniei. 
Pe marginea stingă Bogaţi lucra spornic. Huszâr îşi adună rîndurile lingă el. 
Haiducii se subţiau în fiece clipă. Apoi se rupseră. Centrul oştilor 
Transilvaniei venea asemenea unui măturoi mare, aruncînd totul din fata 
lui. 

— Bogaţi e un mare căpitan! grăi vodă. Să intre călăreţii roşii! 

Linia a doua, formată din patru mii de călăreţi ai Armatei Bucegilor, îşi 
subţie mijlocul pe lîngă tunuri. Apoi, din goana cailor sprinteni, făcu un 
triunghi uriaş. Colţul triunghiului pătrunse adînc în centrul măturoiului. 
Din nou Bogaţi îşi arătă înţelepciunea, desfăcînd cavaleria comitatelor pe 
mărgini, astfel ca tunurile de pe ziduri să-i poată lovi în plin pe roşii. Dar 
Armata Bucegilor uşoară ca fulgul se lipi de cei din comitate, iar tunurile 
fură nevoite să tacă. Puternicul măturoi bătu în loc neputincios, apoi căzu 
îndărăt. Ridicaţi în scări, tinerii roşii se răsuceau ca un vîrtej. Steagul cel 
mare al principelui intră în mîinile lor. Andrei Bâthoiy slobozi împotriva lor 
oştile din linia a treia. Măturoiul prinse viaţă şi porni din nou spre tabăra 
lui vodă, acoperindu-i cu totul pe cei patru mii de roşii. Părea că nimic nu 
mai putea opri măturoiul. Caii valahilor, ce nu mai aveau răgaz de 
întoarcere se rostogoleau pe spate. Cardinalul se ridicase de pe scaunul său 
şi privea calm. Pe întreaga cîmpie puterile cîinelui valah cădeau îndărăt. Pe 
stînga şi pe centru, Mihai-vodă pierduse bătălia. 

— Niţă! spuse vodă atît de încet, încît Băicoianu abia îl auzi. 

La un semn al clucerului, o mie două sute de tineri ieşiră din pădurea 
vecină. Caii lor odihniţi jucau nervoşi. Mirosul de sînge ajungea pînă la ei. 
Ochii tinerilor scînteiau ca şi ai lui vodă. 

— Măria-ta, pierdem! Strigă Bărcan descumpănit. 

Mihai-vodă rîse aspru. 

— N-am să uit vorba ta de ocară, Bărcane. 

Apoi le făcu semn tinerilor să-l urmeze. Cînd flecare clipă mărea 
dezastrul, vodă parcă se mişca prea încet pentru ochii lui Bărcan. Cu 
gesturi domoale îşi trase vestita lui bardă. Mihai nu mai privea peste toată 
cîmpia, ci numai într-un anumit loc. Calul său, ce şezuse atîtea ceasuri 
încremenit, porni ca o săgeată. în cîmpia acoperită de fum, de praf şi de 
leşuri, întreaga ordine de luptă se stricase. Măturoiul dădea ultimele 
lovituri pe stînga, de parcă numai el mai rămăsese în picioare. Bogaţi îi 
luase locul lui Huszâr în frunte. Dar nu cu năvală mare, ci cu mişcări 
chibzuite. Nu îl atrăgeau nici tunurile valahilor, nici steagurile. Manevra 
atent să înconjoare pe stînga întreaga tabără a lui vodă. Intrarea 
în luptă fusese atît de fulgerătoare încît o observă tîrziu. Pilcuri 
comitatelor parcă intrau sub tăvălugul românesc. Zadarnic încei 

nouă manevră. Roşii lui vodă îi luară dintr-o parte. Şi abia acum înţelese 
Bărcan de ce privise Mihai atît de îndărătnic într-un singur loc. Strigătul 
domnului Ţării Româneşti acoperea bubuitul tunurilor. Barda lui grea nu 
lovea de două ori în acelaşi loc. Parcă o adevărată urgie se abătuse în 
coasta măturoiului. Baba Novac, acoperit de răni şi de sînge, prinse puteri 
dintr-o dată. Oştile Jiului şi Mehedinţilor căpătară aripi. Dar Moise Secuiul, 
bun căpitan al cardinalului, puse umerii oştilor sale lîngă Bogaţi. Un timp, 
lupta încremeni pe locul de lîngă tunuri. Măturoiul ţinea ultima stavilă. 
Domnul Ţării Româneşti intrase într-un pîlc mare. Cuţitele lui Cae şi 
Chirilă porneau rar, însă fără chip de greşeală. Ducu şi Grasa puneau 
stavilă pe margini, atunci cînd viaţa domnului intra în cumpănă. Costache, 
cu ochiul stîng acoperit de sînge, apăsa rar pe pistoale, dar tot atît de sigur. 
Un pîlc al lui Bogaţi, alcătuit din tineri călăreţi spătoşi, îl răzleţi pe Chirilă. 
La dreapta lui, roşii treceau ca apucaţii scoţînd strigăte mari. Săbiile lor 
lucrau frumos şi cu sete. Chirilă fu încolţit pe margine. 

Aruncă ultimul cuţit în clipa în care simţi arsura unei săbii între coaste. 
Calul său lovit cu foc de pistol căzu şi-i prinse piciorul sub el. Ziua picase 
către seară. Amurgul învelea cîmpia. Doar zidurile Sibiului şedeau în 
lumină. Chirilă privi spre ele şi se miră văzîndu-le cum se culcă pe o parte 
în rotiri mari. „De ce tremură oare lumina de pe ziduri?” se întrebă el. 

De două ori sabia unui călăreţ căzu către gîtul lui. De două ori, altă 
sabie puse stavilă aspră. Dar Chirilă nu observă aceasta. Numai slaba 
lumină de pe ziduri îi stărui în minte, armăsarul său făcu o ultimă zvîrcolire 
şi-i liberă piciorul. Tînărul se adună ghem, chiar dacă piciorul atîrna de la 
genunche ca o cîrpă. Nici un vaiet nu-i ieşise dintre buze. Doar ochii lui 
cătau lacomi către lumina soarelui de pe ziduri. Vocile aspre de deasupra 
lui nu le auzi. Nu observă nici măcar gesturile de deasupra lui nu le auzi. 
„De ce tremură oare lumina de pe ziduri?” 

— Opreşte, domnule Vitez! strigă alături de Chirilă un tînăr plin de 
mînie. Cînd s-a mai pomenit ca un cavaler să-şi ucidă adversarul căzut? 

— în lături, Ioan Bogaţi! răspunse la fel de mînios fiul şpanului de 
Turda. Omul acesta e Chirilă Zece Cutite. Faimosul Chirilă... 

— L-ai lovit din spate, domnule! N-ai nici un merit! Răspunse fiul 
marelui căpitan Bogaţi. 

De două ori lovi tînărul Vitez spre gîtul lui Chirilă. De două ori sabia lui 
Bogaţi se opuse. Prietenii îi despăr ţiră greu. Culcat lîngă cal, Chirilă 
încetase a mai privi lumina de pe ziduri. Bogaţi descălecă şi îi acoperi faţa 
cu haina sa verde, acoperită de tăieturi. Apoi, cătă cu amărăciune în urma 
tăvălugului românesc. Frumoşii călăreţi roşii tăiau lîngă zidurile 
Nimic nu i-ar mai fi putu întoarce. Falnica oaste a Transilvaniei 
către dealuri fărîmitată. 

Vodă ajunse aproape de corturile cardinalului. Barda şi hainele sale erau 
pline de sînge. Calul se opri brusc sleit de puteri. Mihai se lăsă în scări doar 
o clipă şi îşi simţi mîinile ca de plumb. în jurul său nu mai răzbeau strigăte, 
ci respiraţii grele. Privirile lui cuprinseră cîmpia pînă departe, dar nu 
întîlniră decît oaste românească. 

Alături, cineva strigă cu voce slabă: 

— Victorieee... 

îi răspunseră cîteva glasuri sleite. Fusese un iureş dus dincolo de 
puterile obişnuite ale oamenilor. Vodă cătă cu mirare spre Indru. Acesta 
zîmbea palid. Umărul tînărului se înroşise de sînge, iar braţul părea mai 
ţeapăn ca de obicei. Alături, Costache încerca să şteargă cu palma sîngele 
închegat peste ochi. Părul zbîrlit al Zambilicăi arăta neliniştea armăsarului, 
care nu auzea vorba grăsunului său stăpîn. Ducu privea ţintă o tăietură de 
pe faţa lui vodă. Preda îşi pipăia o umflătură în creştet. Tinerii roşii 
porniseră a se obloji între ei, sau îşi ştergeau săbiile. Mihai încerca să-şi 
apropie bucuria, dar ea nu veni curînd. 

„Mulţi morţi, gîndi el. Prea mulţi şi numai creştini.” 

Apoi se întoarse. 

— Bărcan! 

— Poruncă, măria-ta! strigă năduşit voinicul prahovean. 

— N-am uitat vorba ta, Bărcane. Să ştii că numai nevolnicii se văicăresc 
înainte de vreme. 

— Lipseşte Chirilă, se miră Cae. 

— Cine?! întrebă domnul Ţării Româneşti şi al Transilvaniei. 

— Chirilă, măria-ta. 

Vodă îşi struni calul, dar Vînt Sălbatec, armăsarul lui Cae, gonea îndărăt 
parcă a sminteală. Zambilica mesteca din pirostriile sale cu mult spor, 
fiindcă auzise un strigăt de spaimă al stăpînului. Caii săreau peste leşurile 
multe, gata să se poticnească din clipă în clipă. Tînărul Bogaţi şedea 
îngenuncheat lingă Chirilă. 

— Mort? întrebă Cae aruncîndu-se năvalnic de pe cal. 

— Nu ştiu, domnule, dar mi-e teamă. 

Vodă, Costache, Ducu şi Grasa descălecară alături. Cae ridică haina cea 
verde. 



— Ah, ah! Piciorul său şade anapoda, zise Costache. Dar nu e rupt, 
continuă pipăindu-1, ci numai sărit din genunche. îl punem noi la loc 
îndată. 

Roti piciorul binişor, apoi îl trase. 

— Asta e totul, rîse Caravană observînd cum se mişcă 
Chirilă. 

— Am cîştigat, prietene, grăi vodă cu vocea atît de 

să nu-i aparţină. 

Chirilă zîmbi, dar nu înţelese. 

— E zi, sau noapte? întrebă şoptit. Nu văd lumina soarelui pe ziduri. 

— S-a lăsat înserarea, dragul meu, răspunse Cae. 

Rănitul tăcu de parcă încerca să mediteze asupra cuvintelor auzite. Apoi, 
întrebă îngrijorat: 

— Vodă... Unde e vodă? 

— Aici, aici, prietene. 

Rănitul încercă de cîteva ori să vorbească, dar numai pleoapele se 
zbătură neputincioase. 

— A pierdut prea mult sînge, măria-ta, observă Caravană. 

— Se vede, aprobă vodă. Duceţi-1 în cortul meu! 

— Nu, doamne! se opuse Costache. Acum e prea tîr ziu să-l mai urnim 
de aici. 

— Poate că Zimmermann, felcerul principelui... îndrăzni Ioan Bogaţi. 

— Ce-i cu Zimmermann? întrebă Cae. 

— Se află în Sibiu, răspunse cavalerul în verde. 

Cae Indru sări în şa, iar Vînt Sălbatec porni sprinten către porţile 
oraşului. Bogaţi călărea alături de el. 

— Domnia-ta l-ai împuns? întrebă Indru. 

— Nu, domnule, grăi aspru cavalerul în verde. Nu obişnuiesc a-mi lovi 
adversarul din spate. 

— Dar cine? 

— Veţi afla, domnule, însă nu de la noi. 

Cae întoarse privirile către tînărul cavaler. îi cercetă îndelung faţa 
colţuroasă, nu lipsită de frumuseţe, apoi spuse parcă mai mult pentru sine: 

— îmi placi, domnule Bogaţi! Eşti cumva fiul vestitului căpitan ce a 
cîştigat azi admiraţia lui vodă? 

— Nu ştiam că Mihai-vodă îşi preţuieşte duşmanii, răspunse tînărul 
mirat, dar am cinstea să mă număr printre fii căpitanului Melchior Bogaţi. 

în mijlocul cîmpiei, Costache, Ducu, Grasa, Găluşcă, Toroipan, 
Adormitu, Ciripoi-fiul şi Tufănel-fiul şedeau de strajă lîngă trupul marelui 
aruncător de cuţite. Oştile victorioase intrau în Sibiu la lumina torţelor. 
Dincoace de ziduri, noaptea răcoroasă îşi depăna urzeala închisă peste miile 
de morţi. Lipseau de lîngă Chirilă doar Tufănel-tatăl şi Ciripoi-tatăl. Cei doi 
veri avuseseră ceva necazuri cu gloabele lor ce se răzleţiseră de marele 
tăvălug românesc. Dar pentru lămurirea lucrurilor, e bine să ne întoarcem 
către sfîrşitul iureşului condus de Mihai-vodă. 

Caii verilor, zăpăciţi de strigătele mari, sau poate cu unele v£ 
nevăzute, o luară pe de lături în goană turbată către cortul 
cardinalului. Cum primejdia se arăta grozavă acolo, Tufănel-tat 

toate puterile: 

— Sfinte Haralambie, făcătorule de minuni, ai milă şi potoleşte gloabele! 
Auăleo! Ajungem singuri acolo şi ne taie ăia. N-auzi, sfîntule... ? 

Ciripoi, mai puţin cucernic şi aplecat spre simţirea practică, începu 
unele tratative cu gloaba: 

— Dragul meu, se rugă el, opreşte niţel că n-o fi foc! Unde mă duci, fir-ai 
al dracu... ! Domoleşte ale picere să te oblojesc! îţi dau grăunţe... frumosule! 
Fir-ar măta... ! 

Corturile nobililor erau goale. Ultimii dintre ei îşi zoreau caii întorcînd 
spatele. Andrei Bâthoiy, răzleţ de curteni, rătăcea pe sub poale de păduri. 
Călugărul Zablije îl urma ca un cîine plouat. 

Cînd ajunseră verii printre corturi, doi nobili mari în umeri ca uşile, 
tocmai o luau din loc. Tufănel şi Ciripoi, care făcuseră un ocol nedorit, le 
ieşiră în faţă, iar gloabele lor sleite de puteri, opriră ca prin farmec. 
Văzîndu-i pe veri cam piperniciţi la trup, mînia nobililor crescu brusc. 
Tufănel şi Ciripoi simţiră că li s-a apropiat sfîrşitul. îşi înghiontiră 
animalele, însă fără spor. Săbiile se ridicară împotriva lor. 

— îndurare, dragi nobili! strigară cei doi slobozindu-şi pistoalele. 

Loviţi în piept, uriaşii scăpară săbiile. Verii, pricepuţi a ajuta la 
descălecare nedorită, săriră de pe cai şi-i împinseră creştineşte. 

— Mamă, ce cai! strigară frecîndu-şi mîinile. 

Dar chiar în clipa aceea sosiră trei zdrahoni rătăciţi ca şi ei. Frumoşii 
armăsari îi îmbiară. Cel mai sprinten şi mai mustăcios dintre noii veniţi 
îi dădu un brînci lui Ciripoi-tatăl. Fostul negustor din Piaţa Zece Mese 
căzu în fund. Văzînd însă că-i scăpă frumuseţe de pradă, îşi înfipse dinţii 
în piciorul zdrahonului. Urmă un răcnet, după care omul ridică al doilea 
picior, gata să-l zdro bească pe Ciripoi. Tufănel văzu pericolul în care 
intrase vărul. Dintr-un salt frumos pentru vîrsta lui, prinse piciorul 
mustăciosului zdrahon, iar acesta căzu cît colo. Ortacii săi tăbărîră 
asupra verilor, dar Tufănel şi Ciripoi trecură în patru labe pe sub burta 
armăsarului şi o luară la goană în cercuri mici. Cînd unul dintre 
urmăritori fu gata a-1 prinde pe Tufănel, acesta avu ceva gînduri 
năstruşnice şi se aşeză capră. Zdrahonul nu mai avu timp să se 
oprească, veni buluc peste capră şi se rostogoli năuc. Totuşi, lupta s-ar fi 
încheiat rău, pentru veri, dacă n-ar fi ajuns acolo căpitanul Mihalcea. 

— Opriţi! strigă el mînios. La spatele vostru sînt mii de morţi iar voi v-aţi 
apucat de prădăciuni. Tăiaţi-i fără milă! se întoarse către oştenii din jur. 

— Dar nu ne băteam, grăi Tufănel cu şiretenie. Taman le arătam 
acestor domni cum i-am răpusără pe nobilii de colo. 

— Voi i-ati doborît? 

— Noi, boierule, grăi cu mîndrie Ciripoi-tatăl. 

— Care e numele tău? 

— Ciripoi, doamne. 

— Minţi! Ciripoi e mai tînăr. 

— O fi, rîse negustorul, dar eu sînt Ciripoi-tatăl. 

— Mda! îl cunosc pe fiul tău. Hai, duceţi-vă dracului! 

— îndată, boierule, îndată. 

Verii smulseră frîiele cailor din mîinile zdrahonilor şi îşi văzură de drum. 

Capitolul 14 


/^^^^recuse de miezul nopţii. O noapte rece, jilavă, care înfiora pînă şi 

l I caii. Mulţi dintre oştenii lui vodă se odihneau după lupta crîncenă 
din timpul zilei. Două mii de tineri aflaţi sub conducerea lui Radu 
Buzescu isprăviseră îngroparea morţilor. Miile de răniţi ai celor două oşti ce 
se înfruntaseră atît de crunt căpătau oblojeli în cetatea Sibiului. La miez de 
noapte cîmpia arăta din nou curată, chiar dacă mişcările oştenilor nu se 
potoliseră. Prevăzător, vodă ocupase noi poziţii de luptă sub adăpostul 
zidurilor. Trei mii de călăreţi conduşi de banul Mihalcea dormiseră cîteva 
ceasuri, apoi se puseră în mişcare pe dealurile ce duceau către Blaj. 
Misiunea lui Mihalcea nu era uşoară. El trebuia să ajungă la Cluj în marş 
forţat. Să cadă acolo prin surprindere şi să ocupe cetatea. Pe drumul către 
Sebeş, alţi trei mii de călăreţi, sub comanda lui Udrea, îşi zoreau caii pentru 
a ajunge la răscrucea care asigura legătura dintre cetăţile Devei şi Alba- 
Iulia. Patru mii de călăreţi roşii, răsfiraţi în cerc larg, aveau poruncă să 
cerceteze terenul din jurul Sibiului pînă departe pe munţi şi dealuri. 
Iscoade răzleţe, conduse cu pricepere de neobositul Niţă, ieşiră în pilcuri 
mici, pentru a prinde urma duşmanului. Alte iscoade porniseră în pilcuri 
împărţite pe distanţă de o poştă unii de alţii, cu poruncă să observe 
mişcările moldovenilor în valea Oituzului. 

Cînd se lumină de ziuă, Mihai-vodă intră în cortul său, refuzînd 
ospitalitatea caldă a oraşului. 

— Doamne! grăi clucerul Ieremia Băicoianu, ascunzîndu-şi necazul doar 
pe jumătate. Vi se cuvine oare adăpostul acesta vremelnic, acum cînd 
palatele Sibiului vă aşteaptă? 

— Mi se cuvine, ducere, zîmbi vodă. Am venit aici cu oştenii mei dragi, 
iar locul meu e între ei. Ce ar crede oare oştenii dacă aş lipsi? 

— Ar crede că vodă se odihneşte. 

— Ei, la naiba! rîse domnul. Dacă aş fi un simplu oştean, l-aş înjura pe 
conducătorul care caută culcuş bun dincolo de tabără. 

Zicînd acestea, Mihai-vodă se întinse pe aşternutul aspru de pături. Faţa 
lui palidă arăta oboseala trupului. Băicoianu îl acoperi cu o cergă miţoasă 
apoi se ghemui aproape de uşă, iar somnul coborî greu chiar în clipa aceea. 

Aproape de ceasul prînzului, vodă îşi clăti faţa cu apă rece ca sloiul. 
Puţinele ceasuri de odihnă îl învioraseră. Pe fruntea mare, limpedî 
bătăliei, apăruseră cute adînci. Gîndurile domnului se adunau 
mai multe decît altădată. 

— A sosit Cae Indru, măria-ta, spuse clucerul. 

— Să intre! 

Tînărul salută adine. Mina lui, ţeapănă în ajun, era vioaie. Cămaşa albă 
ca laptele, îmbrăcămintea fără cusur şi faţa rasă proaspăt nu arătau nimic 
din încercările prin care trecuse cu o zi înainte. 

— Parcă eşti scos din cutie, rîse domnul. Iar mîna cred că merge spre 


bine. 

— Datorită lui Zimmermann, zîmbi Cae. Neamţul acesta e un mare 
felcer. Pînă şi ochiul prietenului Costache s-a curăţat cu totul. Acum e 
rîndul măriei-tale. 

— Acum? Abia acum? Ia uite ce nepot iubitor! Te pomeneşti că nu ai 
dormit toată noaptea de grija mea, continuă vodă să rîdă. 

— Chiar aşa, doamne, răspunse tînărul mai aspru decît ar fi dorit. De 
două ori am venit cu Zimmermann în toiul nopţii, dar unchiul nostru avea 
treburi. Din zori aşteptăm la uşa cortului. Doar printr-o minune nu m-am 
încăie rat cu prietenul Băicoianu, care mîrîia ca un dulău. 

— Ei, dacă aşa stau lucrurile, grăi vodă şăgalnic, va trebui să mă supun 
lui Zimmermann. Ce-i cu Chirilă? 

— Mai bine decît ne-am aşteptat, însă mai rău decît speram. 

— Scapă? 

— Greu de ştiut, doamne. L-am adăpostit într-o casă din Sibiu. Felcerul 
a lucrat lîngă el cîteva ceasuri. 

Zimmermann îşi făcu apariţia în cort. Era un bărbat înalt, uşor adus de 
spate, slab ca o coajă de copac, iar nasul ca un plisc de uliu parcă întărea 
subţirimea corpului. îl salută pe vodă ploconindu-se adînc, apoi se apropie 
cu îndrăzneală. Pipăi cu îndemînare tăietura de pe faţa domnului, fără să 
scoată o vorbă. 

— O mică zgaibă, grăi Mihai. 

— Aşa e, doamne! răspunse felcerul. Răutăţile mari vin de obicei de la 
lucrurile mici neluate în seamă. 

— Frumos răspuns, domnule Zimmermann! Asta se potriveşte nu numai 
la răni. Dacă tai binele pe jumătate, el nu mai creşte ci pică spre ofilire. De 
tai răul numai pe jumătate, acesta se ridică din nou cu puteri înzecite. Ce 
veşti îmi poţi da despre Chirilă? 

— Vlad se află în cumpănă cu viaţa, măria-ta. 

— Vlad? Care Vlad? 

— Fiul lui Alexandru-vodă, măria-ta. înaintaşul vostru în scaunul Ţării 
Româneşti. 

— Te întrebasem despre Chirilă. 

— Iar eu v-am răspuns. Domnul Chirilă, sau Vlad, e fiul lui 
vodă. 

— Ce tot vorbeşti aicea, domnule Zimmermann? se încruntă Mihai. Pe fii 
lui Alexandru i-am cunoscut. Ei s-au sfîrşit din viaţă sub iataganele 
turcilor. 

— Nu toţi, grăi felcerul cu îndrăzneală. Vlad e copil din flori. Eu am 
îngrijit naşterea lui la Viena, acum trei zeci şi doi de ani. Dacă viaţa acestui 
tînăr nu s-ar afla în mare cumpănă, nu v-aş vorbi astfel despre el. 

— Ştiai asemenea lucruri? se întoarse vodă către Cae. 

— Ştiam, doamne. Cam puţine, ce-i drept, dar ştiam. 

— Şi de ce nu ne-ai spus? 

— Nu era dorinţa prietenului Chirilă. 

— înţeleg. Vlad avea drepturi la scaunul Ţării Româneşti ca şi noi. 

— Dar el a vrut să fie doar un simplu Chirilă, măria-ta, fiindcă în 
scaunul ţării se aşezase cel mai vrednic om al neamului nostru. 

— îngrijeşte-1, domnule Zimmermann! porunci vodă cu glas ce nu părea 
al său. De va scăpa cu viaţă, te voi răsplăti regeşte. 

— Am mai mult decît trebuie unui bătrîn, zîmbi ofî lit felcerul. Chirilă a 
stat în casa mea ani mulţi ca un fiu bun. De el mă leagă atîtea încît orice 
răsplată ar păli în faţa dragostei mele. 

— Nu înţeleg, se miră vodă. 

— Nici nu aveţi cum, fără mărturisirea mea. Pe mama lui, doamna 
Florica, am găsit-o la Viena într-o sărăcie cumplită. Fusesem chemat să dau 
ajutor la o naştere grea. Clienta mea nu avea putinţă de plată. Am adus-o la 
mine. Eram felcer cunoscut şi bogat. Acolo s-a născut Chirilă. Doamna 
Florica a murit după cîţiva ani. Era o femeie frumoasă şi plină de gingăşie. 
Tînărul Chirilă a rămas în casa mea. Cînd a crescut, l-am trimis la cele mai 
bune şcoli ale Apusului. Puţini tineri din Viena s-ar fi putut măsura cu el în 
cunoaştere şi mult mai puţini în dibăcia armelor. în toată Viena nu se afla 
spadasin care să-i stea în faţă. 

— Spadasin?! îl întrerupse vodă uimit. Niciodată nu ne-a vorbit despre 
asemenea haruri. Niciodată nu l-am văzut mînuind o sabie. 

— Firesc, măria-ta! Chirilă avea mare aplecare către poezie. Ştia să recite 
frumos, cald, sau punea pe hîrtie cuvinte minunate. La douăzeci şi ceva de 
ani s-a îndrăgostit. Era o tînără de neam mare a cărei frumuseţe atrăgea 
mulţi cavaleri. Fata îi arătase chiar de la început oarecare interes. Chirilă 
s-a bătut pentru ea. Sabia lui nu l-a iertat pe unul dintre acei cavaleri. Dar 
foarte curînd, frumoasa fată şi-a făcut nume prost, căzînd spre păcatul 
desfrînării. Dezgustat, Chirilă a lepădat sabia pentru totdeauna. Apoi, l-a 
prins dorul de ţară. După plecarea lui, mi-am părăsit casa. Am venit aici. L- 
am urmat fără şovăială. Simţeam nevoia să fiu aproape de el. 

Tăcură. Peste cîmpie pornise un vînt aspru, ce îndoia copaţ 
corturile se aplecau neputincioase în faţa lui. Deasupra muj 

albicioşi prevesteau zăpadă. Stoluri de păsări atrase de mirosul sîngelui 
scormoneau cîmpia cu priviri agere, dar nu se lăsau în jos. Hrana 
vremelnică dispăruse în toiul nopţii. 

— Doamne! grăi Băicoianu. Aşteaptă în faţa cortului un străin. Un 
neamţ între două vîrste, care încearcă din zori să vină dinaintea măriei-tale. 
După straie, pare depărtat de aceste meleaguri, chiar dacă înfăţişarea lui 
nu se dovedeşte prea îngrijită. 

— Pofteşte-1! porunci vodă. 

Un bărbat de statură mijlocie, cu faţa rasă proaspăt, se ploconi înaintea 
domnului Ţării Româneşti şi al Transilvaniei. 

— Măria-ta! vorbi străinul într-o nemţească aleasă. Graiul valahilor nu-1 

î 

cunosc decît slab. El se aseamănă bine cu latina atît de dragă nouă şi se 
dovedeşte la fel de dulce şi curgător. Poate că ne-ar trebui un tălmaci. 

— Te ascult, domnule! îl încurajă vodă într-o nem ţească fără cusur. 

Faţa inteligentă a musafirului străluci de mulţumire şi surpriză. 

— Ah, măria-ta! spuse cu neprefăcută sinceritate. E o mare bucurie 
pentru mine observînd că ştiţi limba neamului meu. Sînt neamţ din 
Bavaria. Numele meu este Karl Winter. Un prieten învăţat din Ţările-de-jos, 
care a vizitat aceste locuri, mi-a trezit interesul pentru poporul valah. Am 
venit aici pe cheltuială proprie. Eram plin de nerăbdare să-i cunosc pe 
valahi şi dornic să merg la Tomis, acolo unde Ovidiu, marele părinte al 
poeziei europene şi strămoşul vostru, a trăit şi s-a săvîrşit din viaţă. Am 
umblat pe Jiu şi pe Olt, dar numai părţile de sus, către munţi. Am fost în 
Moldova pînă la marginea Pocuţiei dinspre poloni. Am cutreierat satele 
Transilvaniei. Obiceiurile valahilor, dansurile vechi, atît de grăitoare, firea 
lor deschisă, inteligenţa şi chibzuiala lor m-au încîntat. în dansuri, am 
descoperit întreaga vitalitate a acestui neam şi am priceput că numai cu 
asemenea calităţi valahii au trecut peste greul năvălirilor şi au trăit ca 
neam latin aici la porţile răsăritului. Un neam slab, lipsit de astfel de 
vitalitate, s-ar fi pierdut de mult. I-am povestit aceste lucruri tînărului prinţ 
Andrei Bâthory, care ne-a primit frumos. Auzind însă despre gîndurile 
noastre de a căuta mormîntul lui Ovidiu şi marea preţuire ce avem pentru 
neamul valahilor, ne-a luat cu puterea tot ce aşternusem pe hîrtie şi ne-a 
alungat. Lipsit de mijloace, vin dinaintea voastră cu rugămintea de a ne 
înlesni drumul spre Tomis. 

— Eşti poet? se interesă Mihai-vodă. 

— Nu, măria-ta. Eu cercetez neamurile şi scriu despre obiceiurile lor. 
Peste cîtiva ani vor veni aici oameni mai învăţaţi decît mine. Oameni care au 

— Să-i dai domnului Winter trăsura noastră şi zece călăreţi însoţitori! Iar 
vistiernicul Bărcan să-i aducă degrabă o sută de galbeni! 

— îndată, măria-ta, dar a sosit Kornis care s-a predat lui Niţă şi vrea să 
se arunce la picioarele voastre. Au mai venit şi alţi nobili cu daruri şi cu 
gînduri de a pregăti intrarea noului principe în Alba-Iulia. 

— Să aştepte! Domnul Winter ne spune lucruri mai mari decît ar putea 
ei. Caută-ne la întoarcere, domnule Winter! Călăreţii mei te vor feri de 
primejdii. îţi dăm scrisoare de liberă trecere oriunde doreşti. Scule pentru 
scris îţi va aduce vistiernicul nostru. Cunoşti poeziile lui Ovidiu? 

— Le cunosc, măria-ta. 

Vodă zîmbi. 

— Păcat că timpul nu ne îngăduie a sta mai mult împreună! Drum bun, 
domnule Winter! 


* 


Acolo unde Tîrnava Mare face ultimul cot larg înainte de împreunarea ei 
cu Mureşul, unde marile dealuri Hoanca şi Căpud o privesc răbdătoare cum 
îşi învolburară apele cînd vine turbată la vreme de primăvară, sau potolită 
în toiul verii, se ridică frumosul castel din Obreja. Pe zidurile lui stăruiau 
cîndva străji mîndre cu ochi ageri, şi mîna grea, cu torţe mari la vreme de 
noapte. în ziua cînd la Şelimbăr se hotăra soarta principatului Transil 
vaniei, Stela Cristu, frumoasa stăpînă din Obreja, şedea de taină pe terasa 
castelului cu tînăra contesă Alberta Teke şi masiva baroană Maria-Florenţa 
de Szentivâni. înserase. Din parcul imens venea un iz potolit de frunză 
căzută. Cele trei prietene discutau între ele cu gîndurile aiurea, în vreme ce 
inimile lor se dovedeau pline de griji. Stela se gîndea la Cae şi la fratele ei. 
Alberta la Chirilă, iar baroana, mai guralivă, nu uita să pomenească des 
numele lui Costache Caravană. Aerul rece care urca dinspre Tîrnava 
asemenea unui junghi, le alungă de pe terasă în sufragerie. Acolo era cald. 
în căminul uriaş, bucăţi de lemne mari cît un stat de om ardeau vesele, iar 
flăcările gălbui-roşcate porneau în joacă a se oglindi pe tencuielile pereţilor 
înalţi. Puţinele luminări nu acopereau cu destulă lumină colţurile încăperii, 
dar ajutorul flăcărilor aducea întărire. Grăsunul majordom ce nu-şi urmase 
stăpînul în luptă, avînd poruncă de pază a castelului, se învîrtea pe 
picioarele lui scurte, dornic să îndestuleze cu bunătăţi o seară plăcută. Spre 
dezolarea lui, cele trei prietene nu se atinseseră de tacîmurile multe. Doar 
doamna Maria-Florenţa îl răsplătise într-o oarecare măsură, încercînd 
minunatele vinuri de Tîrnave. 

Aproape de miezul nopţii prietenele nu se hotărîră să 
sufrageria. Aflaseră printr-un curier că lupta de pe cîmpia 
începuse în zori. Dar de la prînz încoace nici o veste nu 

Obreja. Măruntele nimicuri ce şi le povesteau, pauzele dintre vorbe, 
răspunsurile în doi peri arătau neliniştea lor. în vreme ce tinerele doamne 
şedeau de taină, un călăreţ minat parcă de toate urgiile iadului îşi zorea 
calul pe dealurile dintre Sibiu şi Obreja. Goana atît de nefirească la vreme 
de noapte, fără lună, aducea a sminteală pe un astfel de drum greu, cu 
văgăuni primejdioase, ori cu trunchiuri de copaci care barau calea ici-colo. 
Cînd se împlini jumătate din noapte, străjile castelului auziră tropot de cal 
şi se grăbiră să desfacă porţile mari fără a-1 mai cerceta pe călăreţ. Obreja 
aştepta veşti de la Şelimbăr. Dalele de marmură din prima curte cîntară 
aspru sub copitele armăsarului. Apoi se deschise uşa sufrageriei, iar în prag 
apăru Ducu cel Iute. Hainele lui zdrenţuite şi faţa zgîriată arătau goana 
prin păduri. Stela, Alberta şi Maria-Florenţa se ridicară. Pe chipurile palide 
şi în ochii lor Ducu citi întrebările chinuitoare. 

— Victorie, grăi tînărul, dar numai faţa Stelei luci a bucurie. 

— Cae ? murmură ea abia auzit. 

— Nu. 

— Fratele nostru ? 


— Nu. 


— Costache ? se agită Maria-FIorenţa, 

Ducu făcu un gest negativ. Alberta, nu mai întrebă. Din buzele ei ca 
ceara dispăruse tot sîngele, însă nu tresări. Doar mîinile care mîngîiau în 
neştire un boboc de trandafir galben, atît de rar toamna, se desfăcură fără 
vlagă. Frumosul boboc pică la picioarele ei chiar dacă mîngîierea mai 
stăruia în degetele înfiorate. 

— Aţi fi în stare să faceţi o călătorie acum la vreme de noapte ? o întrebă 
tînărul. 

— Aş fi, domnule, răspunse ea cu un calm nefiresc. 

— Nu cu trăsura, ci călare. 

— E atît de grabnic? 

— Foarte grabnic. 

— Atunci, înseamnă că nu a... 

— Nu! Nu a murit, doamnă. El a cerut să vă vadă. 

— Scapă? îndrăzni ea în şoaptă. 

— Dumnezeu ştie. Sau, poate şi Zimmermann. 

Un sfert de ceas mai tîrziu, doi călăreţi îşi zoreau caii pe potecile care 
duceau peste dealuri, prin păduri, prin văi, către frumoasa cetate a 
Sibiului. Se pornise o ploaie subţire, ca prin sită. Copacii şedeau trişti, 
parcă închişi în ei. 




* 

Seara de 1 noiembrie a anului 1599 se arăta frumoasă. D 

fusese însorită, calmă, zîmbitoare pentru Mihai-vodă, prinţ al Transilvaniei 
şi a Ţării Româneşti. Intrarea lui în Alba-Iulia, salutată cu urale şi cu salve 
de tun, se încheiase înaintea prînzului. Armata Bucegilor îmbrăcată în roşu 
defilase pe străzile curate, arătîndu-şi măiestria rîndurilor drepte, spre 
desfătarea prinţului. La puţină vreme după prînz, nobilimea iertată de noul 
stăpîn veni la palat cu daruri şi noi jurăminte de credinţă ce întărea 
supunerea făcută cu cîteva ceasuri înainte la marea catedrală a cetăţii. 

Cînd primele umbre ale înserării căzură peste Alba-Iulia, trăsuri 
minunate, purtate de cai focoşi, începură să tragă la marele peron al 
palatului. Erau invitaţii la balul cerut după datină. Mihai îi privea gînditor 
de la înălţimea unei ferestre. Clucerul Băicoianu se aţinea pe lingă el 
înarmat ca la vreme de luptă. 

— Nu prea arăţi pregătit pentru bal, zîmbi vodă. 

— Aşa e, doamne! tresări Ieremia. Totdeauna am purtat un pistol la brîu. 
Acuma am trei. 

— Ti-e teamă de nobili? 

— Nu de ei, ci de o trădare a lor. Acum cîteva zile, aceşti nobili ne 
priveau cu dispreţ de sub zidurile Sibiului. Azi, cuvintele lor de supunere 
erau prea mieroase. Prea aduceau a miorlăituri. Aş fi mai mulţumit să ne 
înfrunte cu vorba, sau cu încruntarea ochilor. Dacă n-ar lipsi Cae, Ducu, 
Costache şi ceilalţi prieteni, mi-ar fi mai uşor. Cu ei alături nu aş tremura 
pentru viaţa domnului meu. 

— Dar sîntem stăpîni aici, rîse vodă. 

Apoi se opri. Tocmai intra în curte o trăsură purtată la pas molcom de 
şase cai. Trăsura nu opri la peron, ci ocoli jumătate din faţada palatului şi 
trase la o intrare mai mică. 

— Haide, clucerule! zise domnul grăbit. L-au adus pe Chirilă. 

Ieşiră amîndoi în coridoarele întunecoase şi lungi. Străjile roşii desfăcură 
armele în lături, iar noul prinţ al Transilvaniei trecu iute spre dormitorul 
său frumos pregătit de slujitorii mulţi. Cae Indru îşi purta prietenul pe 
braţe. Zimmermann, deşirat ca o paparudă, îl bombănea la fiecare pas, dar 
braţele grijulii îl aşezară pe rănit între perne. Alberta Teke îi înveli 
picioarele. Sosirea lui vodă îi descumpăni o clipă. Cae se aplecă adine. Faţa 
lui limpede radia de fericire. Costache pornise a-şi freca palmele, semn că-1 
apucase limbariţa din zilele bune. Părintele Grasa îşi ţuguiase buzele mari, 
dovadă că se afla în frumoasă dispoziţie. Ducu cel Iute zîmbea. Aşezat între 
perne, Chirilă Zece Cuţite dormea cu respiraţie bună. Vodă îl privi înde 
lung, iar în ochii lui, obosiţi de istovitoarele zile şi nopţi încordate, apăru un 
licăr de bucurie. 

— Măria-ta! se înclină Caravană. Cred că domnul Zimmeri 
felcer, ci făcător de minuni. 

— în cazul lui Chirilă aveam nevoie de o minune, aprobă vodă. Care e 
situaţia, domnule Zimmermann? se întoarse apoi către felcer. 

— Bună, măria-ta. într-o lună îl pun pe picioare. Acum însă va trebui să 
doarmă. 

Aluzia felcerului era destul de grăitoare, astfel că tinerii prieteni părăsiră 
încăperea urmîndu-1 pe vodă. Alberta călcă în vîrfurile picioarelor şi închise 
uşa după ei. Zimmermann stinse luminările multe. 

* 


Mihai-vodă intră în sala cea mare a balului însoţit de căpitani şi curteni. 
Din gătelile lor lipseau armele. Invitaţii se desfăcură pe lături în foşnet 
plăcut de mătăsuri şi straie încărcate de bijuterii, lăsînd culoar mare de 
trecere. Rafinaţii nobili ai Transilvaniei, cu ochii sprinteni şi pricepere în 
cîntărirea gesturilor, înţeleseră gîndurile paşnice ale noului prinţ. Lipsa 
armelor era un semn grăitor. Cînd Mihai se aşeză în scaunul princiar, 
Naprâgy îi ieşi în faţă. 

— Doamne! zise cu glas puternic ce răzbi pînă la capătul sălii. Nobilii au 
răspuns invitaţiei voastre la balul din seara aceasta şi se apleacă încă o 
dată plini de umilinţă. 

Lui vodă nu-i plăcură cuvintele episcopului. 

— îti mulţumesc, sfintia-ta! zise fără a-şi arăta nemul tumi rea. Dar nu 
de umilinţă avem nevoie, ci de înţelegere. De vor înţelege nobilii că unirea 
celor două ţări ne aduce putere, nici un duşman nu va mai călca pe aceste 
meleaguri. 

— Doamne! veni mai aproape contele Teke Francisc. Unele privilegii mai 
vechi ne dau dreptul să ne aşezăm cînd se aşează principele. Oare, noua 
domnie va respecta aceste privilegii? 

— înseamnă că aţi meritat asemenea cinste, domnule conte, îşi reţinu 
vodă un zîmbet. Noi vom întări aceste privilegii. 

— Măria-ta! se apropie Kornis. Am fost general al oştilor Transilvaniei. 
Azi cînd nimeni nu mai are nevoie de mine, cînd îndemînarea noastră 
strategică nu mai foloseşte nimănui, pun la picioarele voastre spada mea 
încercată în lupte. 

— O primim, domnule Kornis, grăi vodă molcom, reţinîndu-şi rîsul 
năprasnic ce nu-i da pace de cîteva clipe. 

Auzind asemenea vorbe, Kornis păli. Mizase pe mări nimia prinţului. 
Nu se bucura de harurile unei inteligenţe scăpărătoare, dar ştia că la 
început de domnii, dregătoriile se împart totdeauna mai uşor. Apoi îl 
treziră cuvintele lui Mihai. 

— O primim şi v-o înapoiem cu învestitură, domnule genere 
doriţi a ne fi bun sfetnic, marele cîştig ar fi de partea noastră. 

Kornis uită să mulţumească. Rămase locului prostit, cu gura căscată 
a mirare. Chiar pentru lăcomia lui aplecată spre fală, ultimul dumicat 
era prea mare pentru a mesteca iute. Dar îl scoase din încurcătură Ion 
Cristu, cunoscut acolo sub numele de Hans Beckembauer, conte şi 
castelan de Obreja. 

— Doamne! grăi acesta într-o nemţească fără cusur, ştiind că Mihai-vodă 
o înţelege. O mie de saşi au luptat sub conducerea voastră pe cîmpia de la 
Şelimbăr. 

— Ne amintim cu plăcere. 

— în speranţa că nu-i veţi uita, saşii vă trimit în dar o trăsură lucrată de 
ei. 


— Le mulţumesc, domnule conte, zîmbi vodă. Am auzit că aveţi un castel 
frumos în Obreja. De vom fi invitaţi, se va găsi timp să-l vedem. 

— Ar fi o mare cinste pentru noi, se înclină tînărul. 

— Măria-ta! grăi un bărbat cu părul cărunt. Sînt căpitanul Melchior 
Bogaţi. Am avut cinstea să lupt împotriva voastră la Şelimbăr. 

Vodă îl privi cu plăcere, apoi zise: 

— Ne cunoaştem, domnule Bogaţi. V-am văzut pe cîmpul de luptă. 
Sînteţi un mare strateg, iar fiul vostru Ioan, cavaler desăvîrşit. Sîntem 
fericiţi să-i dăruim cinci sute de iugăre cu pomi şi o casă mîndră în ţinutul 
Făgăraşului. Mîine va primi împuternicirile cuvenite. 

Bogaţi se retrase mirat. Nu ştia nimic despre ceea ce făcuse fiul său în 
lupta de la Şelimbăr. 

Prezentarea nobililor dură peste măsură de mult, spre dezamăgirea 
tinerilor, care abia aşteptau începerea dan surilor. Apoi veni şi clipa aceea. 
Jupînul Cristache Mutu, ce-şi părăsise hanul dintr-o toană, fiindcă nimeni 
nu-1 poftise în Transilvania, ajunsese totuşi, prin protecţia lui Costache, să 
se ocupe de prepararea gustărilor şi alegerea vinurilor de soi. 

Cînd se porni balul, Cae Indru păşi hotărît către un capăt al sălii, unde 
Stela Beckembauer şi contesa de Szatmâri discutau împreună. Acum nimic 
nu-i mai oprea să se avînte în primul lor dans, amînat de atîţia ani. Tîrziu 
după miezul nopţii, tinerii invitaţi uitaseră de atracţia vinului sau a 
gustărilor îmbietoare. Doar pe margini, vîrstnicii păcătuiau creştineşte, 
închinînd paharele multe. în vreme ce petrecerea îşi urma drumul ei, 
Cristache Mutu, părintele Grasa, fălcosul şi Sile Adormitu părăsiră curtea 
palatului, trăgîndu-se grabnic spre vestitul han Pivniţa Şardului. Costache 
Caravană privi după ei melancolic. Baroana Maria-Florenţa îl înhăţase chiar 
lîngă uşă, dornică a-i spune că rămăsese văduvă de aproape trei luni. Că 
nimic nu mai şedea în calea fericirii lor. Dar lui Costache îi 
însurătoare, cum îi ardea Zambilicăi să şadă atîrnat cu picioare 
Fiind prilej de mare sărbătoare, hanul strălucea în lumină, iaf 

dovedeau puţine, chiar dacă noaptea picase dincolo de miezul ei. Jupînul 
Ieremia Cipcigan, zis Muntele, zis Goliat, era un bărbat mărunt, stafidit, 
uşor adus de spate ca o coajă de nucă. 

— Nu mai avem nici-o masă liberă, se tîngui el în faţa oaspeţilor. 

— Găsim noi, îi zise Cristache Mutu, privind în jur cu aer de cunoscător. 

— Greu, domnule. în noaptea asta nimeni nu e dispus a părăsi hanul. 

— în bucătărie se mai găteşte? 

— Nu, domnule. Am isprăvit bucatele şi servim numai gustări. 

— Atunci, scoate o masă din bucătărie! 

— Aşa e, domnule! se lumină Goliat. Nu-mi trecuse prin minte. 

— Ce vinuri ai? 

— Un roşu de Şard, care îţi retează picioarele după a treia cană. Care te 
lasă năuc la a patra şi... 

— Nu! Nu, jupîne! grăi mînios Cristache Mutu. Vor beşti despre el ca 
despre un duşman. Rubiniul de Şard e dulce-amărui ca adierea vîntului de 
primăvară. La a doua cană e încins ca pămîntul arat proaspăt, din care ies 
aburii calzi. La a treia cană e blînd ca holda coaptă. La a patra, neruşinat 
ca viile pîrguite, care-şi arată sînii de sub frunze. La a cincea, aspru ca 
zilele sfîrşitului de noiembrie. La a şasea, adînc şi tainic, aşa cum e 
pămîntul sub omătul mare. La a şaptea, sînt puţini băutori care îl mai pot 
ase măna cu ceva. 

— Vai, domnule! se miră Goliat. Sînteţi poet? 

— Mai rău, prietene. Sînt hangiu. 

— Dar nu vă cunosc. 

— Nici nu-i de mirare. Sînt proprietarul Hanului Privighetoarea de Aur. 

— Din Bucureşti? 

— Din Bucureşti, dragul meu. 

— Am auzit despre hanul vostru. Nu! Nu vă aşezaţi aici! Mergem sus în 
casă. Se spune că hanul vostru nu prea are rivali. Aici e mai greu. Sînt 
hanuri multe într-un oraş mic. Acum o ducem mai mult decît bine, dar 
mulţi ani am tras miţa de coadă şi eu şi vecinul de peste drum, proprietarul 
hanului Pîlnia Luminoasă. 

— Şi cum de aţi răzbit pînă la urmă? 

— Datorită nevestelor, domnule. Femeile totdeauna au avut căpăţînile 
mai şirete decît noi. Vreo zece ani am dus-o numai în sărăcie. Rar ne pica 
un client. E drept că nici hanurile noastre nu arătau ca acum. Erau nişte 
dărăpănături. Eu şi prietenul Tănase, vecinul de peste drum, ne-am hotărît 
într-o zi să tragem obloanele, cu gîndurile spre alte meserii. Muream de 
foame, ce mai! Nevestele şedeau în spatele nostru şi ascultau, 
hanuri bătea vîntul. Cum discutam noi aşa, numai ce o aud 
mea: 

„Ho! Isprăviţi cu nerozeniile! Cine nu reuşeşte într-o meserie se 
dovedeşte nătîng. Nu-i destul să lucrezi bine. îţi mai trebuie şi minte. Pînă 
acum v-am lăsat pe voi să conduceţi treburile. De azi încolo, hotărîm noi. 
Mîine ieşiţi amîndoi în mijlocul drumului şi vă încăieraţi.” 

„Cum o să ne încăierăm? s-a mirat Tănase. Doar sîntem prieteni.” 

„Şi prietenii se bat între ei”, au sărit ele. 

„Dar n-avem pricină.” 

„Găsiţi voi.” 

Ne-au dăscălit o noapte întreagă. Mie îmi era cam teamă. După cum 
vedeţi, nu sînt prea dăruit la trup. Dacă prietenul Tănase îmi scăpa din 
greşeală o scatoalcă mai mare, chiar Zimmermann, felcerul principelui, 
putea să vină aici cu o luminare aprinsă, fiindcă leacurile nu mai ajutau. 
Tănase e de trei ori cît mine, dacă nu de patru. A doua zi cînd începu 
oarecare forfotă pe străzi, ies cu Tănase la mijlocul drumului şi pornim să 
ne înjurăm creştineşte. La înjurături totdeauna eu am fost mai tare ca 
Tănase. Ăştia mărunţei şi sfrijiţi la trup sînt daţi dracului în chestii d-astea. 
Parcă sar scîntei din ei cînd încep să înjure. Voinicii se arată mălăieţi. N-au 
vlaga sfrijiţilor. Ăştia pricăjiţi ca mine, cînd se înfurie şi le porneşte morişca, 
parcă sînt numai gură din tălpi pînă-n creştet. în vreme ce ne înjuram noi 
ceva mai cu foc, numai văd că se opreşte un trecător şi o întreabă pe 
nevastă-mea: 

— „Ce fac ăia de colo?” 

Zice nevastă-mea: 

„Nu vezi? Vor să se încaiere.” 

„Zău? Uite că n-am mai văzut o păruială între un plop şi o tufă. Pune o 
masă colea în uşa hanului şi adu-mi nişte vin!” 

„Doriţi şi o gustare?” 

„Da, n-ar strica. Dacă începe încăierarea nici că se poate o distracţie mai 
plăcută. Totuşi mi-e teamă că nu se bat.” 

„Se bat, domnule, n-aveţi nici o grijă, îl asigură nevas tă-mea. însă alta e 
teama noastră. Cel mărunţel are pumnul prea greu. Să nu se întîmple o 
nenorocire.” 

Auzind asemenea minune, drumeţul behăi, mirat ca oaia în gura lupului: 

„Crezi una ca asta?” 

„Cum te văd şi mă vezi. Slăbănogul nu e la primul omor.” 

Cînd l-am observat că se aşază temeinic la masă, am sărit de vreo doi 
coţi în sus şi i-am ars o palmă vecinului. Apoi mă feresc de pumnul cît o 
ghioagă şi văd patru nătărăi care se opriseră destul de aproape. Clientul de 
la masa din uşă dornic să petreacă dimpreună cu alţii începe să-i 
mai mare dragul. 

„Hei, fîrtaţilor, ia daţi-vă mai aproape! îl vedeţi pe slăbănogul 

ştiţi că 


„îl vedem, zice unul. Cam greu, dar îl vedem.” 

„Rîdeţi voi, răspunse clientul din vîrful buzelor, dar nu 
slăbănogul are un pumn cu care a omorît o vacă dintr-o lovitură.” 

„Ăla? se miră ei.” 

„Ăla, domnilor.” 

„Hangiţo! strigă unul dintre ei, făcîndu-le semn ortacilor să se aşeze. Ia 
mai adu nişte căni şi ceva băutură!” 

Norocul meu că Tănase m-a călcat pe picior din greşeală şi mi-a rupt 
două degete, altfel rămîneam năuc de bucurie şi nu luam seama la palma 
lui care pica peste mine ca un acoperiş de casă. Feresc într-o parte şi-i ard 
una lui Tănase la ţurloaie. Vecinul dă tare cu palma şi mă ajunge doar cu 
un vîrf de deget. Mă duc de-a berbeleacul vreo patru stînjeni şi-mi pierd 
vederile. Aud paşii nărodului de Tănase care o luase pe adevăratelea, dar 
norocul meu că păşea spre mine domol ca ursoaica nefătată. îmi revin şi 
mai văd o seamă de clienţi la uşa vecinului. De bucurie, apuc o piatră din 
caldarîm, nu mai mare ca un iepure de şase săptămîni, mă aplec iute şi dau 
cu ea ca un ciocan peste bombeul prietenului. Tănase rage o dată ca un 
măgar jupuit de viu, dă să mă prindă, însă, mălăieţ cum e, se împiedică şi 
pică peste mine, cum se prăvale un perete peste un bostan. După cinci zile 
cînd am început să recunosc oamenii din jur şi chiar glasul nevestei, am 
aflat că hanurile noastre făcuseră vînzare bună, dar ea scăzuse în zilele 
următoare. Cîţiva clienţi, care văzuseră bătaia, au venit ce-i drept, să mă 
întrebe dacă am gînduri de răzbu nare. Cum se zvonise însă că sînt pe 
moarte şi cam sleit de vederi, interesul lor a scăzut cu totul. După ce m-am 
întremat, am stat iară la planuri cu vecinii. Tănase, care prinsese chef de 
bătaie, mi-a făcut propunerea să ieşim iar în mijlocul drumului. Am primit, 
dar cu condiţia ca el să vină cu mîinile goale, iar eu cu patru tunuri pe care 
le-aş putea lua de pe zidurile cetăţii. Pînă la urmă, nevestele au recunoscut 
că la o nouă păruială cu Tănase, dacă nu aveam norocul să rămîn olog, 
cheltuielile de înmormîntare s-ar fi dovedit prea mari. Stăm noi vreo 
săptămînă, două, dar muşteriii treceau pe lîngă hanurile noastre ca măgarii 
prin strunga lipsită de iarbă. în mijlocul oraşului erau vreo patru hanuri 
vechi, cu vaduri bune, ştiute de călători şi localnici. Mă socot eu în fel şi 
chip cum ar fi mai bine să-i jumulim de muşterii pe hangiii din oraş, dar 
nu-mi vine nimic în minte. Dacă mă bat iar cu Tănase şi nu apucă să mă 
omoare, aş putea repara casa gata să pice peste noi chiar la vreme de 
toamnă. Plec în oraş şi dau de urma primului muşteriu. Era dulgher. Mă 
duc întins la el şi-i zic: 

„Domnule, a venit ceasul răzbunării. A venit clipa să nu mai las 
piatră din hanul vecinului. Să fărîm totul în jurul meu cale de o 

Omul avea o bardă în mînă. Lasă el barda la o parte, se uită li 

şi zice: 

„De!” 

„A venit vremea să-i ronţăi oasele între dinţii mei ca stîncile.” 

„Hm!” 

„A venit vremea să-l învîrtesc în palme ca piatra în praştie şi să-l arunc 
pînă la apele Ampoiului, care vor ieşi dintre maluri.” 

Omul era cam nătîng, dar lipsit de milă. Zice: 

„Ai ceva fierbinţeli?” 

„Nu.” 

„Nici nu-ţi joacă dinaintea ochilor nişte luminiţe roşii?” 

„Nici.” 

„Atunci, ori eşti dăruit cu ceva puteri necurate, ori ţi s-a făcut de lumea 
ailaltă.” 

Zic: 

„A venit vremea să-i bag o mină pe gît şi să-l întorc pe dos, ca pe o pungă 
goală. Dacă nu crezi, te poftesc mîine pe la zece în faţa hanului nostru.” 

După acele vorbe îl las năuc, mă întorc acasă, îi fac propunerea lui 
Tănase în vederea păruielii, apoi mă apuc de treburi. A doua zi dimineaţă, 
cam pe la şapte, văd o mare de oameni îndreptîndu-se către hanurile 
noastre, iar în fruntea gloatei, pe dulgher. Intră ei în cele două hanuri, scot 
mesele şi scaunele afară, sau se aşază direct pe piatră şi comandă vin 
dimpreună cu gustări. 

„Ăsta e voinicul?” întrebă unii, privind către mine cu ochii mijiţi. 

„Ăsta”, răspunse dulgherul, fălos că le ştie pe toate. 

„Şi cu uriaşul ăla de colo se bate?” 

„Cu ăla.” 

„Mare minune! Dar oricum ar fi, punem mînă de la mînă şi-l 
înmormîntăm creştineşte pe pirpiriu.” 

„Şi dacă o fi altfel?” grăi dulgherul cu tîlc adînc. 

începură pariurile. 

Aproape de ceasul hotărît, ies în mijlocul drumului şi mai controlez o 
dată terenul. Apoi îi fac semn lui Tănase să se apropie. Cînd ajungem la 
vreo zece paşi, zbier tare de simt că mă înjunghie în plămîn: 

„Stai pe loc, slăbănogule!” 

Tănase rămîne acolo pironit, uitîndu-se la mine lung şi mirat. Mă întorc 
spre han fără grabă şi-mi plimb privirile peste marea de oameni. Se făcuse 
linişte adîncă. Zic: 

„Domnilor, prima întîlnire dintre mine şi amărîtul ăsta a fost doar o 
încercare de glumă. Lupta adevărată va fî abia acum. Umpleţi-vă, 
cănile şi beţi dinaintea unuia pe jumătate fărîmat între fălcile m^ 
porţile cetăţii!” 

Auzind vorbele acelea, un vlăjgan din primele rînduri chiţcăie parcă 
apucat de cîrcei: 

„Ciupiţi-mă, domnilor! strigă el. Sau turnaţi-mi în cap o găleată cu 
pălincă aspră, înainte de a mă apuca damblaua! Pirpiriul are ceva lipsuri la 
harul gîndirii, sau poartă vătămătură de minte.” 


Zic: 


„Domnule, după ce-1 voi strivi între unghii pe acest neisprăvit la trup, 
după ce voi măcina între dinţi pietroaiele din jurul lui, după ce voi răsturna 
uliţa peste el, te vei căi de aceste vorbe.” 

„Apă! Apă, că mor! strigă vlăjganul tremurînd ca un apucat. Adică nu! 
Daţi-mi o găleată cu vin! Sau, staţi! Aducem sus un butoi. Plătesc eu chiar 
acum.” 

Mă întorc spre Tănase convins că vînzarea merge frumos şi-i şoptesc: 

„Să nu dai tare, prietene!” 

„Să nu dau tare după ce m-ai făcut de ocară?” îmi răspunse tot în 
şoaptă. 

Mă uit iar spre oameni şi strig să se audă pînă departe: 

„Domnilor, oare n-ar trebui să aducem un popă care să-l spovedească pe 
acest prăpădit sortit pieririi? Oare n-ar trebui să aducem cîteva luminări 
aprinse, înainte de a fi prea tîrziu? înainte de a mă învîrtoşa asupra lui ca o 
urgie? Oare n-ar trebui să vă trageţi cu mese cu tot mai încolo, înainte de a 
mi se porni mînia, cînd s-ar putea ca din ceva sminteală să răstorn uliţa cu 
fundul în sus?” 

Auzindu-mi schelălăitul, muşteriii celor două hanuri goliră cănile mari 
dintr-o sorbitură. Nevastă-mea făcuse vînzare cît pentru un an bun. Am 
mai privit-o o dată pe nevastă, gîndind că s-ar putea să fie ultima, apoi i-am 
zis lui Tănase: 

„Sfrijitule! Ai putea oare să-ţi aduni tot curajul şi să vii spre mine 
privindu-mă în albul ochilor?” 

„Aş putea, zice el şi vine mînios, mai sprinten decît mi-am închipuit.” 

La vreo patru paşi de mine, scosesem pietrele în timpul nopţii şi făcusem 
o gaură nu mai mare de vreo două palme. Dacă Tănase călca acolo printr-o 
minune, puteam să scap cu viaţă. 

„Te voi doborî cu privirile mele focoase”, strig eu, în vreme ce matahala 
de Tănase calcă chiar în groapă şi se întinde ca un copac retezat. Apuc 
degrabă un bolovan cît o căpăţînă de oaie şi-l altoiesc în ceafă. Apoi mă sui 
cu picioarele pe el şi răcnesc: 

„Nu e mort, domnilor. Mila s-a dovedit mai mare decît mînia mea.” 

„Nimic”, grăi Cipcigan, zis Goliat. 

„Nimic?” 

„Aşa cum ţi-am spus. Am zăcut un an pînă s-a înzdră venit piciorul. Pe 
Tănase îl doare ceafa cînd trage a ploaie. Aşa că nevestele au hotărît să se 
bată între ele, dar numai o dată pe lună. în rest, noi şi ăia de peste drum 
sîntem cei mai buni prieteni din lume, iar afacerile ne aduc venituri mai 
mari decît visasem cîndva.” 

Sile Adormitu privi cu mîndrie găleata pustiită de vin şi porni să cînte cu 
o voce care semăna cu scrîşnetul pietrelor de moară ce macină-n gol. Nodul 
lui Adam, nu mai mare decît pumnul, urca şi cobora ca un piston harnic. 
Buzele lui mari aduceau a căscat de catîr. Gazda închise degrabă 
ferestrele, apoi îl îndemnă blînd: 

— Cîntă, domnule, cu toată nădejdea! Aici nu te aude nimeni. Iar eu, 
care am trecut prin atîtea, sînt obişnuit cu suferinţele mari. 

Capitolul 15 


An dimineaţa zilei de 2 noiembrie, Mihai-vodă intră în cabinetul de 
>41 lucru urmat de Cae, Preda, Costache, Ducu, Radu Buzescu şi 
Bărcan. 

— Prieteni! grăi domnul celor două ţări româneşti. Dieta, care îşi va 
începe mîine lucrările în Cluj, va hotărî sumele necesare pentru plata oştilor 
noastre. Nobilii se arată pe faţă prietenoşi, aplecaţi spre dulce supunere, 
dar nu le cunoaştem gîndurile ascunse. Peste un ceas vor veni aici Naprâgy, 
Kornis, Vitez, şpanul de Turda, Sigismund Forgach, trimisul generalului 
imperial Basta, căpitanul Mihai Szekely şi Petru Huszâr, judele Clujului. 
Aceştia s-au ales dintre nobili pentru discuţiile ce le vom purta în Dietă. 
Mîine vom face jurămînt de credinţă împăratului Rudolf. Socot însă că va 
trebui să luăm seama a nu ne lega de mîini şi de picioare sub Imperiul 
Austriac, ale cărui drepturi nu le recunoaştem aici. Dar nici nu putem ocoli 
jurămîntul de vasali atîta vreme cît nu am adunat destulă putere. Niţă 
Praştie ne-a adus vestea că cetatea Chioarei şi-a deschis porţile cu 
supunere. Mai mult de jumătate din Banat a trecut alături de noi. Oradea 
cu comandantul ei Paul Niary nu ascultă încă de poruncile noastre. 
Maramureşul stă sub puterea imperialilor şi numai prin viclenie îl vom 
supune fără a ne strica lucrările bune cu împăratul Rudolf. Sfatul nostru de 
taină e prea mic azi pentru a discuta ocuparea Moldovei. Dar în vederea 
acestui gînd va trebui să pornim de la capăt negocierile cu turcii, cu polonii, 
cu tătarii şi cu această Casă de Austria, care se vrea stăpînă acolo unde nu 
are drepturi. Avem în faţă o iarnă întreagă pentru a ne aşeza puterile în 
Transilvania aşa cum dorim. în primăvară vom ocupa Moldova, unind 
neamul românesc pentru totdeauna. Cu nobilii va trebui să fim prevăzători 
pînă le cunoaştem gîndurile ascunse. Acum nu avem voie să facem greşeli. 

— Doamne! interveni Cae Indru. Tocmai pentru a ne feri de greşeli, sînt 
împotriva Dietei din Cluj. Ea trebuie să se ţină în Alba-Iulia. 

— Pe ce se întemeiază părerea ta? tresări Mihai-vodă. Fiindcă şi noi ne¬ 
am gîndit la acelaşi lucru. 

— Pe faptul că în partea de nord a principatului, pute rea noastră se 
sprijină doar pe trei mii de oşteni. Sînt puţini în caz de răzmeriţă din 
partea nobililor. Dacă ei ţes un complot, nici că se poate un loc mai nimerit 
decît Clujul. Paul Niary ar putea folosi o parte din garnizoana 
Generalul Basta, ce nu ne-a arătat prietenie pînă acum, nu-i pi 
de oştile sale. Iar în nord, avem ştire că unele pilcuri din oastea 

s-ar ascunde prin păduri. 

— Da, da! aprobă vodă. Aceleaşi gînduri le-am purtat şi noi, dar am 
aşteptat părerea voastră. Acum e limpede Băicoiene! porunci el. Să vină 
căpitanul Jager! 

Vechiul căpitan al palatului, care slujise sub trei principi mai puţin de 
cinci ani, se obişnuise cu gîndul că nici-o strălucire nu e veşnică. în mintea 
lui de oştean harnic, alte întrebări nu-şi făcuseră loc, socotind că totdeauna 
va fi în palat cineva să-i dea porunci şi să-i plătească osteneala. 

— Domnule Jager! grăi vodă. Te-am păstrat lingă noi socotindu-ţi 
virtuţile de bun oştean. Ne-ai fost recomandat cu căldură. Domnii Cae, 
Costache şi Ducu au mijlocit pentru domnia-ta. 

Jager făcu ochii mari a mirare, dar nu scoase o vorbă. 

— Ai destule solii în curte? 

— Am, măria-ta. 

— Atunci, trimite degrabă înştiinţarea pe la nobilii ce vor lua parte la 
lucrările Dietei, care nu se va mai ţine în Cluj, ci în Alba-Iulia! Lista 
nobililor o găseşti la cancela ria palatului. 

Jager se înclină adînc şi părăsi încăperea. în locul lui veni Băicoianu şi-l 
anunţă pe vodă că a sosit delegaţia nobililor. 

— Să intre! porunci Mihai. 

Şi spre mirarea lui, în fruntea nobililor păşi Malaspina. 

— Măria-ta! spuse nunţiul papal cu un aer aplecat spre blîndeţe. Am 
adus înscrisul pe care vă veţi lega de împăratul Rudolf la începutul 
lucrărilor Dietei. 

— Sfintia-ta l-ai scris? 

— Eu. ’ 



— Oare au uitat nobilii să scrie? Zîmbi vodă ascunzîndu-şi 

nemulţumirea. 

» 

— N-au uitat, măria-ta, dar noi ne-am rugat lui Dumnezeu să ne ajute a 
face un text frumos. 

— Atunci, nu ne mai rămîne decît să-l ascultăm. Citeşte, sfinţia-ta! 

Malaspina ridică textul şi citi cu intonaţii plăcute: 

Din deosebita voie şi bunăvoinţă a Autoputernicului, Dumnezeu cel drept a 
ales şi orânduit pe maiestatea-sa împăratul peste această ţară ca patron. El îi 
porunceşte supusului său Mihai-vodă să alerge la locul unde se vor arăta 
credincioşi şi ascultători ai chezarului şi dimpreună să se aplece cu toţii la 
mila împărătească. 

— Iată un text frumos, grăi vodă ascunzîndu-şi mînia sub vorbele de 
admiraţie. 

— Am meditat mult asupra lui, răspunse Malaspina cam plin 

„Acest popă se amestecă unde nu-i fierbe oala, socoti vodă 

Dar să nu ne pripim înainte de a-i cunoaşte toate gîndurile.” 

— E aproape desăvîrşit, continuă el. Poate că unele adausuri i-ar fi dat 
mai multă strălucire. Din el nu reiese prea limpede cine se prezintă în faţa 
Dietei. 

— S-a pomenit despre voi, măria-ta, interveni Petre Huszâr. 

— Adevărat! se amestecă Cae Indru. Departe de a nu recunoaşte 
frumuseţea textului, rămîn la părerea că nu aţi subliniat calitatea 
supusului Mihai-vodă. 

— O cunoaştem cu toţii, se încruntă Malaspina. 

— Nu, sfinţia-ta! păru Cae mai aspru. Nu-i destul! Ce cunoaştem e 
necesar de trecut şi în scris. Toţi din Dietă sînt supuşii împăratului Rudolf, 
dar Mihai-vodă e stăpînul lor. E principe al Transilvaniei şi Ţării Româneşti. 

— Aşa nu va fi plăcut înaintea Casei de Austria, se împotrivi nunţiul 
papal. 

— De unde ştii? întrebă Cae cu multă dulceaţă în glas. 

Văzîndu-se încolţit, Malaspina schimbă tonul şi spuse tăios: 

— Am venit să discut cu măria-sa Mihai, nu cu un curtean oarecare. 

— Discută, sfinţia-ta! Domnul acesta e primul nostru sfetnic! zîmbi 
Mihai-vodă, ştiind că-1 lasă pe nunţiu în mîini bune. 

— Avem o calitate înaltă, se împăună Malaspina. 

— Care? întrebă Cae Indru cu prefăcută mirare. 

— De ales al nobililor. 

— După lege nu o putem recunoaşte, sfinţia-ta. Şi nici după inimă, 
atîta vreme cît nu eşti cetăţean al principatului. 

— Dar mă veţi recunoaşte ca trimis al bisericii, grăi Malaspina fără a-şi 
putea reţine mînia. 

— Asta, da! aprobă tînărul. Cînd vom discuta problemele bisericeşti, te 
vom pofti fără îndoială. 

— Să cred prin aceasta că sînt alungat? Se întoarse nunţiul către Mihai- 
vodă. Să cred că faceţi o ruptură cu bise rica? 

— Nu! răspunse vodă cu vocea blajină. Dar treburile principatului nu 
le pot hotărî străinii, ci numai cei în drept. Textul prezentat se arată 
viclean şi duşmănos nouă. Domnule Huszâr, vei întocmi unul aşa cum îţi 
poruncim noi! 

— împotriva dorinţei nobililor şi a împăratului Rudolf? întrebă judele. 

— Nu! împotriva neadevărului şi a nedreptăţii. 

— Dar... sări Malaspina. 

— Opreşte, domnule! i-o reteză Cae. 

— Sînt nunţiu papal. 

— Nu prea arăţi. Eşti mai degrabă un duşman înver şunat al principelui. 

jude. Acest text aprobat de Mihai-vodă va suna astfel: 

Cu voia lui Dumnezeu, guvernarea principatului Transilvaniei a trecut în 
mîinile principelui Mihai. Domnul Ţării Româneşti şi al Transilvaniei se 
recunoaşte vasal al împăratului Rudolf. Pe marea pecete a cancela riei se vor 
încrusta armele şi însemnele celor două ţări, arătîndu-se astfel unirea lor pe 
vecie. Se vor desfiinţa graniţele de pe munţi, iar locuitorii au liberă trecere, 
după voie. Comerţul nu va mai cunoaşte vămi, iar strîngerea de biruri va fi 
aceeaşi peste tot. Semnează Mihai, prinţ al valahilor. 

— Ai scris, domnule Huszâr? 

— Am scris, grăi judele cu mînie greu reţinută. Am scris, dar Dieta nu va 
vota asemenea text şi nici sumele necesare cheltuielilor de oşti. 

— De ce? Găseşti în text o singură ameninţare asupra nobililor? Găseşti 
în el schimbări în viaţa principatului? Găseşti în el neadevăruri? 

— Nu. 


— Atunci să nu mai vorbim despre asta! Mîine vor începe lucrările Dietei 
aici la Alba-Iulia. 

— La Alba-Iulia? se miră Naprâgy. 

— La Alba-Iulia? tresări Kornis. 

— Aşa cum aţi auzit, zîmbi Cae Indru. Majoritatea nobililor din Dietă 
locuiesc pe aproape. De ce să-i purtăm pînă la Cluj? 

— Ar fi venit acolo şi generalul Basta, interveni Forgach. Generalul 
imperial nu poate lipsi de la lucrările Dietei. 

— Nimeni nu-1 opreşte, se amestecă Radu Buzescu. Din contră, va fi 
prilej de bucurie şi ne îndoim că generalul nu dispune de o trăsură bună. 

— Textul ar mai trebui studiat, spuse judele Clujului. 

— Dar nu-i găsesc neajunsuri, zîmbi Mihai. 

— Sînt, măria-ta. Aici stăpîneşte împăratul Rudolf. 

— După noi, domnule! răspunse tăios Mihai-vodă. Gîndurile voastre nu 
le înţeleg, sau nu vreau să le înţeleg. Spune-mi, domnule Huszâr, în primul 
text atît de drag vouă, s-a pomenit despre calitatea noastră aici? 

în locul lui Huszâr vorbi căpitanul Mihai Szekely, care tăcuse pînă 
atunci. 

— Măria-ta! grăi el. Al doilea text e limpede ca lumina zilei. Sînt oştean 
vechi şi vă cunosc. Departe de a mă pune bine cu noua domnie, socot că 
Transilvania şi-a găsit un principe bun şi înţelept. Un general care nu va 
lăsa oşti străine să calce peste noi. Domnii ce mă însoţesc au uitat că le-aţi 
acordat prietenie. Lucru pe care nu l-ar fi făcut nici un alt învingător. Că aţi 
venit aici cu drepturi mai mari decît cei din familia Bâthory. Că nu doriţi să 
schimbaţi nimic din legile ce guvernează în principat. Mai mult, ci 
Dieta neschimbată, iar nobilii se bucură de toate privilegiile lor. 
în locul vostru, puţini dintre cei vechi ar mai fi rămas în Dietă. 

şi nici nu mă încumet a da sfaturi. Socot că textul prezentat nu atinge 
nimic din interesele Casei de Austria. împăratul ar trebui să fie mîndru că 
v-aţi aplecat ca vasal. Că cel mai mare general al răsăritului Europei oferă 
garanţii de linişte la graniţa Imperiului Austrie. Voi vota în Dietă pentru 
textul propus de domnul Cae Indru. Iar sfinţia-sa Malaspina ar fi bine să-şi 
vadă de treburile bisericeşti unde intriga aduce mai puţine pagube. 

Căpitanul se opri din vorbele ce le mai avea de spus, întrerupt prin 
intrarea agitată a clucerului Băicoianu. 

— Măria-ta! zise el. Doi secui aşteaptă la uşă. 

— Să aştepte! se încruntă vodă. 

— Doamne! insistă clucerul. Aceşti oameni l-au ucis pe cardinalul Andrei 
Bâthory. 

— Ce tot vorbeşti acolo, ducere? se miră domnul. 

— Aşa cum v-am spus, măria-ta. 

— Adu-i degrabă! 

Doi secui, unul în vîrstă, celălalt mai tînăr, se înfăţişară dinaintea 
principelui, purtînd un sac. Cel mai vîrstnic slobozi gura sacului, din care 
căzu căpăţîna fostului cardinal. 

— Voi 1-ati ucis? întrebă vodă cu adîncă mînie. 

— Noi, măria-ta. Dar nu pentru răsplată l-am adus aici. Ne-am gîndit că 
va fi înmormîntat creştineşte alături de cei morţi din familia lui. 

— Sărmane popă! grăi vodă ridieîndu-se cu respect în faţa morţii. 

Apoi se întoarse către cei doi. 

— Motive să vă răzbunaţi ati avut destule. Dar i-ati luat mai mult decît 

î î » 

poate dărui un om. I-aţi luat viaţa. 

— N-am luat cu nimic mai mult decît a luat el de la noi, răspunse cel în 
vîrstă. Am plătit aşa cum ne-a îndatorat. 

— Mîine după lucrările Dietei îl vom înmormînta cu toată cinstea, hotărî 
vodă. Iar voi, ucigaşilor, lipsiţi din faţa mea! 

îndată după plecarea secuilor, nobilii părăsiră palatul princiar. Dincolo 
de poarta cea mare, căpitanul Mihai Szekely spuse aspru. 

— Domnilor, drumurile noastre se despart. Ne vedem mîine la lucrările 
Dietei. 

— Nu ne va face plăcere, i-o întoarse Huszâr. Dom nia-ta te-ai dovedit un 
trădător al nobilimii. 

— Al căror nobili? întrebă răstit căpitanul. Al celor ce urzesc împotriva 
intereselor principatului? Iată că Mihai-vodă şi-a dovedit înţelepciunea 
schimbînd locul Dietei. El v-a înţeles gîndurile. Dacă principele ar fi fost 
atacat la Cluj, aşa cum aţi plănuit, vărsarea de sînge vinovat şi neyâ 
Transilvania n-ar mai fi cunoscut margini. Vă ştiu bine, domnilor, 
doreşte a pescui în ape tulburi. Naprâgy se vrea principe. Domi 

încear că a trage spuza pe turta generalului Basta, care se gîndeşte că nu i- 
ar strica să devină guvernator al Transilvaniei, iar domnia-ta, domnule 
jude, vrei un nou principe care s-ar putea numi Ştefan Bâthoiy. Iată că nici 
măcar nu sînteţi uniţi în acelaşi gînd. Pescuiţi, domnilor, în ape tulburi şi s- 
ar putea să vă înecaţi. Mă mir că şpanul de Turda e alături de voi. 

— Doresc binele principatului, grăi Vitez cam nesigur. 

— în compania lor? zîmbi căpitanul sarcastic. Ştii domnia-ta ce ar fi 
adus o răzmeriţă la Cluj? 

— Nu! răspunse cu toată sinceritatea şpanul de Turda. 

— Treizeci de mii de oşteni valahi şi-ar fi răzbunat conducătorul. Să ne 
ferească Dumnezeu de răzbunări! La răzbunare, mila vine totdeauna după 
sabie şi foarte rar înaintea ei. Marele hatman Zamoyski a coborît cu oştile la 
Şcheia, lingă Suceava. într-o săptămînă ar fi peste noi. V-ar conveni, 
domnule Vitez, un război între poloni şi austrieci pe pămîntul Transilvaniei? 
V-ar conveni oare ca oştile turceşti să înceapă a pescui aici? Am avut un 
princi pe slab. Iată că domnia lui a sfîrşit într-un fund de sac. E un noroc, 
domnule Vitez, că azi stăm sub conducerea lui Mihai-vodă. El e singurul om 
care poate garanta liniştea principatului. El vine cu prietenie şi încredere în 
faţa Dietei, iar noi încercăm să-i înfigem cuţitul pe la spate. Nu ne 
cunoaştem interesele, domnule Vitez. 

Zicînd acestea, Mihai Szekeli îşi văzu de drum. 

— Pofteşte cu noi, domnule Vitez! îl ademeni Malaspina, observînd 
ezitarea. Căpitanul e un trădător ce va da socoteală dinaintea oamenilor şi a 
lui Dumnezeu. 

— Nu, sfinţia-ta! se împotrivi şpanul de Turda. Eu nu am ce căuta cu 
voi. 


* 


— Deci asta era, zîmbi vodă după plecarea nobililor. Au încercat a ne lua 
puterea printr-o legătură proastă. Iar capetele răutăţilor s-au dovedit 
Malaspina şi Huszâr. E bine să ne cunoaştem duşmanii. Ducule! 

— Poruncă, măria-ta! 

— La noapte să păzeşti viaţa căpitanului Szekely! îmi vine să cred într-o 
răzbunare. Vreau să mi-1 aduci viu mîine la lucrările Dietei! Va trebui să ne 
apărăm întîi prietenii şi abia pe urmă să lovim în duşmani. Transilvania nu 
e a nemernicilor ca Malaspina şi Huszâr, ci a poporului care o iubeşte. 

* 



Cînd începu să însereze, Sile Adormitu îl trezi pe Cae destul de 
gîndindu-se că o cizmă pornită cu dibăcie din mîinile tînărului 
aduce unele ponoase. Dar cum cizmele prietenului nu se aflau 

se alese numai cu unele aluzii referitoare la un gît răsucit de nişte mîini 
harnice. 

— Pe toţi dracii! se văită Cae. De la Şelimbăr încoace nu am apucat să 
mă odihnesc mai mult de două-trei ceasuri pe noapte, iar acum cînd am 
găsit o după-amiază liniştită, năvăleşti peste mine. Dacă ai venit cumva cu 
gînduri aplecate spre taclale sau o nouă cîntare, mi-e teamă că se va 
petrece un omor. 

— Domnule! grăi Adormitu uşor încruntat. Mîhnirea mea nu mai 
cunoaşte margini acum cînd bag de seamă că vocea-mi vîrtoasă nu a găsit 
preţuire în faţa prietenilor mei. Dar nu pentru asemenea obidă a sufletului 
am venit aici. Durerile mari se consumă tăcute, neştiute de nimeni. Poate 
va ieşi din ele un cîntec de jale, care îmi umblă prin minte de multă vreme, 
ce va face să se scuture cămaşa pe voi, drept remuşcări. 

— Du-te dracului şi lasă-mă să dorm! rîse Cae. 

— Nu pot, domnule! Te caută un călugăr. De un ceas se ţine de capul 
meu şi mi-a tulburat somnul. 

— Un călugăr? se miră Cae. Nu prea am asemenea cunoştinţe. 

— Zice că îl cunoşti foarte bine. Numele lui e Zablije. 

— Zablije? Ei, la naiba! se minună tînărul. Adu-1 degrabă, dragul meu 
Sile! Pungaşul ăsta a fost slujitorul fostului cardinal Andrei Bâthoiy. Iar 
dacă vine la mine, înseamnă că are unele temeiuri. 

Cîteva clipe mai tîrziu, voinicul călugăr, cu faţa la fel de ponosită ca şi 
altădată, intră în odaia lui Indru. Ochii lui ageri ca de şoim ocoliră 
încăperea. Mulţumit de rezultatul cercetărilor, săltă două degete şi spuse cu 
multă bunătate: 

— Domnul cu voi, tinere creştin! 

— Să trăieşti, sfinţia-ta! zîmbi Cae. 

— Trăiesc, fiule, dar trăiesc prost, zise călugărul cu acreală. Sînt două 
zile de cînd eu şi părintele Clement ajunăm lipsiţi de gînduri cucernice. Ba 
cred că diavolul ne cearcă spre unele înjurături aplecate spre spurcăciune, 
sau spre cuvinte rele. 

— Nu înţeleg. 

— Ah, domnule, nu-i prea greu! Sînt zile în care ajunăm conduşi de 
sfînta înţelepciune a mîntuirii sufletului. însă atunci cînd ajunarea vine 
peste noi din lipsuri lumeşti, credinţa şi puterile noastre slăbesc îndoit. 
Acum sîntem într-o astfel de situaţie şi nădăjduim s-o curmăm cu ajutorul 
vostru. 

— Nu sînt prea bogat, Zablije. Cu ceva mărunţiş te pot sprijini... 

— Pe sfintele canoane! îl întrerupse călugărul nemulţumit. N-am^/ralTl^ 


cer. 


— Atunci, de ce ai venit? 

Zablije îşi căută cuvintele, cîntărindu-1 din ochi pe tînărul cavaler. 

— E vorba despre o taină, zise cu gura cam pe jumătate. Am auzit că eşti 
un om drept, iar cuvîntul domniei tale preţuieşte mult. 

— La ce ti-ar folosi cuvîntul meu? 

— Răbdare, domnule! 

Şi spre mirarea lui Cae, călugărul făcu un salt pînă la uşă, o deschise 
brusc, cercetă coridorul pustiu, închise uşa, apoi îşi reluă locul, ştiind că 
nimeni nu-i va auzi vorbele. 

— Fiule, şopti el, îţi voi dezvălui o taină. 

— Cui foloseşte? 

— Mie şi vouă. 

— Te ascult, răspunse tînărul din ce în ce mai uimit. 

— Nu! Nu înainte de a avea cuvîntul vostru că nu voi fi păgubit de 
drepturile mele. 

— Dar n-am nimic împotriva ta, Zablije. 

— Vei avea, murmură călugărul privindu-1 ţintă. 

— Zău că nu mai înţeleg nimic! 

— Răbdare fiule! Am cuvîntul vostru că nu voi fi păgubit? 

— Nu pot să dau asemenea cuvînt înainte de a şti despre ce-i vorba. S-ar 
putea să mă căiesc. 

— Nici vorbă despre aşa ceva, rîse călugărul. Nu-i o faptă rea, tinere 


domn. 

E vorba despre nişte ducaţi pe care vreau să-i împărţim împreună. 

— De ce tocmai cu mine? 

— Fiindcă singur nu pot ajunge la ei, răspunse călu gărul cam spăşit. 

— Ai cui sînt ducatii? 

— Ai nimănui. 

Cae îl privi gînditor. Pramatia de călugăr părea sincer. 

— Despre ce sumă e vorba? 

— Optsprezece mii de ducaţi, domnule. 

— Mda! murmură Cae, înăbuşindu-şi o explicaţie de uimire. De va fi cu 
dreptate, îţi dau cuvîntul că te voi răsplăti frumos. 

— Nu, fiule! sări Zablije de un cot. Afacerea e a mea şi poţi să-mi 
mulţumeşti că vreau doar jumătate. 

— Nu-i prea mult pentru un călugăr cucernic? 

— Nu, fiule. Numai bucurîndu-ne trupul, facem sălaş bun sufletului. 

— îţi ofer o mie de ducaţi. De vrei, bine, de nu vrei, du-te cu Dumnezeu! 
Zicînd acestea Cae Indru căscă zdravăn şi se întinse în aşternut cu 

prefăcută indiferenţă. 

— Opt mii, înălţimea-ta. 

— O mie. 

— Măcar cinci, frumosule! 

— Haide, haide, ieşi afară! 

— Patru, suflet bun de creştin! 

Cae sări din aşternut şi îl împinse către uşă. 

— Trei, prunc milostiv! 

— O mie, sau cară-te! 

— Două, păgînule! grăi cu jale călugărul. 

— Ieşi, sau te arunc pe fereastră! 

— Fie, domnule! gemu jalnic. Am cuvîntul vostru că îi voi primi? 

— De se va dovedi fără nedreptate, îl ai. Unde sînt ducaţii? 

— Aici, fiule. Aici în palatul princiar. 

— Ei, la naiba! Aiurezi, pesemne. 

— N-am timp de aiureli, tinere. Cei optsprezece mii de ducaţi sînt în 
cabinetul de lucru al noului principe. 

— De unde ştii? 

— Domnule, grăi călugărul, după lupta de la Şelimbăr l-am urmat pe 
cardinalul Andrei Bâthoiy, în goana lui prin păduri. A doua zi în zori l-am 
întîlnit pe părintele Clement şi am hotărît împreună să ne tragem spre 
Moldova. Dar s-au ivit greutăţi dintre cele mai mari. Cardinalul fusese 
apucat de grele dureri ale pîntecului. O vătămătură mai veche s-a pornit cu 
multă răutate peste el. Eu şi Clement l-am cărat în spate cu rîndul. 
Asemenea soi de călătorie nu aduce spor. Cardinalul cădea mereu spre 
ferbinţeală şi rar grăia limpede. Ca vechi şi tainic slujitor al său, ştiam că 
are ceva ducaţi. L-am întrebat. într-o vreme de curăţenie a gîndurilor, mi-a 
mărturisit că se aflau în cabinetul său de lucru optsprezece mii de ducaţi. 
Către seară, cîţiva secui ne-au luat urma. Eu şi părintele Clement ne-am 
ascuns prin desişuri. Cînd ne-am întors, i-am găsit trupul fără căpăţînă. 

— De ce nu l-aţi apărat? 

— Să-l apărăm? se miră Zablije. La ce bun? Viaţa lui ne-ar fi adus numai 
greutăţi. Nu-i uşor să cari în spinare un bărbat voinic. Ba din contră, 
moartea lui îmi aducea un cîştig bun după ce aflasem de taina ducaţilor. 

„Ce nemernici!” gîndi Cae. 

Porniră amîndoi către cabinetul de lucru al lui Mihai-vodă. Străjile din 
faţa uşii îl salutară pe tînăr şi îi făcură drum liber. Zablije cunoştea bine 
cabinetul. Privi cîteva clipe în jur, apoi se apropie de peretele din stingă, 
frumos îmbrăcat în lemn. Apăsă cu degetele în cîteva locuri, iar o bucată de 
perete se deschise în formă de uşă. La spatele ei, ducaţii şedeau în rafturi. 

— Frumoasă tainită! observă Cae. 

— Frumoasă, fiule! Ea a fost lucrată pe timpul prinţului Sigismi 

Un ceas mai tîrziu, doi călugări ieşiră din Alba-Iulia, pe di 

duce către tîrgul Teiuş. Caii de rasă proastă, ca şi îmbrăcăminte 

călători, atrăgeau milă. Nimeni nu şi-ar fi închipuit că în desagii peticiţi se 
ascundea o comoară. 

în vreme ce cuvioşii călugări îşi minau caii pe drum lung, noul vistier 
Bărcan primea uimit, din mîinile lui Cae, douăsprezece mii de ducaţi atît de 
necesari oştilor lui vodă. După plecarea lui Bărcan, tînărul trimise o strajă 
să-l caute pe Sile Adormitu. 

— Domnule, zise lunganul cu ochii strălucitori, oare unele remuşcări 
sau dulci gînduri de chef, sau vîrtoase chemări ale vinului vă îndeamnă 
la frumoasa noastră companie? 

— Nu, dragul meu! zîmbi Cae. Aş vrea să porneşti chiar acum la Sibiu. îi 
datorez lui Izu Klein patru mii de ducaţi. Predai suma şi vei primi o 
scrisoare semnată de mine! Asta e tot. 

— Prea bine, domnule! se bucură Adormitu. Alerg. Mă cam moleşisem 
în ultimele zile. Mîine după prînz voi fi îndărăt. Dar, la naiba! se lumină 
el şi rămase locului ţintuit. L-ai prădat oare pe sultanul turcilor? Ai 
jumulit jumătate din Constantinopol sau din Praga? Ai dat cumva peste 
comoara din Obreja, pe care Ion Cristu o caută de cîţiva ani? Eşti cumva 
starostele cămătarilor, fără să fi aflat noi nimic? 

— Ajunge, Sile! se văită Cae. Cînd te porneşti, macini ca o moară 
stricată. Vodă mi-a dăruit aceşti ducaţi. 

— Aşaaa? se dumiri Sile. Alerg. Cu ce car ducaţii? 

— Cu trăsura. Pînă te pregăteşti, ducaţii şi trăsura vor fi gata de drum. 
Te vor însoţi zece călăreţi din strajă. 

După plecarea lunganului, tînărul cavaler căzu pe gînduri. 

„Iată că sînt un om fără chibzuinţă, socoti el. Am o mie de ducaţi şi nu 
prea ştiu ce aş putea face cu ei. Pungaşul de Zablije cred că se pricepe mai 
bine. Grea treabă să împărţi asemenea sumă.” 

Pe coridor se auziră zgomote de paşi, amestecate cu glasurile celor doi 
străjeri din uşa cabinetului. Cae nu auzi nimic, prins de gîndurile lui. 

— Ce naiba faci acolo pe duşumea, cu atîţia ducaţi împrejur? rîse vodă. 

— Mă chinui să-i împart, măria-ta. 

— Să cred că ai dat peste o comoară? Bărcan m-a vestit adineauri că ai 
predat vistieriei douăsprezece mii de ducaţi. De unde naiba tot faci tu rost 
de aur? Ai ceva haruri aparte? Sau te pomeneşti că eşti tovarăş cu faimosul 
Kunzli? 

— Bănuiala nu-i prea departe, măria-ta, zîmbi tînărul. 

Apoi îi povesti despre taina părintelui Zablije. 

— Sărmanul Bâthory! oftă vodă. Negru sfîrşit a avut. Şi nici un suflet 
credincios în jurul lui. Şi nu-1 plînge ni meni. Cu ducaţii ăştia ce 
scutură din gîndurile lui. 

— Doamne, aş vrea să-i împart în zece. Adică ar fi cîte o sut 

pentru Costache, Ducu, Chirilă, Grasa, Găluşcă, Tufănel, Toroipan, Ciripoi, 
Sile şi pentru mine. 

— L-ai uitat pe Niţă Praştie. 

— Adevărat, măria-ta! îi fac şi lui parte. Cîte zece ducaţi de la toţi. însă 
n-aş vrea să-i dăruiesc eu. Ar trebui să-i povestesc fiecăruia despre taina lui 
Zablije şi zău ar fi pierdere de timp. Mai bine să vină ca un dar din partea 
prinţului nostru. 

— Aşa să fie, nepoate! rîse vodă. îi vom dărui mîine după lucrările Dietei. 

— Ne va fi oare uşor mîine? întrebă tînărul. 

— Nu prea, dar nici nobililor nu le va fî bine. Unii vor trage de partea 
noastră, alţii împotrivă, ascunzîndu-se după vorbe pline de miere. Se va 
naşte mare dezbinare între nobili. 

— De la dezbinare pînă la vrajbă e un pas, măria-ta. 

— Iar pînă la încăierare, altul. Am luat măsuri să nu se facă asemenea 
paşi sau măcar ultimul. Şapte mii de oşteni roşii întăresc puterea noastră 
în Alba-Iulia. 

— Da, murmură Cae. Aici sîntem tari, dar în restul principatului nu 
prea. Trei mii de oşteni la Cluj, două mii pe munţii dinspre Moldova, o mie 
în Banat, o mie în drum către Baia Mare, adică la porţile Maramureşului, 
cinci sute la Deva şi încă cinci sute în cetatea Chioarei. Deci, cincisprezece 
mii de oameni. Puţini, de se vor mişca Zamoyski şi Ieremia Movilă asupra 
noastră. Mulţi, de va fi pace. Poate nu trebuia să slobozim la iernat oştile 
Jiului şi ale Mehedinţilor. Şi nici pe secui. 

— Trebuia, nepoate, răspunse vodă îngîndurat. Oamenii au şi ei casele 
lor şi rosturile lor. Hatmanul Zamoyski e un om înţelept. El nu vine acuma 
asupra noastră. Aşteaptă momentul prielnic. Iar acesta ar fi o răzme riţă în 
Transilvania. Atunci i-ar fî uşor. Dar noi am prevăzut asemenea situaţie. 
Oştile noastre au cuprins aici aproape toate punctele cheie. Pilcurile lui Niţă 
Praştie au făcut cordon de-a lungul munţilor spre Moldova. El observă toate 
mişcările lui Zamoyski. Hatmanul se află la şase zile departe de noi cu oşti 
grele, care nu se mişcă prea iute. Nouă ne trebuie doar trei zile să-i tăiem 
calea în munţi, cu douăsprezece mii de călăreţi. 

— Adică jumătate din cîţi are el. 

— Jumătate, dar sprinteni, dragul meu. în munţi, numărul nu aduce 
cîştig. Oastea hatmanului e foarte pu ternică la şes. Zamoyski ştie acest 
lucru şi nu face prostii. Nici eu nu m-aş încumeta, dacă aş fi în locul lui. 
Ştie că-1 pîndim. Că-i urmărim fiecare mişcare. Nu din partea asta îmi fac 
griji, nepoate. Altele sînt necazurile noastre. Nobilii vor încerca să ne strice 
prietenia cu împăratul Rudolf. Generalul imperial Basta urzeî 
împotriva noastră. Va trebui să ne prefacem că nu înţelegem, 
arestat pe Huszâr şi pe Malaspina, dar n-ar fi fost bine. Mîine 

Dieta va vota cincizeci de mii de ducaţi pentru oştile noastre şi va 
recunoaşte în scris noua domnie. înţelepciunea trebuie să stea totdeauna 
înaintea mîniei. Tăcură. în încăpere se lăsa amurgul. 

* 


Cînd începu să se însereze, Ducu cel Iute, Costache Caravană şi 
Părintele Grasa trecură ca din întîmplare pe lingă casa căpitanului Mihai 
Szekely. O casă pătrată cu ziduri puternice, cu înfăţişarea lipsită de 
frumuseţe. O arhitectură în linii drepte, parcă ciolănoase şi reci. Parcul nu 
prea întins, dar cu arbori falnici, care îşi aplecau crengile peste acoperiş, îi 
aduceau o notă de căldură. Zidul împrejmuitor, făcut din cărămidă roşie, 
mîncată ici-colo de tăria timpului, poate că era plăcut la vreme de vară. 
Acum arăta închis şi trist. înălţimea lui nu trecea de un stat de om. Cei trei 
bărbaţi cotiră într-o uliţă laterală strîmtorată între zidul de cărămidă şi un 
gard lung de lemn. în spatele gardului ghiciră o mică livadă. Cum nimic nu 
se mişca prin apropiere, săriră peste zid. O lumină slabă stăruia într-o 
încăpere cu perdele subţiri la ferestre. Casa avea două intrări. Una mare în 
faţă. Cealaltă, la spate, mică şi puternică, din lemn masiv de stejar. Trecură 
din nou la uşa cea mare. Costache ciocăni de cîteva ori. Un tînăr slăbuţ, dar 
sprinten în mişcări, deschise uşa. în dreapta ţinea un sfeşnic aprins, iar în 
stînga, un pistol. La doi paşi în spatele lui, căpitanul Szekely aştepta cu 
sabia în mînă. 

— Ce doriţi, domnilor? întrebă el aspru. 

— Să intrăm, căpitane, răspunse Ducu. 

— Ah, ah, vă recunosc! Poftiţi, domnilor! 

Gazda îl conduse într-un salon. O încăpere cu mult mai mare decît s-ar 
II bănuit de afară. Un foc vesel, întreţinut bine cu buturugi. 

— Am un vin bun, îi îmbie căpitanul. Un alb de Ighiu, nu mai vechi de 
trei ani. 

— Nici că se putea tovarăş mai plăcut, zîmbi Grasa plescăind din buzele 
mari. 

Anton, slujitorul cel subţirel, aduse căni şi o găleată cu vin. Aroma 
vinului se răspîndi prin încăpere ca puterea unei tămîi aprinse. 

— Vizita voastră mă miră, grăi căpitanul. Ciudată vizită la asemenea 
ceas. 



— Nu prea, rîse Costache. Avem poruncă să te păzim pînă în zori. E 
porunca principelui. 

— Mă supun, domnilor, dar vă previn că ştiu să mă apăr singur. Sau te 
pomeneşti că sînt arestat? 

— Nici vorbă despre aşa ceva, rîse Ducu. în noaptea asta s- 
vreo cîţiva nobili să joace nişte cărţi mari. Domnia-ta nu eşti o 

pentru ei. Acum două ceasuri ne-a sosit o solie din nord. Ea ne-a adus 
vestea că banul Mihalcea a dat de urma unui pilc de călăreţi ascunşi într-o 
pădure lingă Cluj. Patru sute de călăreţi din fosta oaste a lefegiilor 
cardinalului au căzut în mîinile lui Mihalcea. De ce se ascundeau ei oare 
lingă Cluj şi cine i-a adus acolo pe tinerii cazaci? 

— Asta nu ştiu, grăi căpitanul mirat. 

— Nici noi, dar vom afla în cîteva zile. îţi închipui domnule Szekely, că o 
răzmeriţă acum în principat ar aduce multe nenorociri. Hatmanul Zamoyski 
a coborît cu oştile mai jos de Suceava. Adică e la şase zile de noi. 

— Ştiu, răspunse căpitanul îngîndurat. Sînt oştean şi cred că văd 
limpede. Cineva urmăreşte aici cu bună ştiinţă, sau din prostie. Dar cineva 
urzeşte cu stare bună. Cazacii nu lucrează decît cu plata înainte. Sînt buni 
luptători, însă îşi vînd foarte scump serviciile. 

Noaptea căzuse către jumătate. Discuţiile şi vinul straşnic, dulcea 
căldură a focului din cămin, trosnetul plăcut al buştenilor aduceau o 
atmosferă de tihnă. Dar ea se curmă curînd. Cineva bătea puternic în uşa 
cea mare, iar un glas aspru răzbi pînă în salon. 

— Deschideţi, în numele principelui! 

Căpitanul tresări. Musafirii adunară degrabă cănile cu vin şi le 
ascunseră. La un semn al lor, slujitorul porni să deschidă uşa. Cîteva clipe 
mai tîrziu, cinci bărbaţi învă luiţi în pelerine largi, păşiră prin uşa 
salonului. Cel din frunte, un tînăr voinic, suplu, cu ochii sprinteni, cu 
mustaţa mare, frumos răsucită în sus, grăi poruncitor. 

— Lasă pistoalele, domnule Szekely! Eşti arestat! 

— Care sînt învinuirile ce mi se aduc? întrebă căpitanul calm. 

— Nu le cunoaştem. Noi îndeplinim doar o poruncă. 

— Mă supun după ce aflu numele vostru. 

— Numele nostru? se miră tînărul. La ce-ţi foloseşte domnule? Sîntem 
oşteni ai principelui Mihai. De vei folosi acele pistoale, s-ar putea să răneşti 
doi dintre oamenii mei, dar ceilalţi te vor supune. 

— Te înşeli, domnule! se auzi din spate vocea lui Ducu. 

Cei cinci se întoarseră ca la o comandă. Costache, Grasa şi slujitorul îşi 
ţineau pistoalele aţintite asupra lor. 

— Iată, domnilor, continuă Ducu, spre voi nu stau ame nin ţătoare două 
guri de foc, ci opt. Asta fără a mai pune la socoteală şi sabia mea, care 
lucrează uneori destul de bine. 

— Trădare! murmură tînărul mustăcios. 

— Trădare din partea cui? zîmbi Ducu. Aţi venit aici în numele 

domniilor voastre vă va aduce neajunsuri mari. Lăsaţi, domnilor, pistoalele 
şi nu vă opuneţi! 

— Ei, la naiba! rîse Ducu. Ştii cine sîntem? 

— Nu, recunoscu omul cu toată sinceritatea. 

— Numele meu e Ducu cel Iute. Domnii care mă însoţesc sînt Costache 

» 

Caravană şi părintele Grasa. 

Pe faţa necunoscutului se aşternu uimirea. 

— Ne cunoşti? 

— Am auzit despre domniile-voastre. 

— în cazul acesta, e rîndul vostru să ne spuneţi cine sînteţi şi pentru 
cine lucraţi. 

Mustăciosul rămase descumpănit. îi venea greu să vorbească. Privi în 
jur, cătînd o ieşire forţată, dar se convinse că nu avea şanse. Auzise lucruri 
mari despre oamenii din faţa lui. A opune rezistenţă echivala cu o 
sinucidere. 

— Domnule, grăi el, ne primejduim viaţa dacă vă spunem numele 
stăpînului nostru. 

— Viaţa voastră e în primejdie de cînd aţi intrat în casă. Nu vă silesc să 
vorbiţi. Faptele sînt destul de grăitoare. V-aţi dat drept slujitori ai 
principelui, cu gîndul de a-1 răpune pe căpitan. Asemenea lucrări duc spre 
necazuri dintre cele mai mari. Predaţi armele, domnilor! 

Cei cinci lepădară săbiile şi pistoalele. O jumătate de ceas mai tîrziu, 
gărzile palatului princiar îi încuiară cu grijă. 

— în noaptea aceasta nu vă mai ameninţă nici o primejdie, se întoarse 
Ducu cel Iute spre căpitan. Puteţi să plecaţi fără griji. 

— îl însoţesc pînă acasă, hotărî Costache. Abia după ce îl văd sigur voi 
sta mai liniştit. 

Costache şi căpitanul părăsiră curtea palatului şi o luară pe străzi 
lăuntrice. După un sfert de ceas, Mihai Szekely se afla din nou în salonul 
cel mare. Grăsunul Costache porni îndărăt cufundat în gîndurile lui. în 
dreptul unei porţi mari, auzi zgomot slab la spatele lui. Sări brusc într-o 
parte, dar în aceeaşi clipă, ceva greu îl izbi în moalele capului. Ceva greu, ca 
o bucată de zid. 

în zori căzuse ceaţă groasă. Căpitanul Jager dublă străjile, prevăzător. Pe 
străzi, chiar localnicii păşeau cu băgare de seamă, spre a nu se rătăci. 
Jager făcu un control al străjilor în jurul palatului princiar, apoi îl căută pe 
Ducu. 

— O, căpitane, ce plăcere! zîmbi tînărul în locul unei înjurături. Poate că 
ceasul nu ar fi cel mai potrivit pentru o vizită, mai ales că nu ai 
destul peste noapte, dar discuţiile cu domnia-ta totdeauna s-au 
de miez. 

— Domnule, rîse căpitanul, ştiu că v-am sculat din somn şi înţeleg 
mustrarea ascunsă în vorbele frumoase. Sper să iertaţi îndrăzneala cînd 
veţi afla că m-a adus o afacere ce nu poate fi amînată. Straja de la poarta 
cea mică mi-a înmînat o scrisoare pentru domnia voastră. Iat-o domnule. 

Ducu luă cu mirare micul sul din mîinile căpitanului, îl desfăcu şi-i 
scăpă un şuierat printre dinţi. 

— Drace! murmură el. Cine a adus scrisoarea? 

— Un cavaler necunoscut. Straja nu i-a cerut numele. 

— Mda! Mulţumesc, Jager! 

— Veşti proaste? întrebă acesta. 

— Proaste e puţin spus, zise tînărul îmbrăcîndu-se grabnic. Costache 
Caravană a dispărut. El se află în mîi nile celui care a adus scrisoarea, sau 
cam aşa ceva. Ni se pretinde să facem schimb de prizonieri: Costache 
pentru cei cinci arestaţi în toiul nopţii. 

— Unde va fi schimbul? 

— Nu ştiu. Necunoscutul promite o a doua scrisoare. 

Jager se îndreptă spre ieşire. 

— O clipă! îl opri Ducu. Nimeni nu trebuie să afle despre aceste lucruri. 

— Sînt oştean, domnule, i-o reteză căpitanul nemul ţumit. 

Aproape de nouă, ceaţa începu să se destrame, iar peste o jumătate de 
ceas apăru soarele. Pe drumurile din jurul cetăţii Alba-Iulia, trăsuri minate 
de cai sprinteni zoreau către porţi. Erau nobilii poftiţi la lucrările Dietei. în 
palatul princiar se făceau ultimele pregătiri. Cae, Ducu şi Grasa priveau 
mohorîţi intrarea frumoaselor trăsuri în curte. Vestea despre dispariţia lui 
Costache îi năucise. 

— Ce facem, domnilor? întrebă părintele nerăbdător. Stăm cu mîinile 
în sîn? Eu propun să răsturnăm tot oraşul cu susul în jos. Undeva într-o 
casă, trebuie să dăm de urma prietenului Caravană. Tăceţi? Adică stăm 
aşa fără nici un folos? 

— Nu! zîmbi Cae. Vom merge împreună la lucrările Dietei. Mai avem o 
jumătate de ceas. Am rămas puţini şi trebuie să veghem în jurul lui vodă. 

— Apoi? 

— Apoi ne vom gîndi. Nici nu poate fi vorba despre o răscolire a 
oraşului. Populaţia s-ar arăta nemulţumită, iar noi destul de slabi. Pe 
Costache nu-1 paşte nici-o primejdie cită vreme cei care l-au răpit doresc 
un schimb de prizonieri. Dar să mergem! Iată că vodă e gata să intre în 
sala Dietei. 

Zicînd acestea, Cae îşi ascunse cingătoarea cu vestitele lui cuţite, sub o 
haină largă. Ducu şi Grasa luară săbiile şi cîte două pistoale. 

Toroipan, Găluşcă şi Ciripoi veniră în urma lor zăngănindu- 
lungi cum le ziceau ei. Scule cu care mai ales Tufănel învăh 

spornic, după lecţiile de scrimă luate de la părintele Grasa. 

* 


Cînd se trezi Costache simţi o durere puternică în creştet. încercă să-şi 
pipăie locul supărător, dar mîinile nu-1 ascultară. Erau legate la spate cu 
frînghii trainice. Odaia, pe ale cărei lespezi şedea ca un sac, avea pereţii 
înalţi, iar în aer stăruia puternic mirosul de mucegai. Două luminări groase 
răspîndeau o lumină destul de vie. încercă să se ridice pe fund, sprijinindu- 
se în coate. Reuşi după cîteva sforţări, dar chiar la spatele lui răzbi un 
hohot de rîs. Un bărbat voinic şedea într-un colţ al încăperii. O namilă cu 
pieptul mare, ca de urs. După îmbrăcămintea nu prea de soi, arăta mai 
degrabă a slujitor decît a stăpîn. 

— Ai căpăţîna zdravănă, domnule, spuse uriaşul, cu admiraţie. Eu îmi 
cunosc puterea. Altul în locul dom niei-tale poate că nici nu s-ar mai fi 
trezit. 

— Nu-i mare lucru, îl împunse Costache. Pe la spate oricine e voinic. E 
drept că eşti dăruit bine în privinţa trupului, însă după cum bag eu de 
seamă, ai mîinile prea lungi. Oamenii cu mîinile lungi n-au putere în ele. 

Uriaşul se încruntă. Vorbele prizonierului nu-i căzură bine. Totdeauna 
fusese mîndru de puterea braţelor. 

— Ai braţele prea moi, continuă Costache. Fac prinsoare că în fiecare 
dimineaţă îti vine să te întinzi. 

9 9 

— Adevărat, domnule! grăi uriaşul cam descumpănit. Dar de unde ştii 
domnia-ta asemenea lucruri? 

— Ştiu. Şi mai ştiu şi altele. Sînt vraci. 

— Domnia-ta? 

— Ce te miri? flecare om trebuie să aibă o meserie. La cincisprezece ani 
făceam moşmoande. La douăzeci, dezlegam făcăturile. La treizeci, îngheţam 
apa sau adu ceam ploaia. 

Uriaşul, cam nătîng şi superstiţios, îl privi cu adîncă mirare. 

— îi fi cumva solomonar? întrebă el. 

— Ţi-am zis, grăi Costache plin de măreţie. Solomo nar am fost la treizeci 
de ani. Acum am aproape patruzeci şi las ucenicilor asemenea lucrare 
măruntă. Dar să vorbim despre domnia-ta! Eu am ochiul ager şi văd totul. 
Ţi-am spus că ai braţele slabe, însă nu aş vrea să mă înţelegi greşit. Ele au 
multă putere. Totuşi vigoarea lor ar putea creşte de opt ori, dacă ai bea 
seara ceaiuri de rozmarin. 



— Crezi, domnule? făcu uriaşul trăgîndu-se mai aproape. 

— Cum te văd şi mă vezi. 

— De unde ştiu că nu eşti un şarlatan? 

Costache nu răspunse îndată. Faţa uriaşului şi mai ales ochii îl 
arătau lipsit de harurile inteligenţei. Ca vîrstă, nu putea să aibă mai 
mult de treizeci de ani, cînd omul se mai gîndeşte la dragoste cu toată 
puterea. Iar graiul ca şi hainele ponosite îi dovedeau starea 
slujitor mărunt. 

— Ai să te convingi singur, spuse Costache privindu-1 

o tînără domniţă, care nu te prea bagă în seamă. 

Uriaşul sări uimit de-a binelea. 

— De unde ştiţi, domnule? 

„De unde ştiu? gîndi Costache. După cît eşti de tont şi convins de 
voinicia ta, te uiţi mai sus decît ti se cuvine.” 

Apoi zise: 

— Ţi-am spus că am ochiul ager. Iată, am să-ţi arăt toate calităţile tale, 
promiţi că nu te împăunezi? 

— Promit, domnule. 

— Eşti frumos. 

— Ah! gemu uriaşul. 

— Eşti cel mai frumos bărbat pe care l-am întîlnit pînă azi. 


— Vai! 


— Fruntea domniei-tale, îngustă, e dulce ca un piept de fecioară. Nasul, 
cu şa la mijloc, aduce a vîrtoasă bărbăţie şi a sprintenă desfătare pentru un 
ochi de femeie. Gura, cu buzele mari, stîrneşte fiori. Barba stufoasă, dulce 
nelinişte. Pieptul cît un perete, mari promisiuni de alintare. Coapsele 
puternice, adîncă înfiorare a sufletului slab de femeie... 

— Sfîntă fecioară! 

— Dar nu e totul, domnule. 

— Nu e totul? gemu uriaşul. 

— Nu! Eşti înţelept. 

— Jesus-Maria! 

— Ochii domniei-tale sînt vii ca jeratecul. Mintea, clară ca lumina 
soarelui în zori, iar vorbele cuminţi ca apele de şes. 

— Să fiu al naibii! mugi uriaşul. 

— Gîndurile domniei-tale sînt iuti ca scînteile. 

— Să mă ia... 

— Virtuţile gîndirii adinei, ca drumul spre miezul pămîntului. 

— Mamăăăă... ! 

— Ascuţimea spiritului, ca un vîrf de lance. 

— Pe sfînta Lucreţia! gîfîi uriaşul, ce nu putea să înghită mulţimea 
laudelor aruncate de grăsun. Domnule, zise rugător, daţi-mi timp de gîndire 
adîncă! Nu mă luaţi iute că-mi pierd firea! Sînteţi sigur că nu greşiţi? 

— Nici o iotă, înţeleptule! D-aia m-am socotit că în calea dragostei 
domniei-tale se află un bob de zăbavă. O lucrătură făcută cu farmece, la 
miez de noapte, pe creastă de găină neagră. Aici stă întreaga împotrivire a 
tinerei doamne. Din păcate, în afară de mine, nu mai cunosc decît o singură 

cine e. Domnia-ta mi-ai deschis ochii asupra lui. îl fărîm. 

— Nu! grăi Costache aspru. Asta nu ajută acum. îţi trebuie o dezlegare a 
făcăturii. Dar după cum ţi-am mai spus, numai eu şi femeia aceea putem 
face asemenea lucrări. 

— Unde se află femeia? 

— Departe, domnule. Tocmai la Constantinopol. 

— Vai! oftă uriaşul deznădăjduit. Apoi se lumină la faţă. Poate domnia- 
ta... chiar dacă ţi-am adus unele neajunsuri... 

— Greu! Foarte greu! zise Costache nehotărît. îmi trebuie sare pisată 
mărunt, o luminare şi o bucată de lemn cam cît un braţ al domniei tale. Pe 
urmă, eu nu fac nimic fără plată. 

— Plătesc, domnule, dacă nu-i prea scump. 

— Nu-i scump. 

— Atunci alerg. Alerg degrabă să aduc sarea şi lemnul, că luminări avem 


aici. 

După un sfert de ceas, uriaşul se întoarse gîfîind. 

— Sarea am mai pisat-o niţel. Acum cred că ar fi bună. 

— Mda! Merge! spuse Costache solemn. Cită vreme voi face desfacerea 
vrăjilor să nu te sperii, chiar dacă vor veni ceva zgomote rele! Iar gîndurile 
domnie-tale să fie îndreptate numai asupra domniţei! 

— Sînt, domnule. 

— Ar mai fi o hibă, spuse grăsunul cu părere de rău. Mîinile mele sînt 
legate şi nu pot umbla deasupra vrăjilor. 

— Ah, aşa e! observă descumpănit. 

Cu toată lipsa lui de har al gîndirii, îl cîntări pe Costache din priviri, 
aplecat spre nehotărîre. 

— Nu mă dezlega! spuse grăsunul ştiind ce-i în mintea lui. Pot desface 
vrăjile chiar numai cu ajutorul ochilor. Dar în astfel de situaţii îmi reuşeşte 
doar una din zece. Ah, dacă aş avea puterea domnie-tale, cu ce ştiu eu, aş 
ajunge regele vracilor! Atît îmi lipseşte. Domnia-ta ai putea să mă omori cu 
o singură mînă. 

— Aşa e! recunoscu uriaşul. 

Apoi i se lumină mintea. Dezlegat, grăsunul nu prezenta nici-un pericol 
în faţa puterii sale. îi tăie legăturile. 

— Domnule, nu-i destul, grăi Costache. Mîinile mele nu pot lucra. Te-aş 
ruga să le tragi pînă cînd sîngele se va pune în mişcare! 

Uriaşul îi masă amîndouă mîinile, iar grăsunul scăpă sincere văicăreli 
sub apăsarea degetelor tari ca flerul. 

— Ajunge, domnule! porunci el. Acum, dă-mi sarea! 

Costache prinse cîrpa cu sare între palme şi începu să- 

mîinile, bolborosind cu ochii daţi peste cap: 

— Patruzeci şi patru de draci, cu funii şi cîrlige, cu funingine şi păr 
negru, opt vîrcolaci cu pungi în loc de gură, şapte iele turbate, cu dinţii ca 
grebla şi unghiile mari ca sabia, pogorîţi degrabă peste noi, dar nu loviţi! 
Învîrtejiţi-vă în jurul nostru cu spaima morţii, cu catran şi cu smoală! 
Desfaceţi pămîntul cu ghearele! Trei sute de strigoi fără ochi, alergaţi fără 
picioare să-mi aduceţi fata! Găină cu creastă neagră, fă-te buboi spart! 
Diavoli, întindeţi cîrligele negre! Ah, vă văd, vă simt, vă aud! se cutremură 
el. Nu! Să nu loviţi! Sînteţi aici. Pereţii gem sub scîrnăvia voastră. 

Uriaşul simţi pe frunte broboane reci. 

— Pune lemnul lingă mine, degrabă! porunci Costache. 

Uriaşul se supuse năuc. 

— Acum, priveşte sarea! O vezi pe tînăra domniţă în mijlocul ei? 

— Nu. 


— Învîrtoşează-ţi tare privirile către pata din mijloc! 

Uriaşul căscă ochii mari şi privi cu atenţie. Dar în clipa aceea se petrecu 
un lucru cu totul neaşteptat de el. Sarea din mîinile grăsunului îi zbură în 
fată. 

— Ochii mei! răcni uriaşul ducînd mîinile în dreptul lor, fără să mai aibă 
timp a se folosi de ele. Bucata de lemn veni ca o măciucă peste căpăţîna lui 
mare. 

— Ah, drace, greu a mai fost! murmură grăsunul. Mare baftă să dau 
peste asemenea nătărău. 

Se apucă să-l lege burduf, cu multă pricepere, ce dovedea îndelungată 
ucenicie. Apoi îi băgă o cîrpă mare în gură. Isprăvi tocmai la timp, fiindcă 
uriaşul începu să geamă. 

— Stai cuminte, înţeleptule! grăi Costache luîndu-i cele două pistoale, 
îmi pare tare rău că sînt grăbit şi sper că mă înţelegi. Discuţiile cu domnia- 
ta au fost o desfătare. 

După ce-şi îndreptă ţinuta cam şifonată, deschise uşa grea de stejar. în 
faţa lui porneau nişte trepte. Urcă fără grabă şi ajunse la altă uşă. Era 
încuiată, dar cheile se aflau în broască. Ieşi într-un coridor lung şi gol, apoi 
într-o încăpere frumoasă, cu multe scule de preţ. Trase cu urechea, dar în 
casă nu se auzi nici-un zgomot. Intră într-un hol mare, a cărui uşă bănui 
că dă în stradă sau în curte. Uşa era încuiată şi nu văzu cheie. Reveni în 
încăperea frumoasă şi deschise o fereastră. Dincolo de fereastră începea o 
gră dină cu puţini arbori, iar în spatele ei un gard de zid ce da către stradă. 
Cîteva clipe mai tîrziu, sări peste gard şi porni în lungul străzii, ferindu-se 
de porţile înalte, cu boltă mare. Ziua căzuse către amurg, dar Costache nu 
ştia dacă e seară sau dimineaţă. La primul colţ de stradă nimeri în 
trei bărbaţi cu feţele încruntate. Duse mîinile spre pistoale îi 
mecanic, apoi îl pufni rîsul. Dinaintea lui se opriseră Cae, Ducu 

Grasa. 

— Ah, Costache! zîmbi Cae. Pe unde naiba ai luat-o razna? 

— Prin fundul pămîntului, chiţcăi grăsunul. Dar aş merita să ştiu şi eu 
de e seară sau dimineaţă. 

— Seară, domnule, grăi părintele Grasa, minu nîndu-se de asemenea 
neştiinţă. 

— Mda! mormăi grăsunul. înseamnă că pălitura uriaşului a fost mai rea 
decît mi-am închipuit. 

Apoi le povesti prietenilor, în cuvinte puţine, întreaga lui aventură, lăsînd 
înfloriturile pentru o ocazie mai feri cită. Cîteva minute mai tîrziu săriră 
peste gardul părăsit de Costache. Intrară în casă prin fereastra rămasă 
descuiată, o închiseră la loc şi coborîră în pivniţă. Dar pivniţa era goală. 
Priviră legăturile aruncate pe jos. Ele nu fuseseră dezlegate sau tăiate. 
Uriaşul le venise de hac ajutat de nemaipomenita lui forţă. Scotociră casa 
din pod pînă în pivniţă, însă fără folos. Voinicul bărbat dispăruse fără 
urmă. Ieşiră în stradă şi se îndreptară către un vecin a cărui faţă se lungise 
de un cot, observîndu-i de unde vin. 

— A cui e casa aceasta? întrebă Ducu. 

— A domnului Huszâr, judele Clujului. Dar o folo seşte rar. Locuieşte 
mai mult la Cluj. Aici are un slujitor voinic. El îngrijeşte casa. 

— L-ai văzut cumva pe slujitor? 

— L-am văzut acum un sfert de ceas. Părea tare zorit. 

— în ce parte a apucat-o? 

— Pe acolo, domnule. 

— Ne despărţim, prieteni, hotărî Cae după ce se depărtară de curiosul 
vecin. Fiecare dintre noi va alerga către una din porţile oraşului, cu 
consemn către străji să oprească orice ieşire. Ne întîlnim peste un ceas la 
intrarea cea mare a palatului princiar. 

Cu puţin înainte de împlinirea ceasului, cei patru prieteni se întîlniră din 
nou. 



— Ce veşti? întrebă Cae. 

— Proaste, răspunse părintele Grasa. Huszăr şi uriaşul au părăsit Alba- 
Iulia într-o trăsură. Acum sînt pe drumul Teiuşului, însoţiţi de şapte 
cavaleri. 

— Pornim după ei, strigă Ducu. 

O jumătate de ceas mai tîrziu, opt călăreţi ieşiră prin poarta dinspre 
Teiuş, mînaţi parcă de toate urgiile iadului. Vînt Sălbatec, minunatul 
armăsar al lui Cae Indru, se depărtă vizibil de însoţitori. Ceva mai în urmă, 
Costache Caravană îi vorbea cam întretăiat Zambilicăi: 

— Dacă primeai asemenea lovitură în căpăţîna ta slută, 
gata să mă curăţ în vreme ce tu mestecai vreo două măs 

Acum tragi a lene şi mă faci de rîs. Cînd a mai călărit Costache Caravană 
în urma prietenilor săi? 

Înţelegînd parcă mustrarea stăpînului, Zambilica se porni să lucreze mai 
spornic din cele picioare nefiresc de subţiri, spre bucuria grăsunului. 
Tufănel, Găluşcă, Ciripoi, Toroipan şi Sile Adormitu călăreau nişte cai 
minunaţi, despre a căror provenienţă le-ar fi venit greu să vorbească, 
întunericul căzuse de-a binelea. Pe drumul de piatră frumos întreţinut, 
potcoavele cailor scînteiau adesea. La hanul Trei Drumuri din tîrgul Teiuş, 
nişte călători ocazio nali petreceau la lumina frumoasă a luminărilor multe. 
Nocturnii călăreţi opriră un minut şi-l întrebă pe hangiu dacă trecuse pe 
acolo o trăsură urmată de şapte călăreţi. 

— Acum un ceas şi ceva, domnilor, dar nu au făcut popas, zise hangiul. 
După cîte am băgat de seamă, au luat-o pe drumul Aiudului. 

Cae îi strecură în palmă un ducat de aur. 

La intrarea în Aiud, întrebară un localnic ce se dovedi a nu şti nimic. 
Ceva mai încolo opriră un altul. De fapt, nu-1 opriră. Omul şedea în 
marginea drumului. Era un bărbat mărunt, cu hainele ponosite, aplecat 
către a doua jumătate a vieţii. 

— Jupîne, îl întrebă Cae, n-ai văzut cumva o trăsură însoţită de şapte 
călăreţi? 

j 

— Domnule, grăi mărunţelul fără grabă, mie îmi place să ies la drum şi 
să văd călători care se vîntură în sus sau în jos. Unii sînt grăbiţi, alţii 
domoli la mers. Grăbiţii nu mă atrag, iar domolii n-au haz. Omul domol la 
mers nu suferă de ceva ascunzişuri. Cel învîrtoşat către sprinteneală nu 
prea stă la taclale. Mai mare jalea. 

— Ce-ai zice dacă ţi-aş dărui un ducat? întrebă tînărul cu răbdare. 

— L-aş bea în sănătatea înălţimii-voastre, însă nu dintr-o dată, ci numai 
cu temei zilnic. în fiecare zi aş închina pentru voi două-trei păhărele. Vă 
închipuiţi, domnule, cît ar pierde sănătatea voastră dacă l-aş face praf într- 
o singură zi. 

— Iată ducatul promis, rîse tînărul. Poate îşi aminteşti despre nişte 
călători care ar fi putut trece pe aici acum un ceas. O trăsură cu şapte 

însoţitori. 

» 

Mărunţelul ascunsese ducatul degrabă, apoi zise: 

— Domnule, aurul vostru parcă mi-a luat o pînză de pe ochi. E drept că 
nu stau aici chiar de un ceas, că nu am văzut şapte călăreţi, dar o trăsură 
cu roata stricată a fost cărată din drum de slujitorii lui Csâki. 

— Unde locuieşte Csâki? 

— A treia uliţă pe dreapta, se află o casă mare, cu gardul de zid. 

Călăreţii îşi struniră caii obosiţi. Găsiră curînd locu inta domni 

dar nu merseră pînă la poartă. Lăsară caii în seama lui Ciripoi 


* 

lungul gardului înalt. întunericul parcă se mai destrămase, iar umezeala 
pămîntului prindea tărie sub apăsarea frigului. Săriră peste zid, ajutîndu-se 
unii pe alţii. Casa era luminată puternic în partea dinspre verandă, unde 
bănuiră că s-ar afla sufrageria. Se furişară pe lîngă zidul casei. Un slujitor 
apăru pe neaşteptate şi le pică în braţe. Cae, îi lipi cuţitul de gît, 
îndemnîndu-1 spre linişte. Costache îl legă degrabă la mîini şi la gură. în 
sufragerie, Huszâr şi gazda ridicară ultimul pahar cu vin înainte de a se 
despărţi. Huszăr căpă ta se cai de schimb şi spera să refacă întîrzierea 
pricinuită de roata buclucaşă a trăsurii. însoţitorii lui aşteptau porunca de 
plecare, chiar dacă regretau gustările şi vinul bun ce dădeau mesei o 
atmosferă de sărbătoare. Cîteva clipe mai tîrziu, uşa sufrageriei sări în 
lături, parcă aruncată de vînt puternic. în pragul ei apăru Cae Indru, 
alături de tovarăşii săi. 

— Bună seara, domnilor, şi vă rog să rămîneţi pe loc! zîmbi tînărul. Să 
nu umblaţi la arme, fiindcă venim în numele prinţului! Domnule Huszâr, 
eşti arestat! 

— Aveţi ordin de arestare? întrebă judele mînios. 

— Avem, domnule, răspunse tînărul şi îi întinse o hîrtie. 

— Ah! murmură judele cu satisfacţie. Ordinul nu-i semnat de principe, 
cei de domnia-voastră. 

— Adevărat! continuă Cae să zîmbească. Rangul nostru ne dă 
împuternicire să semnăm asemenea hîrtii. 

— Fie! Ce învinuiri mi se aduc? 

— încercare de a-1 răpune pe căpitanul Mihai Szekely, sechestrarea 
domnului Costache Caravană şi complot împotriva vieţii principelui. 

— Puteti dovedi? 

» 

— Putem. Cei cinci slujitori ai domniei-tale au recu noscut că le-ai 
poruncit uciderea căpitanului. Omul care l-a atacat pe domnul Costache 
Caravană se află lîngă domnia-ta. Ai adus lîngă Cluj patru sute de cazaci pe 
plată, care să-i taie calea principelui şi să-l răpună. îndată după lucrările 
Dietei am primit prin curier toate dovezile vinovăţiei domniei-tale. 

— Şi dacă nu mă supun? 

— Ne vom bate, domnule. 

— Sînteţi mai puţini. 

— Numărul nu hotărăşte totdeauna, răspunse Cae. Predă pistoalele şi 
sabia, domnule Huszâr! 

— O clipă, interveni unul dintre însoţitori. 

Era un tînăr înalt, cu trăsături frumoase şi vorba domoală. 

— Domnule, i se adresă lui Cae, numele meu e Vitez. Sînt fiul 
de Turda. 

— Te cunosc, răspunse Ducu în locul lui Cae. Domnia-ta 1- 

spate pe domnul Chirilă Zece Cuţite. Şi cine face treaba asta... 

— Adevărat! grăi tînărul, şi mă căiesc. Mînia mă orbise. Vărul nostru 
Ioan căzuse cu cîteva clipe înainte, sub unul dintre cuţitele domnului 
Chirilă. 

— Ah, ah! se miră Ducu. Deci asta era? 

— Asta era, domnule, şi mă căiesc încă o dată că m-am lăsat tîrît de 
mînie. Cît priveşte învinuirile ce i se aduc domnului Huszâr, sînt grave şi nu 
i-am cunoscut asemenea intenţii. Abia acum văd limpede. Domnul Huszăr 
urmărea să devină cancelar al Transilvaniei, lucrînd în slujba contelui 
Ştefan Bâthoiy. 

— Cel care urmăreşte a fi principe, completă Cae. 

— Nici asta n-am ştiut-o, domnule, grăi tînărul cu mirare adîncă. Deci 
nu vom ridica mîna să-l apărăm pe omul acesta şi nici domnii care mă 
însoţesc. 

în clipa aceea, Huszâr făcu un gest scurt şi slobozi pistolul asupra lui Vitez. 
Cuţitul aruncat sprinten de Cae, îl făcu pe judele Clujului să bată aerul cu 
braţele. Rana lui Vitez sîngera la umăr, dar fără pericol. în schimb Huszâr 
lovit în pîntec se apleca domol către moarte. 


* 

în ajunul Crăciunului se pornise ninsoarea. Fulgii mari cît monezile 
cădeau în lumina ferestrelor, fără grabă, fără nimic pripit. Nu se încurcau 
între ei, ci dansau aplecîndu-se pe o parte miraţi de viaţa lor scurtă. Abia pe 
pămînt, flecare înceta să mai trăiască singur, culcîndu-se în straturi adînci. 
Frumosul castel din Obreja, scăldat în lumină, avea oaspeţi de seamă. 
Principele Mihai fusese poftit în fruntea mesei, dar el nu se aşeză. Sub 
fereastra înaltă se auziră glasuri subţiri, dulci şi vioaie: 

— Ne primiţi cu colinda? 

— Vă primim, strigă Mihai-vodă cu faţa strălucitoare. 

Sub mîinile lui sprintene, fereastra se deschise în lături. Lîngă zid vreo 
opt prichindei cu cuşmele mari acoperite de omăt, cu feţele roşii şi ochii 
rîzători, porniră să cînte. Unii prea ridicat, alţii prea jos, cu mici opinteli, cu 
unele cuvinte mîncate pe jumătate din grabă, dar cine lua seama la 
asemenea lipsuri mărunte? Glasul lui vodă li se alătură grabnic, iar copiii 
se învîrtoşară din toată inima: 

Trei păstori se întîlniră 
Şi aşa se sfătuiră 
Şi aşa se sfătuiră 
Raza soarelui, floarea soarelui 
Şi aşa se sfătuiră. 


La puţină vreme sosiră în sănii sprintene Buzeştii, clucerul Băicoianu, 
Udrea şi Calomfirescu. Prin fereastra sufrageriei se vedeau luminile caselor 
din Cistei. Nu se afla casă fără lumină. Peste Tîrnava răzbeau în noapte 

frînturi de colinzi. Se simţea sărbătoare în aer. 

î 

— Aşa-i obiceiul aici, măria-ta, zise Ion Cristu. în noaptea asta nimeni 
nu doarme. Pe plitele sobelor, sarmalele se fierb domol în oale de pămînt. 
Bărbaţii şi femeile închină un pahar în aşteptarea colindătorilor. Copiii, cu 
nasurile înroşite de frig, umblă pe la ferestre pînă tîrziu. Apoi, pornesc 
flăcăii. 


— Aşa e peste tot neamul românilor, zîmbi vodă. 

Ceva mai tîrziu, principele se ridică în fruntea mesei şi grăi cu prefăcută 
încruntare: 

— Prieteni, am venit aici să petrecem sfînta noapte a Crăciunului, dar nu 
numai pentru asta. Iată că avem lîngă noi un nepot care nu ne-a cerut 
niciodată nimic. A venit vremea să-i facem un dar. Ai vreo dorinţă, nepoate? 

— Am, doamne, rîse tînărul. Doresc sănătate prin cipelui nostru. 

— Mulţumesc! Altceva? 

— Nimic. 

— Nimic? se miră vodă cu aer misterios. Atunci am eu o dorinţă. Nu, nu 
o dorinţă, ci o poruncă. Adică, nici poruncă... Uite că nu ştiu cum naiba să- 
i zic. Aş vrea să-l logodesc pe nepotul nostru cu frumoasa stăpînă din 
Obreja. 

La auzul acelor cuvinte, mîinile Stelei înţepeniră dintr-o dată pe 
marginea mesei. Faţa lui Cae păli adînc. Vodă se prefăcu a nu observa şi 
continuă jumătate glumeţ, jumătate aplecat spre fioroasa încruntare: 

— Dacă las după el, rămîne fată bătrînă. Dacă las după ea, rămîne 
flăcău tomnatec. 

— Sînt sărac, măria-ta, murmură tînărul cuprins de tristeţe. Stela e prea 
bogată pentru a îndrăzni... 

— Ei, la naiba! se prefăcu mînios vodă. Ce fac eu cu aceste inele de 
logodnă? Le-am cumpărat de la starostele negustorilor din Sibiu, iar prin 
împrejurimi nu cred să se găsească altele mai frumoase. Am să le vînd. 

— Măria-ta, zîmbi Ion Cristu, fratele Stelei, cred că s-ar potrivi 
acestor tineri. Sora noastră are avere pentru amîndoi. 

— Nu! se împotrivi vodă. Şi nepotul nostru are avere. Ai 

numele lui moşia noastră de la Piteşti. O moşie frumoasă, cu patru sate 
mari. Hîrtiile care îi acordă acea stăpînire sînt la noi. Acum, să vină 
logodnicii lingă naşul! 

Cu toate că se arătau sfioşi, Cae şi Stela săriră nerăbdători de la locurile 
lor. 

— Ei, ei, fără pripeală! se încruntă vodă. Nunta o facem abia după 
Bobotează. 

Cam la acelaşi ceas, în hanul Pivniţa Şardului din Alba-Iulia, Sile 
Adormitu, Găluşcă, Ciripoi-fiul, Toroipan, Tufănel-fiul, Ciripoi-tatăl şi 
Tufănel-tatăl, apucaseră a goli cea de a şasea găleată cu vin în sprintenă 
hărnicie şi aspră trudă. Aflat la locul de cinste în fruntea mesei, Sile 
Adormitu grăi plin de cumpătare: 

— Domnilor, a trecut de mult de miezul nopţii. Poate să fie chiar ziuă. 
Copiii s-au dus la culcare obosiţi. Acum a venit vremea bărbaţilor a-şi 
opinti glasurile în creştinească şi sfîntă cîntare. înainte de a mă produce 
personal, desfătîndu-vă inimile, aştept să-mi colindaţi voi. Cine se încu 
metă? 

Cum nimeni nu îndrăzni a se produce dinaintea distinsului cavaler, care 
purta o frumoasă îmbrăcăminte de cati fea albastră, cu guler scump de 
soboli, despre a cărei provenienţă n-ar fi dorit să vorbească, Sile îşi umflă 
buzele mari şi prinse a răcni cu dulce chemare o colindă de prin părţile 
Bîrsei. Glasul său aducea uşor cu scrijelat de fier pe sticlă. Dăruiţi cu bună 
ureche muzicală, Ciripoi-tatăl şi Tufănel-tatăl simţiră că-i apucă damblaua 
şi se traseră plini de demnitate spre uşa hanului, ce părea a se clătina 
ciudat. Afon ca un catîr surd, Găluşcă dădu ochii peste cap şi îşi uni vocea 
cu cea a cavalerului. Peste Alba-Iulia se lăsase o ceaţă groasă. Era 
dimineaţă de-a binelea, dar întunericul şi ceaţa stăruiau puternic. Luminile 
de prin case dispăruseră, semn că gospodarii ce vegheaseră peste noapte s- 
au aplecat spre creştineasca odihnă a somnului. 

— Un’ sîntem, vere? întrebă Ciripoi-tatăl, pendulînd nesigur pe 
picioarele şubrezite de tăria vinului mult. 

— După cum dibăcesc eu şi după chibzuiala-mi boierească, grăi 
Tufănel-tatăl, cătînd zadarnic un sprijin, aş zice că-n cetatea A... la... 
luia. Nu! în Alva-Iula. Aş! în... 

Un bărbat străin de Alba-Iulia, rătăcit prin ceaţă, nimeri alături de cei 
doi. 

— Bună dimineaţa, domnilor! grăi el. Am sosit acum un ceas şi caut 
casa domnului Beldi. Dar m-am rătăcit după cum se vede. Pe străzi nu-i 
ţipenie de om şi nu îndrăznesc a bate la vreo uşă de creştin. 

— Pă ce stradă? păru să se dezmeticească o clipă Tufănel-tatăl 

— Undeva pe aici, pe aproape. 

— N-o ştii? 

— Nu 

— Vere, ăsta e mai făcut ca noi, grăi cu frumoasă cumpătare. 

Ciripoi îl împunse pe negustor cu degetul în stomac. 

— O ştii pă aia cu rozmarinu... cu ochii negri... cu dorn neichii?... 

— Nu, domnilor. Sînt negustor. N-am vreme de chestii d-astea. 

— Beţi... ule! strigă Ciripoi cu dispreţ. 

— Domnilor, încercă omul din nou, sîntem trei negustori cinstiţi. Eu m- 

am rătăcit de ceilalţi doi.. 

» 

— Trei? se miră Tufănel-tatăl. Vere, ia dă-mi oala aia să-mi limpezesc 
vederile! Trei? zise clătinîndu-se. S-ar putea să fiţi trei, că mie îmi cam 
lăcrimează ochii. Tu ce zici, vere? 

— Cred că ar fi bine să-i numărăm. Să mor dacă nu minte! După cum 
bag eu de seamă, nu sîntără mai mulţi de doi. 

Ciripoi făcu numărătoarea, pipăindu-1 cu mîna pe negustor şi pe 
Tufănel. 

— Sînteti doi, nene! Grăi sentenţios. Pă mine nu mă duci. 

— L-ai pus la număr şi pe domnul care ţi-e văr. 

— Şi ce, la adicătelea el nu-i om? Poate că e chiar boier, dacă vrei să ştii. 
Ia numără-i tu, vere, că nu vreau să am vorbe! 

Tufănel-tatăl muie tacticos degetul în gură, îl pipăi pe negustor, pe 
Ciripoi şi se pipăi şi pe el. 

— Sînt trei. N-a mintitără săracu! Ce e a lui, e a lui... 

— Aş! sări Ciripoi. Ia să-i mai numărăm o dată... 

Negustorul se depărtă scîrbit. Ciripoi, atîrnat de gîtul vărului, zbieră 
după el: 

— Nu ştii strada? Nici barem un han? O circiumă? O cramă? Beţi... ule! 

* 



în noaptea de Anul Nou, palatul princiar din Alba-Iulia primi peste trei 
sute de oaspeţi. Mesele întinse cu bunătăţi, vinurile de Şard, de Ighiu, de 
Aiud, sau de Cistei îmbiau la petrecere. Cînd se împlini miezul nopţii, 
Mihai-vodă păşi către una din ferestrele mari. Zăpada îngheţată sub gerul 
aspru scînteia ca argintul bătut proaspăt. Cerul era înalt şi limpede. 

— Sînt în anul 1600, grăi vodă către Cae Indru. înce pe un an nou şi un 
veac nou. Să bem, nepoate, pentru veacul care s-a sfîrşit cu bine şi pentru 
cel care începe! Să bem pentru unirea cu Moldova! 

Goliră paharele cu sete şi cu siguranţă într-un început de veac bun. 

— Doamne, zise tînărul gînditor, va rămîne oare după noi 
Prea sînt multe neamurile care cată a ne îngenunchea cu forţa. 

— Nu ştiu, răspunse principele la fel de îngîndurat. Dar noi 

sămînţa unirii în inimile românilor de pretutindeni şi măcar atît e bine. 
Cînd vor fi timpuri prielnice, sămînţa va rodi fără îndoială. Ce va fi azi, ce va 
fî mîine, are mai puţină însemnătate. Un neam nu trăieşte doar o viaţă de 
om. 

Costache Caravană a părăsit mîndra sală de petrecere, purtînd în mînă o 
găleată cu tămîios de Cistei. Chirilă trase cu ochiul spre Ducu şi pufniră 
amîndoi în rîs. Ştiau încotro se îndreaptă grăsunul. Costache dădu colţul 
palatului şi ajunse în grajd lîngă Zambilica. Năstruşnicul armă sar simţi 
mirosul vinului şi se uită pofticios. 

— E Anul Nou, zise grăsunul, clătinîndu-se vizibil pe picioarele lui 
scurte. Sînt un stăpîn de treabă, Zambilico. La toate sărbătorile ţi-am dat 
băutură. Nu sorbi aşa, năro dule! Vinul trebuie gustat pe îndelete. La mulţi 
ani! Hai, gata, gata! Nu mai e. 

Zambilica îl privi cu ochii sticloşi cînd dintr-o parte, cînd din alta. 
Călcînd ca în străchini, Caravană închise uşa grajdului. 

— A îmbătrînit Zambilica, murmură el. Altădată nu-i ajungea o găleată şi 
dădea năvală peste mine. Acum, doar s-a uitat năuc. E criţă. O mie şase 
sute. început de veac. Prietenul Cae se însoară... Chirilă nu-i prea departe 
de asemenea gînduri... Ne rărim şi parcă mi-e frig... 

Notă: Seria Cavalerilor cuprinde 4 romane scrise între 
1974 şi 1977, “Cavalerii ordinului Basarab” fiind ultimul din 
serie, iar “Curierul Secret” fiind primul volum apărut. 

Din punct de vedere temporal ultimul volum devine cap de 
serie, acţiunea sa petrecîndu-se în timpul domniei lui Mircea cel 
Bătrîn, iar următoarele trei volume, aparute in ordine, au 
acţiunea plasată în timpul domniei lui Mihai Viteazul. 

